
INTRODUCERE 


Economia este ştiinţa deciziilor ce au ca scop îmbunătăţirea 
condiţiilor de viaţă. 

Studiul acestei ştiinţe pare a fi atât de logic şi de necesar încât 
am putea trage concluzia că toţi trebuie să învăţăm economie. 

Pentru un economist, mai ales atunci când este şi profesor, 
nimic nu ar putea fi mai plăcut şi mai încurajator decât o astfel de 
concluzie. Ce bucurie ar putea fi mai mare pentru un profesor de 
economie decât să predea materia sa preferată cât mai mult şi la câți 
mai mulți! 

Problema nu este însă aceasta sau, mai bine zis, nu mai este 
aceasta. 

Problema pe care o are azi un profesor de economie este aceea 
a selecţiei pe care trebuie să o facă în predarea economiei. A devenit 
important să se stabilească ce cunoștințe economice sunt necesare, ce 
este oportun şi obligatoriu de predat, ce trebuie subliniat şi ce trebuie 
doar amintit, ce poate fi prezentat ca regulă şi ce poate fi prezentat 
doar ca ipoteză 

În prezent, suntem martorii unor mari schimbări în metoda 
predării ştiinţei economice. Dacă până la nivelul anilor '80 un manual 
de economie avea o valabilitate incontestabilă de 20-25 de ani, acum, 
la maximum zece ani manualele au nevoie de actualizări sau chiar de 
importante revizuiri. Fenomene noi, cum ar fi: globalizarea pieţelor, 
efectele noilor tehnologii informatice şi de comunicare, regionalizarea 
economică, trecerea de la modelul de producţie fordist la cel 
postfordist, tranziţia de la economia centralizată la economia de piaţă, 


etc. nu mai pot fi înţelese şi explicate doar pe baza unor principii şi 
categorii economice moştenite de la ştiinţa economică predată cu ani 
în urmă. Mai mult decât atât, dacă înainte predarea economiei avea ca 
scop fie informarea nespecialiştilor asupra principiilor generale 
economice, fie calificarea unor profesionişti ai economiei, azi, 
predarea economiei a devenit o componentă a formării culturii civice. 

Cultura economică a devenit absolut necesară cetățeanului de 
rând, este baza comportamentului său economic, fără de care nu se 
poate realiza ca individ într-o societate în care accesul la resurse este 
din ce în ce mai dificil. 

lată de ce, inovarea predării economiei este atât de necesară. 

Scopul profesorului este acum nu numai acela al transmiterii 
unor cunoştinţe, ci şi acela al transmiterii unui anumit mod de 
gândire. Este mult mai puţin important, azi, ca cel care studiază 
economia să memoreze definiţii şi formule decât să înveţe să 
gândească şi să evalueze singur multitudinea de fenomene şi procese 
economice care îl înconjoară în fiecare zi. 

Profesorul trebuie să fie conştient de faptul că, în condiţiile 
mutaţiilor extrem de rapide care se petrec în lumea contemporană, 
dogmatismul şi închistarea predării economiei în scheme rigide mai 
mult dezarmează decât înarmează studentul în faţa realităţii. Tocmai 
de aceea, profesorul trebuie să facă apel la interesul şi motivaţia celui 
care studiază economia şi care, nu este student decât în mod temporar. 
El este însă permanent, pe tot parcursul vieţii sale, subiectul şi 
obiectul economiei reale. 

Interesul pentru studiul economiei trebuie să apară din 
capacitatea profesorului de a forma comportamentul economic prin 
care, studentul să reuşească, mai întâi să înțeleagă, apoi să controleze 
efectele pe care le au asupra sa atât acţiunile altora cât şi propriile sale 
acţiuni, să înţeleagă şi să respecte relația dintre destinul social şi cel 
personal. 

Metoda modernă de predare a economiei se bazează pe 
conştientizarea studentului asupra faptului că economia este o ştiinţă a 
deciziilor sociale a cărei rațiune de existenţă nu poate fi decât una 
singură: contribuţia la găsirea de soluţii problemelor omului în lumea 
contemporană, adică propriilor lui probleme. 


Din acest punct de vedere, profesorul trebuie să insiste asupra 
rolului şi importanţei responsabilizării individului în acţiunile pe care 
le desfăşoară, accentuând faptul că orice decizie individuală, oricât de 
neînsemnată ar părea ea, este factor de influenţă nu numai a propriului 
destin dar şi a destinului colectivităţii în care se află. 

Cel care studiază economia va înţelege astfel că realitatea în 
care trăieşte nu este şi nu poate fi determinată doar de aşa numiții 
“policy-makers”, adică de politicieni şi guvernanţi. Realitatea 
economică este expresia cumulată a unei multitudini de decizii şi 
acţiuni individuale, guvernanţii sau politicienii încercând — cu mai 
mult sau mai puţin succes — să orienteze într-o anumită direcţie aceste 
acţiuni individuale. 

Studentul va deveni conştient de importanţa rolului său de 
“actor” în imensul spectacol al economiei, dar va înţelege şi că acest 
rol nu poate fi jucat individual, ci doar în context social. 

Realizarea acestor obiective este, însă, condiționată de existența 
unei noi concepții privind particularizarea predării la specificul 
meseriei sau specializării pentru care se pregătesc studenții. 
Necesitatea încadrării coerente a fiecărei discipline în specificul 
corpusului general de cunoştinţe al unor specializări este cu atât mai 
imperioasă cu cât, progresele rapide ale ştiinţei au determinat 
deteriorarea raportului dintre volumul de informație şi bugetul de 
timp. Este evident că, volumul de informaţie şi de cunoştinţe pe care 
învăţământul universitar îl transmite studentului este din ce în ce mai 
bogat dar bugetul de timp de care dispune acesta, pentru pregătirea sa, 
este constant, câteodată chiar în scădere. Avalanşa de informaţii şi 
cunoştinţe, neselectate pe anumite criterii de importanţă şi prioritate 
“sufoca” studentul datorită incapacității fizice de a-şi distribui timpul 
disponibil proporțional cu cerinţele în continuă creştere. 

Ideea conform căreia învățământul universitar ar fi “un form de 
cultură generală” în care studenţii trebuie să fie pregătiţi “în general” 
pentru viaţă nu mai este acceptată în sistemele moderne de învățământ 
ale lumii civilizate şi dezvoltate. 


Scopul învățământului universitar modern este calificarea şi 
profesionalizarea pentru un tip de activitate bine determinat şi pentru 
o meserie bine definită, înarmarea studentului cu un grad înalt de 
competitivitate ca unică şi esențială condiţie de reuşită pe o piaţă a 
muncii din ce în ce mai pretențioasă. 

Studenţii români vor fi, cu siguranţă, cetăţeni europeni şi vor 
trebui să dovedească puterea lor de competiție pe o piaţă comunitară a 
muncii. Încă din 1994, în “Cartea Albă” a Comisiei Europene se arată 
că una dintre “provocările secolului XXI pentru ţările membre ale 
Uniunii Europene este necesitatea ca învățământul universitar să fie 
supus unui proces de raționalizare în sensul reducerii ponderii 
pregătirii cu caracter general în favoarea creşterii ponderii pregătirii 
specifice, în concordanţă cu nevoile pieţei” (Commission Europeenne- 
“ Croissance, Competitivite, Emploi” Livre blanc. CECA-CE-CEEA 
Bruxelles 1994. Pag.138) 

Trebuie să acţionăm şi noi în aceeaşi direcţie, în dorinţa de a 
mări puterea de competiţie a tinerilor români într-o Europă a 
pragmatismului şi eficienţei. 

În acest efort general pe care România îl depune pentru 
integrarea europeană, datoria învățământului universitar este aceea de 
a asigura compatibilitatea pregătirii studenţilor noştri cu cea a 
colegilor lor europeni. 

În acest context, reevaluarea rolului fiecărei discipline în 
ansamblul disciplinelor de specialitate şi adapatarea predării fiecărei 
discipline la necesitățile concrete ale activităţii viitoare a absolventului 
sunt priorități pe care prezentul manual le-a tratat ca pe principii 
esenţiale de concepere şi redactare. 


Manualul este adaptat predării Economiei şi Politicilor 
Economice studenţilor de la facultăţile neeconomice care dispun în 
planul de învățământ de un buget afectat acestei discipline inferior 
celor de la facultăţile cu specific economic. 


PARTEAI 


ECONOMIA: BAZA TEORETICĂ 
ŞI PRINCIPII FUNDAMENTALE 


Capitolul 1 
OBIECTUL DE STUDIU AL ECONOMIEI 


Încercarea de a defini obiectul de studiu al unei ştiinţe are 
tendinţa de a se baza pe întocmirea inventarului problemelor ce le 
abordează. Astfel, în cazul economiei, posibilul inventar de probleme 
ar cuprinde: producția, schimbul, consumul, moneda, şomajul, inflația, 
creşterea economică etc. Economiştii au început să definească obiectul 
activității lor prin domenii concrete de analiză. Părintele ştiinţei 
economice moderne, Adam Smith, definea obiectul acestei ştiinţe la 
1776 în primul tratat de economie ca fiind acțiunea de creare a 
bogăției la nivel individual sau naţional. 

Secolul al XIX-lea, influenţat de specificul unor mari mişcări 
sociale, aduce definirea marxistă a obiectului: evoluția raportului 
istoric dintre forţele şi relaţiile de producție în condițiile societăţii 
împărţite în clase cu interese economice antagonice şi definirea de 
sorginte liberală, conform căreia obiectul de studiu îl reprezintă: 
coordonarea iniţiativei particulare, în exclusivitate, de către legile 
pieței. 

În a doua jumătate a secolului XX, obiectul de studiu al ştiinţei 
economice s-a extins considerabil. Este unanim acceptat faptul că nu 
se mai poate defini obiectul doar printr-un inventar de subiecte 
concrete deoarece s-a acreditat ideea că nu există fenomene sau 
procese exclusiv economice, că nu se poate extrage din realitate doar 
partea economică a fenomenului făcând abstracţie de partea 
psihologică, socială, politică, culturală sau tradițională a acestuia. S- 
a ajuns la concluzia, de exemplu, că inflația nu poate fi corect 
înţeleasă doar prin regulile de funcţionare a mecanismelor economice. 
Ea trebuie abordată şi din punct de vedere psihologic, politic şi social. 

Aşa se face că, profesorul american Paul A. Samuelson, laureat 
al Premiului Nobel pentru economie, în ediția a XV-a a celebrei sale 
lucrări “Economics”, enumera opt noi definiţii ale economiei, întâlnite 


în lucrări de referinţă ale ultimilor douăzeci de ani. Astfel, se susține 
că ştiinţa economică: 

- studiază modul de formare a preţului muncii, capitalului şi 
pământului, precum şi modul în care preţurile respective sunt 
utilizate în procesul de alocare a resurselor; 

- studiază comportamentul pieţelor financiare şi analizează 
modul de alocare a resurselor materiale în economie; 

- studiază consecinţele reglementărilor guvernamentale asupra 
pieţei; examinează distribuția veniturilor şi sugerează 
modalități de ajutorare a persoanelor defavorizate; 

- studiază fluctuația volumului producției şi a ratei şomajului, 
care determină apariția ciclurilor economice; contribuie la 
elaborarea politicii statului de stimulare a creşterii economice; 

- analizează evoluția schimburilor comerciale internaționale; 

- studiază procesul creşterii economice a țărilor în curs de 
dezvoltare şi propune modalități de valorificare eficientă a 
resurselor acestora. 

Samuleson ajunge la concluzia că, în pofida diversității de 
abordare, toate definițiile au un element comun: 

Economia studiază modul în care societatea foloseşte 
resursele limitate de care dispune pentru a produce bunuri ce le 
distribuie membrilor săi în scopul satisfacerii nevoilor pe care le 
au. 

Un alt economist celebru, de data aceasta reprezentant al 
francofoniei, Jacques Genereux ajunge la concluzia că cea mai 
adaptată definire a ştiinţei economice moderne ar fi: 

Economia studiază modul în care indivizii sau societatea 
utilizează resursele rare de care dispun, la un moment dat, în 
vederea unei cât mai bune satisfaceri a nevoilor existente în acel 
moment. 

Ambele definiții, de altfel extrem de asemănătoare, exprimă 
ideile centrale ale obiectului ştiinţei economice. Prima idee este 
raritatea resurselor, iar cea de-a doua, ca o consecință a primei, 
necesitatea folosirii cât mai eficiente a acestor resurse rare. 

O logică mai simplă şi mai corectă de atât nici nu ar putea 
exista. Este logic că, în condițiile existenței unor resurse rare, singura 
posibilitate de acoperire a nevoilor pe care le are individul este 


folosirea cât mai eficientă a acestor resurse. Alta ar fi situația dacă 
resursele ar fi nelimitate sau chiar abundente şi dacă nevoile ar fi 
constante sau măcar posibil de limitat la o anumită măsură. Din 
păcate, situaţia este tocmai inversă. A fost şi va fi întotdeauna inversă, 
adică, resursele sunt din ce în ce mai puţine, iar nevoile din ce în ce 
mai mari. 

Resursele sunt limitate fiindcă însăşi mediul natural este 
limitat. Este limitat de mărimea planetei, de raportul dintre apă şi 
uscat, de formele de relief, de accesibilitatea diferită în funcție de 
climă, de cataclismele naturale etc. Resursele sunt limitate nu numai 
pentru că n-ar exista, ci şi datorită unor restricţii de accesibilitate, cum 
ar fi: proprietate în care se află, barierele administrative şi teritoriale 
sau gradul insuficient de dezvoltare a tehnologiilor apte de a le 
descoperi şi exploata. O foarte severă limitare a resurselor apare, 
paradoxal, tocmai prin efortul pe care omul îl face de a folosi cât mai 
eficient şi înţelept resursele de care dispune. Cu cât tehnica şi 
tehnologia evoluează, cu cât omul reuşeşte să exploateze mai profund 
resursele naturale şi să creeze noi resurse pe cale artificială, cu atât 
mediul natural se degradează prin aşa numitele efecte secundare sau 
perverse. Poluarea, infestarea surselor de apă, distrugerea stratului de 
ozon şi multe alte efecte de acest gen determină, direct sau indirect, 
imediat sau ulterior, limitarea accesului la resurse. 

Nevoile, însă, par a fi nelimitate sau, în orice caz, în contiună 
creştere. Principala explicație rezidă în fenomenul creşterii 
demografice. Terra găzduieşte o populaţie din ce în ce mai mare, cu o 
repartiție geografică disproporționată pe zone şi continente, cu o 
structură pe sexe şi vârste de o varietate imposibil de previzionat. 

Creşterea nevoilor primare (hrană, îmbrăcăminte, locuinţe, 
facilităţi şi infrastructură) nu reprezintă, însă, decât un element al 
tendinței de creştere generală a nevoilor. La creşterea lor contribuie şi 
alți factori care sunt expresie a evoluţiei pe ansamblu a societăţii 
omeneşti. Astfel, cresc nevoile de informare şi educare, de 
comunicare, de dezvoltare a comunităţii şi a societăţii civile, de 
odihnă, refacere şi tratament, de petrecere a timpului liber, de 
culturalizare şi creaţie, de consolidare a mediului şi relațiilor de 
familie, de reciclare şi formaţie permanentă a forței de muncă, de 
participarea la viaţa socială şi politică etc. 


Raportul dintre resursele limitate şi nevoile nelimitate nu 
trebuie înţeles exclusiv într-o manieră absolută, ci relativă, în sensul 
că structura, cantitatea şi calitatea nevoilor evoluează mai mult şi mai 
rapid decât cele ale resurselor. 

În România mai dăinuie încă mitul unei ţări bogate în resurse. 
Ne-am obişnuit să vorbim despre “mozaicul de resurse” pe care îl 
avem, despre faptul că rezerva noastră de sare ar putea satisface 
nevoile întregului glob pe câteva sute de ani, că avem petrol, gaz, 
uraniu, aur etc, etc. Vorbim despre pământul bun pe care îl avem şi 
despre marele potenţial agricol. Mai mult decât atât, vorbim cu 
mândrie şi despre resursele noastre umane, despre o forță de muncă 
numeroasă şi bine pregătită profesional. 

Ar trebui să ne gândim mai bine înainte de a vorbi. 

Dacă ne-am gândi mai bine, ne-am da seama că resursele 
noastre naturale sunt extrem de limitate chiar dacă se află în cantități 
satisfăcătoare. Sunt limitate, dacă nu chiar rare, deoarece nevoile 
noastre au crescut şi s-au diversificat infinit mai mult decât ne-ar 
permite propriile resurse. Industria românească produce o mulțime de 
bunuri dar şi consumă multe resurse. Practic, atât materiile prime 
minerale cât şi sursele primare de energie autohtonă sunt fie 
insuficiente cantitativ faţă de consum, fie de o calitate inferioară 
cerinţelor tehnologice. Iată de ce, o ţară ca România, care are, în mod 
absolut, cantităţi importante de resurse este obligată să importe 
cantități tot atât de importante şi de materii prime şi de energie. Sarea 
este multă, dar, tot trebuie să importăm deoarece nevoile de consum s- 
au orientat şi spre alte calităţi sau sortimente pe care nu le avem. Sarea 
marină, spre exemplu. Pământul arabil este bun şi destul, dar 
produsele agricole sunt limitate datorită slabei productivităţi, ceea ce 
face ca şi resursa agrară să fie, din punct de vedere economic, în stare 
de raritate, nefiind capabilă să acopere nevoile. Resursele umane par a 
fi îndestulătoare dar, o simplă privire pe statistici arată că de mai mult 
de zece ani înregistrăm paradoxul creşterii concomitente a numărului 
de şomeri şi a numărului de noi locuri de muncă. Normal ar fi ca, 
odată cu apariţia de noi locuri de muncă să se diminueze şomajul. Nu 
se întâmplă aşa deoarece pregătirea profesională şi vârsta celor aflaţi 
în şomaj nu corespunde cu cerinţele noilor locuri de muncă. Aceaste 


situaţii ne conduc la următoarele concluzii privind raportul dintre 
resurse şi nevoi: 

a) Liberalizarea comerţului şi accentuarea procesului de 
internaţionalizare a schimburilor extinde noţiunea de “resurse 
rare sau limitate”. Raritatea acestora nu mai poate fi privită doar în 
limita graniţelor naţionale. Posibilitatea de a importa resurse nu 
atenuează însă riscul rarităţii. Chiar dacă ele există în abundență din 
import, starea de raritate poate să se menţină în măsura în care ţara 
respectivă nu dispune de mijloacele de plată a importului sau importul 
ridică în asemenea măsură costul resursei încât consumul său este 
prohibit. 

b) O resursă abundentă cantitativ şi calitativ poate deveni 
rară față de necesitări atunci când nu există capacitatea 
valorificării ei economice. Valorificarea economică presupune 
eficiență, adică eliminarea risipei şi optimizarea consumurilor. 


Se consideră că o economie funcționează eficient atunci când produce 
mai mult sau mai bine dintr-un anumit bun fără a produce mai puțin sau mai 
prost dintr-un alt bun. Raritatea produselor agricole românești față de nevoile 


de consum nu se explică, astfel, prin cantitatea sau calitatea pământului ci prin 
lipsa de eficiență în utilizarea sa. 


c) Nu este corect ca o resursă să fie evaluată în termeni 
globali ci pe categorii şi elemente de structură. Global, o resursă 
poate fi satisfăcătoare; pe structuri poate fi rară sau limitată. Degeaba 
avem un număr de şomeri mai mare decât numărul noilor locuri de 
muncă dacă nu putem ocupa aceste locuri. Pentru a realiza echilibrul 
pe piaţa forței muncă ar trebui ca structura profesională, pe vârste şi 
pe sexe a numărului de şomeri să corespundă cu structura 
profesională, pe vârste şi pe sexe a noilor locuri de muncă. 

d) Evaluarea raportului dintre raritatea unei resurse şi 
dinamica unei necesităţi nu poate fi făcută în termeni generali şi 
atemporali ci doar la un orizont de timp bine determinat (prin metode 
previzionale). 

lată de ce, programarea (o putem numi şi planificare) 
economică este indispensabilă în elaborarea strategiilor de dezvoltare 
prin care se încearcă să se determine, pentru o anumită perioadă, 

viteza şi tendinţa de evoluţie a necesităților în paralel cu viteza şi 
tendința de evoluţie (sau involuție) a potențialului de resurse 
disponibile sau posibil de atras. 

După cum se poate vedea, resursele sunt cele care constituie 
“cuiul lui Pepelea”. În jurul lor se învârte întreg mecanismul vieţii. 
Dacă resursele ar fi nelimitate iar accesul la ele nu ar necesita nici un 
efort atunci, viaţa ar fi o continuă vacanţă, nimeni nu ar munci, nimeni 
nu ar mai fi preocupat de “ziua de mâine”. Oricine şi-ar satisface orice 
nevoie preluând, fără nici o problemă, bunurile (resursele) pe care şi 
le-ar dori. Nu ar exista diferenţa între oameni şi decalaje între ţări, 
societatea fiind o materializare terestră a paradisului ceresc. Într-o 
astfel de situație utopică nu ar fi nevoie de economie şi nici de 
economişti. 

Realitatea impune însă o permanentă preocupare pentru a găsi 
cea mai bună modalitate de alocare a unor resurse limitate în aşa fel 
încât să fie acoperite cât mai multe nevoi. Această preocupare 
înseamnă economie. 

Știința economică se Străduieşte să determine gradul de 
raritate a resurselor şi să găsească cea mai eficientă modalitate de 
folosire a acestora atât la nivelul individului cât şi al societăţii. 

Strădania de a căuta şi aplica noi şi noi modalități de a 
îmbunătăţi raportul dintre resurse limitate şi nevoi în continuă creştere 
explică însăşi motivația activităţii umane şi se consideră că actul de 
conştientizare a acestei motivații constituie cea mai importantă calitate 
a speciei umane, elementul central care deosebeşte omul de animal. 

Individul sau colectivităţile de indivizi, oriunde şi oricând s-ar 
afla, în orice formă de organizare sau conducere, în orice situaţie 
geo-naturală, socială sau politică, au ca scop determinant al acţiunii 
lor satisfacerea nevoile diverse şi multiple pe care le implică viaţa 
lor materială, socială şi spirituală, într-un mediu în care această 
satisfacere nu se realizează de la sine, datorită insuficienţei 
resurselor. 

Comportamentul uman are astfel o predominantă economică 
deoarece, înainte de toate, comportamentul nostru este o expresie a 
eforturilor pe care le depunem pe tot parcursul vieții de a căuta şi 
utiliza mijloace de satisfacere cât mai bună a diverselor nevoi pe care 

le avem în funcţie de vârstă, sex, educaţie, cultură, statut social sau 
situaţii conjuncturale plăcute sau neplăcute în care ne-am putea afla. 

lată că, la fel ca burghezul gentilom al lui Moliere, care făcea 
proză fără să ştie, şi noi, fiecare dintre noi, facem economie fără să 
ştim, pe parcursul vieţii noastre. 

Acţionăm economic pentru că ne organizăm viaţa în aşa fel 
încât prin munca şi pregătirea noastră să obţinem, cooperând cu 
ceilalţi sau fiind în concurenţă cu ceilalți, resurse, adică venituri, cât 
mai mari Şi cât mai constante, cu ajutorul cărora să ne putem satisface 
cât mai bine nevoile. 

Acţionăm economic şi atunci când ne numărăm dimineaţa banii 
din portofel şi, în funcție de cât avem, decidem ce să cumpărăm în 
acea zi. Decidem dacă la mărimea sumei din portofel putem cumpăra 
şi pâine, şi lapte, şi prăjituri şi să mergem la cinematograf, sau dacă 
suma este insuficientă, decidem cât şi pe ce trebuie să cheltuim mai 
întâi. Selectăm astfel importanţa nevoilor în funcţie de suma pe care o 
avem şi vom vedea dacă putem să avem şi pâine şi cinematograf sau 
numai pâine sau numai cinematograf. 

Esenţa comportamentului nostru este deci economică pentru că 
ne conduce la o selecție a nevoilor şi la o ierarhizare a lor pe 
priorităţi în limitele resurselor de care dispunem în acel moment. 
Comportamentul nostru economic este însă şi mai complex deoarece 
ierahizând nevoile facem şi o proiecţie a lor în timp, planificând pe o 
perioadă ulterioară acoperirea unor nevoi mai puţin urgente în funcție 
de o prognozare a veniturilor pe care ne vom strădui să le obţinem şi 
în viitor, dacă nu sporite, măcar la nivelul actual. 


Costul de oportunitate 


Majoritatea economiştilor consideră că noţiunea de “cost de 
oportunitate” explică cel mai bine restricția pe care raritatea resurselor o 
impune satisfacerii nevoilor noastre. 

Costul de oportunitate al unei acţiuni este valoarea unei acţiuni 


alternative la care se renunţă. 

Costul de oportunitate poate apare numai într-o lume în care resursele 
disponibile sunt limitate, astfel încât nu este posibilă satisfacerea tuturor 
dorințelor. Dacă resursele ar fi nelimitate, nici o acţiune nu s-ar realiza pe 
seama alteia, pentru că ar putea fi efectuate toate, iar costul de oportunitate al 
fiecăreia, adică valoarea celei la care se renunţă, ar fi zero. 

Capitolul 2 
ECONOMIA - ŞTIINŢĂ A DECIZIILOR SOCIALE 


Economia este o ştiinţă a deciziilor. 


Aşa după cum s-a văzut, obiectul economiei îl constituie 
alocarea eficientă a unor resurse dar însuşi procesul alocării este, de 
fapt, consecința unor decizii. Dimensiunea economică a acțiunii 
umane rezidă tocmai în această capacitate de decizie, deoarece modul 
în care se alocă resursele depinde esenţial de raportul în care individul 
se află faţă de societate. Economia nu este interesată de acţiunile şi 
deciziile individuale decât în măsura în care ele au o relaţie cu ceilalți 
indivizi sau cu societatea pe ansamblul său. Metafora lui Robinson 
Crusoe este des utilizată pentru explicaţia dimensiunii economice a 
acţiunii umane. Atâta timp cât a fost singur pe insulă, Robinson nu s-a 
confruntat cu nici o problemă economică. Deşi avea mari probleme în 
utilizarea resurselor existente pentru a supravieţui, toate aceste 
probleme nu erau decât tehnice, expresie a raporturilor sale cu natura. 
Relaţiile tehnice s-au transformat în relaţii economice doar atunci când 
pe insulă a apărut cel de al doilea individ, pe care Robinson Crusoe l-a 
numit Vineri. Din acest moment s-a creat un cadru social, eforturile 
lui Robinson de a supravieţui prin utilizarea resurselor existente pe 
insulă fiind desfăşurate în contextul raporturilor dintre doi indivizi 
Robinson şi Vineri. 

Economia nu poate fi astfel concepută decât în cadrul unor 
relații sociale, adică relațiile care — într-un anumit cadru istoric — se 
stabilesc prin interdependenţa individului faţă de individ sau grupului 
de indivizi (clase) faţă de alte grupuri de indivizi. 

Economia studiază trei tipuri de relații sociale de 
interdependenţă între subiecţii economici. Primul tip este acela al 
relațiilor structurale în cazul cărora agenţii economici consideră că 
acțiunile lor sunt independente şi neinfluenţabile de acţiunile 
celorlalți. Ei privesc cadrul instituțional în care activează ca fiind 
invariabil şi de neschimbat, obligația lor fiind aceea de a respecta cu 
stricteţe regulile de funcționare a sistemului în care se află. Al doilea 


13 


tip este acela al relațiilor strategice în cazul cărora acţiunile fiecărui 
individ sunt condiţionate şi dependente de acțiunile celorlalți indivizi. 
Al treilea tip este acela al relaţiilor evolutive în cazul cărora acţiunile 
indivizilor conduc la modificarea sau chiar schimbarea radicală a 
structurii instituţionale în care ei activează. 

Complexitatea relaţiilor care apar între indivizi (în mod 
individual sau colectiv) ne arată cât de important este actul deciziei şi 
cât influenţează el eficienţa şi calitatea activității economice. Dacă, 
conform definiției clasice a ştiinţei, decizia se referea la modul de 
alocare cât mai eficient a unor resurse limitate, dezvoltarea societăţii 
pune în faţa economistului şi problema, mult mai complicată, alocării 
resurselor nu numai în funcție de disponibilitatea lor ci şi în funcţie de 
efectele pe care această alocare ar putea să le aibă asupra relaţiilor 
care se stabilesc între indivizi sau grupuri de indivizi aflaţi în 
societate la un moment dat. 

În astfel de cazuri, economistul ar trebui să-şi amintească 
celebra parabolă filozofică a măgarului lui Buridan (Buridan - 
gânditor francez din sec XIV). 

Buridan povesteşte cum un măgar a murit de foame pentru că 
avea prea multă mâncare. Stăpânul său îi pusese şi în stânga şi în 
dreapta sa câte o căpiţă de fân, dar bietul măgar nu se putea hotărî 
dacă să mănânce din căpita din stânga sau din căpiţa din dreapta. Atâta 
s-a chinuit să ia o hotărâre încât, până la urmă, a murit de foame. lată 
că incapacitatea de a decide a măgarului lui Buridan şi sfârşitul său 
tragic prin inaniție nu s-a datorat lipsei de resurse ci lipsei de 
discernământ. 

Concluzia, în plan economic, a acestei parabole filozofice, este 
aceea că rezolvarea problemelor economice nu se bazează doar pe 
deciziile de alocare a unor resurselor limitate sau alternative ci şi 
pe deciziile de adoptare a unor obiective alternative. 

Economistul trebuie să aibă, deci, capacitatea nu numai să 
împartă cât mai eficient resursele limitate de care dispune dar să şi 
înţeleagă perfect obiectivul pe care îl urmăreşte prin modul cum 
împarte resursele. Trebuie să ştie că urmărirea unui obiectiv, 
înseamnă, întotdeauna, minimalizarea sau chiar negarea altui sau altor 
obiective, ceea ce în plan social înseamnă favorizarea sau 
defavorizarea unor indivizi sau a unor grupuri de indivizi. 

Dacă, spre exemplu, sarcina economistului este de a distribui 
cât mai eficient resursele limitate pe care le are bugetul național, 
obiectivul său trebuie să fie extrem de clar şi să şi-l asume cu toată 
responsabilitate. Dacă obiectivul său este dezvoltarea învățământului 
atunci el trebuie să-şi asume răspunderea nu numai a alocării unei 
părți mai importante din resursele bugetare pentru învățământ dar şi 
răspunderea alocării unor părți mai puţin importante altor domenii de 
activitate. El va trebui să fie conştient că încurajarea prin finanţare 
privilegiată a unui domeniu, are drept consecință descurcarea altui 
domeniu, care va primi o finanţare mai restrânsă, datorită faptului că 
resursele totale sunt limitate. 

lată de ce capacitatea de alegere a unui obiectiv este, uneori, 
mai importantă decât capacitate de alocare a resurselor pentru 
realizarea acelui obiectiv. În aceste condiţii, economistul trebuie să 
încerce să rezolve aşa numitele dileme sociale adică acele situații 
când ar putea apărea un conflict între interesele unor indivizi şi 
grupuri de indivizi sau conflicte între interesele acestora şi interesul 
general al societăţii. 

Alegerea obiectivului nu este, deci, întâmplătoare. 

Capitolul 3 


ECONOMIA POZITIVĂ 
ŞI ECONOMIA NORMATIVĂ 


Decizia de a opta pentru un obiectiv sau pentru altul este 
rezultatul multitudinii de opinii şi convingeri existente la un moment 
dat în societate. Raporturile în care indivizii se află relevă existenţa 
unui extrem de complex amalgam de informaţii obiective şi corecte, 
de raționamente personale, dar şi de preferinţe şi opţiuni subiective, de 
percepte morale sau de diferite ierarhizări valorice. Analiza corectă a 
situaţiei şi luarea deciziei de oportunitate nu poate însă lua în seamă 
multitudinea acestor poziţii. Pentru o analiză şi o decizie corectă se 
impune o distincţie netă între real şi ipotetic. Realul înseamnă ceea ce 
este, ipoteticul înseamnă ceea ce ar trebui sau ar putea să fie. 

Realul înseamnă economia pozitivă care încearcă să explice 
lumea aşa cum este, ipoteticul înseamnă economia normativă care 
încearcă să explice cum ar trebui să fie lumea. 

Economia pozitivă încearcă, de exemplu, să analizeze modul 
în care exportul de armament contribuie la dinamica balanței 
comerciale, în timp ce, economia normativă va recomanda 
renunţarea la exportul de armament deoarece nu este moral şi 
contravine eticii internaționale. 

Numai economia pozitivă poate ajunge, însă, la o concluzie 
ştiinţifică deoarece nu ia în seamă nici un factor subiectiv şi nu pleacă 
aprioric de la principii filozofice sau percepte morale. Economia 
pozitivă se rezumă în a emite ipoteze pentru explicarea fenomenelor. 

Dacă realitatea confirmă ipotezele, atunci ele pot fi teoretizate, 
dacă nu le confirmă, se va renunţa la ele. Tocmai de aceea, economia 
pozitivă nu acceptă să claseze teoriile ca fiind corecte sau incorecte ci 
doar ipoteze care se verifică şi ipoteze care nu se verifică. 

Distincția între economia pozitivă şi economia normativă este 
esențială în fundamentarea politicii economice. Supusă evoluţiei 
istorice şi reflectând problemele economice şi sociale ale fiecărei 
epoci, politica economică este expresia unei anumite doctrine şi 

încearcă prin obiective determinate să corecteze situațiile considerate 
contrare interesului general. 

Politica economică este o expresie a “compromisului” între 
abordarea pozitivă şi normativă, rezultatele sale verificând în ce 
măsură acest compromis a satisfăcut mai mult problemele reale sau 
cele filozofice ale economiei. Astfel, economia pozitivă poate explica, 
de exemplu, efectele probabile ale diferitelor politici economice de 
luptă împotriva şomajului sau a inflației dar nu poate spune dacă 
trebuie sau nu aplicate aceste politici sau care dintre cele două 
obiective: şomajul sau inflaţia, este prioritar la un moment dat. 

Economia normativă poate însă să definească care ar fi 
obiectivele dorite şi în ce relație de prioritate ar trebui să fie. Analiza 
normativă se bazează însă pe judecăţi de valoare asupra cărora nu toţi 
indivizii sau agenţii economici sunt unanim de acord şi care pot fi 
oricând infirmate de realitate. 

Trebuie subliniat că, economia — ca disciplină ştiinţifică ce-şi 
doreşte să înţeleagă lumea reală şi evoluția ei — nu poate fi decât 
pozitivă. Acest lucru nu trebuie să-i împiedice pe economişti să 
utilizeze gândirea normativă pentru a-şi formula propria opinie asupra 
diverselor alternative pe care le poate cunoaşte decizia de politică 
economică. 

Esenţial este însă ca opiniile personale să nu aibă pretenţia unei 
analize ştiinţifice dacă nu se bazează pe verificarea de către practică a 
ipotezelor de lucru. Opinia publică este deseori dezorientată prin 
modul în care economiştii prezintă problemele cu care ea se confruntă. 
Aceasta deoarece se absolutizează fie latura pozitivă, fie cea 
normativă a ştiinţei economice. 

Unii economişti au față de fenomenul economic pe care îl 
studiază o detaşare neangajată, similară cu cea pe care astronomul o 
afişează în studiul eclipselor sau a constelaţiilor. 

Alţii, din contră, tratează fenomenul economic mai mult cu 
temperament decât cu rigoare ştiinţifică devenind militanţi activi şi 
pasionali doar ai unor anumite criterii sau principii. 

Ca întotdeauna, adevărul este undeva la mijloc. 

Conştient de echilibrul pe care economistul trebuie să-l 
realizeze între latura pozitivă şi cea normativă a meseriei sale, marele 
economist J.M.Keynes obişnuia să-şi deschidă prelegerile în faţa 

studenţilor cu următoarea remarcă: „Economistul este ca dentistul. 
Aşa cum dentistul nu poate scoate măseaua prin telefon, nici 
economistul nu poate elimina şomajul printr-un studiu publicat în 
«Times». Măseaua stricată se scoate numai cu cleştele iar şomajul se 
elimină numai prin acţiuni ferme şi concrete”. 

Capitolul 4 
METODA ŞTIINŢEI ECONOMICE 


1. Consideraţii generale 


“Metoda unei ştiinţe depinde de natura acesteia”. Această frază 
celebră rostită de nu mai puţin celebrul economist Andre Marchal 
reprezinţă concluzia unei lungi şi furtunoase dezbateri teoretice care a 
caracterizat evoluţia modernă a ştiinţelor economice. 

Punctul de plecare al acestei dezbateri îl constituie raportul 
dintre metodă în general şi metodă în special. Influențat în mare 
măsură de abordarea filozofică, acest raport a polarizat gândirea 
teoretică în două mari curente ce au căpătat — în timp - girul a două 
mari personalităţi ştiinţifice: Descartes şi Claude Bernard. 

Descartes - de formaţie matematician — înclină spre o metodă 
deductivă, apriorică, fiind de părere că “succesiunea elementelor 
simple care, într-o logică deductivă, duc la demonstrarea celor mai 
complicate construcții geometrice sunt capabile să explice orice alt 
domeniu al cunoaşterii umane”. Este deci posibil, conform părerii lui 
Descartes, să se ajungă la o cunoaştere perfectă a realităţii numai prin 
urmărirea succesiunii fenomenelor, prin raţionament deductiv. 

Claude Bernard — medic biolog - este de părere că nu poate 
exista posibilitatea cunoaşterii realităţii fără experiment care, la rândul 
său, comportă trei momente distincte: 

a) observarea fenomenului; 

b) formularea ideii sau teoriei ca efect al obsevaţiei; 

c) deducția. 

Pentru Claude Bernard, momentul esenţial al cunoaşterii este 
formularea ideii căreia îi atribuie rolul de creaţie în înţelegerea 
realității. Subliniind acest lucru, el spunea: "Ideea este sămânța, 
metoda este numai solul în care ea va rodi”. 

Descartes şi Claude Bernard au crezut în existenţa unei metode 
ştiinţifice universale, generale, bazată pe spiritul benefic şi stimulator 
al “îndoielii” cercetătorului asupra rezultatelor sale, pe determinism şi 
pe principiul general al raţionalităţii. Deosebirea constă în faptul că 

Descartes a crezut că metoda ştiinţifică universală este a matematicii, 
iar Bernard cea a biologiei. În esenţă, ei au încercat o generalizare la 
nivelul ştiinţei universale a unor metode particulare specifice unor 
ştiinţe strict delimitate. 

Evoluţia cercetării ştiinţifice şi a ştiinţei în general a arătat că 
nu poate exista o metodă ştiinţifică universală. Chiar dacă cercetarea 
ştunțifică are principiile ei generale, chiar dacă demersul ştiinţific este 
guvernat de reguli deontologice universale, totuşi metoda trebuie 
adaptată şi concepută particular, în funcție de specificul şi natura 
fiecărei ştiinţe. 

În ceea ce priveşte economia, dezbaterea teoretică a abordat nu 
numai caracterul de metodă universală dar şi specială. Astfel, pe 
parcursul istoriei sale, economia a suferit tratări diverse în legătură cu 
natura şi specificul său. Din acest punct de vedere, se cere subliniat 
faptul că economia a cunoscut abordări de tip fizico-mecanicist şi 
biologico-organicist, cât şi de tip psiho-sociologic. 


2. Abordarea economiei prin concepţie 
fizico-mecanică şi biologico-organicistă 


Această concepție priveşte fenomenul economic ca pe un 
fenomen fizic, încercând să sesizeze în economie legi şi principii 
similare celor fizice, cu predilecție specifice domeniului mecanicii. 

Omul — ca agent economic - este privit ca o mărime invariabilă 
în spaţiu şi timp, comportamentul său economic fiind conceput ca o 
valoare dată. Din acest motiv, omul este comparat cu particulele 
elementare (atom sau electron) supuse regulilor mecanicii cuantice. 

Încercând să adapteze la economie teoriile unor mari 
matematicieni ca Heisenberg, Louis de Broghiel sau Von Neumann, 
concepția fizico-mecanicistă tratează omul ca pe o particulă 
elementară a mediului economic unde se bucură doar de o aparentă 
libertate (autonomie economică, inițiativă, spirit întreprinzător etc.) 
deoarece, în realitate, el ar fi supus integral unor legi — expresie a 
teoriei probabilităților. Astfel, omul — ca agent economic — nu este 
decât o medie rezultată din aplicarea legii numerelor mari la o 
colectivitate dată în timp şi spațiu. 

Adepții acestei concepţii caută permanent analogii între mediul 
economic Şi cel fizic, introducând în economie concepte ca: echilibrul 
stabil şi instabil, dinamic, static, fluiditate, vâscozitate, rezistență, 
nivel etc. 

Această concepţie apare cu claritate deja în gândirea economică 
clasică engleză din a doua jumătate a secolului XVIII, dar are 
elemente puternice în gândirea economistului suedez Wicksell care 
compară echilibrul monetar cu poziţia şi cuplul de forță al unei bile de 
oţel pe o suprafaţă plană sau la Wicksteed, care introduce conceptul de 
vâscozitate a factorilor de producție. 

O dezvoltare importantă a acestei concepţii o datorăm 
teoreticienilor echilibrului economic din şcoala matematică strălucit 
reprezentată de Leon Walras şi Vilfredo Pareto. 

În 1910 savantul român Spiru Haret scrie în lucrarea “Mecanica 
socială” că “fenomenele economice şi sociale sunt guvernate de 
aceleaşi legi care determină echilibrul şi mişcarea materială iar omul 
nu este decât similarul unui punct material aflat într-un câmp de forțe 
fizice”. 

Una dintre cele mai interesante şi constante încercări de a 
aplica legile fizicii la economie o reprezintă opera marelui economist 
francez Jaqques Rueff. Într-una din lucrările sale de referință J. Rueff 
afirmă că legile economiei sunt perfect comparabile cu legile fizicii 
gazelor, indivizii (agenţi economici n.n) având în economie rolul pe 
care îl au moleculele în teoria cinetică. 

Pentru edificarea cititorului asupra modului de abordare fizică a 
economiei cităm următorul pasaj din lucrarea lui Rueff: „Des sciences 
phisiques aux sciences morales”: „O forţă aplicată unei mase produce 
o mişcare caracterizată prin acceleraţia sa. Aceasta, la o forță similară, 
este cu atât mai mare cu cât masa este mai mică. De asemenea, o 
cerere aplicată la o masă de bunuri determinată produce o schimbare 
caracterizată prin preţul care se stabileşte. Pentru o cerere de aceeaşi 
mărime măsurată în unități monetare, preţul este cu atât mai mare cu 
cât masa de bunuri oferită este mai mică. Cantitatea de bunuri oferită 
este deci o rezistenţă ce depinde de mărimea preţului, aşa după cum 
masa fizică este o rezistență ce depinde de mişcare. În ambele cazuri, 
inerția este proporțională cu cantitatea de materie la care influenţa 
motrice este aplicată”. 

O concepţie asemănătoare o dezvoltă şi laureatul Premiului 
Nobel pentru economie, Maurice Allais, care îşi precizează încă din 
1947 poziția, adresându-se astfel matematicienilor şi fizicienilor: 
"economia este direct comparabilă cu ştiinţa fizicii, ceea ce nu mă 
opreşte să repet de câte ori va fi necesar că ea reprezintă un larg câmp 
de activitate pentru specialiştii ştiinţelor exacte”. 

Distinsul nostru compatriot, profesorul american de origine 
română Nicholas Georgescu — Roegen introduce teoria entropiei în 
studiul economiei, proiectând dezbaterea teoretică într-un context 
interdisciplinar mult mai elaborat decât cel al concepției fizico- 
mecaniciste propriu-zise. 

Sensul abordării pe care a cunoscut-o economia este pozitiv în 
esenţa sa. Promotorii concepţiei fizico-mecaniciste şi-au dorit rigoare 
şi preciziune, au intenționat transformarea economiei într-un 
instrument eficient de cunoaştere şi interpretare a realităţii economice. 

Încercând să elimine aleatorul şi conjuncturalul, concepția 
respectivă a realizat, de fapt, formalizarea extremă, în formă 
matematică, a fenomenului economic, introducând expresia superioară 
a raționalității, logica pură. Fără îndoială că s-au obținut progrese 
importante mai ales pe linia modelării matematice sau econometrice, 
dar efectul direct al acestor progrese s-a resimţit mai mult pe spaţiul 
microeconomic contribuind la fundamentarea aparatului metodologic 
al aşa-numitelor “economii de ramură”. 

Concepţia  biologico-organicistă încearcă să abordeze 
fenomenul economic prin prisma legilor vieții organice, acordându-i 
acestuia caracteristici proprii organizării şi dezvoltării materiei 
biologice. Abordarea unei astfel de concepții apare încă din epoca 
fiziocrată prin elaborarea “Tabloului economic? care prezenta 
circulația bogăției în societate în baza descoperirilor făcute de Harvey 
asupra circulației sanguine în corpul uman. 

Aceeaşi concepție o are şi precursorul economiei politice 
moderne, francezul Jean Baptiste Say când imaginează celebra 
diviziune a activității economice în producție, circulație, distribuție şi 
consum. Referindu-se la această diviziune, J.B. Say arăta „Părțile 
principale ale economiei sociale sunt acelea care corespund funcţiilor 
de creare, de distribuire şi de consum a bunurilor aşa după cum părțile 


22 


principale ale corpului uman sunt organele care se referă la nutriție, la 
creştere şi la dezvoltare”. 

Trebuie remarcat că, în comparație cu concepția fizico- 
mecanicistă, cea biologico-organicistă este mai nuanțată şi mai puţin 
rigidă în căutarea unor similitudini ale economiei cu alte domenii ale 
ştiinţelor. Supleţea abordării biologico-organicistă a reuşit o scoatere a 
omului din ecuaţiile matematice în care fusese inclus de concepția 
mecanicistă dar, în majoritatea cazurilor, analogiile cu mediul biologic 
se opresc doar la forma de manifestare a fenomenului economic, fără 
a-i surprinde esenţa. În acest sens, următoarea remarcă a lui Francois 
Perroux este extrem de sugestivă: „Această concepţie (organicistă n.n) 
numeşte organicism ceea ce de fapt este organizaţie”. 


3. Abordarea economiei 
prin concepţie psiho-sociologică 


Tendinţa de a aplica unei ştiinţe metoda altei ştiinţe este o 
trăsătură caracteristică pentru întreaga istorie a dezvoltării cercetării 
ştunțifice. Faptul se explică, în general, prin două elemente: 

a) impactul pe care progresul exploziv al unei ştiinţe îl are, la 
un moment dat, asupra altor ştiinţe (notăm influenţa profundă pe care 
a avut-o, de exemplu, momentul Newton, Einstein sau Bohr); 

b) tendinţa de a utiliza metode deja „verificate” prin obținerea 
unor rezultate bune în alte diferite domenii ale ştiinţei. 

În cazul economiei trebuie subliniat faptul că aplicarea unor 
metode specifice altor ştiinţe se datorează şi ezitărilor survenite în 
determinarea naturii sale. Recunoaşterea economiei ca fiind o ştiinţă 
social-umană a constituit un proces dezbătut şi încă nefinalizat pe 
deplin. 

Chiar dacă după 1960 caracterul de ştiinţă socială a economiei 
a fost aproape unanim recunoscut, este interesant de redat modul în 
care una dintre cele mai complete opere de metodă a secolului nostru 
(B.Nogaro. La methode de economie politique, Paris 1950) pledă 
în favoarea caracterului social al economiei. 

„Deşi la prima vedere fenomenele economice prezintă o 
oarecare analogie cu legile şi principiile fizicii, totuşi fizica studiază 
doar manifestările exterioare ale unei esențe pe care nu o explică. 

Conform fizicii, economia studiază esenţa unor fenomene care nu sunt 
sesizabile la nivel individual, dar care constau tocmai în acţiunea 
individuală a oamenilor grupaţi în diferite structuri socio-economice. 
Mai mult decât atât, în ştiinţele exacte omul nu poate face nimic 
altceva decât să utilizeze legi pe care le-a descoperit în procesul 
cunoaşterii, fără a putea influenţa aceste legi. În economie, pe măsura 
cunoaşterii legilor, omul se străduieşte să le modifice sau să le 
depăşească. 

Nici o teorie fizică nu modifică evoluţia fenomenelor, în timp 
ce o teorie economică este capabilă să modifice comportamentul 
agenţilor. În economie este esenţial faptul că o teorie falsă transformă 
realitatea, devenind — prin aceasta — adevărată, iar o teorie adevărată 
poate deveni falsă dacă realitatea se modifică. Omul este cel ce are 
capacitatea unei astfel de transformări conform înţelegerii şi acţiunii 
sale. 

Ceea ce deosebeşte economia de fizică sau biologie este 
raportul dintre subiect şi obiect căci, în economie, omul este în acelaşi 
timp şi subiect şi obiect, observator şi observat. Astfel, economia este 
o oglindă unde omul se vede în acţiune, imagine care îl stimulează să 
se autoperfecţioneze”. 

Evident, recunoaşterea caracterului de ştiinţă socială a 
economiei a adus în prim plan problema omului şi a 
comportamentului său în complexitatea raporturilor economice. 
Progresele mari pe care psihologia le-a făcut în prima jumătate a 
secolului XX au permis înţelegerea faptului că natura umană, departe 
de a fi amorfă şi invariabilă, diferă în funcție de temperament, 
educaţie, sex, vârstă, naționalitate, apartenenţă la o zonă sau la o 
structură socială. S-a constatat că omul nu este nici o particulă într-o 
structură nucleară şi nici o expresie rigidă a unor cicluri biologice, ci o 
entitate adaptabilă mediului, transformată şi transformatoare prin 
raporturile de interese generate de un comportament flexibil şi 
raţional. 

O astfel de abordare a determinat schimbarea radicală a naturii 
economiei. Adepții tratării economiei ca o ştiinţă socială au înţeles că 
acesteia nu i poate cere nici preciziunea matematicii şi nici 
cauzalitatea implacabilă a fizicii. Economia n-a mai fost tratată ca o 

simplă extensie a logicii, ci ca o psihologie bazată pe principii 
sociologice. 

Consecința cea mai importantă a acestei schimbări a fost aceea 
că analiza fenomenului economic nu a mai fost exclusiv cantitativă, 
orintându-se progresiv şi spre aspectele calitative, subiective, 
psihologice. Se profilează astfel ideea “condiționării” fenomenului 
economic de către “mulţimea factorilor neeconomici cum ar fi cei 
juridici, comportamentul uman, teritoriul şi zonarea geografică, 
politica internațională, cultura şi educația”. 

În continuarea acestei idei se dezvoltă tendinţa studiului 
interdisciplinar în economie, subliniindu-se legăturile ei profunde cu 
ştiinţe auxiliare ca antropologia, sociologia, dreptul, geografia, 
psihologia. 

Ştiinţele auxiliare furnizează economiei date şi informaţii din 
propriul lor domeniu de activitate pe care aceasta le interpretează ca 
pe „constante” în urmărirea „variabilelor” exprimate de fenomenul 
economic. Aceasta înseamnă că dacă economistul nu poate — datorită 
imensităţii informaţiei — avea o competenţă multidisciplinară, totuşi 
este absolut obligatoriu să se ştie ceea ce este esenţial în alte domenii 
pentru a putea înţelege relația cauză-efect la nivelul complexităţii 
vieţii sociale. Într-un cuvânt, se poate spune că este foarte puţin 
probabil ca un om care nu este decât economist să fie un bun 
economist. 

Chiar dacă, în zilele noastre, caracterul de ştiinţă socială al 
economiei este recunoscut într-o măsură covârşitoare, tratarea fizico- 
mecanicistă nu este total părăsită. Nu sunt izolate cazurile când, pe 
fundalul caratacterului social-uman se proiectează tratări influențate 
de metodele fizicii sau matematicii. 

Cel mai interesant caz este, în acest sens, modelarea 
economico-matematică ce s-a constituit într-o disciplină 
individualizată numită econometrie. Încercând să formalizeze în 
relațiile matematice relațiile dintre diferitele elemente ale fenomenului 
economic, econometricienii au construit modele al căror rol este atât 
cognitiv cât şi operațional. 

Introducerea acestor modele în programele de informatică — 
prin utilizarea tehnicii de calcul moderne — oferă posibilități reale de 
interpretare şi prognozare a fenomenului economic. Prin intermediul 

econometriei, o gamă largă de instrumente şi teorii matematice au fost 
introduse în cercetarea economică aducând — în multe cazuri — 
clarificări sau o înţelegere mai elaborată a proceselor şi fenomenelor 
economice. 

Ceea ce caracterizează actualmente metoda de cercetare 
econometrică în economie este inexistenţa unei stări conflictuale 
între diferitele maniere de tratare. Economiştii contemporani par să 
fi înţeles că deşi economia este o ştiinţă socială, cercetarea economică 
poate face apel şi la metode specifice ştiinţelor exacte sau biologice, 
cu condiția relevării permanente a criteriul tipologic esențial al 
economiei. 

Acest criteriu include conceptual economia în categoria 
ştiinţelor social umane, ceea ce impune cercetătorilor obligaţia 
permanentă de a adapta sau a completa metodele preluate din alte 
ştiinţe cu rigorile metodei psiho-sociologice, singura capabilă să 
dezvăluie complexitatea comportamentului omului în postura sa 
de agent economic. 

Necesitatea „amprentei psiho-sociologice” asupra oricărei 
metode preluate din ştiinţele exacte sau biologice a fost subliniată, cu 
multă fermitate, chiar şi de cei mai fervenţi partizani ai acestor 
metode. 

Astfel, a apărut din ce în ce mai des în metoda economică 
actuală principiul „ceterist paribus” prin care unele elemente ale 
analizei se consideră stabile, în timp ce altele variază. Principiul nu 
este propriu economiei ci logicii, fiind o variantă a principiului 
„interpretării evoluției fenomenului prin recunoaşterea unui punct 
stabil de referinţă”. 

În economie, principiul „ceteris paribus” a favorizat însă 
coexistenţa tratării prin metodele ştiinţelor exacte cu cea specifică 
ştiinţelor sociale. Astfel, în majoritatea cazurilor, se consideră puncte 
de referință sau constante acele elemente ce pot fi cuantificate 
matematic, luându-se ca variabile elementele care — prin ele însele sau 
prin influenţele”neeconomice” pe care le suferă — nu pot fi direct 
cuantificate. 

Următorul exemplu ar putea aduce o mai bună înţelegere: 
analiza dinamicii cererii la un anumit produs (de exemplu: paltonul), 
la o anumită dată, poate lua ca punct de referință (constantă) numărul 

total al consumatorilor (mărime perfect cuantificabilă), iar ca variabile 
de influenţă, elemente mai greu de cuantificat cum ar fi: influenţa 
asupra cererii a distribuţiei pe vârstă şi sex a consumatorilor, pe grade 
de cultură şi educaţie, influenţa modei, anotimpului, mediului urban şi 
rural etc. 

Toate aceste influenţe necesită intervenția metodelor psiho- 
sociologice, singurele apte de a descifra comportamentul 
cumpărătorului. Dacă putem determina prin matematică nivelul 
consumului mediu, creşterea sau scăderea consumului ca urmare a 
influenţei modei se determină (ca o tendinţă aproximativă) doar prin 
metode psiho-sociologice. 

Amândouă însă, metoda matematică şi cea psiho-sociologică, 
dau economistului o imagine mult mai corectă asupra nivelului total, 
real al cererii. Arta îmbinării celor două moduri de tratare, găsirea 
punctului în care îmbinarea se realizează atât de eficient încât 
diferențele se estompează într-un sistem de gândire propriu 
economistului, sunt elemente ce trebuie să stea în atenția tuturor 
acelora ce intenționează să contribuie la progresul cercetării ştiinţifice 
economice. 


4. Problema „conflictului tradiţional” 


Problematica metodei ştiinţei economice nu se rezumă însă 
doar la aspectele prezentate mai sus, adică la modul cum metode 
specifice altor ştiinţe contribuie la cercetarea fenomenului economic. 
Unul dintre aspectele importante ale acestei problematici este şi acela 
referitor la raportul dintre instrumentele principale ale metodei, şi 
anume: deducţia şi inducția. 

Deducţia realizează operațiunea intelectuală de înţelegere a 
unor manifestări sau fenomene plecând de la principiul sau esența 
acestora. 

Inducţia realizează operaţiunea intelectuală de înţelegere a 
esenței sau principiilor plecând de la observarea unor manifestări sau 
fenomene. 

Preponderența  deducției sau inducției în cercetarea 
fenomenului economiei a condus la separarea a două mari curente 
aflate în ceea ce numeam conflict tradițional de metode. 

Primul curent — identificat în majoritatea cazurilor cu economia 
clasică — şi-a bazat cercetarea pe metoda deducției şi abstracţiei. Cel 
de-al doilea curent — identificat cu aşa numita şcoală istorică — şi-a 
bazat cercetarea pe metoda inductivă. Conflictul dintre aceste două 
curente a fost sensibil atenuat de încercarea lui K. Marx de a ajunge la 
o sinteză metodologică prin formularea metodei dialectice, dezvoltată 
ulterior în metoda materialismului dialectic. 

Conflictul de metodă a determinat şi o altă interpretare a 
economiei. Astfel, se vorbeşte despre economia speculativă şi 
economia realistă. 

Bazată preponderent pe deducție şi abstracţie, economia 
speculativă îşi fundamentează cercetarea pe identificarea unui număr 
de ipoteze considerate ca premise ale manifestării fenomenului. Pe 
aceste premise se construieşte o gândire logică, utilizând principii de 
raționalitate în aşa fel încât coerenţa înlănțuirii elementelor de 
demonstraţie să fie perfectă. 

Economia speculativă uimeşte prin perfecțiunea construcției 
logice şi conferă satisfacția intelectuală a unor deducţii de o deosebită 
subtilitate. Ceea ce nu poate garanta economia speculativă este 
corectitudinea sau validitatea premiselor. 

Analizând acest aspect, economistul şi omul politic francez 
Henry de Noyelle spunea: „Ecuația reproducției lărgite marxiste este 
un cristal de logică, pilotând gândirea pe culmile perfecțiunii 
intelectuale. Din păcate, aceste culmi sunt la înălțimea unui castel de 
cărți de joc, deoarece premisele sunt false sau atât de reduse încât 
ecuaţia îşi pierde operaționalitatea. Totul este un joc al minţii, nimic 
mai mult”. 

Economia realistă încearcă să construiască legături directe cu 
practica economică, propunându-şi să devină fundamentul politicii 
economice. 

Ambele orientări sunt criticabile. Prima pentru izolarea într-un 
„turn de fildeş” şi abdicarea de la comandamentele activităţii practice, 
cea de-a doua pentru lipsa de interes față de aspectele conceptuale şi 
teoretice ale vieţii economice. 

Ştiinţa este expresia tendinţelor manifestării şi dezvoltării vieții 
sub toate aspectele sale. Economia nu face abstracţie de la acest 
deziderat. Indiferent de amploarea sau importanța dezbaterii 


28 


metodologiei, economia va trebui să asigure atât înțelegerea 
universului economic cât şi orientarea activităţii omului în contextul 
acestui univers de interese şi comportamente. 

Indiferent de tipul metodei folosite, spunea P.A. Samnelson, 
economia trebuie să răspundă scopului său esenţial ca ştiinţă socială: 
„să asigure omului luarea în posesie a realului prin rațiune”. 

Capitolul 5 


AGENȚI ECONOMICI 
ŞI OPERAȚIUNI ECONOMICE 


Activitatea economică se caracterizează prin existenţa a două 
funcţii esenţiale: consumul şi producția. 

Analiza acestora nu se poate face însă în mod general ci prin 
individualizarea unor elemente cu caracteristici şi comportamente 
distinte, care se constituie ca centre independente de decizie. Din acest 
punct de vedere, aceste centre independente de decizie pot fi tratate în 
calitate de agenți economici deoarece deciziile pe care le iau sunt 
bazate pe activităţi şi atribute economice bine definite. 

Un agent economic este un centru independent de decizie 
economică. Agenţii economici pot fi grupaţi în unităţi instituționale 
în cazul în care iau decizii şi acționează în mod asemănător. 

Analiza economică la nivelul contabilităţii naționale nu poate, 
însă, să considere indivizii şi instituţiile în mod separat. Din acest 
motiv s-a procedat la o regrupare a agenţilor economici în funcție de 
cele două funcții esențiale ale activităţii economice: consumul şi 
producţia. Astfel au rezultat: 

- gospodăria (familia), a cărei activitate este percepută în mod 
prioritar sub forma consumului; 

- întreprinderea, a cărei activitate este percepută în mod 
prioritar sub forma producţiei. 

Aceste două grupe nu pot însă cuprinde tot ansamblul agenţilor 
economici care acţionează în economia naţională. Statul, de exemplu, 
exercită şi el o multitudine de activităţi economice dar nu poate fi 
asimilat unei întreprinderi productive deoarece activitatea sa vizează 
satisfacerea unor nevoi colective, în primul rând, prin redistribuirea 
prin transfer de la unii agenţi la alţii. 

Alte organizaţii cum ar fi: colectivităţile locale, administrația 
publică sau asistenţa socială, au prioritar activităţi extraeconomice şi 
pot fi asimilate împreună cu Statul grupei de agenți numită 
administraţie. În sfârşit, există a patra grupă de agenţi: instituţii 
financiare care, din punct de vedere organizatoric se aseamănă cu 

întreprinderile productive dar care spre deosebire de acestea nu sunt 
productive. Ele au rolul de a centraliza capitalurile disponibile în 
scopul finanţării economiei (bănci, alte instituţii financiare, asigurări). 


Agenţi economici Funcţii principale 
Gospodăria Consumul 
Întreprinderea Producţia de bunuri şi servicii 
Administraţia Servicii nemarfare 
Instituţiile financiare Servicii financiare 


Fig. nr. 5.1. Clasificarea şi funcţiile agenţilor economici 


Agenţii economici efectuează o complexitate de operaţiuni 
economice în funcție de specificul activităţii lor. Astfel: 

a) Operaţiuni cu bunuri şi servicii care arată proveniența şi 
destinaţia acestora. În economia naţională, bunurile şi serviciile nu 
pot avea ca proveniență decât producţia şi importul. Destinația 
acestora nu poate fi decât pentru consum, pentru investiţii sau pentru 
export. Agenţii economici se află în poziție fie de cerere, fie de ofertă 
după cum doresc să cumpere sau să vândă aceste bunuri şi servicii; 

b) Operaţiuni de repartiție care transferă veniturile între 
diferiţi agenţi economici. Repartiția veniturilor îmbracă diferite 
forme, cum ar fi : salariile, dividendele, chiriile, dobânzile ctc.; 

c) Operaţiuni financiare care reflectă relaţiile dintre agenții 
care au nevoie de finanţare şi agenţii care oferă posibilităţi de 
finanţare. Ele se referă la datorii, creanţe, credite etc. şi reflectă, pe de 
o parte capacitatea agenţilor economici care au nevoie de a acoperi 
aceste nevoi, iar pe de altă parte, capacitatea agenţilor care au 
disponibilități de finanţare de a utiliza această disponibilitate; 

d) Operațiuni cu exteriorul care indică ansamblul 
fluxurilor economice între agenţii rezidenţi (interni) şi agenţii 
nerezidenţi (externi). Operațiunile cu exteriorul cuprind schimburi de 
bunuri şi servicii, transfer de venituri şi mişcări de capitaluri. 

Rezultă că agenţii economici dezvoltă între ei operaţiuni 
economice care pot fi reperate prin fluxuri economice. 

Fluxurile economice sunt variațiile cantităților de bunuri şi 
servicii (fluxuri reale) sau de monedă (fluxuri monetare) 
înregistrate între două date calendaristice ca urmare a mişcării 
acestor bunuri şi servicii de la un agent economic la altul. 

Analiza fluxurilor economice permite punerea în evidenţă a 
circuitului economic care reprezintă o imagine simplificată a activităţii 
economice prin intermediul circulaţiei bunurilor, serviciilor şi 
monedei între agenţii economici. 


Circulaţia de 
bunuri şi servicii 
de bunuri şi servicii 
Bunuri şi servicii 


Cheltuieli pentru obținerea 
Circulaţia monetară 


Întreprinderea 


Oferta de muncă 


Fig nr. 5.2. Circuitul de bază al economiei naționale 


Schema circuitului prin operaţiuni economice ne relevă unele 
relaţii esenţiale ale activității economice care condiționează stabilirea 
unor raporturi echilibrate între agenţii economici. Astfel, dacă pe baza 
schemei de mai sus, considerăm că bunurile necesare nu pot fi 
obținute decât din producție (P) şi din import (Ip), atunci utilizarea 
acestora presupune: 

Fig. nr. 5.3. Circuitul economic şi operațiunile economice 


- consumul (C), care poate fi la nivelul gospodăriei, 
întreprinderii sau administrației; 

- investiţiile (Iv) în scopul continuării sau extinderii activităților; 

- exportul (Ex) în cazul în care se poate pătrunde în economia 
mondială; 

- variația stocurilor (AS), adică păstrarea produsului pentru 
activităţi ulterioare sau din cauza imposibilității vânzării sale. 
Obţinem relația de egalitate: resurse = nevoi 


P+ Ip=C+Iv+Ex+AS 


Este o relație de eficacitate fundamentală la nivelul 
macroeconomic care exprimă, de fapt, egalitate între oferta globală şi 
cererea globală de bunuri şi servicii. 

Capitolul 6 
ACOPERIREA NEVOILOR PRIN CONSUM 


Fiind elementul esenţial al motivaţiei activităţii noastre, nevoile 
capătă în sistemul relaţiilor pe care le avem în procesul de satisfacere 
a lor o puternică amprentă economică deoarece ele apar numai în 
relația dintre om şi mediul natural ci şi între oameni, la nivel 
individual sau colectiv. 

Din punct de vedere economic, nevoile pot fi în sens restrâns 
sau în sens larg: 

- în sens restrâns, nevoile se referă la un obiect sau un serviciu 
specific. Acest obiect sau serviciu care satisface o nevoie specifică 
este într-o cantitate limitată (dacă ar fi într-o cantitate nelimitată ar fi 
un obiect sau un serviciu cu acces liber) şi necesită pentru a fi produs 
un consum de muncă reflectat într-un cost de producţie; 

- în sens larg, nevoile economice nu reflectă cu necesitate un 
obiect sau un serviciu specific, ci obiecte şi servicii ce pot satisface 
diverse nevoi în funcție de posibilitatea pe care individul sau 
colectivitatea o au de a le obține, după procurarea celor specifice. 

Putem astfel preciza că nevoile sunt nelimitate (în sens larg) şi 
pot fi satisfăcute prin utilizarea unor resurse care, deşi limitate, sunt 
fie substituibile fie complementare. Aceste resurse — pe care din punct 
de vedere economic le considerăm bunuri economice — se clasifică, la 
rândul lor, astfel: 

- bunuri consumabile: alimente, energie etc (dispar printr-o 
singură utilizare); 

- bunuri de folosinţă îndelungată: îmbrăcăminte, locuinţă, 
maşină etc; 

- servicii: aşa-numitele bunuri imateriale (serviciile de sănătate, 
învățământ, cultură, infrastructură informaţională etc.). 

Bunurile şi serviciile satisfac nevoile la două nivele: nivel 
individual şi nivel colectiv. 

La nivel individual, cererea solvabilă pentru un bun sau un 
serviciu este exprimată pe piaţă în vederea achiziţionării la un preț 
determinat. 

La nivel colectiv, cererea pentru un bun sau un serviciu este 
satisfăcută nu prin solvabilitatea individului ci prin resursele bugetare 
ale statului. Statul finanţează anumite activităţi (învăţământ, sănătate, 
administraţie etc.) în interesul întregii colectivităţi. 

Consumul constă în utilizarea unui bun sau a unui serviciu 
în Scopul satisfacerii unei nevoi la nivel individual sau colectiv. 

Prin natura sa, omul nu poate exista ca individ şi specie fără a 
consuma. Consumul variază mult de la individ la individ, de la ţară la 
țară şi de la o epocă la alta. De asemenea, consumul variază în funcție 
de resursele pe care omul le are, fie ele materiale sau spirituale. 
Resursele au bază naturală dar nu pot intra în consumul individului 
decât prin intermediul muncii sale, prestate organizat în cadrul 
producţiei de bunuri şi servicii. Dezvoltarea omului ca individ, 
specie şi component al unor structuri sociale este direct 
dependentă de dinamica şi calitatea consumului său. 

La rândul său, consumul depinde de dinamica şi calitatea 
producţiei. lată deci, că omul nu poate fi judecat decât în raport cu 
producţia pe care o realizează şi cu consumul de care poate beneficia. 
Indiferent de rasă, sex, vârstă, meserie, grad de cultură sau apartenenţă 
politică, fiecare dintre noi, reprezentanţi ai speciei umane, suntem — 
înainte de toate, dintotdeauna şi pentru totdeauna — consumatori ceea 
ce ne determină să fim şi producători. 

În calitate de consumator, omul acţionează, înainte de toate, în 
funcție de dinamica şi structura nevoilor sale, care, la rândul lor, sunt 
o funcție de timp şi spaţiu. Din punct de vedere al funcției timp, 
consumul se poate prezenta ca o expresie a succesiunii unor faze. 

Schema acestei succesiuni a fost concepută de către Jean 
Fourastie în lucrarea „Le grand aspoir du XX-e siecle”. Ea se prezintă 
astfel: 

- faza I: consumul este predominant alimentar, bazat pe cereale 
şi alte produse vegetale (specifice stadiului de dezvoltare 
preindustrial); 

- faza II: consumul alimentar scade din importanţă (până la 
60% din bugetul familial) şi se îmbunătăţeşte calitatea alimentelor 
(specifică zonei europene în a doua jumătate a sec. XIX); 

- faza III: consumul alimentar se reduce până la 40% din 
bugetul familial iar ponderea proteinelor animale devine prioritară. 

Creşte substanțial consumul pentru servicii: învătământ, cultură, 
sănătate, timp liber (specific zonei europene şi nord-americane în 
prima jumătate a secolului XX); 

- faza IV: consumul de tip “societate de abundență” caracterizat 
prin reducerea substanţială a părții din bugetul familial destinat 
acoperii necesităților fiziologice în favoarea creşterii spectaculoase a 
părții din buget destinate necesităților spirituale şi de civilizaţie: 
educaţie, turism, ambient etc. (specifice celei de a doua jumătăţi a sec 
XX în aşa numitele ţări industriale dezvoltate). 

Din punct de vedere al funcției spaţiu, consumul se diferențiază 
în funcție de zonele geografice. Astfel, dacă Europa, America de Nord 
şi unele ţări din Sud Estul Asiei (aşa numiții „tigri asiatici”) se află în 
cea de a patra fază, zonele sub-dezvoltării nu au depăşit faza a III-a 
sau chiar a II-a. 

Indiferent de modul cum se situează în spaţiu şi timp, consumul 
rămâne o activitate ce poate fi determinată atât la nivel 
microeconomic cât şi macroeconomic. 


Determinarea consumului 
(Teorii) 


e La nivel microeconomic 

a) Consum tipic 
Cererea se consideră o funcție descrescătoare a prețului. Decizia de consum a 
gospodăriei este dependentă de rata dobânzii obținută de la depozitele bancare 
constituite din economiile gospodăriei. Cu cât rata dobânzii va fi mai mare cu 
atât consumul va fi mai mic. Decizia de a consuma sau a economisi este luată în 
baza unui calcul de raționalitate economică, în dorința unei valorificări cât mai 
bune a bugetului existent. O astfel de decizie se explică prin faptul că prețul 
devine elementul esențial în determinarea comportamentului consumatorului 
care acționează în baza aşa numitei legi a „cererii descrescătoare” conform 
căreia consumul este o funcție descrescătoare a prețului. Teoretic, consumul este 
elastic față de preț, variind în sens invers. Coeficientul de elasticitate obținut prin 
raportul dintre variația consumului şi variația prețului este, de regulă, negativ. 
Cu cât coeficientul de elasticitate este mai mic sau negativ cu atât este mai mult 
influențat de prețuri. 

b) Consumul atipic 

- Efectul Veblen (T.Veblen — economist 1857-1929) 

Consumul anumitor bunuri asigură o funcţie de redistribuire socială. 
Astfel, consumul bunurilor cu grad mare de raritate sau a bunurilor de lux se 
caracterizează prin inelasticitatea cererii faţă de preţ. În aceste cazuri 
coeficientul de elasticitate poate fi pozitiv. 

- Efectul Giffen (R.Giffen — sociolog 1860-1912) 

Când un preţ la un bun din categoria consumului de bază (ex. Pâinea) 
creşte, gospodăriile cu bugete mici cresc consumul la acest produs şi reduc 
consumul la un produs mai scump dar tot din categoria produselor de bază (ex. 
Carnea). Elasticitatea cererii la acest produs, în raport cu preţul, devine astfel 
pozitivă deoarece preţul prodului de bază la care preţul a crescut rămâne totuşi 
ieftin, în mod relativ, faţă de celelalte produse de bază cu preţuri tradițional 
mai ridicate decât produsul de bază. 


e La nivel macroeconomic 

a) Teoria lui J. M. Keynes 

J.M.Keynes a explicat consumul global prin dependenţa sa faţă de venituri. 
Conform acestei teorii, partea destinată consumului din totalul venitului (pe 
care o numeşte “înclinaţie spre consum”) scade odată cu creşterea venitului. 
Partea destinată consumului este din ce în ce mai puţin importantă deoarece, 


de economisire sunt din ce în ce mai importante. In concepţia sa, venitul este 
egal cu consumul la care se adaugă economiile. 


V=C+E 


Keynes determină înclinația spre consum astfel: 

- O înclinaţie medie spre consum(C/V) sau spre economisire (E/V) este 
partea din venit destinată consumului sau economiilor; 

- O înclinaţie marginală spre consum (AC/AV) sau spre economii (AE/AV) 
este parte a variaţiei venitului ce se exprimă în variaţia consumului sau în 
variaţia economiilor. 

Cu alte cuvinte, când venitul creşte, înclinația spre consum scade în folosul 
înclinaţiei spre economisire. 

b) Determinarea evoluţiei consumului 

- Legea lui Engel (E.Engel — economist 1821-1896) 

Pentru enunţarea legii lui Engel se cere stabilit aşa numitul „coeficient 
bugetar” care reprezintă procentul destinat procurării unui bun sau a unui 
serviciu din bugetul destinat consumului total. (se consideră suma 
coeficienţilor = 1). 

Legea lui Engel arată că atunci când resursele bugetare cresc, coeficientul 
bugetar aferent procurării bunurilor de primă necesitate (ex. alimente) scade, în 
timp ce, coeficientul bugetar aferent procurării bunurilor mai puţin necesare 
creşte. 

- Efectul Duesenberry (J.Duesenberry — economist contemporan) 

Duesenberry consideră că dinamica şi structura consumului în toate 
mediile sociale cresc şi se îmbunătățesc pe măsura ridicării pe ansamblu a 
indicatorilor standardului de viaţă, în condițiile în care inegalităţile în consum 
nu pot fi totuşi înlăturate. 

- Teoria “filierii inverse” 


Conform aceste teorii, producătorul este acela care determină dinamica şi 
structura consumului prin utilizarea tehnicilor de marketing şi a publicităţii. 
- Teoria “fordistă” 


Această teorie susține că rolul principal în apariţia şi dezvoltarea 
“producţiei de masă” (modelul fordist) îl are consumul. Se spune că datorită 
stimulării prin venituri a consumului de masă (în principal a bunurilor de 
consum îndelungat: electrocasnice, automobil, mobilă) s-a stimulat un circuit 
invers prin care producţia de masă a oferit sursele de venituri suplimentare 
pentru mărirea şi mai importantă a consumului. (Societatea de consum). 


Aşa după cum s-a văzut, consumul este o acţiune economică 
prin care se procură bunuri şi servicii în scopul acoperirii unor nevoi, 
ceea ce înseamnă distrugerea acestor bunuri şi servicii imediat sau 
progresiv, cu ocazia utilizării lor. Dacă procurarea bunurilor şi 
serviciilor este destinată acoperii nevoilor directe a unor consumatori, 
atunci este un consum final. Dacă procurarea este destinată acoperii 
unor nevoi de producere a altor bunuri sau servicii, atunci este un 
consum intermediar (materii prime, carburant, semifabricate etc.). 

În societăţile moderne, cu un grad înalt de civilizație, asistăm la 
o tendinţă interesantă de evoluţie a raportului dintre consumul la nivel 
individual şi consumul la nivel colectiv. Astfel, în ţările Uniunii 
Europene, în Statele Unite ale Americii, Canada şi unele ţări din Asia 
de Sud-Est, societatea preia din ce în ce mai multe cheltuieli destinate 
acoperirii unor nevoi colective. Din bugetul naţional se finanţează 
într-o măsură din ce în ce mai mare cheltuielile pentru acoperirea 
nevoilor de educaţie, de locuinţă (locuinţe sociale), de întreținere a 
infrastructurii rutiere şi de distribuire a facilităților de apă, gaz etc. 

Elasticitatea cererii în raport cu prețul arată sensibilitatea variaţiei 
cantităţii cerute dintr-un bun, în raport cu preţul acestuia. Pentru ca măsura 
elasticității să nu fie influențată de unităţile de măsură ale cantităților şi 
preţurilor, aceasta se exprimă în unităţi procentuale ale variaţiei cererii care 
apare ca răspuns la o schimbare procentuală a preţului, adică: 


(AQi/Qi) x 100 AQi 


Elasticitatea cerere/preţ 
(AP'/Pi) x 100 


unde A este simbolul pentru variaţie, P şi Q sunt simbolurile pentru preț 
şi cantitatea din bunul i 


Studiind raportul dintre variaţia cererii la variaţia preţului, statisticianul 
german Ernst Engel a stabilit în 1857 trei cazuri tipice de elasticitate. 

Cerere inelastică. Elasticitatea cererii pentru produse alimentare este 
negativă. Astfel, dacă preţurile produselor alimentare scad cu, de exemplu 10%, 
cererea creşte cu mai puţin de 10%. 

Cerere elastică unitară. Elasticitatea cererii pentru produsele necesare 
locuinţei (cumpărare sau închiriere de locuinţe, încălzire, alte utilităţi) este egală 
cu unitatea (constanta). Dacă preţurile scad cu 10%, aceste cheltuieli vor creşte 
cu 10%. 

Cerere elastică. Elasticitatea cererii pentru produse neesenţiale (numite în 
unele cazuri:"de lux”) este pozitivă adică mai mare decât unitatea. Dacă preţurile 
produselor electro-menajere, a aparaturii audio şi video, a excursiilor şi 
vacanţelor etc., scade cu 10%, cererea poate creşte cu mai mult de 30%. 


cerere inclasucă 


În acest caz, consumul colectiv este definit prin partea 
cheltuielilor făcute de către stat pentru acoperirea unor nevoi (în 
principal servicii) la nivelul individului (menaj). Consumul colectiv 
nu este un consum marfar deoarece, după ce şi-au plătit impozitele 

consumatorii utilizează gratuit aceste servicii. (Se consideră gratuit 
deoarece participarea consumatorului la costul serviciului prestat — 
prin intermediul impozitului sau taxelor plătite - nu este semnificativă. 
Partea covârşitoare a costului este acoperită de buget. 

Consumul lărgit este o categorie de consum, specifică ţărilor 
dezvoltate, prin care la consumul individual se adaugă o contribuţie de 
la buget pentru acoperirea mai bună a nevoii respective ( ex. la 
construcția unei locuinţe pentru familiile care au în întreţinere copii cu 
handicap, statul participă cu o cotă de cheltuieli în scopul adaptării 
noii locuinţe la cerinţele de convieţuire cu persoane handicapate). 

În contextul creşterii participării statului la acoperirea parţială 
sau completarea consumului individual (la nivelul menajului), se 
remarcă o creştere importantă a ponderii bugetelor locale faţă de 
bugetul naţional, ca o consecinţă a creşterii rolului colectivităţilor 
locale în sistemul modern de administrare a teritoriului. 

Capitolul 7 
ACOPERIREA CONSUMULUI PRIN PRODUCȚIE 


1. Producţia şi factorii de producţie 


Nevoile sunt foarte rar satisfăcute direct de natură. Există 
cazuri când putem culege sau aduna fructe sălbatice, ciuperci sau alte 
“produse” ale naturii care nu sunt o consecință a activităţii omului, 
dar aceste cazuri sunt rare şi au o contribuţie nesemnificativă la 
satisfacerea nevoilor noastre. 

Pentru a-şi satisface nevoile, omul trebuie să modeleze natura 
în aşa fel încât să o poată folosi în interesul său. Acest lucru se poate 
realiza numai prin muncă. Rezultatul muncii se materializează în 
producţia obținută. 

Pentru orice obiect obținut prin prestarea muncii, omul trebuie 
să folosească anumite materii prime, materiale, combustibil energic, 
trebuie să beneficieze de condiţii adecvate de muncă şi trebuie să-şi 
organizeze modul în care acţionează. 

lată deci, că pentru a produce, omul trebuie să utilizeze o 
combinaţie de elemente pe care le numim factori de producție. 

Factorii de producție sunt: elementele naturale, munca şi 
capitalul. 

a) Elementele naturale sau factorul natural. Activitatea 
economică se desfăşoară într-un mediu natural determinant şi depinde 
de o serie de factori geografici: clima, relieful, fertilitatea solului, 
bogăția subsolului etc. Toţi aceşti factori constituie mediul natural 
unde, şi de unde, omul preia elementele necesare satisfacerii nevoilor 
sale. Rezultă că, pentru a produce, omul trebuie să beneficieze din 
partea naturii de: 

- un mediu fizic prielnic vieţii şi prestării muncii (teren, climă, 
resurse de apă etc); 

- un pământ suficient de fertil pentru a-i oferi necesarul de 
plante şi vegetaţie; 

- resurse de materii prime şi minerale. 

Munca. Factorul uman este decisiv în procesul de producţie. 
Fără muncă, ceilalți doi factori de producţie nu pot fi activaţi. Analiza 
factorului uman se face, din punct de vedere cantitativ şi calitativ. 

Cantitativ, factorul uman se estimează ca număr de persoane ce 
pot fi, efectiv, înglobate în procesul de producţie. Acest număr, numit 
populaţie activă cuprinde persoanele în vârstă legală şi apte de muncă. 

În interiorul acestei populaţii active se cere o analiză 
suplimentară pentru a vedea ponderea diferitelor grupe de vârstă şi 
proporțiile pe sexe. Mai mult, se efectuează o analiză a distribuţiei 
acestei populaţii pe zone geografice, iar la nivel național, pe regiuni şi 
medii: rural şi urban. 

Calitativ, factorul uman este analizat din punct de vedere al 
nivelului de educaţie şi de calificare. În unele cazuri, se corelează 
analiza calitativă cu cea cantitativă evaluând nivelul de educație şi 
calificare în raport cu grupele de vârstă şi proporția sexelor. 

Capitalul. Putem analiza capitalul sub trei puncte de vedere: 

e Din punct de vedere tehnic, capitalul este constituit din 
bunurile materiale pe care omul le foloseşte în cadrul procesului de 
producţie nu pentru satisfacerea imediată şi directă a nevoilor sale ci 
pentru producerea altor bunuri. Clădirile, utilajele, echipamentele, 
sculele, energia utilizate în cadrul procesului de producere a unor 
diferite bunuri sunt exemple în acest sens. 

Capitalul tehnic poate fi capital fix atunci când este constituit 
din elemente durabile ce pot fi utilizate în mai multe procese de 
producţie (clădiri, maşini, utilaje) şi capital circulant, atunci când 
elementele capitalului tehnic sunt înglobate total în noul produs, 
participând doar la un singur proces de producție (materii prime, 
semifabricate, materii auxiliare, combustibil, energie). Indiferent dacă 
se înglobează total sau parțial în noul produs, capitalul trebuie să fie 
refăcut pentru a putea asigura buna desfăşurare a procesului de 
producție în viitor. 

Capitalul circulant, fiind consumat la fiecare ciclu de producţie, 
este refăcut la începutul fiecărui ciclu următor de producție, 
întreprinderea afectând o parte din venitul obținut din vânzarea 
produselor pentru procurarea de noi materii prime, semifabricate etc. 

În ceea ce priveşte capitalul fix, problema este mai complicată 
deoarece el nu se consumă în fiecare ciclu de producţie, dar se uzează 

fizic (pierde din calități datorită utilizării repetate şi a agresiunii 
factorilor de coroziune) şi moral (pierderea atributelor de performanţă 
datorită apariției unor maşini sau utilaje mai moderne şi mai 
productive). 

Pentru a înlocui capitalul fix, dar şi pentru menţinerea în 
funcţiune a celui existent prin diferite activități de întreținere şi 
reparaţii, întreprinderea trebuie să ia măsuri încă din prima zi de 
funcționare a acestuia, constituind prin preluarea unei părți din 
valoarea produselor vândute un fond cu ajutorul căruia va putea 
procura capital fix nou, la data la care cel în funcțiune nu va mai putea 
fi folosit. Fondul astfel obținut se numeşte fond de amortizare iar 
operaţiunea prin care la fiecare ciclu de producţie se transferă o parte 
din valoarea capitalului fix asupra costului noului produs poartă 
numele de amortizare. 

Amortizarea măsoară partea prelevată treptat din valoarea 
producției obţinute, în scopul menţinerii în funcţiune şi a reinnoirii 
capitalului fix. 

e Din punct de vedere juridic, capitalul reprezintă ansamblul 
drepturilor de proprietate care determină proprietarul capitalului să fie 
abilitat de a primi venituri din exploatarea capitalului, fără a depune o 
muncă directă în relaţia cu acest capital. 

e Din punct de vedere contabil, capitalul este exprimat printr- 
o sumă de bani înscrisă în registrele contabile sau în conturi bancare. 


2. Combinarea factorilor de producţie 


Producţia este activitatea socialmente organizată în scopul 
producerii de bunuri şi servicii care satisfac nevoile prin intermediul 
schimbului pe piaţă. 

Producţia se realizează în întreprinderi care realizează scopul 
activităţii lor prin combinarea factorilor de producție. Combinarea 
factorilor de producţie (natura, munca şi capitalul) se efectuează la 
nivel micro-economic (întreprinderea) dar poate fi privită şi la nivel 
macro-economic (economia națională) sub forma echilibrelor generale 
care caracterizează, la un moment dat, structura şi dinamica economiei 
naţionale. 


43 


Prin combinarea factorilor de producţie înţelegem proporțiile în 
care aceştia contribuie la realizarea unei unități de produs. Desigur, 
există o mare varietate a combinațiilor posibile dar, ştiinţa economică 
are ca sarcină găsirea unei variante optime de combinare, adică a 
acelui tip de combinaţie între cei trei factori care nu poate fi 
modificată fără a înregistra o scădere a eficacităţii utilizării celor trei 
factori. 

La nivelul unei întreprinderi sau a unei ramuri de activitate, 
adică a ansamblului întreprinderilor cu acelaşi tip de activitate, funcția 
de producţie exprimă relaţia care apare între un volum oarecare al 
factorilor de producție (input = intrări) şi cantitatea de produse 
obţinute din utilizarea acelui volum de factori de producţie (output = 
ieşiri). 

Dacă notăm: 

P = volumul producției 

N = volumul factorilor naturali 

M = volumul factorului uman (munca) 

C = factorul capital, atunci: 

P = f (N,M,C) 

f fiind o funcție nedeterminată 


Tabelul nr. 7.1. 


Cantitatea de muncă Producția Producția marginală 
(ore) (unități) (unități) 
0 0 - 
1 2 2 
2 5 3 
3 9 4 
4 13 4 
5 16 3 
6 18 2 
7 19 1 
8 19,5 0,5 


Funcţia (f) este crescătoare dacă se măreşte cantitatea de factori 
de producție utilizați, adică producția va fi mare. 

Să utilizăm un exemplu în care, pentru simplificare, 
considerăm o funcţie în care un singur factor variază, de exemplu: 
factorul uman (munca). 


Producţia 

(unităţi) 
| 
| 


20 
18 
16 
14 
12 


10 


Munca (ore) 
0 RR 
2 3 


| Producţia marginală, (unităţi) 


Munca (ore) 


Dacă reprezentăm aceste valori pe un grafic (Figura nr. 7.1), 
curba pe care o vom obţine exprimă relaţia dintre numărul de ore de 
muncă şi producția obținută. Observăm că această curbă este 
crescătoare, dar la un anumit nivel al consumului de muncă are o 
creştere neglijabilă. 

În coloana a treia a tabelului s-a calculat aşa numita producție 
marginală prin care se înţelege acea creştere a producției care se 
datorează utilizării unei unități suplimentare de factori de producţie. 
Dacă timpul de muncă se măreşte de la o oră la două ore, cantitatea 
suplimentară de produse este de trei; dacă se măreşte de la două la trei, 
cantitatea suplimentară de produse este de patru, etc. 

Exprimarea grafică a producției marginale (Figura nr. 7.2) va 
exprima randamentul factorilor de producție. Remarcăm că există trei 
tipuri de randament: 

- randament crescător, adică superior timpului de muncă prestat 
suplimentar; 

- randament constant, adică proporțional cu timpul de muncă 
prestat suplimentar; 

- randament descrescător față de timpul de muncă prestat 
suplimentar. 

Descreşterea randamentului de la un anumit nivel al creşterii 
unuia dintre factorii de producţie este o legitate economică: legea 
randamentelor descrescătoare. Această lege a fost pentru prima oară 
formulată Turgot în 1780, pe exemplul producţiilor agricole (legea 
fertilității descrescânde). 

Întreprinderile nu au nici un interes să intre în zona de acţiune a 
legii randamentelor descrescătoare, de aceea, ele urmăresc creşterea 
simultană a consumului tuturor factorilor de producție, cu alte cuvinte, 
măresc dimensiunea producției. Concentrarea şi mărirea dimensiunilor 
întreprinderilor permit evitarea situației de randamente descrescătoare 
prin economia de scară. 

Economia de scară constă într-o reducere a costurilor prin 
creşterea producţiei în condițiile în care unele cheltuieli rămân 
constante. 

De exemplu, dacă producția creşte dar cheltuielile 
administrative ale întreprinderii rămân constante (chirie, întreţinere, 
personal administrativ) costul produsului va scade. 

Economia de scară are însă “un prag” peste care nu poate să 
treacă. Acest prag apare după ce s-au pierdut dimensiunile optime ale 
creşterii producției menţinând unele cheltuieli fixe. 

După acest prag fenomenul randamentelor descrescătoare 
reapare. De exemplu, atragerea de forță de muncă suplimentară 

necesară creşterii în continuare a producției antrenează costuri 
suplimentare datorate dificultăților de încadrare rapidă a acesteia în 
sistemul tehnic şi organizatoric, deja consolidat, a întreprinderii 
respective. În aceste situaţii vorbim de noneconomii (sau 
deseconomii) de scară. 

Tendinţa de a evita pragul periculos al economiei de scară a 
determinat orientarea întreprinderilor moderne spre strategia 
descentralizării şi delocalizării activității lor. Evident, este mai 
economicos pentru un întreprinzător de a avea două uzine a câte 
10.000 de muncitori, decât o singură uzină de 20.000 de muncitori. 

Pragul periculos al economiei de scară a fost total neglijat de 
către politica economică românească înainte de 1990. Din 
considerente politice, întreprinderile româneşti s-au constituit sub 
forma marilor combinate în care lucrau peste 50.000 de persoane. În 
aceste condiții, noneconomiile de scară erau nota specifică ceea ce a 
determinat lipsa de eficacitate a activității acestor uriaşe întreprinderi. 

Moştenirea acestor giganți industriali constituie o povară 
imensă pentru procesul de restructurare deoarece, descentralizarea este 
extrem de dificilă nu numai datorită limitelor impuse de tehnologie 
dar şi datorită sensibilelor probleme sociale. Să ne imaginăm ce 
probleme sociale grave ar determina un eventual proces de 
descentralizare a unui combinat de talia lui SIDEX - Galați care 
utilizează aproximativ 40000 de angajați, fiind sursa principală de 
venit pentru aproape jumătate din numărul familiilor ce locuiesc în 
acest oraş. 


3. Combinarea optimă a factorilor de producție 


Factorii de producție nu pot fi considerați entități separate şi 
independente. Ei se află într-o relație fie de complementaritate, fie de 
substituire. 

a) Relația de complementaritate. Un singul factor de 
producție nu poate produce nimic. Producția este rezultatul utilizării 
conjugate a cel puţin doi factori de producție. 

Apreciem că este o complementaritate a factorilor atunci când 
utilizarea unui factor implică cu necesitate utilizarea altui factor. 


47 


b) Relaţia de substituire. Există o relaţie de substituire atunci 
când volumul dorit al producţiei se obține indiferent de proporția în 
care se combină factorii de producție. 


Capital 


~= y Munca (ore 


Fig nr. 7.3 


Reprezentarea grafică ne arată (Fig. nr. 7.3) că se pot obține 
aceeaşi cantitate de produse (curba izotropică) utilizând fie combinția 
CM, fie combinaţia CM3. 

Relația de substituire ridică însă problema combinației optime a 
factorilor. În cazul de față problema pe care o are întreprinderea este: 
Ce combinație să utilizeze dacă ambele par să aibă acelaşi rezultat? 
Care dintre ele ar fi totuşi mai profitabilă, deci optimă? 

Raportul optim de combinare a factorilor de producție. Se 
consideră că este o combinare optimă a factorilor atunci când nici o 
altă combinare nu poate aduce avantaje sau beneficii suplimentare. 

Combinarea optimă se defineşte în raport cu un criteriu de 
referință. La nivelul întreprinderii, criteriul de referință este costul 
factorilor. 

Să luăm un exemplu: un produs poate fi realizat prin 
combinarea factorilor muncă şi capital. Proporția în care aceştia pot fi 
folosiți depinde de măsura în care ei sunt susceptibili de substituire, 
adică de măsura în care din totalul cheltuielilor aferente celor doi 
factori, o parte mai mare sau mai mică se afectează unuia sau altuia 
dintre ei. 

Pentru a determina gradul de substituire a celor doi factori, 
întreprinderea trebuie să ia în considerare patru elemente: 

a) specificitatea factorilor. Este considerat un caz extrem, doar 
în foarte rare cazuri, unul dintre factori este atât de special fiind 
destinat realizării unui produs cu grad mare de unicitate, încât nu 
poate fi oricând şi oricum substituit; 

b) Dotarea tehnică. Dotarea tehnică şi, implicit, tipul 
tehnologiei pot limita gradul de substituire a factorilor; 

c) Raportul dintre preţul factorilor. Cu cât preţul unui factor 
este mai mic cu atât el este mai căutat în detrimentul factorilor mai 
scumpi. Este una din explicaţiile interesului investitorilor străini de a 
dezvolta industria confecţiilor în România. Această industrie cere un 
volum mare de muncă, iar forța de muncă românească este ieftină. 
Investitorii preferă această industrie deoarece pot substitui cheltuiala 
mai mare pentru procurarea capitalului (dacă ar investi în industriile 
mecanice) cu o cheltuială mai mică necesară utilizării factorilor de 
muncă în industria confecțiilor. 

d) Calitatea producţiei O calitate înaltă şi constantă a 
producţiei necesită păstrarea unei anumite combinări a factorilor. 
Substituirea factorilor poate produce pierderi de calitate, cel puţin pe o 
anumită perioadă. 

Întreprinzătorul trebuie, în acelaşi timp, să fie conştient de 
faptul că atingerea nivelului combinării optime înseamnă şi atingerea 
pragului randamentului descrescător. Trecerea de acest prag duce, 
deci, la apariția randamentului invers proporțional cu cantitatea 
factorilor utilizaţi. 

Programarea matematică şi informatizarea activităţilor de 
aprovizionare, producție şi desfacere contribuie într-o măsură 
însemnată la evitarea acestui prag, menţinând întreprinderea pe o 
perioadă relativ constantă, în zona avantajelor oferite de o combinare 
considerată optimă a factorilor de producţie. 

Rolul progresului tehnic. Productivitatea (randamentul) unui 
factor de producţie se măsoară prin raportarea cantității de producţie 
obținută la cantitatea factorului de producţie utilizat. 

În mod normal, ar trebui ca în cazul unei funcţii de producţie 
date şi un raport de combinare optim, să existe o constantă între 
cantitatea de factori utilizaţi şi cantitatea de producţie obţinută. În 
realitate, pe o perioadă medie de timp, se observă creşterea cantității 
de produse, deşi se utilizează o cantitate constantă de factori de 


49 


producţie. Explicaţia acestei creşteri de producţie este dată de acțiunea 
progresului tehnic. Efectul progresului tehnic de la o perioadă la alta 
se poate astfel determina prin diferența de producţie în intervalul 
acestor perioade. 

Din punct de vedere al economistului, progresul tehnic se poate 
clasifica în funcție de acţiunea pe care o are asupra factorilor de 
producție. Astfel: 

Progresul tehnic de tipul “labour saving”. Determină o 
reducere a consumului de muncă prin creşterea consumului de capital 
necesar modernizării şi perfecționării maşinilor şi utiliajelor; 

Progresul tehnic de tipul “capital saving”. Determină o 
reducere a consumului de capital prin creşterea calității şi clasificării 
muncii; 

Progresul tehnic neutru. Acţionează şi asupra muncii şi asupra 
capitalului. Este specific creşterii producției printr-o dotare inițială 
superioară atât la nivel tehnic cât şi uman. 


LIMITA POSIBILITĂŢILOR DE PRODUCȚIE 


Cât şi cum se poate produce? Se poate produce oricum, oricât şi orice? 
Care sunt limitele producției? 

Iată câteva întrebări pe care orice economist trebuie să şi le pună pentru 
că raportul dintre resurse şi nevoi nu este întotdeauna favorabil. 


combinări a factorilor de producţie pe care un producător sau o ţară o poate 
realiza întrebuinţând toate resursele disponibile în condițiile celei mai eficiente 
tehnici şi tehnologii. 

Dacă se consideră, pentru simplificare, că o ţară produce două produse: 
tablă şi cherestea, reprezentarea grafică Fig. nr. 7.4 ne arată diferitele 
combinaţii care se pot imagina. Axa verticală măsoară producția de tablă în 
tone, iar cea orizontală, de cherestea în metri cubi. Linia AB ne arată limita 


Când resursele sunt eficient utilizate pentru producerea de tablă, OA tone 
de tablă pot fi produse, iar când resursele sunt utilizate eficient pentru 
producţia de cherestea, OB metri cubi se pot produce. Toate punctele limitei 


cherestea pe care ţara noastră le poate produce dacă toate resursele sunt 
utilizate. 

FUNCŢIA DE PRODUCȚIE 


Elemente de analiză neoclasică 


Funcţia de producţie se mai numeşte şi combinare productivă în sensul în 
care ea reprezintă toate combinările posibile a volumului de muncă cu volumul 
de capital care permit obţinerea unei cantităţi date d eproduse. 

e Funcţia de producţie cu un factor fix. Dacă presupunem că, pe o 
perioadă scurtă de timp, factorul capital se consideră fix şi că întreprinderea nu 
poate varia decât factorul muncă, atunci evoluţia cantităţii de produse în funcţie 
de volumul muncii prestate (nr. de ore de muncă) va fi: 


Ore de muncă (M) 0 1 2 3 4 5 6 7 8 
Producţia (P) 0 | 16 | 48 | 68 80 88 92 94 94 


e Producţia medie (Pm). Producţia medie se defineşte prin raportul 

dintre producţia totală şi cantitatea (volumul) muncii prestate. 
Pm = P/M 

Acest raport poartă numele de productivitate şi arată cantitatea de produse 
obținută pe o unitate de muncă (măsurată în timp: secundă, minut, oră, zi, 
săptămână etc.). 

Ore de muncă (M) 0 1 2 3 4 5 6 7 8 
Producție medie (Pm) 0 16 | 48 | 22,77 | 20 17,6 | 15,3 | 13,4 | 11,8 


Se remarcă o creştere a producției medii până la un vârf al producției (24) după 
care, în pofida unui consum mai mare de muncă, scade. 
e Productivitatea marginală (Pmr) 


Ore de muncă (M) 0 1 2 3 4 
Productivitate / 16 | 32 20 12 
marginală (Pmr) 


Autorii neoclasici analizează productivitatea marginală descrescătoare, 
chiar dacă aceasta are un trend de creştere într-o primă etapă. Acest fenomen 
ilustrează faptul că producția datorată ultimei creşteri a unităților factorilor de 
producție (în cazul nostru, ore de muncă) este din ce în ce mai puțin importantă 
până chiar la momentul zero. (Se demonstrează, spre exemplu, că în pofida 
creşterii numărului de maşini agricole, a consumului de îngrăşăminte şi 
insecticide, producția agricolă nu creşte la nesfârşit, iar creşterea consumului de 
muncă nu va duce la creşterea producţiei dacă dotarea tehnică rămâne aceeaşi). 

CAPITOLUL 8 
MĂSURAREA PRODUCŢIEI 


1. Sistemul Conturilor Naţionale şi măsurarea producţiei 


Sistemul  Conturilor Naţionale (SCN) sau Contabilitatea 
naţională (CN) a apărut şi s-a dezvoltat ca o metodă de evidenţă şi 
analiză a economiei naţionale. În prezent, SCN reprezintă principalul 
sistem de evidență şi analiză macroeconomică utilizat în statistica 
internațională şi în majoritatea ţărilor lumii ca şi în calculele de 
analiză economică efectuate de către organizaţiile internaționale. 

SCN este o metodă de înregistrare şi prezentare cantitativă a 
economiei. Scopul sistemului este să descrie cifric activitatea 
economică, fluxurile materiale, de venituri şi financiare care au loc în 
economie între diferiţi agenţi economici. 

De asemenea, SCN este o reprezentare cantitativă sintetizată şi 
agregată a realității economice, concepută pe principiul spațiului şi 
timpului. El este un sistem format dintr-un ansamblu de conturi şi 
tabele, al cărui scop este de a furniza o imagine sintetică, comparabilă 
şi cât mai completă a activităţii economice desfăşurate într-o perioadă 
de timp în ţara care utilizează sistemul. 

Producția fiind activitatea socialmente organizată în scopul 
creerii de bunuri şi servicii destinate, prin intermediul pieţei, 
satisfacerii consumului la nivel individual şi colectiv, este constituită 
din relațiile şi fluxurile care iau naştere între diverşi agenţi economici, 
într-o perioadă determinată, pe un teritoriu determinat. O astfel de 
definire a producției scoate din calcul activitatea domestică şi 
economică subterană. Din acest motiv, producția devine aptă de a fi 
măsurată prin intermediul Sistemului Conturilor Naţionale. 

SCN distinge două elemente care constituie producția 
naţională: producția marfară şi producția nemarfară. Producţia 
marfară este producția care intră în consum prin intermediul pieţei. 
Producţia nemarfară este constituită din servicii care se vând la un preţ 
mai mic de jumătate decât costul lor (servicii subvenţionate de la 

buget sau din surse extra bugetare) şi din serviciile gratuite prestate 
de către organele administrative. Producția este, în cadrul SCN, 
prezentată pe ramuri de activitate şi pe sectoare de activitate (sectoare 
instituționale). 

Ramura de activitate este ansamblul agenţilor economici care 
produc acelaşi produs principal, iar sectorul de activitate este 
ansamblul agenţilor economici care prestează aceiaşi activitate 
principală. Analiza producţiei pe ramuri de activitate permite 
utilizarea unuia dintre cele mai performante instrumente de analiză 
economică şi planificare care este „balanţa input-output”, creată de 
laureatul Premiului Nobel pentru economie Wasilly Leontieff. 

Unitatea de măsură a producţiei nu poate fi decât valorică, prin 
intermediul banilor. Numai banii pot oferi un criteriu de 
compatibilitate, aducând la un numitor comun diversitatea de activităţi 
şi produse existente la un moment dat în societate. 

În mod normal, ar trebui să adunăm valorile tuturor producţiilor 
individuale pentru a afla valoarea totală a producției într-o ţară, pe o 
perioadă determinată de timp. Dacă am proceda astfel, am face însă o 
mare greşeală, deoarece am aduna de mai multe ori aceleaşi valori. 

Într-adevăr, valoarea unei producţii oarecare, a unui producător 
oarecare ascunde valori care deja au fost adunate în valoarea 
producției altui producător sau chiar a mai multor producători. 
Aceasta deaoarece, în valoare produsului se înglobează valoare 
produselor intermediare (materii prime, semifabricate, etc.) dar care, 
la rândul lor au fost produse finale ale altor producători, în cicluri 
anterioare de producție. 

Aşa după cum bine ştim, Uzinele DACIA de la Piteşti fabrică 
automobile. Valoarea automobilelor produse de această uzină într-o 
perioadă (de obicei un an) reprezintă valoarea totală a producției sau 
cifra de afaceri. La rândul ei, şi uzina ARO de la Câmpulung fabrică 
automobile ca şi uzina DAEWOO de la Craiova. La nivel naţional, am 
fi tentaţi să adunăm valoarea producţiilor acestor trei uzine pentru a 
afla valoarea totală a producţiei naționale de automobile. Ar fi însă o 
greşeală, deoarece pentru a produce automobilele cele trei uzine 
cumpără tabla de la Galaţi, vopseaua de la Policolor Bucureşti, 
anvelope de la uzinele Tofan şi multe materiale şi semifabricate de la 
alți furnizori. Preţurile tuturor materialelor şi semifabricatelor 

cumpărate de către cele trei uzine de automobile, de la diverşi 
furnizori, vor fi adunate şi vor apărea ca preţ total al automobilelor. 

Greşeala constă în faptul că preţurile materialelor şi 
semifabricatelor cumpărate de la furnizori au fost deja luate în calcul 
deoarece ele constituie valoarea producţiei furnizorilor. 

Pentru evitarea acestei duble înregistrări, SCN utilizează aşa 
numita valoare adăugată (VA) care reprezintă diferența dintre 
valoarea producţiei obţinute şi valoarea bunurilor consumate pentru 
obținerea acelei producţii. Altfel spus, valoarea adăugată este egală 
cu valoarea vânzărilor minus valoarea aprovizionărilor. Valoarea 
adăugată este contribuţia productivă a întreprinderilor la avuţia 


națională. 


Sectoarele instituţionale în Sistemul Conturilor Naţionale 


Sectorul instituţional Funcţii Resurse 
Societăţi (întreprinderi Producția de bunuri Sume obţinute din 
nefinanciare) şi servicii marfare vânzarea bunurilor 


nefinanciare 


şi serviciilor 


Instituţii de credit 


Finanţează, adică 
colectează şi repartizează 


Fonduri provenite din 
angajamente financiare 
contractate 


Societăţi (întreprinderi) 
de asigurare 


Asigură, adică garantează 
plata recuperatorie 
în cazuri de risc 


Prime contractuale 


Administraţia publică 


Servicii pentru colectivităţi 
şi redistribuire de venituri 


Vărsăminte obligatorii 
efectuate de alte sectoare 
(impozite, taxe) 


Organizaţii private 


Servicii pentru colectivităţi 
şi activități fără scop lucrativ 
în favoarea cetăţeanului 


Contribuţii voluntare 
(donaţii, sponsorizări) 


Gospodăriile 


Consumă 


Venituri din remunerarea 
muncii. Transfer de 
venituri prin redistribuire 


Economia internațională 


Operațiunile între întreprinderile rezidente şi nerezidente 

e Cum se citeşte Balanța input-output 

Pe orizontală: Balanța arată care este destinaţia produselor (de exemplu 
produsele industriale au fost utilizate în agricultură la o valoare de 160, în industrie 
de 1.355, în servicii de 1.215. În consumul final al menajelor au fost atrase produse 
industriale în valoare de 1.960 etc). 

Pe verticală: Balanța arată care este volumul de produse necesar 
funcţionării ramurilor (de exemplu, agricultura a utilizat 250 produse agricole, 160 
produse industriale, 245 servicii etc.). 


e Care este utilitatea Balanţei input-output 
BIO permite calcularea gradului de interdependenţă dintre ramuri, adică: 


Totalul consumului intermediar al ramurilor 


Coeficient termic = 
Producţia ramurilor 


De exemplu, se poate observa din tabel că ramura serviciilor este cel mai 
puţin dependentă deoarece coeficientul său este mai mic (0,37 faţă de 0,69 pentru 
industrie şi 0,71 pentru agricultură) 


Relativitatea şi limitele calculării Produsului Intern Brut 
1. Tendinţe de supraevaluare a PIB-ului 


Metodologia de calcul a PIB-ului are tendinţa de supraevaluare a acestuia 
deoarece nu ia în calcul efectele unor factori exogeni procesului economic (de 
exemplu, efectele poluării). Aceşti factori sunt o consecință a desfăşurării şi 
dezvoltării activităţii economice dar au o acţiune perversă în sensul reducerii 
eficienţei acesteia. 

De asemenea, în PIB se înregistrează activităţi care, de fapt, remediază pierderi 
nete ale societăţii, nefiind în realitate creatoare de valori în sensul economic al 
termenului (ex: construcţia de diguri împotriva inundaţiilor, activităţi de remediere 
şi reparaţii în urma catastrofelor naturale, construcţia de închisori etc.). 


2. Tendinţa de subevaluare a PIB-ului 


Metodologia de calcul a PIB-ului are tendința de subevaluare a acestuia 
deoarece nu include economia informală. Economia informală este acea economie 
națională care nu este înscrisă în statistici şi nu contribuie la formarea veniturilor 


bugetare. 

Literatura economică utilizează termenul de economie informală pentru a 
defini economia care este “ascunsă” autorităților fiscale, dar ea se poate 
“ascunde” în mod natural datorită specificului activităţilor sale, sau se poate 
“ascunde” în mod ilicit datorită intenţiei de evaziune fiscală a celor care prestează 
astfel de activităţi. 

Economia informală care nu apare în evidenţa financiară a statului datorită 
specificului activităţilor prestate poartă numele de economie socială şi este 
reprezentată de: producția şi consumul propriu al gospodăriilor personale, 
activitatea menajeră (pregătirea hranei, spălat, curăţenie, mici reparaţii casnice). 

Se consideră că activităţile menajere necesită cel puţin 17% mai mult timp 
decât cel consumat în activităţile remunerate, prestate de către membrii adulţi ai 
familiilor la locul de muncă), activităţile de tip cooperatist şi mutual. 

Economia informală care nu apare în evidenţa financiară a statului datorită 
intenţiei de evaziune (evaziune = acţiunea contravenţională de eludare a obligaţiilor 
faţă de bugetul naţional sau local) este un act de corupţie şi poartă numele de 
economie subterană. Ea este reprezentată de: activităţi de producţie sau comerţ 
ilegale sau neînregistrate, munca la negru, contrabanda, schimb valutar ilicit, trafic 
de produse prohibite (arme, droguri, materiale radioactive, prostituție). 

Economia informală este prezentă în orice economie, indiferent de gradul ei de 
dezvoltare şi de stabilitate, dar ponderea ei este diferită. Dacă în ţările avansate din 
punct de vedere economic, ponderea economiei informale în PIB variază între 7- 
20%, în România (1999) această pondere s-a evaluat ca fiind în jur de 40%. Cu cât 
ponderea economiei informale este mai mare în PIB, cu atât resursele bugetare ale 


bugetare. 


2. Produsul Intern Brut (PIB) 


Adunând valoarea adăugată a tuturor producţiilor obţinute de 
către toți agenţii obţinem valoarea adăugată la nivelul economiei 
naţionale pentru producția marfară. Producţia nemarfară nu poate fi 
evaluată prin valoarea adăgată deoarece ea nu apare pe piață. Aceasta 
se evaluează doar prin costurile pe care le presupune (în general 
cheltuielile salariale). 

Suma naţională a valorii adăugate se regăseşte într-un indicator 
agregat al SCN denumit Produsul Intern Brut. 

NAȚIONALĂ 


Cheltuieli 


Fig. nr. 8.1. Schema „Kangaré” (Raportul PIB — PNB) 


Produsul Intern Brut se calculează pe criteriu teritorial, ceea ce 
înseamnă că nu cuprinde decât valoarea adăugată produsă în 
întreprinderile aflate pe teritoriul naţional. Întreprinderile aparţinând 
țării respective dar care lucrează pe alt teritoriu naţional nu sunt luate 
în calculul PIB deoarece apar în PIB-ul ţării pe teritoriul căreia 
acționează. 

Evaluat în preţurile pieţei, PIB se calculează astfel: 


PIB = VA + TVA +TV 
în care: 


VA = suma valorii adăugate a întreprinderilor rezidente; 
TVA = taxa pe valoarea adăugată; 
TV = taxe vamale. 

Dacă din PIB se scade valoarea capitalului consumat 
(amortizarea) Sistemul Conturilor Naţionale obţine un alt indicator 
agregat denumit Produsul Intern Net (PIN), iar dacă se iau în calculul 
şi operaţiunile economice cu străinătatea se obţine indicatorul agregat 
Produsul Naţional Brut (PNB). 


Oferta de bunuri de 


[n CATONE POP PE PNR EE 


riaja IăCtQTHOI vë PIOUUGIE 


Raportul dintre cererea 
i oferta factorilor de 
Oferta de ee sapa determină Cererea de factori de 
factori de producţie producție 
(resurse) 


| 


Fig. nr. 8.2. Problema esenţială a activităţii economice 
„CE, CUM Şi PENTRU CINE?” (Răspuns schematic) 


PNB = PIB + VE - PE 
în care: 


VE = venituri provenite din exterior; 
PE = plăţi făcute în exterior, sau 


PNB = PIB + SE 
6l 


în care: 

SE = (VE — PE) = soldul veniturilor şi plăţilor din/în exterior. 

Raportul dintre Produsul Intern Brut şi Produsul Naţional Brut 
este prezentat în formă grafică în fig. nr. 8.1. 

Răspunsul schematic al problemei esenţiale a activităţii 
Economice, „ce, cum şi pentru cine?” este prezentat în fig. nr. 8.2. 


PIB şi PNB nu se mai consideră cei mai importanţi indicatori 
ai gradului de dezvoltare şi bunăstare a unei ţări 


În 1990 ONU a introdus indicatorul numit “indicator al dezvoltării 
umane” care reflectă nivelul PIB dar în corelaţie cu nivelul altor indicatori de 
natură socială cum sunt: speranţa de viaţă, gradul de instrucție şi educaţie al 
populaţiei, mortalitatea infantilă, starea mediului etc. 

Indicatorul dezvoltării umane arată nivelul decalajelor economice 


dintre ţări, fiind mult mai relevant decât indicatorul PIB/cap de locuitor, 
deoarece măsoară nu numai bogăţia unei ţări dar şi modul cum beneficiază în 
mod real de aceasta diferitele categorii ale populaţiei, ca şi preocuparea ţării 
respective pentru asigurarea unei “dezvoltări durabile prin protejarea 
mediului”. 
De exemplu: Nivelul IDU: Franţa =0,931; Nigeria = 0,207; în anul 1995. 
Sursa: Cahiers Francais Nr. 270/1995 

CAPITOLUL 9 
COSTURILE PRODUCȚIEI 
ȘI ECHILIBRUL PRODUCĂTORULUI 


Costul producției (costul total) corespunde sumei cheltuielilor 
ocazionale pentru realizarea producției într-o perioadă de timp 
determinată. 

Rezultă că în costul producţiei se regăsesc cheltuielile făcute 
pentru procurarea factorilor de producţie, în proporția în care ei au fost 
combinaţi pentru necesitățile realizării unui anumit sortiment de 
produse. Factorii de producţie — indiferent de modul cum se combină 
— îşi transferă valoarea în mod diferit asupra noului produs. 

Aşa după cum s-a văzut într-o secțiune anterioară a cursului, 
capitalul constant îşi transferă valoarea în mod treptat, pe parcursul a 
mai multor cicluri de producție, în timp ce capitalul circulant îşi 
transferă direct şi şi imediat valoarea asupra noului produs. Mai mult, 
transferul de valoare este determinat şi de modul în care volumul 
producţiei obţinute depinde de volumul factorilor de producție 
utilizaţi. 

De exemplu: dacă o întreprindere doreşte să-şi mărească 
producția nu are nevoie, neapărat şi imediat, de o altă hală de 
producţie, dacă reuşeşte să organizeze mai bine producția în hala 
respectivă. Nu are nevoie nici de personal administrativ mai mult dacă 
acesta îşi normează şi organizează munca mai bine. Mai mult ca sigur, 
însă, întreprinderea are nevoie de mai multe materii prime, de mai 
mult combustibil şi energie, şi, în majoritatea cazurilor şi de personal 
productiv mai mult. 

lată deci că în costurile producției mai mari nu se vor mări 
cheltuielile pentru locaţie sau pentru personal administrativ, ba mai 
mult, pe unitate de produs acestea vor scade. Scăderea pe unitate de 
produs se datorează faptului că totalul acestor cheltuieli rămâne 
constant, dar se raportează la o cantitate mai mare de produse. 
Cheltuielile cu materiile prime, combustibilul, energia, etc. vor creşte 

odată cu creşterea producției, fiind constante (sau chiar mai mari) pe 
unitate de produs. 

În funcţie de aceste caracteristici, economia distinge costuri 
fixe care sunt independente de cantitatea şi volumul producției 
(costurile cu locația şi utilajele, adică amortizarea, salariile 
personalului administrativ, taxe, dobânzi etc.) şi costuri variabile care 
evoluează odată cu evoluţia cantității sau volumului producției 
(costurile cu materia primă, energia etc.). Costurile variabile pot creşte 
proporţional sau neproporţional cu creşterea producției. 

Suma costurilor fixe şi a costurilor variabile formează costul 
total al producției. 

Pentru a exemplifica un model de calcul al costului total, să 
presupunem că o întreprindere are următoarele costuri pentru 
obținerea unei cantități determinate de produse. (tabelul nr. 9.1.). 


Tabelul nr. 9.1. 
Producţia (P) 1 Ț3) azL-A I|E.5> | 36 
Costuri fixe (CF) 200 | 200| 200| 200| 200| 200 
Costuri variabile (CV) 80 | 140| 180| 260| 400| 600 
Cost total (CT) 280 | 340| 380| 460| 600| 800 


CT=CF+CV 
Costul mediu corespunde costului pe unitate de produs 
CM = CT/P 


Costul marginal (Cm) este costul aferent producţiei unei unităţi 
suplimentare de produs (tabelul nr. 9.2.). 


Cm = ACT/AP 
Tabelul nr. 9.2. 


Producţia (P) 1 2 3 4 5 6 


Cost mediu (CM) 280 170 127 115 120 134 


Cost marginal (Cm) / 60 40 80 140 200 

Fig. nr. 9.1. 


Se constată că evoluția curbei costului marginal intersectează 
curba costului mediu la nivelul său minim (fig. nr. 9.1... O 
întreprindere continuă să producă o unitate suplimentară de produs 
până când costul unitar al acestui produs (costul marginal) este egal cu 
preţul de vânzare a acestui produs pe piață. Dacă însă preţul de 
vânzare pe piaţă se situează sub costul mediu, atunci întreprinderea 
înregistrează pierderi. (preţul de vânzare = CM<Cm). 

Putem concluziona că acea parte a curbei costului marginal 
care se află deasupra costului mediu constituie funcția ofertei pe care 
o manifestă întreprinderea în conformitate cu preţul pieţei. 

Funcţia ofertei indică intenția pe care o are producătorul de a 
orienta mărimea ofertei sale în funcție de dinamica preţurilor de 
vânzare a produselor pe piaţă. Orice creştere a ofertei presupune 
creşterea costurilor de producţie, deci această creştere nu este rentabilă 
decât în condiţiile creşterii şi a preţurilor de vânzare. 

Pe termen lung, dotarea şi organizarea întreprinderii sunt 
variabile. Pentru fiecare nivel al producţiei totale, întreprinderea poate 
alege între o multitudine de combinaţii productive, adică o multitudine 
de posibilităţi de combinare a factorilor de producţie. 

Fiecare combinaţie productivă determină un anumit cost total al 
producţiei. Întreprinderea trebuie să aleagă acea combinaţie 

productivă care determină costul total minim. Se obține deci, pentru 
fiecare cantitate de producție un cost total care corespunde unui 
anumit tip de combinaţie productivă. Suma acestor costuri reprezintă 
costul total pe termen lung. 


Costuri. medii. pe termen scurt 


Costuri medii 
pe ermen lung 


Fig. nr. 9.2. 


Prezentarea grafică (figura nr. 9.2.) ne arată că, de fapt, curba 
costului mediu pe termen lung cuprinde curbele costului mediu pe 
termen scurt. Semnificaţia curbei pe termen lung (în forma U) este 
următoarea: 

- când producția creşte, întreprinderea realizează economii de 
scară, adică reduceri ale preţului unitar datorate creşterii producției. 
(Aşa după cum s-a văzut, multe costuri nu cresc în aceeaşi proporție 
cu creşterea producţiei. De exemplu, creşterea producţiei de la 10000 
la 20000 de automobile pe an, nu presupune şi o creştere a 
cheltuielilor cu salariile personalului administrativ, deoarece el nu 
trebuie să crească deloc sau creşte foarte puţin în funcţie de creşterea 
producţiei). 

- de la un anumit prag, creşterea producției necesită, însă, 
cheltuieli suplimentare fără de care producţia nu poate fi realizată. (De 
exemplu, creşterea producției de automobile de la 10.000 la 100.000 
de unităţi pe an, nu mai poate fi asigurată de acelaşi număr de 
funcționari administrativi, sarcinile lor de serviciu devenind imposibil 

de îndeplinit la o creştere atât de mare a producției, fără angajări 
suplimentare de salariaţi). 

Întreprinderea nu este interesată, de fapt, de creşterea 
producției (oferte) sale, ci de creşterea profitului său (Pr). Profitul 
rezultă din diferenţa dintre veniturile totale (V) şi costul total (CT). 


Pr=V-CT 


Piaţa stabileşte preţurile de vânzare ale produselor în funcție de 
raportul dintre cerere şi ofertă în anumite condiţii de concurență. Dacă 
acest preţ de vânzare (OP) este unic pentru o anumită categorie de 
produs şi venitul marginal (Vm = venitul obţinut prin vânzarea unei 
cantități suplimentare) este egal cu preţul de vânzare, atunci putem 
considera că: 


Venitul mediu = Venitul marginal = Preţul de vânzare 
Întreprinderea are, deci, interesul să producă o unitate 


suplimentară de produs atâta timp cât aceasta îi aduce un venit mai 
mare decât costul necesar producerii acelei unități. 


Fig. nr. 93. 

Numim echilibrul producătorului acel nivel al producției la 
care costul marginal este egal cu preţul de vânzare. În acest caz, 
profitul este maxim. 

În grafic, (figura nr. 9.3.) acest profit maxim este reprezentat 
de suprafaţa PMNR, adică diferenţa dintre venituri | suprafaţa OQMP 
= preţul (OP) x cantitatea de produse vândute (0Q)] şi costul total 
[suprafaţa OQNR = OR (costul mediu) x cantitatea de produse 
vândute (0Q)]. 

Pe termen lung, existenţa acestui profit atrage şi pe alți 
producători ceea ce va duce la mărirea ofertei pe piaţă şi, deci, la 
scăderea preţului de vânzare. Limita acestei scăderi corespunde 
preţului (OT) care este egal cu minimul costului mediu, sub care 
producția nu mai este rentabilă, determinând retragerea de pe piaţă a 
producătorilor. 

De regulă, preţul (OT) este un preţ stabil, fiind considerat cel 
mai mic preţ posibil în condițiile date ale cererii şi ale gradului de 
dotare tehnică a întreprinderilor. Stabilitatea lui se datorează 
imobilităţii pieţei, deoarece, în aceste condiţii, nici un producător nu 
mai este interesat să vină pe piaţă. 

CAPITOLUL 10 
PIAȚA ŞI FORMAREA PREȚURILOR 


1. Piaţa şi tipologia pieţelor 


Piaţa reprezintă locul real sau fictiv de întâlnire a cererii şi 
ofertei. Piaţa se caracterizează prin instrumentele cu care operează în 
întâlnirea cererii cu oferta în scopul determinării cantităților 
schimbate şi preţurilor practicate. Piaţa este, deci, un mecanism de 
armonizare a activităţii diferiților agenţi economici independenţi care 
nu şi-au coordonat în prealabil aceste activităţi. 

Ştiinţa economică studiază piaţa din punctul de vedere al 
tipurilor ei. Astfel distingem piaţa de bunuri şi servicii unde se 
confruntă cererea şi oferta pentru produsele materiale şi servicii; piaţa 
muncii unde se confruntă cererea şi oferta de forță de muncă şi piaţa 
de capital unde se confruntă cererea şi oferta pentru capital sub 
diferitele lui forme de existenţă (moneda, valuta, credite, depozite 
bancare, hârtii de valoare, etc.). Corespunzător, piața de capital se 
divide în piață monetară, piaţă valutară şi piaţă financiară. 

În funcţie de numărul de solicitanţi (cererea) şi numărul de 
ofertanţi (oferta), pieţele pot fi prezentate în următoarea clasificare 
elaborată de către economistul suedez Stackelberg (figura 10.1.): 

În funcţie de tipul de concurenţă în care se află, pieţele pot fi de 
concurenţă perfectă sau de concurenţă imperfectă. 

Piata de concurență perfectă se caracterizează prin existenţa 
concomitentă a următoarelor cinci soluţii: 

- atomicitatea cererii şi ofertei: există o multitudine de 
ofertanţi şi de solicitanţi aşa încât nici unul dintre ei nu poate influenţa 
piaţa. 

- fluidizarea pieţei: nu există nici o restricție de a intra sau de a 
ieşi în Şi din piaţă; 

- transparenţa pieţei: toți agenţii economici prezenți pe piaţă 
beneficiază de aceeaşi perfectă informaţie asupra condițiilor (în 
particular asupra preţurilor). 

Ofertanţi O infinitate O infinitate 
Un ofertant Câţiva de ofertanţi de ofertanţi 
ofertanţi (ofertă (ofertă fluidă) 
Solicitanţi vâscoasă) 
Un solicitant Monopol Situaţie Monopson Monopson 
bilateral mai mult 
intermediară fluid sau mai 
puţin fluid 
Câţiva 
solicitanţi între oligopol şi monopol Oligopson 
O infinitate 
de solicitanți | Monopol mai Concurenţă imperfectă 
(cerere mult sau mai Oligopol 
vâscoasă) puţin fluid 
O infinitate (monopolistică) |  Concurenţă 
de solicitanţi perfectă 
(cerere fluidă) 
Fig. nr. 10.1 


Piaţa concurenţială cere ca să existe o infinitate de agenţi economici care să 
acţioneze în mod rațional şi să beneficieze de informare perfectă. Când aceste condiţii 
sunt reunite se spune că sistemul de concurenţă este pur şi perfect şi că cererea şi oferta 
sunt fluide. În cazul în care condiţiile nu sunt reunite, cererea şi oferta sunt vâscoase. 

Situaţia de monopol pur este caracterizată prin existenţa unui singur 
ofertant şi a unei infinităţi de solicitanţi. 

În realitate, monopolul pur este un caz extrem de rar. De regulă se 
întâlneşte situaţia de cvasimonopol, când un agent economic produce şi vinde un 
bun care nu poate fi substituit în mare măsură şi în termen scurt. Sunt însă cazuri 
când, un singur solicitant (cumpărător) poate controla cererea pentru un produs. În 
aceste cazuri este o situaţie monopson. În cazul în care există un singur ofertant şi 
un singur solicitant, apare situaţia de monopol bilateral, iar atunci când oferta este 
asigurată doar de câteva firme, apare situaţia de oligopol. Atunci când există un 
număr mic de solicitanţi şi un număr mare de ofertanţi, apare situaţia de o/igopson. 

Atunci când oferta este destinată unei cereri automatizate şi provine de la 
un număr foarte mare de agenţă (o infinitate), dar cu un rol individual mic pe 
piaţă, apare aşa numita piaţă monopolistică. Această piaţă evidenţiază oferta care 
are atât caracteristici de concurenţă perfectă cât şi caracteristici de monopol fragil. 

În general, piața nu poate fi împărţită direct şi precis între cei doi poli: 
polul concurenţei perfecte şi polul monopolului. Realitatea relevă o situație de 
concurenţă imperfectă, intermediară în care aprecierea „mai mult sau mai puţin” 
pare a fi cea corectă. 

- omogenitatea produselor: toate produsele aduse la piaţă sunt 
îndeajuns de omogene sau chiar identice, astfel încât concurenţa se 
manifestă doar în domeniul preţurilor; 

- mobilitatea factorilor de producţie: factorii de producţie se 
pot deplasa liber de la un producător la altul, astfel încât aceştia pot 
beneficia de condiţii de producţie identice. 


TEORII ASUPRA PIEŢEI 

Deşi este greu de regăsit în practică, modelul pieţei de concurență 
perfectă este susceptibil formalizării matematice ceea ce a făcut ca el să devină 
baza teoretică a dezvoltării unei importante teorii, aceea a echilibrului 
economic şi a optimului economic. 

Optimul este un concept formulat de economistul italian Vilfredo 
Pareto (1848-1923) care a sintetizat prin acest concept acea stare a sistemului 
economic în care ameliorarea situației unui agent economic nu este posibilă 
fără deteriorarea situaţiei altui agent economic. 

Începând cu deceniul al III-lea al secolului XX, modelul de piaţă cu 
concurenţă perfectă a avut şi alte interpretări. Atfel, s-a plecat de la ideea că 
piaţa este în situaţie de concurenţă perfectă numai începând cu momentul în 
care funcţionarea ei conduce la apariţia celor mai mici preţuri şi a celor mai 
mari cantități de produse oferite pentru vânzare. Acest caz de concurenţă este 
de fapt situația de monopol, deoarece numai marii producători, datorită 
economiei de scară, pot oferi cele mai mici preţuri posibile pentru cele mai 
mari cantităţi de produse. Există însă şi în acest caz, posibilitatea unor pierderi, 
deoarece cumpărătorii pot fi atraşi de oferta unor produse mai ieftine care deşi 
aparţin altor sortimente pot substitui pe cele oferite de marii producători la 
preţuri mici. 

O altă interpretare a fost aceea a rolului concurenţei în coordonarea 
agenţilor economici. Astfel, s-a considerat că piaţa nu realizează optimul 
economic, ci doar asigură cel mai bun rezultat al coordonării activităţilor 
agenţilor economici. Această interpretare s-a manifestat ca o reacţie de negare 
a rolului pe care îl poate juca planificarea economică în coordonarea agenţilor. 

Pe această linie s-a situat şi interpretarea conform căreia piaţa 
generează un proces de informare a agenţilor economici superior oricărui alt 
proces de planificare sau prognoză economică. Spre exemplu, dacă un agent 
economic decide să-şi localizeze activitatea într-o anumită zonă, el va avea la 
faţa locului informaţii pe care nu le putea deduce printr-un proiect prealabil. 
Aceste informaţii se datorează modului specific de adaptare a activităţii sale la 
particularităţile locului (pieţei) respectiv. 

În acest fel, realitatea concurenţială a pieţei reale modifică proiectul 
iniţial integrând date noi. Se afirmă, astfel, că piaţa prin informaţiile pe care le 
furnizează, modelează comportamentul economic al agenţilor. 

În concepţia celor care susţin această teorie, piaţa este un proces care 
coordonează într-o manieră continuă activităţile unei multitudini de agenţi 
independenţi aflaţi în interacţiune. 

Cele mai interesante teorii privind concurenţa şi piaţa au apărut însă în 
deceniul şapte al secolului XX. Sunt teoriile “pieţelor contestate” (contestable 
market) şi teoriile “instituționalizării pieţelor”. 

Teoria pieţelor contestate (sau disputate) aparţine economiştilor W. 
Baumol, J. Panzar şi R. Willing şi oferă un cadru de analiză a unei concurenţe 
mai puţin restrictive decât cea perfectă. Deoarece atomicitatea pieţei este 
considerată de autori o condiţie puţin realistă, concurenţa nu este considerată o 
funcţie a numărului de solicitanţi şi ofertanţi aflaţi pe piaţă, ci o funcţie a 


Piaţa contestată este acel tip de piață unde nu există nici o barieră 
pentru intrarea pe ea, iar ieşirea se face fără nici un cost suplimentar. Autorii 
acestui concept consideră că pe o piață dată, numărul optim de agenţi 
economici rezultă din confruntarea preţurilor cu cererea. 

De exemplu, pentru o cerere estimată la cinci mii de unităţi de produse şi 
dacă costul de producţie cel mai mic se obţine de către agenţii care produc câte o 
mie de unităţi, atunci numărul optim de producători este de cinci. Se poate însă 
considera că în locul celor cinci agenţi independenţi poate fi un monopol. 

În acest caz, intrarea pe piaţă fiind liberă, ameninţarea apariţiei unui 
concurent ar determina monopolul să practice preţuri analoge cu cele care apar 
pe o piaţă cu concurenţă perfectă. Rezultă că, în concepţia autorilor, atomicitatea 
nu mai este o condiţie necesară pentru a atinge situaţia de optim economic. 

Teoria pieţelor contestate nu întruneşte însă o unanimitate în rândul 
economiştilor deoarece se consideră că absenţa barierelor este la fel de 
ipotetică ca cea a atomicităţii. 

În ultimii ani s-a dezvoltat şi teoria instituţionalizării pieţelor care consideră 
că relaţiile de piaţă şi caracterul lor autoregulator nu apar şi se dezvoltă în mod 
natural, nu pot funcţiona într-un vid social ci doar într-un cadru instituționalizat. 

Cel mai cunoscut susținător al acestei teorii: K. Polanyi, arată că piaţa nu 
poate crea şi dezvolta relaţii sociale, iar instrumentele pieţei nu pot consolida 
structurile sociale. Mai mult, Polanyi susține că piaţa a deteriorat şi a distrus relaţii 
sociale tradiționale, fapt care a determinat apariția unor structuri administrative şi 
sociale capabile să preia funcţiile tradiţionale ale relațiilor şi raporturilor sociale. 
Aceste structuri ar fi: sindicatele, legislația muncii, protecţia socilă, ş.a. Teoria 
instituționalizării pieţei aduce ca argument şi experienţa ţărilor în tranziţie de la 
economia centralizată la economia de piaţă. Astfel, se arată că dispariţia statului 
socialist autoritar a condus şi la dispariţia sistemului protecţiei sociale (dispariția 
asistenței medicale gratuite, pierderea puterii de cumpărare ca urmare a eliminării 
subvenţiilor etc.) care, în absenţa unui cadru juridic adecvat a condus la blocaje ale 
dezvoltării economiei reale dar la dezvoltarea fără precedent a economiei subterane. 

Piaţa între apologie şi critică 


Motto: “Mulţi văd piaţa ca pe un criminal ce trebuie 
spânzurat, alții ca pe o vacă de muls; puţini 
o văd însă ca pe un cal care trage căruţa. ” 


Winston Churchill 


Apologie 


Critică 


1. Piaţa reprezintă un stimulent al 
producătorului în sensul orientării 
spre o producţie utilă 


1. Piaţa stimulează evoluţia ciclică a 
economiei, neavând posibilitatea 
evitării crizelor sau recesiunilor 


2. Piaţa reprezintă un stimulent al 
cumpărătorului în sensul orientării 
spre mărfuri care realizează optimul 
raportului calitate/ptreţ 


2. Piaţa este un sistem care conduce 
la inegalitate şi discriminare. 
Cetăţeanul este transformat în 
consumator, statutul său social fiind 
exclusiv determinat de puterea sa de 
cumpărare 


3. Piața educă pe cumpărător în 
sensul economisirii şi protejării 
resurselor şi mărfurilor rare 


3. Piaţa nu contribuie la economisi- 
rea resurselor şi protejarea 
mediului, absolutizând interesul şi 
profitul pe termen scurt 


4. Piața asigură cel mai înalt grad al 
libertății economice 


4. Piața nu mai oferă o garanție a 
asigurării libertății economice în 
condițiile evoluției sale spre multi- 
naționalism şi globalizare 


5. Piața este un mijloc rapid şi 
eficient de informare şi comunicare 


5. Piața nu poate acționa în toate 
domeniile (multe produse sau 
servicii nu au caracter marfar) 


Îndeplinirea concomitentă a celor cinci condiții de 
concurență perfectă este doar un deziderat teoretic, dar care are 
darul de a ne facilita înțelegerea modului de funcționare a pieței. 
Realitatea este însă dominată de concurența imperfectă care apare 
de fiecare dată când măcar una dintre condițiile concurenței 
perfecte nu este îndeplinită. Iată de ce se consideră că, de fapt, 
concurența imperfectă este regula pieței, iar concurenţa perfectă 
este doar excepția acesteia. 

Cauza principală a predominantei concurenţei imperfecte o 
reprezintă concentrarea ofertei, adică dispariția uneia dintre cele 
mai importante condiții ale concurenței perfecte: atomicitatea 
agenţilor economici. Evident, în lipsa atomicității şi celelalte 
condiţii sunt greu sau chiar imposibil de îndeplinit. 


Concentrarea arată gradul în care producția într-o ramură a 
economiei sau din economie, în ansamblul său, este realizată doar în 
câteva întreprinderi (firme) mari. 

Concentrarea este modul cel mai important de dezvoltare a unei 
întreprinderi prin care aceasta reuşeşte să utilizeze mai bine factorii de 
producţie în scopul creşterii producției sale. Concentrarea permite 
întreprinderii să-şi mărească şi partea din piaţa pe care acţionează, 
adică să-şi mărească procentul vânzării propriului produs în totalul de 
vânzări a acelui tip de produs. Dacă, într-un caz special, întreprinderea 
realizează o concentrare totală, atunci întreaga concurență este 
eliminată rămânând singura ofertantă pentru întreaga cerere formulată 
pe piaţă la un moment dat (situație de monopol). 

Cea mai frecventă situaţie în economiile ţărilor dezvoltate este 
aceea a existenţei unui număr restrâns de întreprinderi producătoare 
ale aceluiaşi produs, care îşi împart piaţa în baza unor criterii izvorâte 
din raportul de forţe în acel moment (situaţie de oligopol). 

Procesul modern de concentrare tinde spre apariția “grupurilor 
industriale”, care în condiţii speciale se transformă în “grupuri 
multinaționale”. 

Concentrarea poate apare pe două căi principale: 

Concentrarea tehnică prin mărirea dimensiunilor unităților 
productive (în scopul realizării economiilor de scară). 

Concentrarea economică prim mărirea dimensiunilor globale 
ale întreprinderilor. 

Distingem trei tipuri de concentrare: concentrarea orizontală, 
concentrarea verticală (sau integrare) şi concentrarea prin 
diversificarea producției (sau concentrarea prin conglomerat). 

Concetrarea orizontală se realizează prin mărirea dimensiunii 
întreprinderii dar păstrând tipul inițial de activitate, sau prin unirea 
întreprinderilor ce produc acelaşi tip de produs. 

Concentrarea verticală (integrarea) se realizează prin unirea 
unor întreprinderi ce au activități ce reprezintă diferite stadii ale 
producerii unui anumit produs. În acest caz, produsul final al unei 
întreprinderi devine consum intermediar al întreprinderii situate pe o 
treaptă imediat superioară în lanţul tehnologic (ex: combinatul 
siderurgic poate fi expresia concentrării întreprinderilor producătoare 
de cocs, de fontă, de oţel, de produse laminate etc.). Concentrarea 
verticală poate fi completă atunci când acoperă totalitatea etapelor 
procesului de producţie al unui produs, de la materii prime până la 
fabricaţie şi distribuţie. 

Concentrarea prin diversificarea producţiei (conglomerat) 
se realizează printr-o grupare a activităţilor controlate de un holding. 
Holdingul este societatea care deţine activele financiare ale grupului 
rezultat în urma concentrării. Concentrarea prin diversificarea 
producţiei reuneşte întreprinderi independente din punct de vedere 
tehnic, dar dependente, una de alta, din punct de vedere al asumării 
riscului întregii activităţi a holdingului. 

Modalităţile cele mai uzitate ale concentrării moderne sunt: 
absorbția, fuziunea, fuziunea-sciziunea, participarea 

Absorbţia O întreprindere o absoarbe pe alta cumpărând la 
bursă acţiunile acesteia sau cumpărând-o printr-o negociere directă în 
cazul în care întreprinderea respectivă nu este în bursă. 

Întreprinderea cumpărată dispare total, fiind ştearsă din 
registrul comerţului, fără a mai avea drept de marcă comercială. În 
acest caz, nu se crează o nouă întreprindere ci doar asistăm la mărirea 
întreprinderii cumpărătoare. 


Întreprinderea A Întreprinderea B 


Întreprinderea C 


Fig. nr. 10.2 

Fuziunea. Două întreprinderi se unesc pentru a crea o nouă 
întreprindere. Amândouă sunt şterse din registrul comerțului şi 
înființează o nouă marcă comercială. Patrimoniul lor trece integral în 
patrimoniul noii întreprinderi. 


Întreprinderea A Întreprinderea B 


Întreprinderea C 


Fig. nr. 10.3 


Fuziune-Sciziune. Este tipul prin care o întreprindere se 
desființează iar activele şi patrimoniul său trec în proprietatea mai 
multor întreprinderi. Este o concentrare pentru că numărul 
întreprinderilor scade, iar dimensiunile lor cresc. Trecerea 
patrimoniului întreprinderii desființate se poate face asupra unor 
întreprinderii deja existente, a unora noi înființate sau asupra 


filialelor. 
Întreprinderea A 


Întreprinderea B Întreprinderea C 


Fig. nr. 10.3 


Participarea. Concentrarea realizată prin cumpărarea de către 
o întreprindere a unor acțiuni aparținând altei întreprinderi. Cele două 
întreprinderi îşi păstrează independența juridică dar una dintre 
întreprinderi poate ajunge în situația de a cumpăra pachetul majoritar 

de acţiuni a celeilalte, ceea ce îi dau dreptul să exercite un control 
asupra activităţii acesteia. 

Având în vedere gradul de dispersie al acțiunilor, pachetul 
majoritar poate reprezenta un procent variabil. Cu cât gradul de 
dispersie este mai mare cu atât pachetul majoritar reprezintă un 
procent mai mic din numărul total al acţiunilor. 


Holding 
Întreprinderea A Întreprinderea B 


Întreprinderea C 


Fig. nr. 10.5 


2. Formarea preţurilor 


Preţul unui bun sau al unei resurse este un element care arată 
la ce trebuie să se renunţe pentru a se obţine respectivul bun sau 
resursa. 

De obicei, preţul este exprimat în termeni băneşti (preţul 
absolut) dar preţul poate fi exprimat şi în termenii cantităţii din alt 
bun la care trebuie să se renunțe pentru procurarea produsului 
necesar (preţul relativ). Rezultă că dacă toate preţurile cresc în 
aceeaşi proporţie, prețurile absolute cresc, dar relativ rămân 
neschimbate. 


Ti 


Toate teoriile asupra preţului pleacă de la ideea că prețul este o unitate de 
măsură, dar nu toate teoriile sunt de acord cu “ce măsoară preţul”. 

Teoria clasică susţine că preţul măsoară valoarea consumului factorilor de 
producţie necesari producerii bunului respectiv. Teoria neoclasică consideră preţul 
o creaţie subiectivă, valoarea economică a acestuia fiind determinată de utilitatea 
(marginală) şi raritatea produsului. Abordările moderne (Şcoala de la Cambridge 


prin Alfred Marshall (1842-1924) considera că preţul este determinat atât de 
consumul de factori de producţie cât şi de utilitatea marginală şi raritatea acestuia. 
Alfred Marshall arăta că “privit din punct de vedere al consumului de factori de 
producţie, preţul exprimă poziţia şi interesul producătorului şi determină oferta, iar 
din punctul de vedere al utilității marginale şi a rarităţii exprimă poziţia şi interesul 
consumatorului şi determină cererea”). 


2.1. Concurența perfectă şi concurenţa imperfectă 


Confruntarea cererii cu oferta pe piață conduce la determinarea 
unui preţ la care o anumită cantitate de marfă este produsă şi 
schimbată prin vânzare-cumpărare. Există însă mai multe tipuri de 
piaţă în funcție de care determinarea preţului are anumite 
particularități. 

Pieţele se diferențiază, în primul rând, în funcție de influenţa pe 
care atât vânzătorii cât şi cumpărătorii o pot exercita în mod 
individual asupra preţului mărfii. Această influenţă depinde, la rândul 
ei, de gradul de omogenitate al mărfii, de numărul de vânzători, de 
numărul de cumpărători şi de gradul de dependenţă sau independență 
a unora faţă de alţii. 

Marfa este omogenă atunci când diferitele cantităţi din această 
marfă oferite spre vânzare de diferiți producători au caracteristici 
identice sau foarte asemănătoare. De exemplu, zahărul oferit spre 
vânzare de diferite fabrici, din diferite localităţi are aceleaşi 
caracteristici de bază. Mărfurile omogene sunt însă doar o noţiune 
teoretică. În practică, acestea se diferenţiază chiar dacă au aceleaşi 
caracteristici de bază şi servesc satisfacerii aceluiaşi tip de necesităţi. 
Diferenţierea (diversificarea) mărfurilor măreşte gradul de libertate al 
producătorului, permițându-i un control mai bun al preţului. Un 
automobil DACIA şi un automobil ARO sunt produse care se află în 
concurență deoarece aparțin aceleiaşi categorii de mărfuri şi au 
caracteristici de bază asemănătoare. Fiecare în parte este însă destinat 

unei categorii distincte de clienţi, ceea ce permite producătorului să 
mărească preţul fără a fi în pericol de a pierde clientela sa în favoarea 
concurentului. 

Numărul de vânzători şi de cumpărători determină măsura în 
care fiecare vânzător şi fiecare cumpărător este conştient de efectul 
propriilor sale decizii asupra concurentului sau şi, în consecință, 
măsura în care fiecare poate spera că va influenţa producţia sau preţul 
celorlalți. Dacă vânzătorii sunt în număr mare — de exemplu, ţăranii 
care îşi vând fructele şi legumele într-o piaţă agroalimentară — nici 
unul dintre ei nu poate spera ca decizia lui personală în ceea ce 
priveşte preţul de vânzare va influenţa preţul practicat de toți ceilalți. 
Dacă, din contră, vânzătorii sunt puţini — de exemplu, producătorii de 
automobile - atunci fiecare producător are interesul să cunoască 
deciziile celorlalți, nu numai pentru a-şi regla propriul preţ dar şi 
pentru o posibilă înţelegere cu ceilalţi în fixarea unor preţuri comune. 

Deşi numărul combinațiilor raporturilor între vânzători şi 
cumpărători este infinit, putem sintetiza două mari categorii de 
situații: situația pieţei cu concurența perfectă şi situaţia pieţei cu 
concurenţa imperfectă. 

Situaţia de piaţă cu concurenţă perfectă se caracterizează prin 
faptul că nici vânzătorii, nici cumpărătorii — considerați în mod 
individual — nu pot controla preţul. 

Pieţele cu concurenţă perfectă sunt rare dar studiul lor 
constituie un mijloc ideal de analiză a relaţiilor fundamentale între 
vânzători şi cumpărători şi facilitează înţelegerea unor situații mai 
complexe. 

Situaţia de piaţă cu concurenţă imperfectă este caracteristică 
pentru toate situaţiile în care vânzători sau cumpărătorii sunt în 
măsură să exercite — în mod individual - o acţiune asupra preţului. 

Piaţa cu concurenţă imperfectă este şi ea de mai multe tipuri, în 
funcție de natura relaţiilor dintre vânzători şi cumpărători. Astfel: 

- concurenţa monopolistică — caracterizată prin diferențierea 
mărfurilor şi printr-un număr de vânzători suficient de mare pentru ca 
fiecare să poată lua decizii independent de efectul pe care l-ar putea 
avea asupra deciziilor celorlalți; 

- concurenţa tip oligopol — caracterizată prin existenţa unui 
număr mic de vânzători care nu pot acționa independent unii de alţii; 

- concurența tip monopol — caracterizată prin existenţa unui 
singur vânzător care reprezintă totalitatea ofertei; 

- concurența tip  monosponistic — caracterizată prin: 
cumpărătorii pot în mod individual să exercite o acţiune asupra 
preţului, în general, deoarece sunt puţini (oligopson) sau pentru că, 
există un singur cumpărător (monopson). 


2.2. Formarea preţurilor pe piaţa cu concurenţă perfectă 


Am văzut că piaţa cu concurenţă perfectă se caracterizează prin 
faptul că nici vânzătorii, nici cumpărătorii — în mod individual — nu 
pot exercita o influență asupra preţului. În cazul concurenţei perfecte 
piaţa este aceea care impune condițiile atât vânzătorilor cât şi 
cumpărătorilor şi nu invers. Aceasta presupune o independenţă 
absolută a deciziilor luate de toți cei care se prezintă pe piaţă, fie ca 
vânzători sau cumpărători. 

Pentru ca fiecare vânzător să fie independent față de ceilalți 
vânzători şi ca fiecare cumpărător să fie independent faţă de ceilalți 
cumpărători trebuie ca fiecare vânzător să reprezinte “o mică parte” a 
ofertei totale iar fiecare cumpărător “o mică parte” a cererii totale. 
Această “mică parte” este necesară pentru că nici o decizie individuală 
să nu influenţeze preţul. Condiţia este că atât vânzătorii cât şi 
cumpărătorii să fie numeroşi. 

Concurența este, deci, perfectă atunci când există atomicitatea 
pieței. 

La fel ca în fizică, vânzătorii şi cumpărătorii trebuie să aibă 
mulţimea şi dispersia atomilor. 

O altă condiţie ca vânzătorii şi cumpărătorii să fie independenţi 
este fluiditatea ofertei şi a cererii. Aceasta presupune că oferta şi 
cererea să fie mobile, ceea ce înseamnă că orice vânzător poate intra în 
contact cu orice cumpărător şi orice cumpărător poate intra în contact 
cu orice vânzător. 

Pentru a avea această mobilitate, atât vânzători cât şi 
cumpărătorii trebuie să dispună de o informaţie perfectă asupra 
cerinţelor celorlalți şi a regulilor de funcţionare a pieţei. Mai mult, 
este necesar ca mărfurile oferite să fie perfect omogene. Dacă nu ar fi 

omogene, unii cumpărători s-ar putea orienta spre mărfuri cu 
caracteristici diferite, ceea ce ar afecta unitatea pieței. 

Având în vedere considerentele de mai sus referitoare la 
comportamentul ofertei şi al cererii, putem spune că numărul de 
vânzători şi cantitatea de marfă oferită vor fi cu atât mai mari cu cât 
preţul este mai mare şi că numărul de cumpărători şi cantitatea de 
marfă cerută vor fi cu atât mai mici cu cât preţul este mai mare. 

Creşterea sau descreşterea ofertei şi a cererii în funcție de preţ 
depinde de elasticitatea lor. 

Să presupunem că pe o piaţă de concurenţă perfectă, cantităţile 
de mere oferite şi cerute la diferite preţuri sunt următoarele (tabelul 


nr. 10.1). 
Tabelul nr. 10.1 


Preţul/Kg Cantități cerete (Kg) Cantități oferite (kg) 
5.000 200 810 
4.000 300 720 
3.000 600 600 
2.000 1.000 430 
1.000 1.500 200 


Reprezentarea grafică (figura nr. 10.6.) ne va arăta curba cererii 
şi a ofertei de mere în funcţie de preţul lor pe kg. 

Fig. nr. 10.6 

Intersecţia curbelor ofertei şi cererii în punctul (P) arată că 600 
kg de mere vor fi vândute cu preţul de 3000 lei/kg. Acest preţ se 
numeşte prețul de piaţă. Dacă preţul este mai mic de 3000 cererea va 
fi mai mare decât oferta şi concurenţa dintre producători va împinge 
preţul în sus. Dacă, din contră, preţul este mai mare de 3000, oferta va 
fi mai mare decât cererea şi concurenţa dintre producători va împinge 
preţul în Jos. 

Preţul de piaţă este acel preț pentru care cantitatea de marfă 
oferită este egală cu cantitatea de marfă cerută (600 kg). Din acest 
motiv, preţul de piaţă se mai numeşte şi preț de echilibru. 

Preţul de echilibru permite cel mai mare număr de tranzacții 
(vânzări-cumpărări) deoarece pentru toate preţurile inferioare preţului 
de echilibru vor fi mai multe cereri decât oferte, şi pentru toate 
preţurile superioare preţului de echilibru vor fi mai multe oferte decât 
cereri. 

În concluzie, preţul de echilibru (preţul concurenţei 
perfecte) este acela care permite satisfacerea celui mai mare 
număr de nevoi. 

Am văzut cum se comportă producătorii şi cumpărătorii 
individuali în condiţiile concurenţei perfecte. Cum se comportă însă 
întreprinderea în aceste condiții? 

În condiţii de concurenţă perfectă, întreprinderea este şi ea 
atomizată, adică nu reprezintă decât o mică parte din oferta totală şi, 
deci, nu poate acţiona preţul în scopul modificării volumului ofertei 
sale. Preţul de piaţă fiind fixat în afara acțiunii sale singura posibilitate 
pe care o are este modelarea comportamentului său în funcție de 
nivelul stabilit al preţului de piaţă. 

Să analizăm curbele costului mediu şi costului marginal a unei 
întreprinderi oarecare. (figura nr. 10.7). Observăm cum curba costului 
marginal intersectează curba costului mediu în punctul său minim 
(M). În stânga punctului (M), costul marginal este inferior costului 
mediu, oricare ar fi volumul producției. Dacă întreprinderea 
intenționează să vândă produsul său la costul marginal, va fi în 
pierdere. Aceasta înseamnă că la stânga punctului (M), adică în zona 
randamentelor crescătoare, preţul de vânzare ar fi inferior costului 
mediu. 

La dreapta punctului (M), adică în zona randamentelor 
descrescătoare, costul marginal este superior costului mediu. 
Întreprinderea nu are, deci, interesul să vândă la costul mediu sau la 
oricare alt preţ inferior costului marginal pentru că ar fi în pierdere la 
ultima unitate de produs. Care va fi, în acest caz, cantitatea de produse 
pe care întreprinderea va decide să o realizeze? 

Pentru a afla, să ne întoarcem la reprezentarea grafică (figura 
nr. 10.7.). 


Preţ unitar 


E | —— costul marginal 


-=--> costul mediu 


Cantitate 


na mp 


Fig. nr. 10.7 


Să presupunem că preţul de piaţă care, după cum am văzut 
rezultă din confruntarea numeroşilor vânzători şi cumpărători aflați în 
concurenţă, se evidențiază prin mărimea (OP). Dacă întreprinderea 
decide să producă o cantitate egală cu (OS) corespunzând zonei de 
randament crescător, va vedea că fabricarea unei unităţi suplimentare 
de produs (unitate marginală) îi va aduce beneficiu. 

Beneficiul suplimentar realizat ca urmare a vânzării acelei 
unități suplimentare (marginală) este egal cu diferenţa dintre preţul de 

piaţă şi costul marginal. Pentru o producție egală cu (OS), acest 
beneficiu este egal cu mărimea (AB). 

Ca urmare, întreprinderea îşi va mări producţia. Ea va continua 
să-şi mărească producţia chiar când punctul (M) va fi depăşit şi costul 
marginal va deveni superior costului mediu deoarece beneficii 
superioare vor putea fi obţinute datorită vânzării unei noi unităţi de 
produs, atâta timp cât curba costului marginal va rămâne inferioară 
nivelului preţului de piaţă. 

Întreprinderea va opri creşterea producţiei în punctul (C), adică 
atunci când costul său marginal va fi egal cu prețul de piaţă, 
fabricând o cantitate de produse egală cu mărimea (OQ). Dacă va 
produce mai mult, toate unitățile de produs fabricate în plus îi vor 
ocaziona o creştere a cheltuielilor de producţie superioară veniturilor 
pe care le va obţine din vânzări. Aceasta înseamnă că va înregistra o 
pierdere pe unitatea marginală de produs. 

De exemplu, pentru o cantitate egală cu (OT) pierderea 
înregistrată va fi egală cu mărimea (EF). Pentru cantitatea (OQ), 
corespunzător punctului (C), întreprinderea nu va încasa nici un 
beneficiu dar nu va înregistra nici pierderi pe unitatea marginală de 
produs. 

În aceste condiţii, beneficiul său mediu, adică beneficiul 
realizat în medie pe fiecare unitate de produs vândută, va fi egal cu 
diferenţa dintre preţul de piaţă şi costul mediu (CD). În ceea ce 
priveşte beneficiul total, el va fi egal cu produsul dintre beneficiul 
mediu şi cantitatea producției (suprafaţa PCDR). 

Acest beneficiu total este, de fapt, beneficiul maxim care poate 
fi obţinut de întreprindere în condiţiile date ale preţului de piaţă. 

Am văzut că piaţa este acel mod de organizare a economiei 
care are ca scop să informeze producătorii asupra preferințelor 
consumatorilor aşa după cum sunt exprimate ele prin intermediul 
cheltuielilor pe care aceştia le fac. 

Pentru a răspunde acestor preferinţe de consum, producătorii 
combină resursele ce pot servi la întrebuinţări variate şi alternative. 
Rezultatul acestei interacțiuni între cererile consumatorilor şi 
răspunsul producătorilor este o vastă şi complexă structură de costuri 
şi preţuri. Această structură reflectă valorile relative pe care 
consumatorii le atribuie diferitelor mărfuri şi servicii posibil de a fi 

produse în economia naţională, la un moment dat. Altfel spus, această 
structură complexă de costuri şi preţuri indică modul în care resursele 
trebuie să fie utilizate. 

Punctul culminant al acestui proces de utilizare este actul 
schimbului (vânzare-cumpărare) în cursul căruia consumatorul obține 
în schimbul banilor marfa de care are nevoie. Aceasta este însăşi 
esenţa mecanismului pieţei ca mod de alocare a resurselor productive 
disponibile. (Teorema maximului de satisfacere). 

Conform teoremei maximului de satisfacere, mecanismul pieţei 
conduce la satisfacerea maximă a nevoilor atunci când concurenţa 
perfectă este generalizată pe toate piețele de bunuri, servicii şi factori 
de producţie. 

Se consideră, astfel, că fiecare consumator obţine din venitul 
său maximum de satisfacere cu condiția egalizării utilităţilor 
marginale ale diferitelor mărfuri pe care le procură. (Egalizarea 
utilităţilor marginale este o operaţiune de natură subiectivă prin care 
consumatorul evită ca o unitate a venitului său să fie afectată 
acoperirii unei utilități mai puţin importante decât alta). 

În acelaşi timp, se consideră că schimbul în condiţiile 
concurenţei perfecte, la preţ de echilibru, permite un număr maxim de 
tranzacţii, adică permite satisfacerea unui număr maxim de 
consumatori. Concurența perfectă permite şi obținerea unei producţii 
maxime, fiecare producător mărind oferta sa până la punctul în care 
costul său marginal este egal cu preţul pieţei. 

Teorema maximului de satisfacere consideră, astfel, că piaţa 
cu concurență perfectă crează o situaţie de optim adică o situaţie în 
care nu mai poate exista o utilizare alternativă a resurselor 
disponibile care să ofere o mai mare satisfacere a nevoilor 
consumatorilor. 

Din păcate, piaţa cu concurenţă perfectă este doar o situație 
ideală. În practică se întâlneşte rar, sau deloc. Studierea ei este însă 
extrem de importantă pentru înţelegerea modului de funcționare a 
economiei reale, adică a economiei bazate pe piaţă cu concurență 
imperfectă. 

2.3. Formarea preţurilor pe piaţa cu concurenţă imperfectă 


În anul 1966, unul dintre cei mai mari economişti ai Franţei, 
Francois Perroux a vizitat România şi a ţinut o prelegere în aula 
Academiei de Studii Economice. Vorbind despre economia de piaţă 
într-o Românie care la acea dată era condusă în mod centralizat, şi-a 
început prelegerea cu o frază memorabilă care a fost, de la acea dată, 
deseori reprodusă în lucrări de economie. Francois Perroux a 
caracterizat economia de piaţă spunând: „este un tip de economie unde 
concurenţa distruge concurenţa”. 

Pare curios! Concurența distruge concurența? 

Explicaţia nu este deloc complicată dacă analizăm ce se 
întâmplă pe o piață concurențială. Astfel, putem observa că 
întreprinderile care sunt mai bine conduse, sau mai bine utilate, sau 
dispun de surse de finanţare mai bune şi mai mari reuşesc să-şi 
elimine concurenţii astfel încât, încetul cu încetul atomicitatea pieţei 
dispare. 

Continuă să existe doar un mic număr de vânzători 
reprezentând fiecare o parte importantă a ofertei ceea ce face posibilă 
o eventuală înţelegere între ei. lată cum, concurenţa a distrus (sau 
măcar a redus substanţial) concurenţa. O astfel de situaţie este 
caracteristică monopolului şi oligopolului. 

Poate exista, însă, şi o altă situaţie caracterizată printr-un număr 
mare de vânzători aflați în concurență. Concurența îi determină să-şi 
diversifice producţia astfel încât fiecare să se adreseze unor segmente 
diferite de cumpărători, ne mai fiind în concurenţă. lată că, şi în acest 
caz, concurența a distrus concurenţa. O astfel de situație este 
caracteristică aşa numitei concurenţe monopolistice. 

„Concurența distruge concurenţa” dar concurenţa nu dispare. 
Este doar un permanent schimb de poziţii care nu dă posibilitatea unui 
vânzător sau unui cumpărător să “controleze” concurenţa decât 
temporar sau parțial. 

Concurența există dar este imperfectă. 

2.3.1. Concurența în situaţie de monopol 


Odată cu apariția fenomenului de asociere şi concentrare a 
întreprinderilor, monopolul a devenit extrem de frecvent. Monopolul 
poate controla preţul dar nu poate controla cantitatea de marfă care 
se vinde la acel preţ. Cantitatea de marfă vândută la preţul controlat de 


d. vie. 


d. oi. 


maxim. 

Spre exemplificare să considerăm o întreprindere care are 
monopolul unui anumit produs. Cunoscând curba cererii putem 
determina cantitatea de produs cerută pentru fiecare preţ posibil. 
Cunoscând, în acelaşi timp, pentru fiecare cantitate produsă, costul 
marginal şi costul mediu, putem calcula pentru fiecare preţ posibil, 
beneficiul unitar şi beneficiul total (global). 

Preţul de monopol este acela la care întreprinderea obţine 
beneficiul maxim. 

Trebuie să avem în vedere faptul că, diferit de ceea ce se 
întâmplă pe piaţa cu concurență perfectă preţul de vânzare al 
produsului nu se fixează pe piață independent de deciziile 
producătorului. Deoarece monopolul reprezintă, singur, totalitatea 
ofertei, toate deciziile luate de către el în legătură cu cantitatea de 
produse oferită pe piaţă influenţează preţul. 

Putem deci admite că, dacă cererea este elastică, preţul unitar 
pe produs va fi cu atât mai mic cu cât cantitatea de produse oferite va 
fi mai mare (coloana II). Acest preţ unitar reprezintă încasările medii 
pe unitate de produs vândută. 

Pentru fiecare cantitate de producție, diferenţa dintre preţ (sau 
încasările medii) şi costul mediu total (global) reprezintă beneficiul 
mediu pe unitate de produs vândută (coloana IV). Înmulţind preţul 
cu cantitatea producţiei obținem încasările totale, (coloana V), iar 
diferenţa dintre încasări şi costul total reprezintă beneficiul total. 
(coloana VII). 

Încasările marginale (coloana VIII) reprezintă suplimentul de 
încasări obținut din vânzarea unei unități suplimentare de produs şi 
corespunde diferenţei dintre valorile succesive ale încasărilor totale 


87 


(coloana V). Să ne amintim că, spre deosebire de situaţia de monopol, 
în condițiile concurenţei perfecte, preţul fiind impus de piaţă, preţul, 
încasările medii şi cele marginale erau valori echivalente şi constante 
pentru producătorii individuali, oricare ar fi fost volumul producţiei şi 
ofertei sale. (În graficul nr. 9 erau reprezentate de dreapta orizontală 
PACF). 

În condițiile monopolului, beneficiul marginal corespunde 
suplimentului de beneficiu obținut din producția şi vânzarea unei 
unități suplimentare de produs (coloana X). El este egal, pentru fiecare 
cantitate de producție, cu diferența dintre încasările marginale şi costul 
marginal sau cu diferența dintre valorile succesive ale beneficiului 
total (coloana VII). 

Putem observa că pentru anumite cantităţi de producţie se pot 
obține beneficii negative, adică pierderi, costurile de producție fiind 
superioare încasărilor. 

Monopolul are întotdeauna interesul să-şi mărească producţia 
atâta timp cât această mărire îi aduce beneficii suplimentare, altfel 
spus, atâta timp cât producția marginală îi aduce beneficiu marginal. 

Dacă, de exemplu, monopolul produce două unități de produs 
dar decide să fabrice trei unităţi, constată că această producţie 
suplimentară îi procură un beneficiul suplimentar de 44, beneficiul 
total crescând de la 6 la 50. Dacă produce o a patra unitate de produs 
nu va obţine nici un beneficiu dar nici nu va pierde, beneficiul 
marginal fiind egal cu zero. Dacă, însă, va decide să producă mai mult 
de patru unități, atunci va avea o pierdere de la 30 la al cincilea 
produs. 

Rezultă că interesul său se opreşte la al patrulea produs. Pentru 
o producţie de patru unităţi se constată că încasările marginale sunt 
egale cu costul marginal pentru că diferenţa lor, adică beneficiul 
marginal este nul. Preţul unitar se stabileşte astfel la nivelul de 72,5. 

Tabelul nr. 10.2 


I II III IV V VI VII VIII IX X 
Unități Preţ Cost Beneficiul | Încasări Cost Beneficiul Încasări Cost Beneficiul 
de unitar sau | mediu unitar totale total total marginale marginal marginal 
produs încasări total global 
medii 
/ / L x mM mxi / (V-VI / / / 
1 96 140 -44 96 140 -44 96 140 -44 
2 88 85 3 176 170 6 80 30 50 
3 80 63 17 240 190 50 64 20 44 
4 72,5 60 12,5 290 240 50 50 50 0 
5 64 60 4 320 300 20 30 60 -30 
6 56 68 -10 336 400 -64 16 100 -84 


dreaptă) defineşte punctul de echilibru al monopolului. 


Prej si cost 


unitar 


Fig. nr. 10.8 


încasări marginale 


cost marginal 


cost global mediu 


încasări medii 


X 


a 


cantitate 
produsă şi cerută 


Raționamentul poate fi sistematizat cu ajutorul graficului din 
figura nr. 10.8 în care sunt trasate curba costului marginal, şi a 
costului mediu, a cererii şi a încasărilor medii şi a încasărilor 
marginale. Punctul de întâlnire (E) al curbei costului marginal şi al 
curbei încasărilor marginale (reprezentată pentru simplificare printr-o 

În acest caz de echilibru, cantitatea produsă este egală cu (0Q). 
La această cantitate corespunde pe curba cererii sau a încasărilor 
medii, punctul (A) care arată că pentru a obţine o cantitate de produse 
(OQ), cumpărătorii acceptă să plătească preţul OP = OA. 

Pentru un volum al producţiei de (OQ), costul mediu este egal 
cu (QB). Beneficiul mediu pe unitate, adică diferenţa dintre încasările 
medii şi costul mediu, este egal cu mărimea (AB). Beneficiul total 
(global), care este egal cu produsul dintre beneficiul mediu şi 
cantitatea de bunuri ofertată, se poate simboliza prin suprafaţa 
(PABC). Acest beneficiu este limita superioară a beneficiului pe care 
monopolul îl poate obţine în condiţii date ale elasticităţii cererii şi 
nivelului costurilor. 

Consecințele situației de monopol fac obiectul analizei 
economiştilor încă de la data apariției primelor fenomene de 
concentrare. O primă consecinţă a fost desemnată a fi aceea că prețul 
de monopol este mai mare decât prețul stabilit în condiţii de 
concurenţă perfectă, mai ales dacă cererea are un grad mic de 
elasticitate. 

Într-adevăr, în regim de concurenţă perfectă, când un vânzător 
obține un beneficiu mediu, intervin pe piaţă şi alți vânzători dar, în 
final, preţul se stabileşte la nivelul costului mediu al producătorului 
marginal care nu profită de nici o marjă de beneficiu. Monopolul, din 
contră, obține un beneficiu mai mare numit rentă de monopol. 

De altfel, în situație de monopol, producția nici nu este 
“împinsă” până la limita unui cost marginal egal cu preţul de vânzare. 
Dacă, întorcându-ne la tabelul precedent, admitem că preţul pieţei se 
stabileşte la 72,5, am putea spune că ar fi normal ca fiecare 
întreprindere să mărească producția până când costul marginal ar 
ajunge la 72,5, ceea ce ar corespunde unei producţii între 5 şi 6 unități. 

În realitate, din datele tabelului reiese că se produc doar 4. 
Rezultă că nu există interesul monopolului de a mări producția, ceea 
ce ne conduce la o a doua consecinţă a situaţiei de monopol, definită 
prin faptul că interesul monopolului poate fi acela de a produce mai 
puțin decât s-ar produce în condiţii de concurenţă perfectă. 

Acest comportament — economiştii îl numesc „malthusianism 
economic” se explică prin faptul că monopolul exercită o acțiune 

asupra preţului ceea ce îl obligă să analizeze în permanenţă dacă o 
creştere a producției nu determină o scădere a preţului. 

Apare, astfel, o altă consecință a situației de monopol: 
maximum de satisfacere a consumatorului nu se realizează. Într- 
adevăr, preţul fiind mai ridicat decât în situaţia pieţei cu concurenţă 
perfectă, consumatorul obține pentru acelaşi volum de cheltuială o 
cantitate mai mică de produs, satisfacerea nevoilor sale ne mai puţând 
fi la cota maximă. Consumând mai puţin determină şi o reducere 
ulterioară a producției (oferta) ceea ce înseamnă, pe ansamblu 
economiei, un consum mai mic de factori de producție, adică apariţia 
şomajului şi a nefolosirii complete a resurselor materiale şi financiare. 

Pentru a contracara astfel de situaţii, statul poate interveni atât 
prin măsuri fiscale (impozite şi taxe) sau chiar prin măsuri 
administrative (legi „anti-trust”) încercând o „limitare” a puterii 
monopolurilor atunci când ele contravin interesului general. 

Trebuie remarcat şi faptul că reîntoarcerea la situaţia pieţei cu 
concurență perfectă prin fuziunea mai multor întreprinderi 
monopoliste sau înţelegeri între acestea poate aduce avantaje ca 
urmare a economiei de scară dar, aspectul cel mai important este acela 
al creşterii capacităţii acestor întreprinderi de a inova şi moderniza 
tehnica şi tehnologia lor. 

Deşi este un potențial „stăpân” al consumatorului, impunând 
propria lege pe piaţă, monopolul are şi părți pozitive tocmai datorită 
capacităţii sale de a mobiliza importante rersursă financiare pe care le 
utilizează pentru finanţarea cercetării ştiinţifice. Activitatea de 
cercetare şi descoperire a unor noi produse nu se poate realiza la 
nivelul producătorului individual care suferă de dificultăți de finanţare 
a unor activităţi atât de costisitoare. 

Monopolurile au meritul ca prin efortul de finanţare a cercetării 
ştiinţifice să fi descoperit şi produs pe scară industrială elemente 
indispensabile vieţii moderne cum ar fi: cauciucul sintetic, masele 
plastice, alimentele deshidratate (lapte praf, cafea solubilă, concentrate 
proteice) antibioticele etc. 

2.3.2. Concurența în situaţie de oligopol 


Situaţia de oligopol apare atunci când cererea rămâne 
atomizată, adică cumpărători numeroşi, dar oferta este limitată la un 
număr mic de producători. 

Situaţia de oligopol este cea mai frecventă într-o economie 
modernă şi are ca explicație motivaţia tehnică. Astfel, în unele ramuri 
de activitate (siderurgie, produse chimice, automobile, ciment etc.) 
costurile de producţie nu pot fi micşorate decât dacă se ridică foarte 
mult volumul producţiei, deoarece costurile pe unitate de produs sunt 
mari datorită investiţiilor extrem de costisitoare pentru cumpărarea şi 
instalarea unor mase importante de echipamente complexe, specifice 
tehnologiilor din aceste ramuri. Pentru reducerea costului pe unitate, 
nu se poate acționa, deci, decât prin mărirea numărului de unități de 
produse. 

Creşterea producției înseamnă şi creşterea dimensiunilor 
întreprinderilor, ceea ce conduce la diminuarea numărului lor. Această 
diminuare rezultă şi ca o consecinţă a procesului de asociere între 
întreprinderi care doresc să-şi mărească beneficiul obţinând producţii 
mai mari fără a face investiţii proprii suplimentare. Asocierile reduc, 
astfel, gradul de concurenţă. 

Concurența poate fi redusă nu numai prin asociere ci şi prin 
diversificarea producţiei. Astfel, alături de oligopoluri pure care se 
caracterizează printr-o producție omogenă (producţie de oţel, ciment 
etc) se dezvoltă şi oligopolurile diferenţiate care se caracterizează prin 
realizarea unor produse de aceeaşi categorie dar cu caracteristici 
diferite (automobile, mobilă, electrocasnice etc.) 

Contrar situației de monopol, nici unul dintre oligopoluri nu 
poate controla preţul, dar cum fiecare dintre ele reprezintă o parte a 
ofertei totale, ele pot influenţa totuşi preţul prin deciziile pe care le iau 
în ceea ce priveşte propria lor producție. lată de ce, oligopolurile 
studiază cu atenţie mişcarea pieţei pentru a sesiza efectele deciziilor 
altora asupra propriei lor situaţii, ca şi efectele deciziilor lor asupra 
celorlalți. 

Acest tip de interdependenţă dintre oligopoluri poate duce la 
aşa numita „coliziune” care presupune negocieri între oligopoluri 
pentru a ajunge la o înţelegere privind preţurile, volumul producției şi 

împărțirea pieţelor sau la o situație de „coordonare spontană” când 
fiecare oligopol îşi reglementează activitatea în funcţie de efectele 
deciziilor celorlalți. 

Dacă în primul caz, putem spune că se crează o situaţie de 
monopol, cel de al doilea caz dă naştere la o largă diversitate de 
situaţii, greu de sistematizat dar care se explică mai uşor prin analiza 
unui exemplu. 

Să considerăm cazul cel mai simplu în care există doar doi 
producători aflați în concurenţă. Dacă aceşti doi producători nu au 
capacitatea să se elimine unul pe altul, fiind echivalenți din punct de 
vedere al potenţialului tehnic şi financiar, situația creată poartă numele 
de duopol. 

În situaţia de duopol, nici unul din concurenţi nu are interesul 
să micşoreze preţul pentru a prelua clientela celuilalt, ştiind că acela 
va micşora imediat preţul pentru a-şi menţine clientela. Astfel, se va 
ajunge din nou la stadiul inițial de echivalență, numai că nivelul 
preţului de vânzare va fi mai mic pentru amândoi, ceea ce le va 
diminua beneficiul. 

Pentru a obține benficiul maxim, cei doi concurenţi nu pot 
acționa, deci, decât asupra cantității de produse realizate şi vândute. 
Această cantitate poate fi mărită, dar într-un raport de succesiune, 
adică în etape diferite de către fiecare dintre concurenţi în parte. 

Maniera în care se succed aceste creşteri de producţie, plasează 
pe cei doi concurenţi, fie pe poziția de satelit, fie pe poziţia de 
conducător. 

În primul caz, unul dintre concurenţi conştientizează faptul că 
celălalt are o poziţie echivalentă şi se adaptează mişcărilor acestuia, 
încercând să obțină un profit cât mai mare urmărind deciziile 
primului. 

În cel de al doilea caz, unul dintre concurenţi conştientizează 
reacţia de adaptare a celuilalt şi încearcă să obţină maximum de profit 
prin exploatarea efectului de iniţiativă şi surpriză. 

Evident raportul „conducător-satelit” poate oferi o multitudine 
de situaţii în care concurenţa dintre cei doi poate oricând schimba 
raportul de forțe şi poziţia unuia faţă de celălalt. 

2.3.3. Concurența monopolistică 


În situaţia de concurență monopolistică, atât vânzătorii cât şi 
cumpărătorii sunt în număr mare. Rezultă că oferta şi cererea îşi 
păstrează caracteristica de atomicitate. 

Dispare însă o altă caracteristică a pieţei cu concurenţă 
perfectă: omogenitatea. 

Acest lucru se explică fie prin faptul că vânzătorii adresându-se 
aceleiaşi clientele nu îşi păstrează cu rigurozitate locul pe piaţă 
(vânzători cu amănuntul), fie că vânzătorii încearcă să-şi recruteze şi 
să-şi păstreze clientela prin procedee comerciale (publicitate), fie că 
produsele oferite au caracteristici specifice (produse de marcă). 

Rezultă că, în situaţie de concurență monopolistică, fiecare 
vânzător beneficiază, în realitate, de o poziție de monopol. Această 
poziţie de monopol este însă limitată pentru că este supusă concurenţei 
altor vânzători care oferă produse substituibile propriilor produse. 

În consecinţă, dacă unul dintre vânzători ridică preţul 
produsului său riscă o deplasare a clientelei sale spre al vânzător care 
menţine preţul inițial şi, chiar dacă nu are un produs omogen cu 
celălalt vânzător, satisface necesitatea cumpărătorului deoarece 
produsul poate foarte bine substitui produsul inițial. (Dacă un 
cumpărător era clientul tradițional al producătorului BOSCH nu 
înseamnă că el va rămâne în continuare clientul acestuia în cazul în 
care preţul creşte. El se va orienta spre un frigider de altă marcă, mai 
ieftin, care deşi nu este identic cu primul, îi va satisface corespunzător 
nevoile. Probabil, el va cumpăra un frigider ARTIC). 

În limitele acestei poziţii de monopol, vânzătorii se vor 
comporta asemănător cu modul de comportare pe piaţă a monopolului. 
Vor exista astfel, mai multe preţuri — în general, mai ridicate decât în 
cazul pieţei cu concurenţă perfectă — dar cum fiecare dintre vânzători 
oferă şi vând o cantitate de marfă specifică unui segment bine definit 
de cumpărători, vor avea tendinţa de a limita sau chiar a reduce oferta 
în funcție de potenţialul de cumpărare a segmentului de clienţi pe care 
îl are. Deci, în cazul concurenţei monopolistice apare această 
“restricție” a ofertei pe care nu o întâlneam în cazul concurenţei 
perfecte. 

Vânzătorii nu au însă nici o restricție în ceea ce priveşte 
ridicarea calităţii şi obținerea unor caracteristici speciale produselor 
lor. Prin aceste calități ale mărfii ei vor încerca să obţină un beneficiu 
cât mai mare prin atragerea unui număr cât mai mare de clienți. 

Concurența  monopolistică, spre deosebire de concurenţa 
perfectă, înlocuieşte lupta preţurilor cu lupta calităţii. Inexistenţa 
omogenităţii produsului crează posibilitatea atragerii cumpărătorului 
nu printr-un preț mai mic ci printr-o calitate mai ridicată. Un rol 
important în acțiunea de atragere a cumpărătorului printr-o calitate sau 
caracteristică specială a mărfii îl are publicitatea (reclama). 


PUBLICITATEA 


Atragerea atenţiei clientului potenţial, incitarea lui spre cumpărare, 
realizarea efectivă a cumpărării, sunt efecte pe care încearcă să le aibă 
publicitatea. 

Publicitatea de interes general se referă la mesajele care interesează 
marile colectivităţi. “Păstraţi curăţenia oraşului”, “Cumpăraţi produse fabricate 
în România”, sau mesaje în scopuri umanitare: “Ajutaţi copii bolnavi de SIDA” 
sunt exemple de publicitate de interes general. În majoritatea cazurilor ele nu au 
scop comercial, dar trebuie subliniat că termenul şi conceptul economic de 
“publicitate” este prioritar cu mesaj comercial. 

În esență, publicitatea este comercială şi încearcă să determine 
cumpărarea unui produs sau unui grup de produse. Astfel, există publicitatea de 
marcă care încearcă să vândă produsele unei mărci: „Cumpăraţi Coca-Cola” sau 
“Petrom — esenţa mişcării”; şi publicitatea produsului care regrupează, în 
general, interesul producătorilor şi al distribuitorilor pentru a incita să se 
cumpere un anumit produs sau o anumită grupă de produse: “Laptele este 
alimentul tuturor vârstelor” sau “Băutura ideală este apa minerală”. 

Pentru exercitarea acţiunii de publicitate este nevoie de un “suport” , 
adică mijlocul material care vehiculează mesajul publicitar. În afara mass 
mediei, suportul; poate fi afişajul şi panotajul. 

Atunci când o întreprindere sau un grup de întreprinderi pregăteşte o 
campanie publicitară, adică “un ansamblu de acţiuni comune şi limitate în timp, 
în jurul unui obiectiv precis”, ea trebuie să-şi definească cu precizie ţinta, deci 
categoria de public (clienţi) pe care o vizează (vârsta, sexul, nivel de educaţie, 
nivelul veniturilor, mediul urban sau rural etc.). În funcţie de categoria căreia se 
adresează, publicitatea îşi va adapta suportul, axul campaniei şi motivațiile 
implicite ale ofertei de publicitate. 

Preţul campaniei de publicitate se include în costurile produsului şi contribuie la 
ridicarea preţului de vânzare a acestuia. 

CAPITOLUL 11 
REPARTIȚIA PRIMARĂ 
ŞI REDISTRIBUIREA VENITURILOR 


1. Repartiția primară a veniturilor 


Activitatea economică crează avuţia. Repartiția primară 
reprezintă modul şi cantitatea în care această avuţie se împarte între 
agenţii economii care au participat la crearea ei. Beneficiarii acestei 
împărțiri sunt cei care au consumat munca sau capitalul lor în procesul 
combinării factorilor de producție. 

Repartiția primară este, deci, ulterioară producției dar este, 
dintr-un anumit punct de vedere, şi anterioară producţiei deoarece ea 
constituie sursa de venituri necesară începerii unui nou ciclu de 
producție. 

Veniturile sunt, astfel, corespondentul valorii producţiei pe care 
o primesc agenţii economici. Ele pot fi consumate fără a afecta 
valoare patrimoniului iniţial, fund un rezultat al valorificării acestuia 
prin actul de producţie. (Veniturile sunt fluxuri, în timp ce patrimoniul 
este stoc). 

În societăţile moderne veniturile sunt băneşti dar pot exista şi 
venituri în natură. 

Numim venituri primare (sau veniturile factorilor de producție) 
acelea care compensează consumul factorilor de producţie care au 
participat direct la producţie. În plan teoretic, distingem, din acest 
punct de vedere, salariile care remunerează factorul muncă, profitul 
care remunerează factorul capital şi renta care remunerează factorul 
natural. În plan practic, distingem veniturile din muncă (salarii, 
sporuri, recompense, premii etc.), veniturile proprietarilor (chirii, 
dobânzi, dividende) şi venituri mixt. care corespund remunerării mai 
multor factori de producție. 

Veniturile de transfer sunt cele care apar în urma redistribuirii 
efectuate de către bugetul statului (burse) sau de către bugetul 

asigurărilor sociale (pensii, ajutor de şomaj, contribuţie la cheltuielile 
de asistență medicală etc.). 

Veniturile disponibile sunt cele care rămân la dispoziţia 
gospodăriilor după plata de către acestea a impozitelor şi taxelor şi 
primirea veniturilor de transfer. 

Veniturile se mai pot clasifica în funcție de repartiția lor 
funcţională (salarii, dobânzi, dividende etc.) sau în funcţie de 
repartiția lor socială (veniturile gospodăriei, a întreprinderii sau a 
statului). 

Venitul naţional este suma veniturilor primare ale agenţilor 
economici. El se poate obţine plecând de la valoarea Produsului Intern 
Brut (PIB) care măsoară crearea de valoare nouă (o avuţie 
suplimentară față de ciclul anterior de producţie) ce reprezintă, de 
fapt, sursa distribuirii veniturilor. 

PIB cuprinde trei mari componente: salariile, excedentul brut 
[diferenţa dintre valoarea adăugată brută şi suma cuvenită factorului 
muncă (salarii şi alte elemente legate de retribuirea muncii), adică 
ceea ce rămâne întreprinzătorului (profitul plus amortizarea )] şi 
impozitele (TVA, taxe vamale etc.) Venitul național brut măsoară 
totalitatea veniturilor primare ale gospodăriilor, ale întreprinderilor şi 
ale statului (administraţia). 

Gospodăriile primesc venituri primare nu numai sub forma 
remunerării muncii (salarii) dar şi sub forma excedentului brut 
(excedentul brut al întreprinderilor personale, dividende la 
acţiunile ce le deţin prin intermediul bursei). Printre diferitele 
categorii de venituri primare ale gospodăriilor, unele sunt venituri 
din activitate (salarii, onorarii, beneficii din întreprinderile 
personale) altele sunt veniturile în baza dreptului de proprietate 
(dobânzi, dividende, chirii). 

În general, la nivelul gospodăriilor, veniturile din activitate 
reprezintă într 60-70% din veniturile totale. 

Veniturile primare ale întreprinderilor sunt constituite din acea 
parte a excedentului brut reprezentând beneficiul nedistribuit. Acesta 
este utilizat, de regulă, pentru creşterea capitalului (autofinanţarea 
investițiilor). 

Veniturile primare ale statului (administraţia) sunt constituite 
din excedentul brut al administrației (în majoritatea cazurilor este 
negativ) la care se adaugă prelevările obligatorii. 

În zona Uniunii Europene, repartiţia primară a veniturilor are 
ca destinaţie gospodăriile în proporție de 74,5%, întreprinderile 13,6% 
şi administraţia 11,9% (la nivelul anului 1997). Cu cât o economie 
este mai dezvoltată cu atât ponderea veniturilor primare destinate 
gospodăriilor este mai mare. 

Fig. nr. 11.1 
Venitul naţional disponibil brut ia în considerare numai 


veniturile efectiv disponibile în graniţele naţionale şi se obține prin 
luarea în calcul a soldului relațiilor economice cu exteriorul. Venitul 

naţional net elimină consumul de capital fix care ar corespunde unei 
diminuări a avuţiei existente. 

Analiza formării veniturilor primare este diferită în principalele 
curente de gândire economică. Astfel, analiza neoclasică susține că 
fiecare factor de producţie este remunerat conform productivităţii sale 
marginale. Dacă întreprinzătorul remunerează factorii de producție 
mai mult decât productivitatea lor marginală, atunci nu poate 
maximiza profitul. Invers, dacă va remunera factorii de producţie mai 
puţin decât productivitatea lor marginală, atunci nici un deţinător ai 
factorilor nu va accepta aceste condiţii, atâta timp cât un alt 
întreprinzător va oferi condiţii mai bune. 

Conform teoriei neoclasice, datorită faptului că factorii sunt 
remuneraţi la nivelul productivității marginale care, la rândul ei, 
măsoară contribuţia fiecărui factor la producţie, suma veniturilor 
distribuite este egală cu valoare totală a producției. 

J.M. Keynes considera că repartiția veniturilor reflectă 
capacitatea de presiune şi de negociere a deţinătorilor factorilor de 
producţie. Salariile le consideră rezultatul negocierilor colective 
deoarece, deşi au o bază fixă, pot varia în funcţie de raporturile dintre 
părți. 

Realitatea economică, specifică țărilor dezvoltate, arată că, în 
practică, repartiția veniturilor depinde de legile pieței dar şi de 
comportamentul deţinătorilor factorilor de producție care doresc o 
permanentă maximizare a vemiturilor lor. Fiecare deținător va avea o 
remunerare conform legilor pieței dar şi în corelare cu dotarea sa 
inițială în factori de producție. 

În acest mecanism al distribuirii veniturilor primare un rol 
important are statul. El intervine direct în fixarea veniturilor primare 
în remunerarea deţinătorilor de factori de producție care lucrează 
pentru el (structura birocratică a administrației), fixează salariul minim 
pe economie şi influențează profitul prin acțiunile directe sau indirecte 
asupra dobânzilor sau a altor elemente ale pieței de capital. Statul 
influențează direct şi veniturile nesalariale prin intermediul politicii 
sale fiscale, agricole, redistributive. 


99 


Salariul, ca formă principală a remunerării factorului muncă are 
următoarele caracteristici generale: 

- este forma de venit primar cea mai importantă, deţinând o pondere 
majoritară în totalul veniturilor. 

- este un venit anticipat în raport cu vânzarea şi ulterior în raport cu 
producţia. 

- este un venit vital, fiind în majoritatea cazurilor venitul unic al 


gospodăriilor 

- este un venit forfetar, adică, sub forma salariului de bază, nu depinde de 
rezultatele pe ansamblu ale întreprinderii 

- este un venit social, fiind în majoritatea cazurilor negociat prin contract 
colectiv de muncă 

- este un venit personal care tinde să ia în considerare mai mult necesităţile 
individului decât consumul factorului muncă. 


2. Redistribuirea veniturilor 


În urma operaţiei de repartizare a veniturilor primare nu se 
realizează funcționarea normală a ansamblului economic şi social. O 
serie întreagă de necesități nu au surse de finanţare iar inegalitatea 
veniturilor crează probleme sociale importante. Devine necesară o 
operaţiune de redistribuire a veniturilor care se realizează de către stat 
(administraţie). 

Redistribuirea constă în prelevarea de către administraţie a unor 
venituri de la cei care au beneficiat de venituri primare în scopul 
prestării unor servicii sau activități menite să satisfacă nevoi generale 
ale societăţii sau să contribuie la atenuarea unor inegalităţi. 

Redistribuirea modifică, astfel, situaţia creată prin distribuirea 
veniturilor primare. În cadrul redistribuirii, o parte din veniturile 
primare sunt preluate cu titlu gratuit şi nerambursabil de la agenţii 
economici şi destinate folosirii de către alţi agenți economici, fără o 
contraprestație imediată sau cu titlu gratuit şi nerambursabil. 

Redistribuirea este realizată de către administrație (statul şi 
colectivitățile locale) care percep impozite şi taxe în scopul finanțării 
unor servicii nemarfare necesare bunei funcționări a societăţii (servicii 
de educaţie, justiţie, poliție, infrastructură etc.) şi de către organismele 
de protecţie socială care prelevă cotizaţii şi prestează servicii sociale. 

Tabelul nr. 11.1 


Veniturile şi cheltuielile bugetului României 
(exemplu simplificat) 


Venituri Cheltuieli 
1. Impozite directe 1. Cheltuieli pentru finanţarea acţiunilor 
a. Impozitul pe profit social-culturale 
b. Impozit pe dividende la societăţile 
comerciale 
c. Impozit pe venitul reprezentanţelor din 
România 
d. Impozite şi taxe de la populaţie 
impozitul pe salarii 
impozitul pe venit din dobânzi 
impozit pe venit din pensii 
impozit pe venitul global 


. Impozite indirecte (pe consum) 2. Cheltuieli pentru finanţarea 
. Taxa pe valoarea adăugată dezvoltării economiei naţionale 
„ Accize 
. Impozit pe ţiţei şi gaze naturale din 
producţia internă 3. Cheltuieli pentru apărare 
. Monopoluri fiscale de stat naţională 
. Taxe vamale 
. Taxe de timbru 4. Cheltuieli cu organele statului 
. Impozit pe spectacole 
. Taxa de trecere a frontierei 
i. Taxă pentru jocuri de noroc 


Redistribuirea are mai multe obiective: 

- finanţează servicii nemarfare colective (educaţie, justiţie etc); 

-  corijează inegalitățile în venituri; 

- asigură asistența socială față de riscuri (boală, şomaj, 
bătrâneţe). 

Redistribuirea poate fi orizontală atunci când îndeplineşte o 
funcție de asigurare contra riscurilor. Se prelevă sume de la toți dar 
sunt folosite numai pentru cei care au fost victimele unui risc real (ex. 
Fondurile bugetare de despăgubire a celor afectaţi de catastrofe 
naturale etc.). 

Redistribuirea poate fi verticală atunci când reduce diferenţele 
dintre venituri prin prelevarea unor sume transferate celor 
dezavantajaţi. Sumele se calculează în funcție de venitul celor în 
cauză, de situaţia lor profesională şi familială (alocaţii, ajutoare etc.). 

Redistribuirea veniturilor se realizează pe două mari căi: prima 
este Bugetul de stat şi colectivităţile locale (bugetele locale), cea de a 
doua o reprezintă sistemul protecției sociale (bugetul asigurărilor 
sociale de stat, asigurările sociale pentru sănătate). 

Bugetul de stat şi bugetele locale reprezintă acea parte a 
relaţiilor social-economice băneşti prin intermediul cărora se 
constituie şi se administrează fondurile bugetare care sunt principalele 
fonduri băneşti ale statului. Constituirea şi gestionarea fondurilor 
bugetare antrenează o serie de fluxuri băneşti de la agenţii economici 
şi de la persoane fizice sub forma impozitelor şi taxelor, a veniturilor 
din exploatarea şi închirierea unor bunuri ale statului, de la instituţiile 
publice, împrumuturi contractate de stat pentru finanțarea unor 
obiective sau pentru acoperirea deficitului bugetar (diferenţa dintre 
veniturile şi cheltuielile bugetare). 

De la bugetul de stat şi de la bugetele locale se realizează şi 
numeroase fluxuri băneşti şi invers — către diverşi beneficiari — sub 
forma finanţării unor obiective de investiţii, cu caracter economic, 
social, cultural sau pentru apărarea naţională şi infrastructură etc., se 
alocă resurse băneşti pentru finanţarea învățământului şi a sănătăţii, se 
fac transferuri de resurse băneşti (alocaţii pentru copii, burse, alocaţii 
şi alte indemnizaţii), pentru cei lipsiţi temporar de surse de venituri 
(elevi, studenţi, orfani, invalizi etc.) şi se acordă temporar unele 
fonduri băncilor pentru acordarea de credite agenţilor economici şi 
populației. 

Asigurările de stat cuprind relaţiile social economice băneşti 
prin intermediul cărora se constituie şi se administrează fondurile 
băneşti necesare ocrotirii cetăţenilor în cazul pierderii temporare sau 
definitive, parțiale sau totale a capacităţii de muncă, la bătrâneţe şi în 
alte situaţii. Fondurile asigurărilor sociale de stat se constituie din 
contribuţiile plătite de întreprinderi şi parțial de către salariați. 

Asigurările sociale pentru sănătate conțin acea parte a 
relațiilor social economice băneşti prin care se constituie fondurile 
necesare ocrotirii sănătăţii. În România aceste fonduri se constituie din 
contribuţia în părţi egale a persoanelor fizice 7% din veniturile lor şi 
7% ale persoanelor juridice, din sponsorizări, donaţii, subvenţii de la 
buget etc. 

CAPITOLUL 12 
BANII ŞI CIRCULAȚIA BĂNEASCĂ 


1. Economia contemporană este o economie monetară 


Activităţile de producție, de consum, de investiţii, de 
economisire nu pot fi concepute fără existenţa şi circulaţia banilor. 

Există mai multe feluri de a defini banii, în funcție de epoca sau 
curentul de gândire căruia i-au aparţinut diferiți economişti. 

Cea mai generală definiție a banilor o găsim în “Dicţionarul 
Macmillan de Economie Modernă”. Conform acestuia, banii 
reprezintă: „orice obiect larg acceptat în schimbul de bunuri sau în 
contractarea unei datorii, dar nu pentru valoarea sa, în sine, ci pentru 
faptul că poate fi transmis mai departe în acelaşi fel”. 

Esenţa acestei definiții o reprezintă schimbul. 

Schimbul este un act fundamental al vieţii economice deoarece 
el poate face posibilă circulația bunurilor necesare satisfacerii 
nevoilor. Fără schimb, circulația nu ar avea loc şi omul ar fi 
condamnat la deplină izolare economică, ceea ce ar reprezenta 
imposibilitatea satisfacerii nevoilor sale. 

Omul, în mod individual nu-şi poate satisface într-o manieră 
corespunzătoare existenței sale sociale, nici măcar minimul de 
necesități deoarece nu poate fi în acelaşi timp şi agricultor, şi croitor, 
şi cizmar, şi măcelar, şi învăţător, şi preot şi manager, şi bancher 
ş.a.m.d. Multitudinea de nevoi este acoperită de o multitudine de 
bunuri şi servicii care, la rândul lor, sunt rezultatul activităţii unei 
multitudini de meserii şi specializări. 

Această multitudine de meserii şi specializări reprezintă 
diviziunea muncii. Fiecare dintre noi suntem incluşi cu meseria şi 
activitatea noastră în această diviziune ceea ce determină ca fiecare 
dintre noi, pentru a putea beneficia de rezultatele meseriilor celorlalți, 
să facem schimb între noi, adică cu produsele diferitelor noastre 
munci. 

Acest schimb are o succesiune de acte separate, de schimburi 
intermediare pe care, în majoritatea cazurilor nu le cunoaştem, dar la 

care, în mod sigur nu am fost şi nu vom fi niciodată martori. 
Dimineaţa, când ne bem cafeaua avem, cel mult imaginea schimbului 
pe care l-am făcut la magazin între banii noştri şi pachetul de cafea, 
poate chiar şi a schimbului dintre banii noştri şi pachetul cu zahăr din 
care am pus o linguriţă în cana cu cafea. 

La cei mai mulți dintre noi, „lanţul” de schimburi care a avut 
loc pentru a ajunge la schimbul final între banii noştri şi pachetul de 
cafea nu mai este cunoscut. Acest „lanț” însă există chiar dacă noi nu 
îl cunoaştem. 

Prima verigă a fost acea a schimbului dintre proprietarul 
pământului şi cultivatorul de cafea, apoi dintre cultivator şi angrosist, 
apoi dintre angrosist şi cel care prelucrează boabele, apoi între acesta 
şi angrosistul de cafea măcinată, apoi între angrosist şi detaliant şi în 
final, între acesta şi noi. 

Pentru a bea însă această ceaşcă de cafea au mai avut loc 
schimburi în lanţ şi pentru zahăr, şi pentru fabricarea maşinii de 
aragaz, şi pentru extragerea şi prelucrarea gazului, şi pentru fabricarea 
ceştii şi a porțelanului din care este făcută, şi pentru oţelul din care 
este făcută linguriţa, şi pentru şervetul care îl punem lângă farfurie, şi 
pentru scaunul pe care stăm şi ... putem continua la nesfârşit. 

Dacă schimburile necesare matinalei noastre ceşti de cafea s-ar 
fi făcut direct de către noi, încercând să găsim de fiecare dată 
produsul pe care şi-l dorea fiecare dintre partenerii noştri de 
schimb, atunci, probabil că nu am fi băut niciodată cafea sau am fi 
început schimbul la tinereţe şi am fi băut cafea la bătrâneţe. Într- 
adevăr, trocul, adică schimbul prin marfă contra marfă este posibil şi a 
reprezentat începutul istoriei societății omeneşti, dar el este extrem de 
dificil şi, câteodată chiar imposibil în timp util. 

Trocul nu este posibil decât dacă există dorinţa reciprocă, în 
acelaşi loc şi în acelaşi timp, a partenerilor de a face schimb cu ceva; 
nu este posibil decât dacă partenerii consideră că produsele pe care le 
schimbă sunt echivalente din punct de vedere valoric, dar trebuie 
subliniat că este imposibil să se determine o scară relativă de valori 
pentru un număr nelimitat de produse ce se vor schimbate. 

Ajungem astfel la concluzia că trocul face posibilă doar 
cunoaşterea valorilor a două mărfuri, schimbate una cu alta, dar nu 
face posibilă cunoaşterea valorii unei mărfi în raport cu celelalte 

mărfuri. Aceasta este dificultatea esențială a trocului din care rezultă 
şi incapacitatea lui de a asigura un flux continuu şi un circuit 
neîntrerupt al mărfurilor. 

Pentru a înlătura acest inconvenient, omul a descoperit banii. 

Este o descoperire tot atât de importantă ca cea a focului sau a 
roții. 

Prin eficacitatea funcțiilor lor, banii sunt la baza tuturor 
progreselor economice şi sociale, dar prin dereglările funcționării lor 
sunt şi la baza constrângerilor, contradicțiilor şi injustițiilor pe care le 
cunoaşte societate umană. Banii sunt astfel simbolul perfect al 
geniului uman care reuşeşte să creeze unelte mai perfecționate decât 
abilitatea sa de a le folosi. 

Banii răspund unei idei atât de simple încât complexitatea 
problemelor pe care le generează creația şi circulația banilor tind să fie 
subestimate. Din acet motiv apar şi opinii diferite asupra definirii 
banilor. Definiția ar trebui să fie, totuşi, esențialmente empirică 
deoarece ar trebui să reflecte „întrebuințările” sau „utilitatea” banilor. 

Din acest punct de vedere, definiția trebuie să se refere la faptul 
că banii permit să se reglementeze orice operațiune de vânzare- 
cumpărare şi de lichidare a unei datorii; ar trebui să se refere la faptul 
că banii sunt acceptați de către toți agenții economici pe teritoriul 
național şi chiar în afara acestuia şi, în sfârşit, ar trebui să se refere la 
faptul că exprimă sintetic cererea prin măsurarea puterii de cumpărare. 

Banii pot însă a fi definiţi şi ca un „raport social”. Din acest 
punct de vedere, banii nu sunt numai un simplu instrument al 
schimbului ci şi o expresie a unor fenomene economice şi sociale, 
evidențiind raporturile care se stabilec între oameni. Banii reflectă, 
astfel, raporturi de putere şi statut social, contribuind la diferențierea 
socială şi la manifestarea inegalităților de condiţii de viaţă. 


În limba română ca şi în literatura economică se acceptă cu înţeles sinonim 
termenii de bani şi monedă. (Vezi: Ghe. Bistriceanu “Lexicol de finanţe bănci şi 


asigurări — Ed. Economică Buc. 2001. Vol.I pag. 213). În manualul de faţă ne 
vom conforma acestui accept. 

2. Formele de existenţă şi de funcţionare a banilor 


Din punct de vedere istoric, cercetările au arătat că prima formă 
de funcţionare a banilor au fost, aşa numiții: „bani — marfă”, care, de 
fapt, nu erau decât mărfuri ce jucau rolul banilor, fiind recunoscute ca 
intermediare ale schimbului pe anumite arii geografice, într-un anumit 
moment istoric. 

În funcţie de aceste zone şi momente istorice, mărfuri ca: vitele, 
sarea, ceaiul, tutunul, cerealele, scoicile, arahidele etc. au îndeplinit 
funcţiile banilor, permiţând circulația diferitelor produse — echivalate în 
raport cu marfă-bani — între diferitele comunități sau indivizi. Ulterior, 
numărul produselor care jucau rolul de bani s-au redus deoarece evoluția 
societăţii a descoperit şi recunoscut capacitatea unor metale preţioase - 
de regulă: argintul şi aurul — de a îndeplini cel mai bine rolul de 
mijlocitori ai unor schimburi echivalente. 

Metalele preţioase au unele caracteristici care le-au dat 
atributul de „ideale” pentru rolul bani-marfă. Aceste caracteritici sunt: 
îşi păstrează valoare chiar şi în cantități sau volum mic; sunt relativ 
inalterabile; sunt omogene şi uşor de divizat. 

Metalele preţioase au fost cele mai reprezentative „bani-marfă” 
pentru că aveau o valoare intrinsecă egală cu valoarea produsului pe 
care erau schimbate. Întâi, s-a folosit forma lingou care trebuia 
cântărit la fiecare act de cumpărare, apoi s-au bătut monede de aceeaşi 
greutate sub autoritatea suveranului sau a altei autorităţi nobiliare. 

Trecerea de la banii de metal prețios la banii de hârtie s-a făcut 
treptat datorită, în primul rând, dificultăților pe care le ridică circulația 
sub formă de monede a metalului prețios. Metalul preţios, reprezentând o 
valoare în sine, era de multe ori retras din circulație pentru a fi tezaurizat. 
În aceste cazuri, se prefera valoarea pe care o avea aurul sau argintul într- 
o monedă decât valoarea mărfii care putea fi schimbată cu acea monedă. 
Astfel de situaţii se întâlneau mai ales în perioadele de războaie, invazii 
sau orice alt moment de tensiune politică sau militară. 

Un alt inconvenient îl reprezenta tendința unora de a “fura” o 
parte din metalul preţios existent în monede. Erau frecvente cazurile în 
care monedele de aur sau argint se pileau pe margini pentru a fura 
pilitura de metal preţios, iar moneda se deprecia având o greutate mai 

mică de metal decât greutatea avută la emiterea ei. Împotriva celor 
care pileau monedele s-au introdus zimţii pe marginile acestora. 

Gradul de integritate a acestor zimţi arăta măsura în care 
moneda a fost sau nu “furată” prin această metodă. Furtul s-a extins 
însă prin falsificarea monedelor, fie cu imitații de metal preţios, fie cu 
aliaje mai puţin bogate în acesta. 

Un alt inconvenient al circulației banilor de metal preţios l-a 
reprezentat bimetalismul, adică circulația simultană atât a banilor de aur 
cât şi a celor de argint. În acest caz, acţiunea „legii Gresham” impunea 
că: moneda rea să o alunge pe cea bună, moneda rea fiind cea de argint 
iar cea bună moneda de aur. Circulând simultan, moneda de aur este 
„alungată” din circulație fiind tezaurizată datorită valorii mai mari a 
aurului, în timp ce, în circulație — adică în schimb — rămâne moneda de 
argint cu o valoare mică şi, deci, mai puţin interesantă pentru tezaurizare. 


Legea formulată de Sir Thomas Gresham (1519-1579) exprimată prin 
fraza “moneda rea o alungă pe cea bună” are aplicabilitate în perioadele de 
prăbuşire sau depreciere monetară, dar reprezintă şi un principiu general. 

Legea susţine că, în situaţia în care există două mijloace monetare care 


circulă în acelaşi timp, dacă valorile lor relative încep să se abată, din cauza 
forţelor pieţei, de la valorile legal stabilite, moneda cu valoare intrinsecă mai 
mare începe să fie „alungată” din circulaţie şi acumulată (tezaurizată). 

Conform acetei legi, putem spune că actualmente în România leul alungă 
dolarul deoarece exită tendinţa tezaurizării acestuia din urmă de către deţinătorii lui. 


Încercând să evite inconvenientele circulaţiei metalelor preţioase, 
cumpărătorii au observat că este mai comod să depună aceşti bani din 
metal preţios la o persoană de încredere (bancher) care le dădeau în 
schimbul acestei depuneri un fel de chitanţă (bilet). Cumpărarea mărfii se 
făcea contra acestui bilet iar vânzătorul se putea duce la bancher cu acest 
bilet în schimbul căruia primea monedele de metal prețios. 

Timpul a dovedit însă că era mai comod şi mult mai eficient ca 
cel ce deţinea acest bilet să nu se mai ducă la bancher pentru a-l schimba 
pe contravaloarea lui în monede de metal preţios, deoarece oricum 
trebuia să le depună din nou atunci când dorea să cumpere ceva. E mai 
comod să păstreze biletul fără a mai face schimbul la bancher. 

Acest bilet care dovedea existenţa reală şi materială a metalului 
prețios, fiind garantat cu o cantitate de aur sau argint se numeşte bilet 

de bancă sau bilet de valoare şi are ca principală caracteristică 
posibilitatea convertibilităţii lor — în orice moment — în cantitățile de 
metal preţios aferent valorii înscrise pe el. 

Biletele convertibile au apărut în Europa la începutul secolului 
XVIII dar au existat în China încă din anul 650 e.n. 

Biletele convertibile nu sunt însă bani în sensul strict al 
termenului deoarece ele reprezintă doar o cantitate de metal preţios cu 
o valoare intrinsecă proprie. Ele pot fi considerate doar “un suport” al 
metalului prețios. 

Necesitatea  controlării emisiunii şi circulaţiei biletelor 
convertibile în scopul ca băncile să nu emită mai multe bilete decât 
metal prețios deţineau a determinat autoritatea statală să dea 
monopolul emisiunii doar unei singure bănci. (În majoritatea cazurilor 
Băncii Centrale). 

Ideea unui astfel de monopol care introducea posibilitatea de 
control dar şi o mai mare încredere a deţinătorului de bilete în 
convertibilitatea acestora a aparținut bancherului suedez Palmstruck 
care a pus-o în practică în anul 1656. Efectul a fost apariția banilor 
(monedei) fiduciari. (fiducia (lat)= încredere). 

Moneda fiduciară, spre deosebire de moneda din metale 
preţioase nu realizează raportul de echivalență între valoarea nominală 
şi valoarea sa intrinsecă. Moneda de aur, spre exemplu, avea o valoare 
nominală egală cu cantitatea de aur din care era făcută. 

Moneda fiduciară are o valoare nominală egală cu “cifra” care 
este înscrisă pe ea chiar dacă este făcută dintr-o bucăţică de hârtie a 
cărei valoare intrinsecă este extrem de mică. Pentru ca utilizatorii 
monedei fiduciare să accepte că valoare ei este exprimată doar printr-o 
cifră tipărită, în timp ce hârtia pe care este tipărită nu valorează 
aproape nimic, este nevoie de încredere în cel care a emis hârtia şi 
în modul în care a calculat valoarea ei. 

Moneda fiduciară nu exprimă însă doar încrederea în emitent ci 
şi raporturile de compatibilitate între cei care o utilizau, în sensul că 
toţi utilizatorii ei sunt compatibili unii cu alţii din punctul de vedere al 
recunoaşterii şi respectării valorii nominale chiar dacă valoare 
intrinsecă nu le oferea o garanţie a valorii monedei respective. 

Atunci când primim salariul, la sfârşitul lunii în care am prestat 
munca, găsim în plic un oarecare număr de bilete (bancnote) pe care 

nici nu le cântărim, nici nu ne uităm dacă hârtia este mai mult sau mai 
puţin uzată, şi nici nu calculăm cât costă hârtia lor sau cerneala de 
tipar. Pur şi simplu ne uităm la valoare lor nominală, adică cifra 
tipărită pe ele. În acest moment ne exprimăm, de fapt, încrederea în 
emitentul acelor hârtii, apreciind valoarea a ceea ce reprezintă ele şi 
nu valoarea a ceea ce sunt ele. 

Ele reprezintă valoarea unor bunuri şi servicii pe care le putem 
avea dând acele hârtii şi nu valoarea hârtiei în sine. În acelaşi timp, ne 
exprimăm încrederea în compatibilitatea cu ceilalți indivizi sau agenţi 
economici deoarece suntem siguri că şi ei, la rândul lor, vor 
recunoaşte, la fel ca noi, valoarea nominală şi nu valoarea intrinsecă. 

Moneda fiduciară am putea spune că este un contract social 
global prin care toți membrii societății se obligă să recunoască 
valoarea nominală în absenţa valorii intrinsece. Valoarea monedei 
fiduciare este o expresie a încrederii colective în autoritatea monetară 
care a emis-o. 

Moneda fiduciară nu este convertibilă, spre deosebire de 
moneda din metal preţios. 

Deoarece moneda fiduciară este emisă de către bănci (Banca 
Centrală sau echivalentele sale) poartă numele de bilete de bancă 
(bancnote). Moneda fiduciară este forma principală de existenţă şi 
funcționare a banilor în lumea contemporană. Ea se întâlneşte sub 
numele de “monedă de mână” (deoarece trece din mână în mână) 
împreună cu moneda divizionară (moneda de metal). Moneda 
divizionară şi-a luat numele de la faptul că a apărut sub forma unor 
fracțiuni ale unităţii monetare. (În România, “banul” este fracțiunea 
unității monetare care este “leul”). Moneda divizionară — chiar dacă 
este metalică — nu trebuie confundată cu moneda metalică din metal 
prețios deoarece valoarea sa nominală nu corespunde valorii 
materialului din care este făcută. 

Dorinţa de simplificare a circuitului monetar şi de creştere a 
gradului de securitate a acestuia a evoluat, în timp, spre dezvoltarea 
sistemului de “înscrisuri” adică de documente ale instituțiilor 
financiare care reprezintă banii, fără a mai fi necesară prezenţa lor 
fizică şi materială. Astfel a apărut aşa numita monedă scripturală. 

Moneda scripturală circulă prin intermediul următoarelor 
instrumente (înscrisuri): 

- cecul care este un ordin adresat băncii de către un titular de 
cont în scopul plăţii din acest cont a unei sume către tert (beneficiar); 

- viramentul care este o operaţiune contabilă ce constă în 
debitarea contului clientului; 

- cartea de credit (cardul) care este un instrument mai recent cu 
suport informatic. Este asemănător cecului dar volumul debitului nu 
este înscris pe instrumentul de plată (card) ci pe un document anexă pe 
care, în majoritatea cazurilor, se cere semnătura beneficiarului. 
Actualmente, sistemul bancomat operează prin ordinator, ceea ce nu 
mai necesită semnătura beneficiarului la fiecare operaţiune de plată. 

Odată cu extinderea sistemului de plăţi electronizate, literatura 
economică a introdus termenul de “monetică” care desemnează 
ansamblul mijloacelor electronice şi informatice care acţionează în 
circuitul monetar. Monetica desemnează, deci, atât informatizarea 
tranzacţiilor (viramente, prelevări etc.) cât şi dezvoltarea mijloacelor 
electronice de plată (cardurile). 

Moneda scripturală marchează stadiul de dematerializare al 
monedei, circulația fiind efectuată de simbolul (înscrisul) banilor şi nu 
de prezența lor materială. Monetica a dezvoltat acest stadiu 
introducând termeni cum ar fi: bani de celuloid (card) sau bani 
electronici. 

Indiferent de cât de mult se dezvoltă procesul informatic, 
trebuie subliniat că “banii electronici sau de celuloid” nu sunt forme 
de existenţă şi funcționare a banilor. Nu sunt decât simple instrumente 
de circulație a monedei scripturale. 


Moneda fiduciară Moneda scripturală 


Moneda divizionară Bilete de bancă Viramentul Cartea de credit 


INSTRUMENTE DE CIRCULAȚIE 
A MONEDEI SCRIPTURALE 


Fig. nr. 12.1 

Banii îndeplinesc trei funcţii în economie: instrument de 
măsură a valorii; intermediază schimbul de mărfuri; mijloc de rezervă. 

Instrument de măsură a valorii. Totalitatea bunurilor şi 
serviciilor supuse schimbului constituie un ansamblu extrem de 
heterogen, imposibil de comparat în termeni fizici. Banii oferă 
posibilitatea aducerii tuturor acestor mărfuri la un numitor comun prin 
compararea a ceea ce toate au în comun, adică valoarea lor. 

Banii sunt astfel o unitate de măsură, un etalon al valorii. 
Valoarea diferitelor bunuri şi servicii poate astfel fi exprimată prin 
numărul unităților monetare ce trebuie cedate pentru a obține o unitate 
de bun sau de serviciu. 

Intermediază schimbul de mărfuri. Banii sunt recunoscuți ca 
mijlocitor sau intermediar al schimbului de către toţi participanţii la 
circuitul economic. Ei permit fracționarea schimbului în două etape 
distincte în timp şi spaţiu, permiţând satisfacerea mai bună a nevoilor 
vânzătorilor şi cumpărătorilor. În prima etapă, se vinde marfă contra 
bani, iar în a doua etapă, cu banii obţinuţi se cumpără altă marfă. 

Posibilitatea decalării în timp şi spaţiu a celor două etape 
conferă banilor calitatea de a fi universali, adică au posibilitatea de a fi 
utilizaţi în orice condiţii şi de către oricine, fără a impune succesiunea 
imediată şi în acelaşi loc a actului de vânzare de cel de cumpărare. 

Mijloc de rezervă. Deoarece prin intermediul banilor se poate 
amâna actul cumpărării altei mărfi după ce marfa inițială a fost 
vândută, apare posibilitatea păstrării banilor pe o anumită perioadă de 
timp. Păstrarea se poate face prin economisire în depozite bancare sau 
în titluri de valoare, dar se poate face şi prin tezaurizare, adică prin 
păstrarea banilor asupra posesorului lor. 

Indiferent de forma în care sunt păstraţi, pe perioada păstrării, 
banii constituie o rezervă în termenii puterii de cumpărare. Aceasta 
înseamnă că banii vor avea aceeaşi putere de cumpărare la data la care 
vor fi scoşi din rezervă şi reintroduşi în circulație dacă în perioada de 
păstrare nu a intervenit o creştere a preţurilor. 

Dacă a avut loc o astfel de creştere (de obicei prin inflație) 
atunci posesorul banilor nu va putea procura aceeaşi cantitate de 
mărfuri pe care ar fi putut să o procure înainte de a introduce banii în 
păstrare. 

În ţara noastră se folosesc cu înţeles sinonim termenii de bani şi monedă. 
Forma de monedă a banilor a izvorât din funcţia lor de mijloc de circulaţie. Pe 
primele trepte ale dezvoltării schimbului, aurul şi argintul au circula sub formă de 
lingouri (bare). Circulaţia lingourilor era anevoioasă, întrucât pentru fiecare 
operaţiune de vânzare-cumpărare lingourile trebuiau cântărite şi chiar tăiate în mai 
multe bucăţi, transportate, după cerinţe. 

Dezvoltarea producţiei de mărfuri, a schimbului şi, în consecință, apariţia 
negustorilor au determinat confecţionarea banilor sub forma monedelor metalice. 
Primele monede au apărut în statul antic Lidia, în insulele situate în Marea Egee şi 
în China (secolul al VII-lea î.H.). Numele de monedă provine de la monetăria 
romană situată lângă templul zeiţei Juno Moneta. Iniţial, monedele au fost bătute 
de preoţi, iar în evul mediu de regi, de oraşe şi de căpetenii feudale. 

Formarea statelor naţionale a permis ca baterea monedei să se facă de către 
stat, ele devenind un atribut al puterii centrale statale. 

Pe teritoriul patriei noastre, folosirea primelor monede autohtone a avut loc 
încă din secolele V —VI î.H.; ele purtau denumirea de drahme şi erau confecţionate 
din argint de către oraşul pontic Histria. Monede proprii emise de către geto-daci 
au fost o imitație după cele macedoniene. 

Documente istorice confirmă faptul că statele româneşti au avut sisteme 
monetare proprii. Astfel, primele emisiuni monetare au avut loc în Țara 
Românească în timpul lui Vladislav-V laicu (1364-1377), în Moldova în timpul lui 
Petru Muşat (1374-1392), iar în Transilvania în perioada stăpânirii lui loan I. 
Zapolya (1533-1540). 


3. Cererea şi oferta de bani 


Aşa după cum am văzut, banii sunt o categorie economică prin 
care se exprimă generic toate formele şi semnele de valoare şi se 
folosesc ca măsură a valorii, ca mijloc de circulație, mijloc de plată, 
mijloc de tezaurizare şi instrument de schimb universal. Ei servesc ca 
numitor comun în determinarea valorii mărfurilor şi serviciilor, dar şi 
ca instrument al tranzacţiilor. Sunt un instrument social economic cu 
putere de cumpărare şi de plată, care conferă deţinătorului lor dreptul 
asupra unei părți din produsul intern brut al ţării emitente, asigurând o 
anumită putere de cumpărare. 

Economia modernă nu poate funcţiona fără bani. Întrucât se 
află în centrul vieţii economice şi sociale — sub toate formele — banii 
constituie un instrument de utilitate permanentă pentru toţi cetăţenii, 
agenţi economici şi instituțiile publice. Banii sunt şi un instrument de 

retribuire a muncii prestate şi contribuie la ţinerea contabilităţii tuturor 
activităților economice. 

lată de ce putem spune că banii deţin o poziţie cheie în 
mecanismul de funcționare a economiei naţionale şi a celei 
internaționale; ei sunt indispensabili în raporturile cotidiene, pe 
termen mediu şi lung, dintre indivizi, agenţi economici, bănci, 
instituţii financiare şi de stat. Profesorul american Paul Samuelson — 
laureat al premiului Nobel pentru economie — spune că „banii sunt 
sângele care irigă sistemul economic”. 

Împrumutând limbajul medical al reputatului profesor ar trebui 
să ne întrebăm de cât sânge are însă nevoie irigarea sistemului 
economic, cu alte cuvinte, care este cantitatea de bani care trebuie să 
existe în circulație pentru ca fluxurile de valori (bunuri şi servicii) să 
asigure funcţionarea normală a economiei. 

Toate aceste fluxuri îmbracă formă valorică — deci forma 
bănească — dar ele nu se desfăşoară doar în paralel ci, în multe cazuri, 
se întrepătrund, se intersectează sau chiar îşi schimbă sensul de 
mişcare. Perioadele în care acţionează nu coincid întotdeauna iar 
intensitatea lor variază nu numai în timp ci şi în spaţiu. 

Aceasta înseamnă că suma totală de bani pe care o cere 
economia la un moment dat nu poate fi rezultatul simplu al adunării 
tuturor valorilor existente în societate. Altfel spus, nu putem pune în 
circulație o cantitate de bani care să fie egală cu suma tuturor 
preţurilor. 

Cererea de bani (monedă) este, astfel, proporțională cu volumul 
total al schimburilor intermediate efectiv cu bani dar este şi invers 
proporţională cu viteza de rotație a monedei. 

Viteza de rotaţie a monedei relevă numărul mediu de operaţiuni 
de vânzare-cumpărare şi de plăți pe care o unitate monetară le 
intermediază într-o perioadă dată. 

Cantitatea de bani care există în economie la un moment dat se 
exprimă prin indicatorul agregat numit masa monetară. Masa 
monetară relevă ansamblul instrumentelor băneşti aflate la dispoziția 
agenţilor economici nefinanciari, dintr-o ţară la un moment dat, 
destinate cumpărării de bunuri economice, plăţii datoriilor, formării 
economiilor în scopul efectuării de investiţii sau alte plasamente. 

Rezultă că masa monetară (M) este direct proporţională cu 


cantitatea bunurilor şi serviciilor supuse tranzacţionărilor la un anumit 
preţ (PD şi invers proporţională cu viteza de rotaţie a monedei (V). 


PI 


Cererea de bani este însă influenţată şi de volumul creditului de 
consum, adică de raportul dintre vânzările pe credit şi plățile efectuate 
în contul creditelor ajunse la scadenţă. 

Din punctul de vedere al cumpărătorului, cererea şi oferta de 
bani sunt importante prin prisma raportului dintre cantitatea de bani 
aflată în circulație pe de o parte şi cantitatea de bunuri şi servicii aflate 
pe piaţă pe de altă parte. Acest raport, arată puterea de cumpărare a 
banilor, adică ce cantitate de bunuri şi servicii se pot procura cu o 
unitate monetară, într-o perioadă de timp dată. 

Oferta (crearea) de bani se realizează prin intermediul 
operaţiunilor care conduc la creşterea masei monetare în circulație. 
Cunoscând faptul că esenţa masei monetare o reprezintă moneda 
scripturală, rezultă că principala formă de creştere a ofertei de bani o 
reprezintă crearea de monedă scripturală, adică înscrisurile în conturi 
la nivelul băncilor. 

Trebuie spus, încă de la început că oferta de bani nu se rezolvă 
decât marginal şi cu mari riscuri prin fabricarea (tipărirea) banilor. 
Termenul de creare de bani nu trebuie înţeles în sensul fabricării de 
bani ci în sensul sporirii masei de bani în circulaţie. 

Principiul ofertei sau creării de bani constă în punerea la 
dispoziţia agenţilor economici a unor mijloace de plată, în special 
sub formă de credite. Numai agenţii financiari care sunt abilitaţi să 
gestioneze mijloace de plată scripturale (băncile) pot realiza acest 
lucru. Crearea banilor se realizează atât de către Banca Centrală cât şi 
de către băncile comerciale. 

Într-o economie modernă băncile comerciale contribuie cu mai 
mult de 80% la crearea banilor. Agenţii financiari nonbancari (fonduri 
de pensii, case de economii, bănci populare, cooperative de credit) nu 
pot juca acest rol deoarece ele distribuie sau redistribuie fonduri deja 
colectate într-un ciclu anterior. 

SD 


e Monedă divizionară 
e Bilete de bancă 


e 


e Depozite la termen din băncile comerciale 


e Alte active cu grade diferite de lichiditate 


Economii la termen 
Plasamente negociabile 
Titluri nonbancare 


Fig. nr. 12.2 
Principalele agregate financiare ale masei monetare 
(ML; M2; M3; M4) 


Băncile crează banii prin înscrisul unei sume în contul unui 
agent nefinanciar, adică prin crearea de monedă scripturală 
suplimentară, sub forma unui credit. Înscrisul se face numai în 
contrapartidă cu o creanță, adică în schimbul promisiunii rambursării 
ulterioare a creditului la o anumită dată şi în anumite condiţii. 

Pentru a înţelege mai bine să luăm un exemplu: Să presupunem 
că cineva doreşte să-şi cumpere un automobil şi se adresează unei 
bănci pentru un împrumut (credit). După acceptarea dosarului de 
credit, banca creditează contul individului cu suma dorită. În acest 
moment, în economie apare o ofertă suplimentară de bani deoarece 

această sumă care nu exista înainte, poate acum fi folosită pentru 
concretizarea cumpărării automobilului. 

Banca deţine în contrapartida sumei pe care a creditat-o în 
contul cumpărătorului o creanţă echivalentă cu suma împrumutată. 
Această sumă nu este sub forma biletelor de bancă ci este scripturală, 
fiind doar înscrisă în cont şi, corespunzător, în creanţă. 

Crearea de bani de către bănci constă, deci, în 
transformarea creanţelor în mijloc de plată. 

La data scadenţei, atunci când se rambursează creditul şi 
creanţa rămâne fără obiect, apare procesul invers creării de bani, şi 
anume distrugerea banilor (termenul trebuie înţeles în sensul 
micşorării ofertei de bani la nivelul masei monetare). 

Rezultă că, în orice moment o vom analiza, masa monetară este 
constituită prin diferența dintre rezultatul procesului de creare a 
banilor şi rezultatul procesului de distrugere a banilor (soldul 
creditului). 

Masa monetară este, astfel, în contrapartidă cu creanţele care 
stau la baza creerii de bani. Există contrapartide interne (create pentru 
împrumuturi la trezoreria statului, creanţe pentru împrumuturi 
acordate agenţilor economici şi persoanelor fizice) şi contrapartide 
externe (aur şi devize). 

Banca Centrală are un rol important în crearea banilor dar nu 
determinant. 

În primul rând, Banca Centrală contribuie la constituirea şi 
mărirea masei monetare prin intermediul monedei centrale, utilizând 
politica de „open market”. 

Prin moneda centrală înţelegem biletele de bancă şi conturile 
curente pe care Banca centrală le deţine ca urmare a transformării unor 
creanţe ale altor bănci sau ale trezoreriei în mijloace de plată, adică 
ansamblul de valori băneşti emise de către ea. 

Moneda centrală poate avea două forme: a) bilete de bancă şi 
moneda divizionară (moneda legală); b) înscrisurile Băncii Centrale 
constituite din conturi ale căror beneficiari sunt bănci, instituţii 
financiare naționale şi străine şi trezoreria statului. 

Totuşi, aportul în acest fel al Băncii Centrale la constituirea 
masei monetare este mic deoarece însăşi ponderea biletelor de bancă 
în masa monetară este mică. Banca Centrală contribuie într-o măsură 

mai importantă la crearea de bani prin creditele pe care le acordă 
trezoreriei statului. În acest fel, Banca Centrală contribuie la mărirea 
masei monetare şi dă posibilitatea statului să-şi achite obligaţiile de 
plată pe care le are atât față de salariaţii săi cât şi faţă de alți agenţi 
economici. 

Banca Centrală crează bani şi prin cumpărarea de valută străină 
atât de la persoane fizice cât şi de la bănci sau alţi agenţi economici. În 
acest fel ea transformă o creanţă externă în mijloc de paltă. 

Atât cererea cât şi oferta de bani au anumite limite. 

Astfel, cererea de bani este limitată de doi factori importanţi: a) 
scăderea ritmului activităţii economice sau intrarea în perioada de 
recesiune şi criză: b) orientarea cu predilecție a agenţilor economici 
spre o finanţare nemonetară. 

Oferta de bani este limitată: a) gradul de lichiditate al 
băncilor, adică măsura în care dețin moneda centrală; b) de obligaţia 
pe care o au de a avea în cont aşa numita „rezervă obligatorie” şi c) 
de obligaţia de a face față în orice moment compensărilor 
interbancare, adică plata unor clienţi ai unor bănci diferite. 


Băncile şi operaţiunile bancare 


BANCA este un intermediar financiar care îşi constituie fonduri, în 
principal sub forma de depozite rambursabile la cerere sau printr-un previz, pe 
care le folosec pentru a acorda avansuri în cazul debitului neacoperit, al 
împrumuturilor şi al scontării cambiilor şi pentru a păstra alte active, în principal 
financiare, cum ar fi titlurile de valoare comercializabile. 

BANCA CENTRALĂ este o instituţie financiară însărcinată, în primul 
rând, cu controlul sistemului bancar şi monetar al unei ţări. Emisiunea de 
monedă este o funcţie comună — dar nu obligatorie - a Băncilor Centrale, ca şi 
asigurarea de servicii bancare generale pentru agenţiile şi departamentele 
guvernamentale. Ca regulă generală, Băncile Centrale nu desfăşoară activităţi 
bancare cu publicul. 

Băncile Centrale pot avea şi alte funcțiuni, care depind de ţara sau 
mediul financiar respectiv. 

În Anglia, Banca Centrală poartă numele de BANK OF ENGLAND, în 
SUA de FEDERAL RESERVE etc. 

În România, Banca Centrală poartă numele de BANCA NAȚIONALĂ 
A ROMÂNIEI şi a fost înființată în anul 1880. 

De regulă, celelalte bănci din sistemul bancar poartă numele de bănci 
de gradul al doilea. (bănci comerciale, de import-export, de depozit etc.). 

Banca Comercială are ca principală activitatea luarea de participaţi în 
întreprinderi, finanţează — pe termen lung — din fonduri proprii împrumuturi, 
proiecte industriale şi comerciale. Participă la consilii administrative şi au rolul 
de conducător al operaţiunilor de concentrare bancară. 

Banca de depozit (sau de credit) face apel la economiile depunătorilor 
mici, resursele lor principale fiind depunerile la vedere utilizate pentru 
operaţiuni pe termen scurt. 

Banca de export-import (Exim Bank) stimulează comerţul exterior 
prin furnizarea de capital sub formă de împrumut direct şi garanţii la împrumut 
pentru ţările partenere. Oferă facilității de asigurare a creditelor care acoperă 
riscurile asumate de exportatori. 

REZERVA OBLIGATORIE. Este un element de control şi de 
siguranță care constă în obligativitatea băncilor de gradul doi de a avea un 
provizion (o rezervă). Dacă, spre exemplu, reglementările Băncii Centrale 
prevăd un nivel al rezervei de 20% asupra depozitelor la vedere, aceasta 
înseamnă că băncile de gradul doi trebuie să ţină în conturile lor de la Bnaca 
Centrală un provizion de 20% din valoare depozitului lor. Rezerva obligatorie 
măreşte nevoia de bani şi limitează puterea de creare a banilor a băncilor de 
gradul doi. 

OPEN MARKET desemnează intervenţia Băncii Centrale pe piaţa 
monetară. Aceasta poate creşte sau reduce masa monetară. Dacă Banca Centrală 
oferă monede cumpărând creanţe, crează monedă înscriind aceste titluri la 
activul sau şi creditând băncile de gradul doi cu suma corespunzătoare. Aceste 
conturi creditoare ale băncilor de gradul doi constituie o creaţie netă de monedă 
centrală. Invers, Banca Centrală poate “distruge” moneda atunci când vinde 


timp cu scăderea monedei aflate în circulaţie. 

În cadrul politicii de open market, băncile de gradul doi pot da cu 
împrumut pe piaţa monetară lichidităţile de care dispun. 

REFINANȚAREA este operaţiunea prin care băncile de gradul doi îşi 
pot procura moneda centrală de la Banca Centrală sau pe piaţa monetară. 
Principiul refinanţării constă în utilizarea de către Banca Centrală a unei anumite 
rate a dobânzii. Dacă rata dobânzii este fixă, refinanţarea se efectuează prin 
rescont, dacă rata dobânzii este variabilă se efectuează prin piaţa interbancară. 

Prin rescont se înţelege suma de bani egală cu dobânda cuvenită unei 
bănci pentru achitarea anticipată a unei poliţe deja scontate, inclusiv comisionul 
perceput de bancă pentru acoperirea cheltuielilor ocazionate cu operaţiune de 
rescont. Scontarea (actualizarea) este operaţiunea prin care o bancă avansează 
unui client al ei, înainte de data scadenţei, dobânda corespunzătoare până la data 
scadentă, numită scont. 

Esenţa acestei teoreme este: „o creştere a preţurilor nu este posibilă fără 
o creştere a masei monetare”. 

Dacă însă preţurile cresc, încasările reale ale agenţilor economici îşi vor 
diminua cheltuielile ceea ce va duce la reducerea preţurilor (ca urmare a unei cereri 
mai mici decât oferta). Astfel, întoarcerea la starea de echilibru este automată. 

Milton Friedman, laureat al Premiului Nobel pentru economie în 1976, 
completează această teorie, definind o funcție a cererii de monedă care depinde de 
nivelul preţurilor (efectul încasărilor reale) dar şi patrimoniul agenţilor economici şi 
rata dobânzii care determină împărțirea între deținerea de monedă şi deținerea de 
active financiare remunerate (depozite sau alte titluri aducătoare de beneficiu). 

Pentru monetariști, atât oferta excesivă de bani cât şi oferta restrictivă de 
bani pot fi destabilizatoare. Ei sunt de părere că trebuie asigurată o creştere cu o 
rată constantă a masei monetare. Această rată trebuie să fie egală cu rata de 
creştere a volumului PIB-ului. 


Teoria keynesiană 


John Maynard Keynes (1883-1946) considera că cererea de monedă este 
condiţionată de trei motive: 

1. Motivul tranzacţiei exprimă nevoia de monedă pentru asigurarea 
cheltuielilor curente între două momente în care sunt primite veniturile (de 
exemplu, o lună pentru salariaţii care sunt plătiţi lunar) şi de nevoia 
caracteristică întreprinderilor. Această nevoie de bani (lichiditate) corespunde 
banilor care folosesc la reglarea cheltuielilor profesionale în intervalul în care 
mărfurile nu au fost plătite. 

2. Motivul precauţiei exprimă nevoia de bani necesari pentru a face 
faţă unor cheltuieli neprevăzute (boală, accidente, situaţii speciale). 

3. Motivul speculaţiei exprimă nevoia de bani destinaţi unor 
plasamente remuneratorii (dobânzi la depozite etc.). 


Contrapartidele creării de monedă 


Contrapartidele Băncii Centrale 


Contrapartide Moneda creată 
- Aur şi devize. - Bancnote în circulaţie. 
- Creanţele Trezoreriei. - Conturi curente nemonetare ale 
- Creanţele întreprinderilor şi gospo- agenţilor economici. 


dăriilor (furnizate de  rescontarea 
creditelor acordate iniţial de băncile 
de gradul II). 

Contrapartidele Băncii de gradul II 


Contrapartide Moneda creată 
- Devize (foarte puţine). - Conturile la vedere ale agenţilor 
- Creanţele Tezaurului (bonuri de tezaur). nebancari (monedă sripturală). 


- Creanţele întreprinderilor nefinanciare 
şi gospodăriilor. 


Depozite rca iai acea | 
GOSPODĂRIILE | 


| A 


Credite 


| Cecuri sau 

Cecuri viramente 
(cumpărări de la (salarii) 

întreprinderi) 


2 


Credite 


ÎNTREPRINDERI 7 


Depozite 


Cecuri sau 
viramente 
(consum 

intermediar) 


Fig. nr. 12.3 
Schema creației de monedă de către bănci 

CAPITOLUL 13 
ECONOMISIREA ȘI FINANŢAREA ECONOMIEI 


1. Funcţia de economisire şi capacitatea de economisire 


După repartiţia şi redistribuirea veniturilor, beneficiarii acestora 
le utilizează în scopul satisfacerii nevoilor pe care le au. Unele dintre 
acestea pot fi amânate, altele sunt previzibile dar încă nu au apărut, iar 
altele impun venituri mai mari decât cele de la data respectivă. 

Pentru toate aceste cazuri, beneficiarul veniturilor poate decide 
să nu cheltuiească imediat întreg venitul, o parte din el punându-l 
deoparte pentru a-l cheltui ulterior. Cu alte cuvinte, beneficiarul s-a 
hotărât să economisească. 

În sens economic, economia reprezintă acea parte a veniturilor 
care nu este consumată. Decizia de a economisi este similară cu 
decizia de a renunţa la un consum imediat în interesul satisfacerii 
unei necesităţi ulterioare sub forma consumului sau a investiţiei. 

Funcția de economisire este specifică gospodăriilor dar ea 
poate fi efectuată şi de către întreprinderi sau administraţie. De regulă, 
însă gospodăriile sunt cele care au cea mai importantă funcţie de 
economisire. Ele pot practica o economisire financiară atunci când îşi 
plasează economiile la bănci sau prin cumpărarea unor diferite tipuri 
de titluri de valoare sau pot practica o economisire nefinanciară atunci 
când îşi plasează economiile în bunuri sau investesc direct în activităţi 
economice. 

Decizia de a economisi permite satisfacerea unei multitudini de 
necesităţi. Gospodăriile pot astfel economisi pentru o achiziţie 
ulterioară mai importantă, pentru a se proteja împotriva unor eventuale 
riscuri sau pentru asigurarea unui trai normal la bătrâneţe. 

Conform teoriei “ciclului de viaţă” gospodăriile acumulează 
economii pe perioada vieţii active pentru a cheltui după încheierea 
vieţii active (în perioada pensionării). Gospodăriile pot însă economisi 
şi pentru a obţine dobânzi. 

În legătură cu această posibilitate, există mai multe puncte de 
vedere. Pentru teoria economică clasică rata dobânzii obținută la 
economiile plasate în depozite bancare sau în alte titluri de valoare ar 
determina raportul dintre consumul gospodăriilor şi economiile 
acestora. O dobândă ridicată ar determina renunţarea la o parte a 
consumului imediat. 

Pentru teoria economică keynesiană, dimpotrivă, raportul dintre 
consum şi economisire ar depinde numai de mărimea venitului, rata 
dobânzii nedeterminând decât raportul dintre economiile “lichide”, 
adică sub formă de tezaur şi economiile sub formă financiară (când 
rata dobânzii este deosebit de ridicată). 

La nivelul întreprinderilor, economisirea permite finanţarea 
dezvoltării lor. Economisind, întreprinderile pot să se dezvolte din 
fonduri proprii, reducând ponderea creditelor, deci a gradului lor de 
îndatorare faţă de bănci. 

Suma economiilor tuturor agenţilor economici evidențiază 
volumul naţional al economiilor iar raportul dintre acestea şi Produsul 
Intern Brut calculează rata de economisire. 

Capacitatea de economisire a unui agent economic este 
diferenţa dintre economiile sale şi nevoile sale de finanţare. Această 
diferenţă poate fi pozitivă sau negativă. 

De regulă capacitatea de economisire este pozitivă la nivelul 
gospodăriilor şi negativă la nivelul întreprinderilor şi al administraţiei. 
În unele situaţii, întreprinderile pot avea capacitatea de economisire 
dar, în cazul administraţiei (la nivelul bugetelor) capacitatea negativă 
de economisire are tendinţa de cronicizare. Din acest motiv, atât la 
nivelul bugetului naţional cât şi la nivelul bugetelor locale, acoperirea 
deficitelor se face prin împrumuturi fie de la populaţie, fie de la bănci 
sau alte organisme financiare interne sau internaţionale. 


2. Finanţarea economiei 


Cea mai importantă funcție economică a economisirii este 
capacitatea transformării ei în sursă de finanţare. 

În economiile moderne, sumele economisite nu sunt păstrate 
„la ciorap” sau „sub saltea” aşa cum făcea eroul lui Barbu 
Delavrancea, Hagi Tudose. Economiile se valorifică, în sensul că sunt 

folosite pentru a aduce avantaje prin plasarea lor în depozite bancare, 
titluri de valoare sau în investiţii. 

Economiile deponenţilor la bancă, de exemplu, le aduc acestora 
beneficii prin dobânda primită dar constituie în acelaşi timp şi un fond 
pe care banca îl utilizează sub forma creditelor acordate agenţilor 
economici care au necesităţi de finanţare. Circuitul de valorificare al 
economiilor nu este însă încheiat deoarece băncile primesc o dobândă 
pentru creditele acordat. 


CUMPĂRĂRI DE BUNURI ŞI SERVICII 


VÂNZĂRI DE BUNURI ȘI SERVICII 


IMPOZIT + TAXE | 
SALARII 


SUBVENŢII 


Y Y 
m = IMPOZITE + TAXE p—— d 
| ÎNTREPRINDERI | iati E 


; | 
Snan 


MUNCĂ 


CREDITE 


CREDITE BĂNCILE 


DEPUNERI DE ECONOMII 


DOBÂNZI LA CREDITE DOBÂNZI LA DEPUNERI 


Fig. nr. 13.1 
Schema circuitului „ECONOMISIRE — FINANȚARE” 
între agenţii economici 

Dobânda pe care băncile o primesc pentru aceste credite este 
mai mare decât dobânda pe care ele o acordă deponenţilor. Diferenţa o 
reprezintă beneficiul băncii. 

Economiile pot fi însă „valorificate” şi pe piaţa de capital unde 
pot fi schimbate, în scopul obținerii unui profit, pe acţiuni, titluri de 
valoare sau pe valută. 

Valorificarea economiilor prin transformarea lor în surse de 
finanţare se realizează pe piaţa de capital, în principal prin piaţa 
monetară şi piaţa financiară. 

Piaţa monetară este constituită din două compartimente distincte: 
piața interbancară rezervată instituțiilor financiare în scopul refinanţării 
(Banca Centrală refinanţează celelalte bănci prin preluarea unor creanţe) 
ŞI piaţa titlurilor pe termen scurt utilizată de agenţii nefinanciari (agenţii 
economici pot opera cu diverse titluri de valoare: bilete de trezorerie, 
titluri comerciale, cercuri, cerfificate de depozite negociabile etc.). 

Piaţa financiară realizează emisiunea şi revînzarea de titluri pe 
termen lung (acţiuni şi obligaţiuni). Dar unele dintre aceste titluri sunt 
oferite şi publicului atunci piaţa financiară poartă numele de Bursă. 
Piaţa financiară asigură finanţarea pe termen lung a două mari 
categorii de finanţare. Prima este finanţarea prin obţinerea de capital 
ca urmare a emisiunii şi vânzării de acțiuni, a doua este finanţarea prin 
capital împrumutat ca urmare a emisiunii şi vânzării de obligaţiuni 
(aşa numita “piaţă secundară”). 


INSTRUMENTE ALE PIEŢEI DE CAPITAL 


Biletele de trezorerie reprezintă o formă a îndatorării statului pe 
termen scurt, cu caracter popular fiind achiziţionate în momentul emisiunii atât 
de agenţi economici cât şi de populaţie. Sunt comercializate pe piaţa secundară. 

Titlurile comerciale sunt instrumente pe termen scurt, reprezentând 


promisiunea făcută de către un agent economic că va rambursa la o dată fixă 
(scadenţă) sumele pe care le obţine prin vânzarea titlurilor. 

Cecurile reprezintă un înscris bancar emis de către un agent economic 
care se obligă să plătească o anumită sumă scadentă şi este trimis unei bănci 
spre acceptare. Cecurile se folosesc în tranzacţiile pe piaţă şi pot fi negociate la 
valori diferite faţă de valoarea nominală, în funcţie de cerere şi ofertă. 

Certificatele de depozit reprezintă înscrisuri emise de bănci 
comerciale pentru a atesta existenţa fondurilor în depozit. Prin aceste titluri se 
demonstrează că deponenţii vor primi anual dobânzi, iar la încheierea 
termenului de depozit, se va restitui suma inițial depusă. În unele cazuri, 
băncile răscumpără aceste certificate înainte de termen prin negociere. Din 
acest motiv, ele se numesc şi certificate de depozit negociabile. 

Acţiunea este un titlu financiar prin care se demonstrează contribuția 
posesorului la capitalul social al unei societăți comerciale pe acţiuni. Suma înscrisă pe 
acțiune se numeşte valoarea nominală şi reprezintă o parte a capitalului social al societății 
respective (întreprindere). Posesorul de acțiuni primeşte la o anumită perioadă (de regulă 
un an) o parte din profitul realizat de către întreprindere proporțional cu numărul şi 
valoarea nominală a acţiunilor pe care le deţine. Acest profit poartă numele de dividend. 

Obligaţiunea este un titlu financiar pe termen lung, care are valoarea 
nominală egală cu suma cu care emitentul (debitorul) este creditat de cel ce 
cumpărăr acţiunea (creditor sau subscriptor). Emitentul este obligat să 
plătească deţinătorului, la data scadentă, valoarea nominală a acţiunii şi 
periodic o dobândă fixă (cuponul obligaţiunii). 


BURSA 
1. Scurt istoric 


Schimbul de mărfuri a necesitat întotdeauna întâlnirea cumpărătorilor cu 
vânzători. Această întâlnire a început să fie organizată într-o manieră regulată şi 
instituționalizată în Evul Mediu. Istoria economică semnalează evenimentul organizării 
regulate a unor întâlniri între cumpărători şi vânzători în anul 1435 la Burges în 
reşedinţa unei bogate familii de negustori numită Van der Buerze. Această familie era 
extrem de influentă la acea dată printre negustorii din Burges, fiind reprezentată printr- 
un blazon pe care erau desenate trei genţi de piele din care se revărsau, ca dintr-un corn 
al abundenței, însemnele bogăției: monede de aur, fructe, mirodenii şi vânat. 

Istoricii înclină să creadă că BURSA este o denumire care derivă fie de 
la numele familiei (Buerze), fie de la denumirea în limba franceză a celor trei 
genţi de piele de pe blazon (bourses). 

Întâlnirile din reşedinţa familiei Van der Buerze au continuat până în 
anul 1492, dată de la care nu mai există informaţii scrise referitoare la acest 
lucru. Se ştie însă că oraşul Burges a cedat locul oraşului Anvers care s-a 
dezvoltat spectaculos odată cu punerea în funcţiune a canalului Zwin, având 
cea mai importantă Bursă din zona Ţărilor de Jos. În perioada 1560-1570, 
Bursa din Anvers este studiată sistematic de către Thomas Gresham, cancelar 
al Majestății sale Britanice, care inființează, folosind modelul de la Anvers, 
bursa de la Londra care s-a numit, şi se numeşte până în ziua de azi, “Stock 
Exchange”. În 1595 ia fiinţă a treia bursă din lume la Lyon, fiind în anii 
următori urmată de bursele de la Toulouse, Bordeaux, Marseille şi Genova. 

2. Rolul economic al bursei 


Definiţia “clasică” a bursei este: reuniunea periodică a persoanelor 
care doresc să tranzacţioneze obiecte care nu sunt prezente (Victor V. 
Bădulescu “Curs de Economie Politică”, Cartea Românească Bucureşti 
1931). Această definiţie încearcă să sublinieze faptul că la bursă se 
tranzacţionează mărfuri sau părţi de mărfuri care nu sunt reprezentate în 
mod material ci doar prin însemnele lor valorice (acţiuni). O definiţie mai 
modernă, bazată pe conceptul pieţei de capital, arată că: bursa este o piață 
financiară secundară, adică o piaţă unde se tranzacţionează valori mobiliare 
deja emise. Piaţa financiară primară fiind aceea pe care se vând şi cumpără 
valori mobiliare la data emiterii lor. 

Rolul economic al bursei este, poate, cel mai bine explicat de către 
J. Bremont şi A. Geledan în “Dicţionnaire Economique et Social”, apărut la 
Paris în 1990. Se spune: “Pe măsura dezvoltării societăţii, nevoile de capital 
au devenit din ce în ce mai importante. Un individ singur sau câţiva amici 
nu pot aduna suma de bani necesară pentru crearea unor întreprinderi 
importante. Pentru a răspunde acestei nevoi de capital, s-au constituit 
întreprinderi al căror capital era împărţit pe acţiuni. Această întreprindere se 
caracterizează prin faptul că proprietarii lor nu sunt răspunzători de 
datoriile întreprinderilor în afară de suma pe care o au adus-o pentru a 
obţine titlurile de proprietate (societate anonimă). În caz de faliment ei 
pierd miza lor iniţială, dar nu vor fi urmăriţi pentru celelalte bunuri ale lor. 
Proprietarii acestor întreprinderi nici nu se cunosc între ei şi numai 
rentabilitatea sperată a activităţii determină participarea asiduă a 
deţinătorilor de capital la mersul întreprinderii.” 

Pe de altă parte, trebuie subliniat faptul că orice credit are nevoie 
de o garanţie, în sensul recuperării lui (rambursarea creditului). Dacă 
pentru sumele împrumutate de către Stat, situaţia nu este gravă deoarece 
statul are la dispoziţie mijloace coercitive, pentru persoanele fizice, 
situaţia nerambursării unui împrumut, poate deveni dramatică. Din această 
cauză, trebuie să existe posibilitatea pentru cel ce împrumută de a negocia 
termenii împrumutului. Bursa oferă această posibilitate. Rolul economic 
al bursei constă nu numai de a reuni mici capitaluri individuale într-un 
capital mai mare necesar unei întreprinderi importante dar şi în 
reglementarea unei situaţii de împrumut. Aceste acte de vânzare şi 
cumpărare, reglementate de bursă, nu măresc capitalul iniţial al 
întreprinderilor dar le oferă o formă de împrumut a unor capitaluri 
necesare la acea dată. Bursa nu realizează, deci, multiplicarea capitalului 
ci doar transferul lui temporar de la un posesor la altul. 

Dacă, de exemplul, Dl. Ionescu care are economii de un milion de 
lei cumpără de această sumă acţiuni noi emise de întreprinderea X, 
înseamnă, de fapt, că el a transferat întreprinderii X dreptul de a folosi 
milionul cu care el a cumpărat acţiunile. Dl. Ionescu, după o anumită 
perioadă, vinde acţiunile pe care le-a cumpărat Dl. Popescu. Astfel, Dl. 
Popescu a devenit noul finanţator cu un milion de lei a întreprinderii X, 
iar Dl. Ionescu a reintrat în posesia sumei de un milion de lei pe care i-a 
primit de la Dl. Popescu în schimbul acţiunilor. D1. Popescu a devenit un 
nou acţionar al întreprinderii X dar întreprinderea nu a primit nici un leu 
în plus prin venirea acestui nou acţionar. 

Dacă are nevoie de capital suplimentar, întreprinderea X poate 
emite noi acţiuni, care se vor bucura de credibilitate, deoarece tranzacţiile 
dintre dnii. lonescu şi Popescu au arătat că interesul pentru întreprinderea 
X este susținut de dorința unor noi acţionari de a fi parteneri la acea 
afacere. Dacă dl. Ionescu a vândut acțiunile sale la întreprinderea X dlui 
Popescu cu un preţ mai mare decât un milion, atunci, pe lângă faptul că dl 
Ionescu este în câştig, se poate afirma că valoarea nominală (1 milion) a 
acţiunilor a devenit mai mare la bursă datorită unui curs favorabil al 
acţiunilor, adică a unui preţ de vânzare mai mare decât valoarea nominală, 
rezultat în urma raportului dintre cerere şi ofertă. 


3. Cum se fixează cursul la bursă ? 


În fiecare zi, agenţii de schimb (brokerii) negociază titlurile de valoare 
între vânzătorii şi cumpărătorii acestora. Raportul dintre cerea şi oferta de 
titluri determină preţul la care ele se vând şi se cumpără. Acesta poate fi — în 
funcţie de acest raport - mai mare sau mai mic decâr valoarea nominală a 
titlurilor. 

În general, bursa reflectă starea generală a economiei dar pot 
apare şi situaţii diferite în funcţie de starea particulară a uneia sau a 
alteia dintre societăţile (întreprinderile) ale căror acţiuni se negociază. 
Dacă, spre exemplu, o societate din domeniul extracţiei de petrol anunţă 
descoperirea unor noi zăcăminte, preţul acţiunilor sale poate să crească 
datorită unei cereri mai mari (explicată prin speranţa cumpărătorilor de a 
obţine dividende mai importante ca urmare a creşterii producţiei prin 
descoperirea noului zăcământ), chiar dacă, pe ansamblu, situaţia 
economică nu este încurajatoare. 

Se poate întâmpla şi invers. În contextul unei creşteri economice pe 
ansamblu, una sau alta dintre societăţi să înregistreze o scădere a preţului de 
vânzare a acţiunilor lor, ca urmare a dificultăţilor pe care le au în mod special 
acele societăţi. Concluzia este una singură: cursul acțiunilor este o rezultantă 
directă a cererii şi a ofertei. 


129 


Dacă bursa înregistrează o ofertă mare de acţiuni — ca urmare a unor 
cauze diverse — preţul acestora scade spectaculos sub valoarea nominală ceea 
ce înseamnă o pierdere pentru deţinătorii de acţiuni. De teama unor pierderi şi 
mai mari, aceştia fac tot posibilul să-şi vândă acţiunile pe care le au, 
contribuind astfel la o şi mai mare creştere a ofertei. În această situaţie cursul 
“se prăbuşeşte” adică coboară la un nivel atât de mic încât deţinătorii acţiunilor 
falimentează (în unele cazuri poate fi egal cu zero). Când cursul se prăbuşeşte 
simultan pentru mai multe sau pentru majoritatea societăților listate în bursă, 
aceasta nu mai poate funcţiona intrând în aşa numita situaţie de “Krack 
bursier”. Cel mai cunoscut caz de krack este acela din 1929, denumit şi 
“martea neagră”. 

Situaţiile extrem de dramatice ale krack-ului sunt însă rare. Bursa 
înregistrează însă situaţii dificile, dar nu catastrofale, datorate oscilaţiilor mai 
mult sau mai puţin importante ale preţului acţiunilor faţă de valoarea medie a 
acestora sau a apariţiei unor perioade mai îndelungate de timp în care preţul se 
menţine constant sau mai sus sau mai jos de valoarea nominală. 


4. Indicii bursei 


Dow Jones este un indice creat în 1884 de către Charles Dow şi 
Edward Jones. Titlul său exact este “Dow Jones Industrial Average” şi 
reprezintă evoluţia medie a 30 dintre cele mai mari valori cotate la Bursa din 
New-York. 

CAC este indicele oficial al bursei de la Paris. Reprezintă 245 valori 
din cele achitate lunar sau la vedere, fiecare valoare fiind luată în calcul în 
fucnţie de ponderea sa în capitalizarea bursieră. 

Nikkei este indicele oficial la bursei din Tokio, calculat pornind de la 
225 valori principale. 

Standard & Poor's, reprezintă media ponderată a preţului acţiunilor 
celor mai mari 500 societăţi americane. 


5. Speculaţii bursiere 


Speculaţiile la bursă aduc beneficii. Cei care cumpără acţiuni nu se 
rezumă doar la speranţa de a primi dividende ci încearcă să aibă câştiguri 
suplimentare vânzând sau cumpărând acţiuni cu scopul de a obţine 
beneficiu din diferența de preţ. În linii generale, a specula la bursă 
înseamnă a cumpăra acţiuni atunci când preţul scade şi a le vinde atunci 
când preţul creşte. Evident, speculaţiile necesită o bună informaţie şi un 
timp rapid de reacţie. 

Anecdotă sau adevăr, povestea îmbogăţirii familiei Rothschild este 
un bun exemplu de ceea ce înseamnă speculație bursieră. Povestea se 
petrece în ultima perioadă a revenirii lui Napoleon Bonaparte pe tronul 
Franţei. Datorită blocadei navale pe care Napoleon o exercita asupra Marii 
Britanii, corăbiile care aduceau mărfuri din India nu mai puteau ajunge în 
porturile engleze. 

Ca urmare, proprietarul acestor corăbii - Compania Indiilor de Est - 
intrase în faliment iar acţiunile sale la bursa din Londra se vindeau la un preţ 
infim. Se zice că Meyer Amschel Rotschild a cumpărat toate acete acţiuni la un 
preţ derizoriu, având intuiţia înfrângerii lui Napoleon la Waterloo (18 iunie 
1815). 

După Waterloo, blocada a fost ridicată, corăbiile au început să sosească 
şi acțiunile Companiei Indiilor de Est au înregistrat creşteri spectaculoase la 
bursă. A fost momentul în care Rotschild a vândut la un preţ mare acţiunile pe 
care le cumpărase atât de ieftin. 


6. Burse în România 


Primele operaţiuni bursiere au avut loc spre sfârşitul secolului XIX. 
Bursa română a avut o extrem de spectaculoasă evoluţie în perioada interbelică 
dar a fost desfiinţată pe toată perioada comunismului. 

Bursa de valori din România a fost reînfiinţată în 1995. Calitatea 
de membru al bursei poate fi dobândită de orice societate de valori 
mobiliare autorizate de către Comisia Naţională de Valori Mobiliare 
(CNVM) şi care îndeplineşte anumite condiţii privind intermedierea de 
valori mobiliare, proporţia activelor societăţii şi existenţa unui anumit 
nivel de capital net. 

Indicele Bursei de Valori Bucureşti poartă denumirea de BET 
(Bucharest Exchange Trading) şi reprezintă un indice ponderat cu 
capitalizarea bursieră şi este creat pentru a reflecta tendinţa de ansamblu 
a preţurilor celor mai lichide zece acţiuni tranzacţionate la Bursa de 
Valori Bucureşti. 

În România există şi o piaţă de capital extrabursieră (OTC) care 
a luat ființă în vederea susţinerii tranzacţiilor pe piaţa secundară a 
acţiunilor rezultate în urma programului de Privatizare în Masă. 
Sistemul operaţional pentru tranzacţionarea pe piaţa secundară a 
acţiunilor distribuite cetăţenilor români peste 18 ani a fost creat având 
ca model sistemul utilizat în S.U.A.: “The Nasdaq Stock market”. În 
România acest sistem a primit numele de RASDAQ (The Romanian 
Assiciation of Securities Dealers Automated Quotation System). 
RASDAQ a devenit operațional la 9 IX 1996 

ECONOMIILE LA NIVEL NAŢIONAL 


ECONOMIILE ECONOMIILE ECONOMIILE 
GOSPODĂRIILOR ÎNTREPRINDERILOR ADMINISTRAȚIEI 

NET 
NEDISTRIBUIT 


Fig. nr. 13.2 
Schema procesului de formare a economiilor 

Fig. nr. 13.3 
Schema finanţării economiei 

CAPITOLUL 14 
RELAȚII ECONOMICE INTERNAŢIONALE 


Relaţiile economice internaţionale sunt ansamblul fluxurilor 
materiale şi financiare care se desfăşoară între agenţii economici 
rezidenți şi nerezidenți în baza unor sisteme specifice de 
reglementări. 

Principalele forme de manifestare a relațiilor economice 
internaționale sunt: 

- cumpărarea (import) sau vânzarea (export) de mărfuri; 

- cheltuielile turiştilor români în străinătate şi a celor străini în 
România; 

- transferul de salarii în străinătate a forţei de muncă 
imigrante sau repatrierea de venituri din activităţi economice şi 
de cooperare; 

- cumpărarea sau vânzarea de devize (monedă străină) pe piaţa 
valutară în scopul finanțării unor activităţi de producere a bunurilor şi 
serviciilor, al operaţiunilor financiare, al împrumuturilor sau pentru 
activităţi de speculaţii valutare; 

- operaţiuni financiare pe pieţe internaţionale (euromarket, 
burse de valori) de către agenţii privaţi (întreprinderi, organisme 
financiare specializate) sau de către stat sau băncile centrale; 

- delocalizarea producției prin multinaţionalizarea întreprinderi- 
lor sau organismelor financiare. 


1. Balanța de plăţi externe 


Întreaga activitate în domeniul relaţiilor economice 
internaționale este reflectată în Balanța de plăți externe. 

Balanța de plăți externe este un document financiar pe baza 
căruia se desfăşoară şi se reglează activitatea financiar-valutară a unei 
tări, reflectă drepturile şi obligațiile valutare, de orice natură, ale acelei 
tări în raport cu celelalte țări, la o anumită dată. 

Balanța de plăți externe este formată din trei capitole (balante), 
definite prin tipul de activitate internațională pe care o reflectă. Astfel: 

balanța comercială; balanţa serviciilor; balanţa creanţelor şi 
investițiilor externe. 

Balanța comercială este partea componentă principală a 
balanței de plăţi externe, care, sub forma statistico-economică 
realizează o comparaţie valorică între exporturile şi importurile unei 
țări într-o perioadă dată de timp. Balanța comercială poate fi generală, 
când cuprinde totalitatea relațiilor comerciale externe şi de cooperare 
economică internațională, sau parțială, când reflectă relațiile 
comerciale şi de cooperare economică ale unei ţări cu o altă ţară sau 
cu un grup de ţări. 

Balanța comercială este activă (excedentară) când valoarea 
exporturilor este mai mare decât cea a importurilor, şi pasivă 
(deficitară), când importurile sunt mai mari decât exporturile, şi 
echilibrată (soldată) când valoarea exporturilor este egală cu valoarea 
importurilor. 

Balanța serviciilor este acea componentă a balanței de plăţi 
externe care cuprinde exporturile şi importurile de invizibile 
(servicii). Printre serviciile cuprinse în această balanţă se află 
transporturile, asigurările, turismul, licenţele, dobânzile, 
comisioanele, beneficiile şi dividentele legate de exportul de 
capital, serviciile de telefon, radio, televiziune, bursele şi pensiile 
plătite în şi din ţară, succesiunile, contribuţiile la organismele 
internaţionale. 

Balanța creditelor şi investiţiilor străine este acea parte a 
balanței de plăţi externe care sintetizează mişcările de valută (primirea 
şi acordarea de credite, respectiv realizarea unor investiţii) ale unei ţări 
pe o anumită perioadă de timp. 

Din punctul de vedere al Sistemului de Conturi Naţionale, 
Balanța de plăți externe cuprinde: contul curent, contul de capital, 
contul financiar, erori şi omisiuni. 

Echilibrarea Balanţei de plăţi externe este o operaţiune 
dependentă de echilibrarea părților ei componente, adică a 
Balanţei comerciale, a Balanţei serviciilor şi a Balanţei creditelor 
şi investiţiilor străine. Echilibrul Balanţei de plăţi externe este, 
astfel, realizat prin compensările deficitelor şi excedentelor celor 
trei componente. 

Situaţia ideală este aceea a unei Balanţe de plăţi externe 
echilibrate dar există şi posibilitatea apariţiei unor perioade de deficit 
(balanţă pasivă) sau de excedent (balanţa activă). 

Economia contemporană înregistrează o tendinţă de cronicizare 
a deficitului balanței de plăţi externe în majoritatea ţărilor lumii. 
Deficit al balanței de plăți externe poate apare şi la nivelul unor ţări 
dezvoltate cum ar fi S.U.A, Germania, Franţa, Marea Britanie sau 
Japonia. În cazul unor astfel de ţări, situaţia nu este gravă deaoarece 
nivelul lor de dezvoltare şi poziţia privilegiată pe care o au în cadrul 
circuitului economic internațional le permite să compenseze deficitul, 
fie prin export de invizibile şi capital, fie prin rezerva valutară de care 
dispun. 

Situaţia este gravă pentru ţările cu o economie mai puţin 
dezvoltată sau pentru ţările în tranziție care nu dispun de astfel de 
de credite externe, fie de la organismele financiare internaționale, fie 
de pe piaţa internaţională de capital. 

Aceste credite (împrumuturi) externe aduc ţara respectivă în 
situaţie de îndatorare, adică înregistrează o datorie externă care se 
manifestă prin obligativitatea înapoierii (rambursării) la un anumit 
termen a sumei împrumutate la care se adaugă şi dobânda aferentă 
acestui împrumut. 

Suma rezultată din adunarea ratei de rambursat şi a dobânzii 
aferente poartă numele de serviciul datoriei externe. 

Datoria externă a unei ţări se evaluează — din punct de vedere al 
efortului de rambursare — prin gradul de îndatorare care poate fi 
calculat prin raportarea sumei împrumutate la numărul de locuitori 
(datoria pe cap de locuitor) sau prin raportul dintre datoria externă şi 
produsul intern brut (ponderea datoriei în PIB). 


2. Competitivitatea în cadrul relaţiilor economice 
internaţionale 


Prin competitivitate înţelegem gradul de performanţă, pe 


piaţă, al unei economii naţionale (sau al unei ramuri de activitate sau 
întreprindere) în raport cu concurenţii ei. 

Datorită relaţiilor de piaţă, competitivitatea se manifestă 
sub două forme: competitivitatea prin preţuri (raportul între preţul 
produsului intern şi preţul produsului concurent pe piaţa internă 
sau externă) şi competitivitatea prin volum (raportul dintre 
produsul intern şi cel concurent din orice alt punct de vedere decât 
al preţului). 

Competitivitatea prin preţuri poate fi analizată din două 
puncte de vedere: 

- competitivitatea externă sau dinamismul exporturilor; 

- competitivitatea internă sau rezistenţa la importuri. 

Performanţele unei ţări pe o piaţă străină (competitivitatea 
externă) poate fi privită din punct de vedere global, adică pentru toate 
produsele exportate, sau doar pentru un produs sau o grupă de 
produse. Competitivitatea externă poate fi privită în raport cu o 
singură piaţă externă, cu piaţa unor zone economice integrate (UE; 
CEFTA; NAFTA etc.) sau cu piaţa mondială. 

Rezistența la pătrunderea importurilor pe propria piaţă 
(competitivitate internă) poate, de asemenea să fie calculată global, 
pentru un produs sau o grupă de produse, de la un singur producător 
din exterior sau de mai mulți etc. 

Raportul preţurilor (preţul național/preţul concurentului) poate 
măsura, în egală măsură, competitivitatea externă şi cea internă. 

Competitivitatea prin preţuri este determinată de următoarele 
variabile: 

- costurile producţiei (esenţiale sunt costurile salariale şi 
costurile consumului intermediar, datorită faptului că unele produse de 
consum intermediar sunt importate, variaţia costului importului se 
repercutează asupra costului produsului); 

- rata de schimb valutar are o acţiune directă asupra 

O ţară devine „price-maker” (a impune preţul) dacă 
reuşeşte să includă integral variațiile costurilor sale interne în 
preţurile de vânzare pe pieţele străine sau poate deveni „price- 
maker” (a prelua preţul) dacă este nevoită să accepte preţurile 
stabilite de concurenți. 

Raportul de competitivitate dintre partenerii schimburilor 
economice internaţionale se exprimă prin „termenul de schimb” care 

se calculează ca un raport între preţul produselor exportate şi preţul 
produselor importate. 

Competitivitatea prin preţuri nu poate explica, singură, 
performaţele unei ţări în activitatea de comerţ internațional. Sunt 
cazuri când competitivitatea prin preţ nu explică pozițiile pe care 
unele ţări le au pe piaţa mondială. De exemplu, deşi costurile 
produselor japoneze sunt, de regulă, mai ridicate decât media pieţei, 
acestea reuşesc să se impună. 

Pentru explicarea unor astfel de situaţii se analizează 
„competitivitatea prin volum” care pune în evidenţă unele 
condiţii favorabile competitivităţii, în afara celor referitoare la 
preţ. 

În general, această competitivitate este specifică politicii de 
promovare a exporturilor în unele ţări cu succes în acest domeniu. 
Astfel: 

- Politica de strictă specializare pe domenii care este încurajată 
de o anumită orientare a cererii la un moment dat, pe piaţă. Este cazul 
politicilor de competitivitate a Israelului care, în perioada 1960-1980 
s-a specializat în exportul unor fructe exotice cu mare cerere pe piaţa 
occidentală (grapefruit, kiwi, avocado). De asemenea, cazul Chinei 
care a pătruns pe piaţa mondială printr-o extrem de puternică 
specializare în producerea jucăriilor. 

- Politica mărcii de calitate care este specifică unor ţări ca 
Elveţia, Germania, Suedia prin care reuşesc să fie competitivi nu prin 
preţ ci printr-o calitate tradițional superioară mediei internaţionale; 

- Politica instituțiilor de sprijin a exporturilor. Este 
caracteristică Japoniei care a dezvoltat o rețea mondială de agenţii 
comerciale (sogo-shosha) pe principiul: “ascultă şi observă”, Acestea 
studiază mişcările şi tendințele pe pieţele respective, sesizând 
dinamica actuală şi de perspectivă a cererii pentru anumite produse. Pe 
baza acestor informaţii, industria japoneză îşi reglează cantitatea şi 
sortimentul produselor de export, evitând pierderile datorate scăderii 
cererii şi obținând avans în competitivitate prin prezența imediată pe 
piaţa a mărfurilor ce se preconizează că vor fi cerute într-o perioadă 
viitoare. 

Teorii asupra comerțului internaţional 
Analiza clasică 


Din punctul de vedere al lui Adam Smith (1723-1790), autor al 
celebrei lucrări Inquiry into Nature and Causes of the Wealth of Nations 
publicată în 1776, considerată a fi primul tratat de economie acoperind teoria 
producţiei şi repartiţiei) fiecare ţară are interesul să se specializeze în producţia 
acelor produse la care poate obţine eficacitate maximă. El demonstrează dând 
ca exemplu marii exportatori ai epocii sale: Marea Britanie şi Portugalia. Dacă, 
spune Smith, într-o oră de muncă în Marea Britanie se obţin 10 metri de 
ţesături şi 20 litri de vin, iar în Portugalia 5 metri de ţesături şi 50 litri de vin, 
atunci este evident că Marea Britanie trebuie să se specializeze în producţia 
ţesăturilor iar Portugalia în producţia de vin. Validitatea acestei teorii impune 
însă existenţa: unui etalon de măsură (ora de muncă internaţională) şi ca 
productivitatea muncii să fie invariabilă (pe termen mediu). 

David Ricardo (1772-1823. Autor al celebrei lucrări The Principles of 
Political Economiy and Taxation publicată în 1817) dezvoltă această teorie prin 
introducerea conceptului de “avantaj comparativ”. Ricardo pleacă de la o situaţie 
pe care o putem exemplifica astfel: într-o oră, în Marea Britanie se obţin 5 metri de 
țesături şi 20 litri de vin, iar în Portugalia 10 metri de ţesături şi 5 litri de vin. În 
acest caz, schimbul pare imposibil deoarece o ţară (Portugalia) deține avantajul 
absolut în producerea celor două mărfuri. Ricardo arată că, şi în acest caz, 
schimbul are loc deoarece fiecare ţară are interesul specializării în producerea 
acelor mărfuri la care deţine nu un avantaj absolut ci un avantaj comparativ. 

În exemplu, Portugalia se va specializa în producţia de vin (avantajul 
cel mai mare:5/20 >10/5) iar Marea Britanie se va specializa în ţesături 
(dezavantajul cel mai mic: 5/10 >20/50). Dacă preţul celor două categorii de 
mărfuri este diferit în cele două ţări, atunci fiecare ţară va avea de câştigat în 
cadrul schimbului. Marea Britanie va obţine (pe baza raportului de schimb cu 
Portugalia) 25 litri de vin în schimbul a 5 metri de ţesături (ea nu ar fi obţinut 
decât 20 litri pe piaţa sa internă) iar Portugalia (pe baza raportului de scbimb cu 
Marea Britanie) 12,5 metri de ţesături în schimbul a 50 litri de vin ( ea nu ar fi 
obținut decât 10 metri pe piaţa sa internă). Raportul internaţional de schimb se 
situează, astfel, între 10/5 (raportul de productivitate al ţesăturilor) şi 50/20 
(raportul de productivitate al vinului) adică între 2 şi 2,5. Cu un raport de 2,5 
Portugalia este în situaţia cea mai favorabilă, iar cu raport de 2, Marea Britanie 
este în situaţia cea mai favorabilă. 

Teoria clasică se bazează pe ipoteza folosirii depline a forţei de muncă 
şi a imobilităţii factorilor de producţie pe plan internaţional (dar pe o deplină 
mobilitate a lor pe plan naţional). Din păcate, aceste ipoteze nu corespund 
actualei situaţii economice internaţionale. 

Analiza neoclasică 


„Teorema Hecksher-Olhin-Samuelson: În relaţiile economice internaţionale, 
țările sunt interesate să se specializeze în producerea acelor mărfuri care utilizează în 
cea mai mare măsură factorii de producţie în care ele sunt cel mai bine dotate:” 

„Paradoxul lui Leontieff” contrazice teorema HOS demonstrând că Statele 
Unite ale Americii exportă, în principal, mărfuri cu un mare consum de muncă, în 
timp ce, conform teoremei HOS ar trebui să exporte mărfuri cu un consum mare de 
capital, deoarece capitalul este cel mai abundent factor de producţie în SUA. 

Logica teoremei HOS este contrazisă şi de tendinţa creşterii gradului 
de specializare pe diferite sortimente ale aceluiaşi produs ca şi de 
imposibilitatea aplicării ei în condiţii de protecţionism. 


Analiza keynesiană 


Creşterea cererii pentru produsele unei ţări (creşterea exporturilor 
acelei ţări) are un efect multiplicator asupra întregii economii a acelei ţări. 
Efectul multiplicator, susţine John Maynard Keynes (1883-1946) (Lucrarea sa 
capitală, cu o influență importantă asupra ştiinţei economice este “General 
Theory of Employment Interest and Money” şi a fost publicată în 1936) 
depinde de înclinația spre economisire (s) şi înclinația spre import (m) a unei 
ţări. Multiplicatorul (k) este:1/s+m sau k = 1/(1-c) + m. 

În cazul aplicării politicii keynesiene de relansare economică prin 


investiţii, coeficientul multiplicator este k=1/s (unde s = înclinația marginală 
spre economisire, adică AM/AY). Dacă în economia în care are loc un proces 
de relansare este deschisă spre exterior, coeficientul multiplicator va fi cu atât 
mai slab cu cât înclinația marginală spre import (AM/AY) este mai puternică 
pentru un nivel dat al înclinaţiei spre economisire. În acest caz, k=1/s+m. 


Analiza “noului protecţionism” sau “relansării concertate” 


Unii economişti contemporani (J.M. Jeanneney) nu ezită să preconizeze o 
întoarcere la o politică restrictivă de tip protecţionist în scopul protejării economiei 
naţionale şi creşterii ulterioare a gradului ei de competitivitate. Ei cer introducerea 
unor “tarife vamale explicite” care să facă mai transparente măsurile de 
reglementare a concurenţei. Protecționismul ar trebui să fie temporar şi ar duce la o 
relansare a economiei dar “concertată” cu ansamblul economiei mondiale, în 
sensul că relansarea unor economii naţionale importante ar duce la relansarea 
economiei mondiale pe ansamblul său, aducând beneficii tuturor ţărilor. Este o 
politică denumită “a răului necesar”. Ea stă la baza “Iniţiativei de creştere 
europeană” promovată de către Uniunea Europeană. Justificarea acestei politici 
europene este următoarea: „în unele cazuri tarifele vamale comune sunt „tarife 
optime” care pot fi mai favorabile decât liber-schimbul atunci când puterea 
comercială a practicanţilor acestor tarife este suficient de mare pentru a influența 
preţurile internaţionale (price-maker)” 

3. Internaţionalizare — globalizare — integrare 


Analiza sistemului productiv mondial, adică a ansamblului 
domeniilor şi ramurilor de activitate prezente, la un anumit moment 
prin produsele lor, pe piaţa mondială, evidenţiază existenţa unui 
anumit grad de specializare sau diviziune internaţională a muncii. 
Într-adevăr, ţările au tendinţa de a se specializa în producerea 
anumitor mărfuri în funcție de avantajele naționale pe care le au într- 
un domeniu sau altul de activitate, în scopul obținerii unui cât mai 
mare nivel al competitivităţii. 

Piaţa internă a fiecărei ţări limitează facilitățile obţinute prin 
economia de scară, dar extensia considerabilă a pieţei externe elimină 
această limită, dând posibilitatea obţinerii unor beneficii substanţiale. 
Specializându-se, economia națională îşi mobilizează forțele în 
domeniile unde poate realiza cea mai bună combinare a factorilor de 
producţie şi renunţă la domeniile unde această combinare nu poate 
atinge nivelul dorit. 

Specializarea (sau diviziunea muncii) nu înseamnă, însă, 
izolarea unei țări faţă de alta, împărțirea sistemului productiv mondial 
în segmente separate printr-un grad mai mic sau mai mare de autarhie. 
Din contră, economia contemporană înregistrează o dinamică 
spectaculoasă a procesului de apropiere până la contopire a 
economiilor naţionale în ansambluri integrate nu numai din punct de 
vedere economic dar şi instituțional. 

Se poate spune că tocmai această diviziune a muncii determină 
deschiderea economiilor naţionale spre o mai mare apropiere a unora 
faţă de altele, în nevoia satisfacerii multiplelor lor necesităţi prin 
intermediul schimbului pe piața mondială. Relaţiile comerciale ale 
diferitelor naţiuni devin, astfel, compatibile tocmai datorită faptului că 
fiind specilizate, sunt, de fapt, complementare. 

Aceste legături comerciale interdependente au condus la 
procesul de internaţionalizare prin care înţelegem deschiderea spre 
exterior a economiilor naţionale, cu prioritate prin operaţiuni 
comerciale de import-export. La sfârşitul celui de-al doilea război 
mondial, procesul de internaţionalizare a fost puternic stimulat şi de 
crearea unui cadru instituţional favorabil, odată cu semnarea acordului 
de la Bretton Woods (1944), şi a acordului GATT (1947). 

Internaţionalizarea a continuat să se dezvolte dar a cunoscut o 
perioadă de accelerare şi diversificare a formelor sale la începutul 
deceniului opt al secolului XX. Astfel, în afara dezvoltării comerţului 
internațional şi al investițiilor în străinătate, internaţionalizarea s-a 
manifestat prioritar prin: 

a) internaționalizarea sistemului productiv; şi 

b) multinaționalismul întreprinderii. 

a) Internaţionalizarea sistemului productiv. Internaţionalizarea 
sistemului productiv se manifestă prin: localizarea geografică a 
producției  (localizare-delocalizare-relocalizare) şi prin segmentarea 
producției. 

Localizarea geografică a întreprinderii nu este definitivă. 
Schimbarea condiţiilor şi a mediului economic, politic şi social pot 
determina schimbări importante şi repetate de localizare a 
întreprinderilor. Din acest motiv, procesul de localizare este de fapt, 
un ciclu reprezentat prin localizare-delocalizare-relocalizare. 

Exemplul industriei textile este edificator din acest punct de 
vedere. Această industrie a fost motorul industrializării europene, 
concentrându-se la sfârşitul secolului XIX în Marea Britanie, Franţa şi 
Ţările de Jos. Apariţia noilor ţări industrializate (Asia de Sud-Est, 
America Latină, Zona Magrebiană, Turcia, Egipt) a determinat 
delocalizarea uzinelor europene spre aceste zone unde costurile de 
producţie erau mai mici datorită, în primul rând, nivelului inferior al 
salariilor. Ulterior, industria textilă a părăsit şi aceste zone, având 
două destinaţii diferite. 

Produsele textile de prelucrare primară au fost din nou 
delocalizare spre ţările cu un nivel de salarizare mai mic (China, 
Pakistan, India, Thailanda, Vietnam, Cambogia etc.) iar produsele 
textile superioare, de lux, s-au relocalizat în ţările puternic dezvoltate 
atât datorită puterii de cumpărare ridicate ale acestor ţări cât şi datorită 
nevoii de a obține o competitivitate superioară printr-o marcă de 
fabricaţie de prestigiu (Franţa, Italia, Marea Britanie). 

Delocalizarea poate fi evidenţiată şi în cazul industriei 
confecțiilor din România. Datorită nivelului inferior al salariilor, 
multe uzine de confecţii din Europa Occidentală s-au localizat în 
România. După 1990 acest fenomen a fost extrem de frecvent, mai 
ales în ceea ce priveşte uzinele din Italia, Franţa şi Marea Britanie. 

După 1998, a început, însă, să se manifeste fenomenul invers 
de delocalizare din România spre ţări ca Ucraina, Turcmenia, China şi 
Vietnam nu numai datorită faptului că salarizarea în România 
devenise mai ridicată decât în celelalte ţări dar şi datorită existenţei 
unui mediu economic mai puţin favorabil, afectat de birocrație şi 
corupție. 

Segmentarea producției (sau „descompunerea internațională a 
procesului de producţie”) este o consecință a unei specializări 
complexe în baza unei diviziuni internaționale a muncii extrem de 
detaliată. 

Dotarea cu factori de producţie şi condiţiile de mediu economic 
determină producerea într-o ţară doar a acelor piese sau subansambluri 
care întrunesc cea mai mare competitivitate ca urmare a realizării 
pentru acele produse a unei combinări optime de factori de producţie. 
Se cunoaşte, astfel, faptul că automobilul Ford montat în Germania 
primeşte piese şi subansambluri din 15 ţări. 

De altfel, montarea unui automobil Daewoo Cielo la Craiova 
este într-o situație asemănătoare, fund beneficiara unor piese şi 
subansambluri primite din Coreea de Sud, Kazahstan şi Polonia. La 
rândul ei, România participă cu piese şi subansambluri la montarea 
automobilelor Daewoo în Polonia şi Kazahstan dar şi a automobilelor 
Mercedes-Bentz şi BMW în Germania. 

b) Multinaţionalismul întreprinderilor. Deschiderea economiilor 
spre exterior a stimulat interesul întreprinderilor pentru cucerirea unor 
piețe externe nu doar prin export, ci şi prin prezenţa lor reală pe acele 
pieţe, încercând să valorifice condițiile mai favorabile de procurare a 
factorilor de producție de pe acele pieţe. 

Întreprinderile care şi-au extins activităţile în exteriorul țării 
poartă numele de multinaționale, plurinaționale sau transnaţionale. 
Literatura economică încearcă o clarificare a termenilor prin 
găsirea unor diferenţe sau particularități. Frecvent, se folosesc 
termenii de multinaționale şi  transnaționale.  Acurateţea 
terminologiei depinde şi de modul în care unii autori încearcă să 
clasifice aceste întreprinderi, fie dintr-un punct de vedere juridic, 
fie al tipului de politică comercială sau investiţională pe care îl 
promovează. 

Pentru definirea întreprinderii multinaționale au fost propuse criterii 
diferite. Astfel, pentru unii autori, ea este o întreprindere care controlează unități de 
producţie localizate în mai multe ţări, oricare ar fi mărimea acestora. (M. Rainelli 
“Economie industrialle” Editura Dalloz Paris 1989). Alţii adaugă condiţii mai 
restrictive: întreprinderea trebuie să fie mare — cifra de afaceri peste 100 milioane 
dolari SUA iar numărul de ţări în care acţionează să nu fie mai mic decât 6. (R. 
Vernon — Les Cahiers Francais “L’economie mondiale” nr. 269/1995). 

Multinaţionalele sunt definite şi prin prisma evoluției lor. Astfel se 
consideră a fi o multinațională orice întreprindere al cărei capital este inclus în 
procesul de acumulare internațional. (W. Andreff “Les multinaționales globales” 
Reperes, La Decouverte 1996). O astfel de definiţie este înțeleasă în raport cu 
noţiunea de structură a capitalului mondial care ne conduce la o viziune 
mondialistă a producţiei, distribuţiei, aprovizionării, tehnologiei etc. Multinaţionala 
constituie, în această viziune, un element al capitalului internaţionalizat. 

Capitalul mondializat se consideră a fi acea parte a capitalului mondial 
care nu se poate reproduce fără a reinvesti direct în sfera activităţilor 
productive, comerciale şi financiare internaţionale. 

Din punctul de vedere al Organizaţiei Naţiunilor Unite, întreprinderea 
multinațională este aceea care posedă unităţi producătoare de venit în mai mult 
de două ţări. 


Întreprinderile multinaționale sunt, în majoritatea cazurilor 
(75%) originare din ţările puternic industrializate iar la nivelul 
perioadei 1990-2000 schimburile directe dintre ele au reprezentat 40% 
din schimburile internaționale totale. Modul lor de organizare se 
consideră a fi de două tipuri: 

a) modelul american unde informaţia şi decizia circulă vertical 
(principiul ierarhiei superioare) şi 

b) modelul japonez unde informaţia circulă pe orizontală iar 
decizia este semi-autonomă la nivelul sucursalelor (principiul 
coordonării mutuale). 

Din punctul de vedere al procesului productiv, multinaționalele 
pot fi grupate în: 

a) filhiale-releu; 

b) filiate-atelier şi 

c) filiale de comercializare. 

„Filialele-releu ” este acel tip de organizare în care filialele 
produc şi vând pe pieţele locale bunuri aparţinând gamei de produse 
deja exploatate de casa-mamă pe piaţa de origine. 

„Filialele-atelier ” este acel tip organizare în care filialele sunt 
specializate în producerea unei componente a produsului final sau în 
fabricarea unui bun pentru care cererea locală este inexistentă sau 
slabă. 

„Filialele de comercializare ” este acel tip de organizare în care 
filialele nu realizează decât distribuirea produselor. 

Multinaţionalele sunt adeseori acuzate că folosesc caracterul lor 
internațional pentru a evita plata obligaţiilor fiscale (evaziune fiscală), 
utilizând paradisele fiscale şi preţurile de transfer. 

Paradisele fiscale sunt acele ţări care pretind impozite mici şi 
care acceptă implantări fictive de firme sau societăţi (cutii de scrisori). 
O multinațională care foloseşte paradisele fiscale poate practica pentru 
filialele sale din ţările cu fiscalitate normală preţuri de transfer ridicate 
artificial, majorând astfel profitul filialelor din paradisele fiscale şi 
micşorând profitul filialelor din ţările cu fiscalitate normală. (Preţul de 
transfer este un preţ intern al multinaționalei şi se practică pentru 
mărfurile care circulă între filialele unei multinaționale). 

Dezvoltarea multinaţionalelor se traduce printr-o creştere a 
participaţiilor străine în cadrul întreprinderilor din diferite ţări ale 
lumii, adică printr-o creştere a părţii capitalului întreprinderilor 
naţionale deţinută de către firmele străine. 

Internaţionalizarea a evoluat spre globalizare (mondializare) 
care extinde deschiderea spre exterior a economiilor naţionale nu 
numai prin schimburi comerciale dar şi de capital, care au ca rezultat 
crearea unor puternice raporturi de interdependenţă între statele şi 
zonele lumii. Globalizarea explică rapiditatea şi intensitatea extinderii 
efectelor unui anumit fenomen petrecut într-o ţară asupra altor ţări. 

Desigur extinderea urmează anumite traiectorii şi sensuri în 
concordanţă cu poziţia fiecărei ţări într-un sistem dat al centrelor de 
putere. Astfel, orice mişcare a Bursei de valori din New-York 
afectează şi Bursa din Bucureşti. Chiar dacă mişcările Bursei din 
Bucureşti nu afectează Bursa din New York, alte fenomene petrecute 
la Bucureşti pot afecta, însă, New York-ul. De exemplu, privatizarea 
unui mare producător de oţel cum este SIDEX-Galaţi, poate influenţa 
dinamica acțiunilor societăţilor producătoare de oţel cotate la bursa 
newyorgheză. 

Se vorbeşte mult, azi, despre globalizare. În multe cazuri termenul 
este înlocuit cu mondializare. 

Literatura economică foloseşte ambii termeni cu înţeles similar, acceptând 
ideea că diferența constă în originea lingvistică a termenului (globalizare din 
engleză, mondializare din franceză). Recent, au început să apară şi încercări de 
diferențiere conceptuală. Astfel, la “Colocviul asupra globalizării” organizat la 
Vatican între 27-29 noiembrie 2000, s-a precizat că termenul de mondializare 


evidenţiază procesul creării unui organism (guvern) mondial unic (Documentul 
ONU “Pacte Mondial” prezentat de către secretarul general Kofi Annan la 
Forumul Economic de la Davos în 1999) iar cel de globalizare evidenţiază 
procesul interdependenţelor economice la nivel mondial. Mondializarea ar avea 
astfel, o conotaţie politică iar globalizarea una economică. 

Prezentul manual optează pentru termenul de globalizare care va 
exprima, cu predilecție, aspectele economice ale interdependenţelor. 


Concluzia este că globalizarea dezvoltă un sistem complex de 
interdependenţe dar intensitatea lor diferă în funcție de puterea şi 
poziţia fiecărei ţări în cadrul sistemului internațional. Mai mult decât 
atât, interdependenţele pot fi favorabile sau nefavorabile pentru unele 
sau altele dintre ţări. 

Globalizarea nu este, deci, un fenomen care influenţează în 
egală măsură şi cu egale rezultate toate statele lumii. Reflectând 
interese şi raporturi de forţe între ţări, globalizarea poate crea situaţii 
în care dezvoltarea unora poate fi susținută de subdezvoltarea altora. 

De asemenea, globalizarea are tendințe de limitare a 
suveranităţii naționale prin influenţa crescândă asupra guvernelor 
naţionale a organismelor politice şi financiare internaţionale ca şi prin 
ponderea din ce în ce mai mare a întreprinderilor multinaționale în 
economiile naţionale. Globalizarea nu şterge însă graniţele naționale şi 
nici nu diminuează importanța raportului dintre naţional şi 
internațional. 

Lupta de concurenţă capătă însă noi valenţe, fiecare ţară dorind 
să aibă o poziție cât mai bună în sistemul de interdependenţe pe care îl 
dezvoltă procesul de globalizare. În cadrul relaţiilor de 
interdependenţă, o parte din ce în ce mai mare a schimburilor 
internaționale (mai mult de o treime la nivelul anului 2000) se 
efectuează între filialele care aparțin aceleiaşi întreprinderi 
multinaționale. 

Această situaţie deteriorează însă profund activitatea pe pieţele 
internaționale în sensul imposibilității desfăşurării unei concurențe 
bazate pe competitivitate (atât din punct de vedere al raportului 
calitate/preţ cât şi a ratei de schimb). Piaţa nu mai este liberă din punct 
de vedere al competitivităţii şi devine o aşa numită “piaţă captivă” 
subordonată regulilor impuse de multinaționale. 

În acelaşi timp statele îşi pierd o parte din identitatea lor 
economică, deoarece schimburile se fac mai puţin între întreprinderi 
independente sau între ţări ci mai mult “peste” ţări ca urmare a 
relațiilor directe între multinaționalitate. Din acest motiv, literatura 
economică a introdus termenul de întreprindere transnaţională 
pentru a sublinia faptul că multinaţionalele nu mai acţionează la 
nivelul unei sau unor ţări ci la nivel mondial, definindu-şi strategiile 
productive, comerciale şi financiare la nivel global-planetar. 

Această transnaționalizare obligă statele la o limitare a 
posibilităților de concepere şi aplicare a unei politici economice 
naţionale şi independente. Acesta este unul dintre motivele pentru care 
ultimii ani au marcat o dezvoltare spectaculoasă a mişcărilor anti- 
globalizare, preocupate de efectele grave pe care interesele celor mai 
puternice ţări şi companii multinaționale din lume le-ar putea avea 
asupra ţărilor mai puţin dezvoltate şi asupra calității mediului 
înconjurător. 

În esenţă, aceste mişcări anti-globalizare cer existența “unui 
cadru internațional ordonat al liberei concurenţe” prin care să se 
controleze şi să se reglementeze acțiunile marilor companii 
multinaționale şi ale organismelor financiare internaționale (Banca 
Mondială, Fondul Monetar Internațional), învinuite de folosirea 
relaţiilor create prin globalizare în scopul impunerii unor politici 
potrivnice intereselor cetăţeanului, în orice ţară s-ar afla el. 

Conform părerii acestor mişcări anti-globalizare, un astfel de 
cadru ar trebui să cuprindă: măsuri pentru stabilizarea cursului de 
schimb, o politică a dobânzilor orientată spre stabilitate şi creştere, o 
politică bugetară orientată spre ocuparea forței de muncă, o politică 
corectă a impozitelor, o politică comună a tehnologiilor, o cartă 
socială internaţională, un program global împotriva distrugerii 
mediului înconjurător, o politică de creştere durabilă a cererii interne. 

Cea de a doua jumătate a secolului XX a fost dominată de ideea 
integrării. 

Integrarea economică este un proces pe care unii analişti îl 
prezintă ca pe o stimulare a globalizării, alții ca pe o limitare a 
globalizării. 

Integrarea economică desemnează procesul de unificare a unor 
economii distincte şi independente prin parcurgerea succesivă a unor 
faze şi a unor stadii. 

Cei care apreciază integrarea ca pe un stimulent al globalizării 
consideră că integrarea este o consecinţă a efortului unor ţări de a veni 
în întâmpinarea globalizării printr-o formă adecvată cerinţelor de 
interdependenţă ale acesteia. 

Cei care apreciază integrarea ca pe o limitare a globalizării 
consideră că integrarea este o formă de regionalizare economică, 
opusă globalizării prin tendinţa sa de a se automatiza față de sistemul 
mondial în limitele zonei în care acţionează. 

Indiferent de poziția care i se conferă în raport cu globalizarea, 
integrarea cunoaşte cinci nivele diferite, aflate în relație de succesiune: 

Zona de liber schimb. Se caracterizează prin faptul că ţările 
membre elimină între ele taxele vamale şi restricţii cantitative de 
import care frânează libera circulație a mărfurilor, dar păstrează, 
fiecare în parte, măsurile de protecție vamală față de restul lumii 
(terți). 

Uniunea vamală. Se distinge de nivelul anterior prin faptul că 
se adoptă şi o politică comercială comună printr-un tarif vamal comun 
faţă de restul lumii (terţi). 

Piaţa comună. Este un nivel superior uniunii vamale deoarece 
elimină orice restricții şi în circulaţia între țările membre a forţei de 
muncă şi a capitalurilor. 

Uniunea economică. Adaugă la nivelul pieţei comune şi 
armonizarea politicilor economice. 

Uniunea economică şi monetară. Este ultima fază a integrării, 
având ca obiectiv punerea în aplicare a unor politici comune şi 
transformarea uniunii într-o zonă de stabilitate a ratei de schimb, 
eventual prin introducerea unei monede comunitare unice. 

Integrarea europeană este cel mai bine reprezentată de către 
Uniunea Europeană. 

Ideea unei Europe unite nu este nouă. Ea apare încă din 
scrierile lui Victor Hugo la 1850 sub forma “Statele Unite ale 
Europei”. Această idee prinde însă contur de abia după cel de-al doilea 
război mondial, având ca obiectiv central evitarea unui nou război şi 
solidaritatea în reconstrucția postbelică. 

În 1948, la iniţiativa unor leaderi europenei (W. Churchill 
(Marea Britanie), L. Blum (Franţa), P.H. Spaak (Belgia) şi A. de 
Gasperi (Italia) are loc primul congres al “Mişcării Europene” la Haga 
unde se pun bazele primelor contacte în vederea unor posibile 
apropieri între ţările beligerante. 

Sub impulsul unor inițiative diplomatice ale Franţei (primul 
ministru Jean Monnet şi ministrul afacerilor externe R.Schuman) 
ideea europenismului se concretizează prin cererea unor instituţii. 
Astfel: 

- Comunitatea Economică a cărbunelui şi oţelului (1951); 

- Euratom (1957); 

- Comunitatea Europeană formată din şase ţări: Franţa, 
Republica Federală a Germaniei, Belgia, Olanda, Luxemburg şi Italia 
(1957). 

Euratom şi CEE au fost create cu ocazia semnării “Tratatului 
de la Roma” (1957). 

Tratatul de la Roma are o importanță deosebită deoarece 
stipulează şi reducerea progresivă a taxelor vamale şi instituirea unui 
tarif comun pentru relaţiile cu terți. Aceste obiective sunt îndeplinite 
în anul 1968. 

În 1979 se pune în aplicare Sistemul Monetar European. SME 
introduce sistemul de schimb fix ajustabil. O unitate comună de 
calcul: „ecu” stabileşte „cursul-pivot” bilateral în jurul căruia 
fluctuațiile maxime autorizate sunt de plus/minus 2,25%. Ecu este un 
„coş valutar”, valoarea sa fiind media monedelor ţărilor membre 
ponderate cu ponederea fiecărei economii în economia comunitară. 
Efectele pozitive ale introducerii SME a permis semnarea în 1987 a 
“Actului Unic European” care prevedea instaurarea pieţei unice de la 
1 ianuarie 1993 şi a “Tratatului de la Maastricht” care prevedea 
crearea monedei unice europene din 1999 (Euro). 

CEE: Comunitatea Economică Europeană 
Creată prin Tratatul de la Roma (25 martie 1957) 


Obiectiv: construcția unei pieţe unice permițând libera circulaţie a 
mărfurilor, apoi a capitalurilor şi a forţei de muncă. 


Etape 

- Ianuarie 1958: apariţia “pieţei comune” între şase ţări (Republica 
Federală a Germaniei, Franţa, Italia, Brlgia, Olanda, Luxermburg); 

- Iulie 1968: politica comercială comună; 

- Ianuarie 1972: lărgirea prin aderarea Marii Britanii, Danemarca şi Irlanda; 

- Ianuarie 1981: aderarea Greciei; 

- Ianuarie 1986: aderarea Spaniei şi Portugaliei; 

- Ianuarie 1987: “Actul Unic European”; 

- 9 şi 10 decembrie 1991: semnarea Tratatului de la Maastricht de către 
Consiliul European. Este un tratat de uniune economică, monetară şi politică 
care prevede adoptarea monedei unice europene cu data de 1 ianuarie 1999; 

- l ianuarie 1993: “Piaţa Unică Europeană”; 

- 1 noiembrie 1993: intrarea în vigoare a Tratatului de la Maastricht şi 
constituirea Uniunii Europene (UE); 

- Aprilie 1994: Polonia şi Ungaria depun cererile de aderare la UE 

- 9 mai 1994: Estonia, Letonia şi Lituania obţin statutul de „parteneri 
asociaţi”; 

- 9-10 decembrie 1994: Consiliul European de la Essen unde se 
manifesta voinţa lărgirii a UE către toate ţările central şi este europene; 

- 1 ianuarie 1995: aderarea Austriei, Finlandei şi Suediei (Norvegia 
refuză aderarea în urma unui referendum naţional); 

- Martie 1995: UE şi Turcia semnează un acord de stabilire a unei uniuni 
vamale între ele cu începere de la 1.[.1996; 

- 12 iunie 1995: semnarea acordului de asociere între UE şi Estonia, 
Letonia şi Lituania; 

- 15 iunie 1995: România şi Slovenia depun cerere de aderare la UE 

- Decembrie 1999: Conferinţa de la Helsinki: România este invitată să 
înceapă negocierile de aderare. 


Uniunea Europeană numără în prezent 15 state membre şi 
deține 40% din comerțul mondial iar schimburile intracomunitare 
reprezintă 60% din schimburile realizate de către membrii ei. 

Conform hotărârilor Summitului de la Copenhaga din 
decembrie 2002, Uniunea Europeană şi-a mărit numărul de membri cu 

încă zece ţări de la 1 ianuarie 2004 (Polonia, Ungaria, Republica 
Cehă, Slovacia, Slovenia, Estonia, Letonia, Lituania, Malta şi Cipru). 

România a obţinut la acelaşi summit menţionarea datei de 1 
ianuarie 2007 drept moment al aderării. S-a prezentat „foaia de 
parcurs” pentru viitorii cinci ani prin care se prezintă prioritățile pe 
care România trebuie să le îndeplinească până la acea dată. 


4. Raţionamente economice ale integrării 


Prezentul capitol îşi propune să analizeze integrarea din punctul 
de vedere al raţionamentelor ei economice. 

Aprecierile prezente în literatura de specialitate, în ceea ce 
priveşte evaluarea efectelor integrării economice, sunt diferite nu 
numai deoarece în fiecare stadiu al integrării pot apărea atât efecte 
pozitive, cât şi negative, dar şi datorită modului diferit în care sunt 
percepute aceste efecte în fiecare dintre ţările membre ale pieţei unice 
europene. 


1. Un compromis între liber-schimb şi protectionism 


Celebra expresie: „Laissez faire, laissez passer” pronunţată — se 
pare — de către Vicent de Gournay (1712-1759) este considerată 
expresia sintetică a opoziției pe care reprezentantii revoluției 
industriale a secolului al XVIII-lea le-au avut-o față de politicile 
protecţioniste. 

Politicile protecționiste au fost expresia mercantilismului. Se 
consideră că economia naţională nu trebuie să importe decât ceea ce nu 
poate produce, şi doar la cele mai mici preţuri posibile, şi nu trebuie să 
exporte decât la cele mai mari preţuri posibile. 

Această concepție avea o viziune exclusiv monetară a 
îmbogoțirii, ceea ce impunea ca participarea la comerţul internațional 
să fie recomandabilă numai în condițiile în care aducea — în mod 
obligatoriu — un excedent al balanței comerciale. 

În concluzie, comerţul internaţional avea, pe ansamblu o soluţie 
nulă deoarece o naţiune se îmbogăţea cu atât, cu cât altă naţiune pier- 
dea în cadrul schimbului. 

Revoluţia industrială aduce în prim plan necesitatea amplificării 
şi permanentizării schimburilor comerciale internaţionale în scopul 
accesului la factorii de producţie. În faţa acestei realităţi, teoria econo- 
mică renunţă la tentația abordării exclusiv mercantiliste a schimburilor 
internaționale, afirmând că o naţiune se poate îmbogăţi prin interme- 
diul schimburilor internaționale în aceeaşi măsură în care se poate 
îmbogăţi prin rezultatele producției de bunuri materiale. 

În concluzie, se acreditează ideea comerțului internaţional ca 
soluție pozitivă a dezvoltării, prin care toţi partenerii au de câştigat, 
chiar dacă în proporții diferite. 

Soluţia pozitivă pe care o oferă schimburile internaționale este 
rezultanta procesului de specializare a ţărilor în domeniile în care 
beneficiază de condiţii favorabile din punctul de vedere al utilizării 
factorilor de producţie. 

Specializarea - privită la nivel global - exprimă conceptul de 
diviziune internațională a muncii. 

Diviziunea internaţională a muncii exprimă procesul de reparti- 
zare a producţiei mondiale pe ţări sau zone economice care, 
specializându-se intră, între ele, în relaţii de complementaritate. 

Teoria specializării prin diviziunea internaţională a muncii a avut 
mai multe etape de dezvoltare: 

- teoria avantajului absolut, dezvoltată de către Adam Smith: o 
economie se specializează şi exportă acele mărfuri pentru care are un 
avantaj absolut în raport cu toţi concurenţii săi şi importă acele mărfuri 
pentru a căror producere se află în dezavantaj; 

- teoria avantajului comparativ, dezvoltată de către David 
Ricardo: o economie care nu dispune de nici un avantaj absolut este 
totuşi interesată într-o politică de liber-schimb, deoarece se poate 
specializa în producerea şi exportul acelor mărfuri pentru care 
dezavantajul este cel mai mic; 

- teoria dotării factoriale (HOS), dezvoltată de Heckscher, Ohlin 
şi Samuelson: orice economie este dotată, mai mult sau mai puţin, cu 
factori de producţie, deci, ar trebui să se specializeze în producerea şi 
exportul acelor mărfuri care necesită acea combinare a factorilor de 
producţie ce asigură cea mai bună utilizare a factorilor de care dispune 
în cea mai mare măsură; 

- teoria ciclului de viaţă a produsului, dezvoltată de către Vernon: 
după ce a fost testată pe piaţa internă, o marfă poate fi exportată iar pro- 
ducerea sa delocalizată într-o altă ţară unde condițiile utilizării factori- 
lor de producţie se caracterizează prin costuri mai mici. Din noua ţară 
de producere, marfa poate fi importată la preţuri mai mici în ţara de ori- 
gine care beneficiază astfel şi de producerea unor noi mărfuri. 

Politicile de lber-schimb s-au dovedit a fi un stimulent al iniţi- 
ativei antreprenoriale şi al dezvoltării activității economice deoarece 
oferă posibilitatea aprovizionării cu factori de producţie la preţurile 
cele mai mici ale pieţei, la un moment dat şi, mai ales, oferă posibili- 
tatea unei specializări determinate prin elemente de competitivitate, în 
contextul diviziunii internaționale a muncii. 

Avantajele pe care le oferă politicile de liber-schimb ne-ar da 
dreptul să considerăm că viitorul relațiilor economice internaţionale nu 
va mai putea fi bazat pe politici protecţioniste. Însăşi existenţa şi per- 
manenta dezvoltare a diviziunii internaţionale a muncii devine o clauză 
de necompatibilitate cu protecţionismul. 

Fără excepție, analiştii de factură clasică şi neoclasică subliniază 
virtuțile pe care le au politicile de lber-schimb. Astfel, pe plan mon- 
dial se realizează o alocare optimă a resurselor, ţările specializându-se 
internațional în domeniile cele mai avantajoase; accentuarea concu- 
renţei externe obligă producătorii interni să eficientizeze producția; 
impulsionează modernizarea producției prin accelerarea ritmului acti- 
vităţii de cercetare-dezvoltare. 

Devine lesne de înţeles de ce o zonă regionalizată economic prin 
integrare ar recurge la o politică susţinută de liberalizare a schimburi- 
lor, transformând acest tip de politici comerciale în principiu esenţial 
al gestionării relaţiilor economice între ţările membre. Nici un alt mod 
de gestionare al relaţiilor intracomunitare nu ar fi putut aduce mai 
mari, mai constante şi avantaje reciproce decât cel al liberalizării flu- 
xurilor de factori de producție. 

Cercetarea raționamentelor economice ale integrării nu se poate, 
însă, mulţumi numai cu aceste argumente. Chiar dacă, din punct de 
vedere teoretic, sunt corecte, ele singure, nu pot explica nici necesita- 
tea, şi nici rezultatele integrării. 

Desigur, aşa după cum s-a văzut, integrarea economică în zona 
de Vest sau de Est a Europei a avut extrem de importante raționamente 

politice, şi este greu de elaborat o scară de valori pe care să putem 
ierarhiza argumentele economice sau politice ale începuturilor Uniunii 
Europene sau ale Consiliului de Ajutor Economic Reciproc. Putem 
însă afirma că, indiferent de poziția pe care argumentul economic a 
avut-o faţă de cel politic, în momentul demarării procesului de inte- 
grare, atât în Vest cât şi în Est, dezvoltarea şi consolidarea acestui pro- 
ces a depins în mod esenţial şi de argumentul economic. 

lată de ce, raţionamentele economice ale integrării le conside- 
răm nu numai importante pentru înţelegerea fenomenului, dar şi pil- 
duitoare pentru o ţară ca România care aspiră spre o integrare cât mai 
rapidă. 

Sintetizând argumentația, putem afirma că orice proces de inte- 
grare economică pleacă de la ideea liberului-schimb între membrii res- 
pectivei integrări. Fără liberalizarea fluxurilor de factori de producție 
nu se poate crea o piaţă internă unică. Piaţa internă unică aduce avan- 
tajul pe care şi-l doresc toţi participanţii, adică oferă oportunităţi mai 
mari şi mai diversificate atât cererii, cât şi ofertei. Se creează posibilități 
sporite de aprovizionare cu factori de producție şi, evident, posibilități 
sporite de vânzare a produselor realizate. 

Piaţa unică nu reprezintă însă un avantaj permanent şi ar fi greşit 
să considerăm că procesul de integrare îşi argumentează necesitatea 
doar pe posibilitatea extinderii proporțiilor pieţelor naţionale până la 
proporțiile, considerabil mai mari, ale unei pieţe unice. Există, din acest 
punct de vedere, două elemente pe care analiza trebuie să le ia în seamă: 

- limitele şi restricţiile pe care, în mod generic, le are orice piaţă - 
indiferent de mărimea ei - ca urmare a climatului concurenţial ce o 
caracterizează; 

- raportul dintre piaţa unică regionalizată (integrată) şi piaţa 
mondială (globalizată). 

Limitele şi restricţiile generice ale pieţei. Teoria economică dez- 
bate de mult timp această problemă, atât sub forma teoriei „eşecurilor 
pieţei” cât şi sub forma, mai actuală, a teoriei „economiei morale”. Din 
punctul de vedere al raționamentelor economice ale integrării, consi- 
derăm că aceste teorii nu se înscriu în aria argumentelor necesare, 
deoarece tratează piaţa ca pe o categorie generală a economiei, fără a 
analiza deosebirile care pot apărea între „piaţă unică" şi „piaţa naţio- 
nală”, în general, teoria economică nu a dovedit o preocupare susținută 

în direcţia cercetării nivelului la care limitele sau restricțiile generice 
ale pieţei sunt reprezentate în contextul pieţei unice, ca tip de piaţă 
specific integrării economice. 

În realitate, piaţa unică - rezultată ca urmare a procesului de inte- 
grare - se caracterizează prin tendinţe de reevaluare a unor mecanisme 
ale concurenţei, bine cunoscute la nivelul pieţei naționale. O astfel de 
reevaluare apare în ceea ce priveşte tipul de concurenţă cunoscut sub 
numele de „situaţie de monopol”. 

Aşa după cum se ştie, în situația de monopol întreprinderile, 
aflându-se pe o piaţă ce-şi controlează intrările şi ieşirile, fixează pre- 
tul, care, pentru ele, nu este o mărime „dată” de piaţă, ci o mărime 
„variabilă". Fixarea preţului este o variabilă a funcţiei de maximizare 
a profitului. Acesta, la rândul său, este supus efectului a două tendinţe 
contrare: o tendinţă a preţului (mărimea preţului va duce la creşterea 
profitului) şi o tendinţă a cantității (mărimea preţului va diminua can- 
titatea de marfă vândută, în conformitate cu dinamica cererii). 

Piaţa unică reevaluează mecanismul prin care situaţia de mono- 
pol poate apărea deoarece concurenţa nu mai depinde exclusiv de un 
anumit raport între cerere şi ofertă, ci şi de posibilitățile mult mai mari 
de intrare şi ieşire liberă în şi de pe piaţă. Astfel, pe o piaţă unică, 
liberalizată din punctul de vedere al intrărilor şi ieşirilor în şi de pe 
piețele naţionale integrate, chiar şi o ofertă exprimată de către un 
număr extrem de mic de întreprinderi nu duce la o situație de 
monopol. Pe piaţa unică există, astfel, un climat de concurenţă care 
nu mai permite fixarea preţurilor la nivelul impus de ofertant!. 

În acest fel, la nivelul pieţelor naţionale, incluse prin integrare 
în piaţa unică, se realizează o intrare şi o ieşire liberă a eventualilor 
competitori care, în dorinţa de a obţine profitul maxim, îşi dispută 
locul fără a fi opriţi de cheltuielile suplimentare pe care ar fi trebuit să 
le facă pentru intrarea şi, respectiv, ieşirea de pe piaţă. Exemplul cel 
mai nimerit poate fi acela al transportului aerian. Legăturile aeriene 
între ţări se fac, de regulă, prin acorduri bilaterale între diferitele com- 


i Conceptul de „piaţă disputată” (contestată) explică această situaţie specifică intrărilor si ieşirilor libere, 
care îşi găseşte materializarea în tipul de piaţă unică. La nivelul unei pieţe unice naţionale, disputarea 
pieţei este o situaţie mai rar întâlnită, ea fiind posibilă doar pe pieţe naţionale extrem de mari, mai ales în 
condiţiile în care acestea sunt conglomerate de pieţe individualizate prin reglementări, măcar în parte, 
diferenţiate (S.U.A.). Vezi teoria „contestable market" (W. J. Baumol, J. C. Panzar, R. D. Willing. 
Contestable Markct and the Theary of Industrial Strucrure. Harcourt, 1982). 

panii aeriene naţionale care stabilesc ce companie efectuează zborul 
pe o anumită destinaţie. Pe o piaţă unică, acest tip de acord „mono- 
polist” poate fi disputat (contestat) de oricare altă companie aeriană, 
chiar dacă nu îşi are originea într-una din ţările între caxe se efectuea- 
ză zborul. 

Piaţa unică determină însă, la nivelul întreprinderii, şi o atitudine 
de protecție față de imposibilitatea de a se poziţiona într-o situație de 
monopol. In acest sens, asistăm la reevaluarea mecanismului concuren- 
tei şi din punctul de vedere al strategiei de piaţă pe care o concepe şi o 
concretizează marile întreprinderi. Liberalizarea fluxurilor de factori de 
producție pe care o realizează piaţa unică impune marilor întreprinderi 
o strategie de „blocare" a unor noi competitori care ar deveni periculoşi 
tocmai prin diferența favorabilă de costuri, ca efect al liberalizării. 
Această strategie de „internalizare" constă în crearea în interiorul pieţei 
unice a unui spațiu economic integrat la nivelul întreprinderii. 

În acest „spaţiu intern” al întreprinderii, ea este aptă de a controla 
într-o manieră majoritară acele elemente ale producției şi distribuţiei 
care îi pot asigura maximizarea profitului la adăpost de o concurenţă 
stimulată de cadrul liberalizat al pieţei unice. 

Piaţa unică aduce o viziune nouă asupra concurenţei şi pentru că 
favorizează procesul de omogenizare a condiţiilor de manifestare a 
ofertei pe piaţă. Cadrul liberalizat şi circulaţia liberă a persoanelor fac 
nu numai posibilă, dar şi necesară din punct de vedere concurenţional, 
omogenizarea ofertei care se realizează prin: standardizarea condițiilor 
de producție, uniformizarea produselor şi „normalizarea" cererii, adică 
modelarea şi structurarea cererii în raport de cerinţele ofertantului şi nu 
al clientului”. 

„În aceste condiții, concurenţa nu se mai manifestă prioritar prin 
diferenţa de cost sau de sortiment, ci prin diferenţa dintre capacitatea 
de marketing a fiecărei întreprinderi în parte. Concurența se mută de la 
producție la vânzare, ceea ce explică expresia des întâlnită în businessul 
occidental: este mai greu să vinzi decât să produci’. 


2 W, Andreff. Les multinationaks globales. Reperes, La Decouverte, 1996. 
? H. Markowitz. Mean-Variance Analysis in Portofolio Choice and Capital Market. Blackwell, 
1987. 

Raportul dintre piaţa unică regionalizată (integrată) şi piaţa 
mondială (globalizată). Pentru analiză este necesară acceptarea 
conceptului prin care piaţa este un ansamblu de agenți economici care 
funcţionează ca centre de decizie autonomă, legate între ele prin relaţii 
de schimb care conduc la interdependența prețurilor şi a cantităților. 

Rezultă că nu se poate vorbi de piaţă nici atunci când agenţii eco- 
nomici de talie mare sunt nevoiţi să accepte deciziile celor de tale 
mica, şi nici atunci când aceştia din urmă sunt nevoiţi să accepte deci- 
ziile primilor. De asemenea, nu se poate vorbi de piaţă atunci când pre- 
ţurile nu mai sunt dependente de cantităţi, şi nici atunci când deciziile 
nu sunt luate de către agenţii economici, ci de către o putere adminis- 
trativă, exterioară pieţei. 

În acest sens, putem spune că piaţa este o funcţie a concurenţei 
ŞI că, aşa cum există concurenţă perfectă şi imperfectă, există şi grade 
diferite de perfecțiune şi de imperfecţiune a pieţelor. 

Concurența perfectă şi piaţa imperfectă sunt situaţii teoretice, 
posibil de analizat doar într-o abordare statică a mecanismelor de 
schimb. Concurența imperfectă şi piaţa imperfectă (monopolistică) a- 
parţin, însă, economiei reale şi se caracterizează prin capacitatea de a 
combina o multitudine de forţe concurenţiale şi monopoliste. Combi- 
narea acestor forțe este nu numai o consecinţă a evoluţiei mecanisme- 
lor şi instituţiilor pieţei ci şi a dinamicii raporturilor dintre agenţi din 
punctul de vedere al evoluţiei capacităţii lor de a sigura o cât mai bună 
alocare a factorilor de producție. 

Din acest motiv, piaţa se află în permanenţă într-o situaţie pe 
care o putem numi de „instabilitate a regimului concurenţei”. O astfel 
de instabilitate se accentuează dramatic în perioadele de creştere eco- 
nomică şi de dezvoltare pe termen mediu şi lung. Nu trebuie înţeles că 
ar fi vorba despre o situație caracterizată doar prin instabilitatea preţu- 
rilor, ci a modului de manifestare a concurenţei, chiar dacă una dintre 
consecinţele acesteia poate fi şi instabilitatea preţurilor, dar privite sub 
aspectul regimului de preţuri. 

Această situaţie nu trebuie înţeleasă în sensul unei tendinţe per- 
manente de evoluţie spre o combinare a forțelor concurențiale care să 
ducă Ia instituţtonalizarea oligopolului. 

Instabilitatea regimului concurenţei defineşte o „mutaţie” per- 
manentă de la un tip de concurenţă la alta, prin care agenţii economici 

trec- de la o perioadă la alta - de la concurenţa eterogenă la una de tip 
oligopol, de la oligopol la o situaţie de antantă temporară, de la mono- 
pol la oligopol etc, etc, etc. 

Agenţii economici nu urmează toţi aceeaşi tendință de dezvoltare, 
iar acestea, la rândul lor, nu sunt irevocabile sau ireversibile. Tocmai 
din acest motiv, însuşi regimul concurenţei nu ponte fi de aceeaşi ten- 
dinţă, irevocabil şi ireversibil. 

Cele mai importante spaţii economice integrate la nivelul unei 
pieţe unice integrate sunt spaţiul industrial integrat şi spaţiul integrat al 
serviciilor. 

Spațiul industrial integrat asigură, prin avantajele de liber-schimb, 
o eficienţă superioară alocării factorilor de producţie. El beneficiază de 
„transferuri conceptuale” care îi permite o foarte importantă 
economisire de factori. Astfel, prin liberalizare, se „transferă” 
cunoştinţe, informaţii şi criterii de referinţă, ceea ce acordă activităţii 
industriale: 

- recunoaşterea unanimă şi gratuită a calității şi structurii 
produsului pe orice segment al pieţei unice (unificarea normativelor 
tehnice); 

- recunoaşterea unanimă şi gratuită a drepturilor şi obligațiilor 
de marcă pe orice segment al pieţei unice (unificarea normativelor şi 
procedurilor contractuale în raport de beneficiar şi protecția 
consumatorului); 

- posibilitatea preluării şi însuşirii rezultatelor cercetării şi 
inovației considerate conforme cu specificaţiile şi normele de 
siguranță ale pieţei unice (acordarea dreptului la „normalizare 
tehnică”). 

Prin astfel de avantaje, spaţiul industrial integrat realizează con- 
dițiile unei activități cu trend constant de profit, cel puţin prin urmă- 
toarele elemente: 

- asigură condiţii de accelerare procesului de adaptare a 
industriei la procesele de transformare structurală, determinate de 
progresele ştiinţifice şi diversificarea cererii; 

- asigură eliminarea decalajelor dintre diferitele zone industriale 
ale pieţei unice în ceea ce priveşte inovarea şi modernizarea produselor; 

- asigură un climat de colaborare între diverşi agenţi economici 
implicaţi în activităţi industriale. 

Spaţiul integrat al serviciilor se bucură de aceleaşi avantaje ale 
„transferurilor conceptuale” datorate liberalizării dar are şi anumite 
particularități datorate specificului de activitate. Astfel, se realizează o 
simplificare şi unicizare a procedurilor de autorizare şi control al ser- 
viciilor financiar-bancare, a celor de transport şi comunicaţii. 

În raportul pieţei unice cu piaţa mondială elementele de 
organizare prin liber-schimb de care beneficiază prima, pot fi 
considerate avantaje nete. Într-adevăr, o piaţă unică, bazată pe 
principiile liberului schimb şi pe libera circulaţie a fluxurilor de factori de 
producţie intră în fluxurile pieţei mondiale cu un plus de competitivitate 
datorat atât unor costuri mai mici obținute prin efectele normale ale 
integrării dar şi unei mai mari capabilități de ridicare a nivelului 
productivităţii prin efectele politicilor comune de inovare şi modernizare. 

Realitatea arată însă, că avantajele pieţei unice în confruntarea cu 
piața mondială nu numai că nu sunt întotdeauna evidente, dar nici nu 
se obțin doar prin simplele atribute ale integrării. 

Piaţa mondială actuală are anumite caracteristici care trebuie să 
fie analizate prin prisma efectului de anulare pe care îl pot avea asupra 
avantajelor pieţei unice integrate. Astfel: 

- schimburile internaționale se explică prin diferenţele de 
specializare ce apar în cadrul diviziunii internaţionale a muncii, şi 
care au drept rezultat apariția unor produse de tipuri şi calități diferite. 
în actualele condiţii, diferenţele nu se manifestă numai între tipuri 
diferite de mărfuri, ci şi între mărfuri similare, ceea ce face ca o parte a 
schimburilor să se efectueze în interiorul aceleiaşi ramuri; 

- diferențele între mărfuri nu mai sunt numai de tip sau 
sortiment, ci şi de generaţie tehnologică şi grad de maturitate; 

- variația ofertei a devenit un element mai important de 
impulsionare şi diversificare a schimburilor decât variația cererii; 

- apariţia şi dezvoltarea noilor ţări industrializate a determinat şi 
apariția unor strategii naţionale de dezvoltare, de tipul „export 
orientedindustries” care  perturbă circuitele tradiționale de 
aprovizionare internațională cu factori de producție: 

- dezvoltarea unor zone economice aflate sub influența unor 
nuclee industriale de forță (ex.: zona asiatică de coprosperitate în jurul 
nucleului japonez) concentrează zonal fluxul de investiții directe, 
perturbând fluxul internațional de capital. 

Sunt elemente care obligă piaţa unică integrată să-şi redeseneze 
strategia comercială atât în direcția valorificării avantajelor integrării 
în condiţiile orientării spre zone sau pieţe netradiționale până la acea 
dată, dar care - prin stadiul în care se află -, nu pot reprezenta o 
concurenţă efectivă în faţa avantajelor integrării, cât şi valorificării 
avantajelor integrării prin protejarea temporară şi conjuncturală a 
acelor segmente ale pieţei unice integrate care nu se pot adapta rapid 
noilor condiţii impuse de dinamica pieţei mondiale sau de efectele 
unor evenimente sau situații excepţionale (războaie, criza financiară 
sau a materiilor prime, recesiuni zonale sau generalizate etc.). 

Elementele analizate mai sus arată că procesul integrării este 
fructul conceptului  liberalizării schimburilor şi fluxurilor 
internaționale a factorilor de producție şi îşi explică existența prin 
avantajele competiționale care le obține prin această liberalizare. În 
acelaşi timp, trebuie subliniat faptul că înseşi aceste avantaje ale 
liberalizării devin reale şi evidente doar în condițiile în care piața 
unică, ce se creează prin integrare, se protejează față de efectele 
competiționale ale mediului său extem, reprezentat de către piața 
mondială. 

Atât liberalizarea în interiorul zonei integrate, cât şi protecția sa 
față de exterior au intensități şi forme de manifestare diferite, în func- 
ție de gradul de intensitate pe care procesul de integrare îl cunoaşte la 
un moment dat. Dinamica procesului este o funcție a unor condiții con- 
crete de natură economică, politică, socială, culturală şi chiar geopoli- 
tică dar, din punctul de vedere al etapizării procesului de integrare, lite- 
ratura economică a reuşit să elaboreze o schemă bazată nu numai pe 
etapizarea istoriografică, ci şi pe evoluția raportului dintre liberalizarea 
fluxurilor economice şi centralizarea deciziilor de politică economică. 

Analiza acestei scheme logico-istorice face obiectul paragrafu- 
lui următor. 


2. Formele integrării economice 
Cunoscutul economist Bela Balassa (1928-1991) a stabilit o ti- 


pologie a integrării care distinge cinci trepte pe scara evoluției acestui 
4 i S NS S è . A 
proces . Fiecare treaptă reprezintă o formă de integrare caracterizată 

printr-o relație de dominare faţă de cea precedentă şi de subordonare 
față de cea ulterioară. Acestea sunt: 

1. Zona de liber-schimb - se caracterizează prin faptul că țări- 
le membre elimină, între ele, tarifele vamale şi restricţiile cantitative 
dar păstrează, fiecare în parte, protecția inițială față de restul lumii . 

2. Uniunea vamală — se distinge faţă de zona lberului-schimb 
prin faptul că se adoptă o politică comercială comună şi un tarif vamal 
comun faţă de restul lumii. 

3. Piaţa comună — formă superioară uniunii vamale prin 
eliminarea între ţările membre a tuturor restricțiilor privind libera 
circulaţie a factorilor de producție. 

4. Uniunea economică (Piaţa Unică) — adaugă pieţei comune 
procesului de armonizare a politicilor economice. 

5. Uniunea economică şi monetară — introduce autoritatea 
supranațională în reglementarea politicilor economice şi crează 
condiţiile necesare trecerii la o moneda unică. 


2.1. Integrarea comercială 
2.1.1. Zona de liber scbimb 


Crearea zonei de liber-schimb presupune eliminarea taxelor 
vamale şi a restricțiilor cantitative (cote, contingentări) asupra bunurilor 
şi serviciilor care circulă între ţările participante. Concomitent, fiecare 
ţară participantă îşi menţine propriul său sistem vamal în raport cu toate 
celelalte ţări care nu fac parte din zona liberului-schimb. 

În practică, procesul de renunțare la taxe vamale sau la contin- 
gentări are un caracter progresiv şi este posibil ca unele bunuri şi ser- 
vicii să fie chiar excluse de la statutul liberului-schimb. Această exclu- 
dere s-a aplicat, de exemplu, produselor agricole în cadrul Asociaţiei 
Europene a Liberului-Schimb (AELS) sau în cadrul acordurilor de 
liber-schimb între Uniunea Europeană şi ţările Europei Centrale şi de Est. 

În afara produselor agricole, practica zonelor de liber-schimb a 
arătat că o altă excludere de la renunţarea la taxe vamale este aceea a 
serviciilor financiare. Aşa după cum s-a arătat, zonele de liber-schimb 
exclud practica renunțării la taxe vamale în cazul circulației factorilor 
de producţie. În măsura în care circulaţia capitalurilor este considerată 

o circulaţie a unui factor de producție, evident, nici serviciile financiare 
nu pot beneficia de avantajul renunţării la taxe. 

În cadrul zonei de liber-schimb, fiecare ţară membră are dreptul 
să adopte o politică proprie comercială față de ţările aflate în afara 
zonei libere. Această libertate de decizie are însă, în practică, efecte 
perverse, deoarece poate favoriza tendinţa unor ţări membre de a evita 
obstacolul barierelor vamale în raporturile cu ţările din afara zonei, 
prin posibilitatea de a folosi cele mai mici taxe vamale practicate în 
interiorul zonei faţă de ţările din afara zonei. 

Să exemplificăm. Presupunem că ţara A - membră a zonei de 
liber-schimb - are un nivel al taxelor vamale faţă de ţările nemembre 
de 30%, iar ţara B - membră a zonei de liber-schimb - un nivel de 
15%. Sunt nivele diferite, deoarece ţările membre au dreptul de a decide 
individual nivelul taxelor în raport cu ţările nemembre. In acest caz, 
țările nemembre vor avea interesul să exporte, într-o primă etapă, către 
țara B mărfurile care, în realitate sunt destinate ţării A. Din ţara B se 
reexporta în ţara A, beneficiind de reducerea de taxe care funcționează 
între ţările membre ale zonei de liber-schimb. în acest fel, nivelul 
taxelor stabilite de către ţara A rămâne neoperant, fiind evitat prin tran- 
zitul pe care mărfurile le fac prin ţara B. 

În dorinţa de a elimina o astfel de situaţie,(.acordurile de liber- 
schimb nu se aplică, în majoritatea cazurilor, decât produselor care 
provin în mod efectiv din ţările membre ale zonei. Pentru a respecta 
această reglementare s-au definit criterii de origine ale produselor. 

O altă dificultate a funcționării zonelor libere apare atunci când 
există aşa-numitele raporturi trilaterale. 

Să exemplificăm. Țara C are un acord de liber-schimb cu ţara D 
care, la rândul ei, are un acord de lber-schimb cu ţara E. Țara E poate 
astfel utiliza tata D pentru a permite intrarea mărfurilor ei în ţara C, 
beneficiind de facilităţile vamale existente nu între ca şi C, ci între D şi C. 

În acest caz, soluţia nu poate fi alta decât extinderea acordului de 
liber-schimb, prin încheierea unui acord direct între ţările C, D şi E. 

Teoria clasică şi neoclasică indică situaţia creată prin funcționarea 
zonei de liber-schimb la rangul de „situaţie privilegiată” arătând ca a- 
ceasta asigură avantaje tuturor participanţilor. Reprezentanţii acestor 
şcoli de gândire economică sunt partizanii eliminării oricărui tip de bari- 
eră vamală în desfăşurarea schimburilor comerciale. Mai mult, elimina- 


163 


rea barierelor este considerată ca un factor important de ridicare a nivelu- 
lui de trai al populațiilor din țările membre ale unei zone de liber-schimb. 

Abordarea clasică şi neoclasică suferă, însă, de un optimism care 
nu-şi găseşte întotdeauna un corespondent în rezultatele economiei sale. 
Viaţa a demonstrat că zonele de liber-schimb au şi multiple limite şi 
inconveniente pe care clasicii şi neoclasicii le-au subestimat datorită 
interpretării exclusiviste a unei ipoteze. Astfel, teoriile clasice şi neoclasi- 
ce au transformat o ipoteză într-o axiomă, considerând că atât totalitatea 
schimburilor internaționale, cât şi a relațiilor economice interne fiecărei 
economii naţionale se desfăşoară în condițiile unei concurențe perfecte. 

Realitatea arată însă că elementele concurenței imperfecte sunt 
extrem de importante, atât în structura schimburilor economice inter- 
naţionale, cât şi la nivelui economiilor naţionale. 

Literatura economică subliniază, de exemplu, importanța deose- 
bită pe care o au două dintre elementele concurenţei imperfecte”. 

Primul element îl reprezintă costul reconversiei curente. 

În condiţiile actuale de concurență, specializarea pe produse sau 
utilizarea avantajelor oferite de o locaţie cu costuri mai mici a factori- 
lor de producţie detennină apariţia unui permanent proces de ajustare 
a activităţii curente care se traduce prin operaţiuni de lichidare a unor 
unităţi de producţie, de înfiinţare a altora sau de delocalizare şi seg- 
mentare a producţiei. Toate aceste operațiuni necesită „costuri de ajus- 
tare sau de restructurare” care se ridică la valori considerabile şi care, 
atât prin natura, cât şi prin volumul lor deteriorează condițiile de 
desfăşurare a unei concurenţe perfecte. 

Acesta este şi motivul pentru care unele sectoare ale activităţii de 
producție sunt excluse din acordurile de liber-schimb, deoarece costu- 
rile de restructurare le pun într-o situaţie atât de dificilă încât este nece- 
sară o politică de subvenţionare a acestora, mai ales în ceea ce priveşte 
acoperirea cheltuielilor de reconversie, recalificare şi regionalizare a 
forţei de muncă. 

Fondurile structurale (de reconversie) ale Uniunii Europene au fost 
concepute tocmai pentru a contrabalansa cheltuielile ocazionate la nive- 
lul diverselor ramuri şi activităţi prin costurile de ajustare/restructurare. 


1 Vezi Dominique Redor. Economie européenne, Hachette Livre, Paris, 1999, p. 7-33. 

Al doilea element de concurență imperfectă îl reprezintă politica 
de protejare a industriilor emergente şi amendamentelor economiei de 
scară. 

Teoriile clasice şi neoclasice consideră concurența perfectă, 
deoarece presupun ca fiind adevărată condiția conform căreia randa- 
mentul este constant sau are o descreştere în funcţie de dinamica eco- 
nomiei de scară. Altfel spus, dacă, de exemplu, se dublează cantitatea 
factorilor de producţie utilizaţi se dublează şi volumul producției (ran- 
dament constant) sau volumul producției creşte cu mai puţin decât 
dublul (randament descrescător). 

În realitate, o ţară cu o producţie de scară de mici proporţii 
poate pierde în condiţiile lhberului-schimb dacă este obligată - prin 
eliminarea taxelor vamale, să abandoneze această producție în 
favoarea unei alte ţări care are condiţii pentru o economie de scară 
de proporţii mai mari. În aceeaşi logică se înscrie şi argumentul 
protecției - chiar cu titlu temporar - unei industrii emergente sau a 
unei industrii în proces de restructurare. Protejarea acestor industrii 
le dă posibilitatea ajungerii rapide în situaţia unui randament de 
economie de scară. Această logică a stat şi la baza introducerii unei 
clauze de protecție temporară a industriilor emergente sau în 
restructurare în acordul de liber-schimb între Uniunea Europeană şi 
țările Central şi Est Europene. 

În concluzie, putem spune că limitele pe care zona liberului- 
schimb le prezintă sunt o expresie a dificultăţilor pe care ţările mem- 
bre le au în a evita situaţiile impuse prin eliminarea tarifelor vamale. 
În acelaşi timp se evidenţiază şi inconvenientul costurilor de adminis- 
trare a regulilor de origine a mărfurilor. 

Limitele şi inconvenientele zonei libere pot fi eliminate prin tre- 
cerea pe o treaptă superioară a integrării comerciale care este uniunea 
vamală. 


2.1.2. Uniunea vamală 
In situaţia în care mai multe țări decid să formeze o uniune vama- 
lă, ele acceptă nu numai să-şi armonizeze regulile şi principiile care 


guvernează schimburile comerciale dintre ele (zona de liber-schimb) 
dar şi să definească o politică comercială comună faţă de restul lumii. 

Principalul element al acestei politici comerciale comune este tariful 
exterior comun. 

Uniunea vamală este o treaptă a integrării comerciale care a fost 
supusă unor intense critici. Încă din perioada 1960-1970, J. Viner şi B. 
Balassa” au contrazis teoria clasică a avantajelor liberului-schimb, ară- 
tând că uniunea vamală poate avea efecte perverse în anumite condiţii. 
Aceste efecte ar consta în scăderea nivelului general de dezvoltare eco- 
nomică şi a nivelului de trai al unor ţări care acceptă să facă parte din 
uniuni vamale. 

Pentru înţelegerea acestei situaţii vom utiliza un exemplu cifric. 

Să presupunem că o ţară A intenționează să facă parte dintr-o 
uniune vamală. în tabelul nr. 1 sunt reprezentate costurile de producție 
(se presupune existenţa egalității între costurile şi preţurile de produc- 
ție) pentru patru produse supuse schimbului. Ele sunt produse astfel: în 
țara A, în uniunea vamală din care ţara A intenționează să facă parte, 
şi în restul lumii. 

Comparăm cele trei situaţii posibile în care s-ar putea afla ţara A 
după ce a stabilit relaţii de liber-schimb cu ansamblul mondial (uniu- 
nea vamală + restul lumii), situația sa inițială fiind aceea de politică 
protecționistă (fără nici un acord vamal). 


Tabelul nr. 1 
Costul de producţie a celor patru produse pe zone geografice de origine, 
exprimate în aa monetare 


|| TaaA | Uniuneavamală | Restul lumii | 
Produs o] 
Produsul 2 i 


Produsul 3 


Produsul 4 RE E E E IE 


Dacă ţara A stabileşte relaţii de liber-schimb cu ansamblul eco- 
nomiei mondiale (zona uniunii vamale + restul lumii) atunci, în confor- 
mitate cu teoria clasică a costurilor comparative, ea se va specializa în 
realizarea produsului 1 şi va importa produsele 2 şi 4 de la ţările cuprin- 
se în categoria „restul lumii”, iar produsul 3 din zona uniunii vamale. 


$ J, Vincr. The custom union issue. Carnegie Endowment for International Peace, Reprodus în P. 
Robson, International Economic Integration, Penguin Economic Reading, 1972; B. Balassa. The 
Theory of Economic Integration, Allen and Unwin, 1962. 

Dacă admitem că înainte de a face parte din uniunea vamală, 
adică în poziţia sa inițială protecționistă, aplică un sistem de taxe 
vamale uniform de tipul „ad valorern” (calculat la preţul de producţie) 
de 29% la toate produsele, atunci numai produsul 2 ar fi importat. 
Aceasta deoarece este singurul la care preţul pentru consumatorul din 
țara A, ţinând cont de taxele vamale (8 x 1,2 = 9,6), este inferior pre- 
tului produsului fabricat în ţara A (10). 

În ipoteza în care ţara A ar intra în uniunea vamală, aceasta ar tre- 
bui să elimine taxele vamale, iar tariful exterior comun al uniunii vamale 
cu restul lumii ar fi de 20% (adică taxa vamală pe care ţara A ar aplica-o 
restului lumii după intrarea în uniunea vamală ar fi identică cu cea 
practicată înainte de intrare), atunci am avea situația din tabelul nr. 2. 


Tabelul nr. 2 
Preţul celor patru produse - exprimate în unităţi monetare ale ţării A - pe piaţa 
ţării A după ce a aderat la uniunea vamală cu un tarif exterior comun de 20% 


Pra a Oa sarate Resturi 
Brodal 


rosu PI ÎS 
[Produsul 3 LO ETT) 


Produsul jo pasi 


În cadrul uniunii vamale, ţara A exportă produsul 1 în uniunea 
vamală şi importă din celelalte ţări ale uniunii vamale produsele 2, 3 şi 
4. Astfel, ea încetează să mai aibă legături economice cu restul lumii. 

Care ar fi, în acest caz, avantajele şi dezavantajele pe care ţara A 
le-ar avea după intrarea în uniunea vamală, în comparaţie cu situația sa 
inițială? 

Pentru produsul 3, ţara A este în avantaj, deoarece acest produs 
va fi importat din uniunea vamală. Fiind eliminate taxele vamale, pro- 
dusul va costa pe consumatorul din ţara A doar 9 unități monetare, faţă 
de 10 cât costă în cazul producerii în propria ţară. 

Pentru produsul 2, ţara A va fi în dezavantaj, deoarece produsul 
care înainte de intrarea în uniunea vamală era importat din restul lumii 
Ia un preţ de 8 unități monetare, va fi acum importat din cadrul uniunii 
vamale la un preţ de 9,5 unităţi monetare. 

Pentru produsul 4, ţara A este în avantaj față de situaţia precedentă 
intrării în zona de liber-schimb (perioada politicii de protecţionism) dar 

este în dezavantaj faţă de situația în care se află în zona de liber-schimb 
cea mai favorabilă situaţie este aceea a importului din restul lumii). 

În cazul produsului 3 unde costul de producţie al uniunii vamale 
este inferior costului produsului atât în restul lumii cât şi în ţara A, 
aceasta din urmă este în avantaj față de perioada protecţionismului, 
beneficiind de aşa-numitul „excedent de schimb”. Din contră, în cazul 
produsului 2, ţara A este în dezavantaj datorită aşa-numitului „deficit de 
schimb”. In acest caz, sunt în avantaj celelalte ţări ale uniunii vamale. 

Pentru a avea o evaluare globală a situației ţării A după ce a 
renunţat la politica de protecţionism prin aderarea la uniunea vamală 
este necesară o adiţionare a efectelor obţinute: pe de o parte, fiecare 
unitate importată din produsul 3 aduce ţării A un beneficiu de 1 unitate 
monetară şi fiecare unitate importată din produsul 4 aduce un beneficiu 
de 0,5 unități monetare; pe de altă parte, pentru fiecare unitate 
importată din produsul 2, ţara A pierde 1,5 unităţi monetare. 

Bilanţul rezultatelor obţinute de către ţara A prin intrarea în uni- 
unea vamală depinde, deci, de două elemente: 

- de ponderea fiecărui produs în importurile totale (dacă, de 
exemplu, țara A ar fi un mare importator al produsului 2, atunci intra- 
rea în uniunea vamală ar însemna o pierdere importantă); 

- de nivelul tarifului exterior comun (cu cât acesta este mai ridi- 
cat, cu atât mai mult deficitul de schimb va fi mai mare, ceea ce va dez- 
avantaja ţara nou intrată în uniunea vamală). 

Rezultă că.deşi hberul-schimb este situația cea mai favorabilă 
economiei internaționale, trecerea unei ţări de la politica protecţionis-tă 
la un stadiu intermediar de liberalizare (uniunea vamală) poate însemna 
o pierdere cu repercusiuni atât asupra nivelului general de dezvoltare, 
cât şi asupra nivelului de trai. 

Ar fi însă greşit să se generalizeze o astfel de concluzie fără a 
ține seama şi de alte elemente, mai puţin negative, care caracterizează 
uniunea vamală. 

Unul dintre acestea este reprezentat de avantajele pe care le oferă 
uniunea vamală în condiţiile randamentelor crescătoare ale economiei 
de scară. 

Dacă prin producția de scară randamentele sunt crescătoare (efi- 
cacitatea ramurii sau domeniului de activitate creşte o dată cu creșterea 
volumului producției), atunci intensificarea schimbului de mărfuri (de 

exemplu, prin faptul că ţara A produce mai mult din produsul 1 iar 
celelalte ţări din uniunea vamală produsele 2, 3 şi 4) determină o redu- 
cere a costului de producție pe unitate de produs (în exemplele cifrice 
folosite în tabelele 1 şi 2 s-a considerat - din motive didactice - că 
aceste costuri sunt constante oricare ar fi nivelul producţiei). Aceste 
reduceri de costuri permit uniunii vamale să producă în condiții de efi- 
ciență superioare restului lumii. 

Un alt avantaj al uniunii vamale - în strânsă legătură cu cel pre- 
zentat mai sus- constă în faptul că permite creşterea ponderii ţărilor 
membre pe piaţa mondială, ceea ce le conferă o putere suplimentară în 
lupta de concurenţă, prin exercitarea unei cereri cu caracter determi- 
nant în stabilirea preţurilor. 

Prezenţa pe piaţa mondială a uniunii vamale creează posibilita- 
tea unei importante variaţii a cererii, deoarece orice variaţie a cererii 
exprimate de către uniunea vamală are o pondere atât de importantă în 
dinamica generală a cererii, încât poate impune tendinţa generală de 
mişcare a acesteia. Astfel, prin variația cererii, uniunea vamală 
influeaţează preţul mondial al unor produse, ceea ce înseamnă că 
uniunea vamală poate modifica termenii schimbului cu restul lumii. 

Mecanismul concret al acestui proces de modificare a termenilor 
schimbului este următorul: dacă uniunea vamală decide să mărească 
nivelul taxelor vamale la anumite produse importate din restul lumii, 
cererea internă la nivelul uniunii vamale va scădea ca urmare a creşterii 
preţurilor prin includerea unei taxe vamale mai mari, dar, simultan, se 
va înregistra şi o reducere a cererii la nivel internaţional care va obliga 
producătorii din restul lumii să reducă preţurile (dacă admitem ipoteza 
conform căreia capacitatea lor de ofertă este în creştere). Efectul final 
va fi acela al importului în uniunea vamală a unor produse cu preţuri mai 
mari (eventual, şi în cantități mai mici) şi creştere a veniturilor bugetare 
al ţărilor membre ale uniunii prin creşterea taxelor vamale. 

Şi în cazul de faţă, generalizările ar fi greşite deoarece, în prac- 
tică există o limită până la care se pot mări taxele vamale. Această 
limită se exprimă prin două situaţii distincte: 

a) O creştere prea importantă a taxelor vamale duce la o 
reducere a importului, ceea ce reprezintă un efect pervers față de cel 
preconizat, deoarece veniturile bugetare mai mari ce ar trebui 

încasate printr-o taxare superioară, în realitate se diminuează prin 
reducerea volumului de mărfuri importate. 

Se consideră taxa vamală optimală acel nivel la cure se stabileş- 
te taxa capabil să aducă cel mai mure venit bugetar la un nivel dat al 
importurilor”. 

b) Restul lumii este în dezavantaj prin ridicarea nivelului 
taxelor vamale de către uniunea vamală, deoarece i se reduce 
exportul. În aceste condiţii el poate introduce măsuri de retorsiune 
care limitează posibilitățile de decizie comercială ale uniunii 
vamale. 

Mai importantă decât problema avantajelor sau a dezavantajelor, 
pare a fi problema viabilității uniunii vamale. Ea face obiectul unor 
aprinse dezbateri în literatura economică de după 1990. Forma în care se 
prezintă este aceea a raportului dintre tendința de regionalizare a 
comerțului mondial (zone libere şi uniuni vamale) şi tendința de gene- 
ralizare a liberului-schimb (multilateralismul promovat de GATT şi 
ulterior de OMC). 

Multilateralismul este recunoscut de cei mai mulți dintre analişti 
şi cercetători ca fiind tendinţa de viitor a relaţiilor economice interna- 
tionale, dar continuă să se dezvolte şi opinia conform căreia zonele 
libere şi uniunile vamale îşi menţin importanța, deoarece sunt „nuclee 
ale liberului-schimb” care, în mod gradual, prin fuziuni succesive, pot 
generaliza multilateralismul. 

La polul opus, se află opiniile celor care consideră ca fiind 
„apusă” vremea zonelor de liber-schimb şi a uniunilor vamale, 
deoarece ar aduce grave prejudicii desfăşurării normale a 
fluxurilor internaţionale de mărfuri prin capacitatea lor de a genera 
„războaie tarifare”, considerate a fi bariere în calea generalizării 
liberului schimb”. 

Pentru Europa, această dezbatere este lipsită de importanţă prac- 
tică deoarece încă din perioada anilor '60 ţările membre ale Comunităţii 
Economice Europene au optat pentru forme de integrare superioare 
zonelor de liber-schimb sau uniunilor vamale. 


sp Krugman. The move towards free trade zones, Rconomic Review, XI, 1991 
7F. A. Khavand. Le nouvel ordre commercial mondial, du GATT a l'OMC”, Nathan, 
Paris, 1995. 

2.2. Integrarea prin piaţă 


Aşa după cum s-a văzut în cadrul zonelor de liber-schimb şi a 
uniunilor vamale, integrarea nu se referă decât la schimbul de mărfuri şi, 
parțial, de servicii. Schimbul de factori de producţie nu este însă libera- 
lizat (forţa de muncă, capitalul şi serviciile financiare aferente acestuia). 

Trecerea pe o treaptă superioară a integrării, aceea a „pieţei 
comune” constă tocmai în liberalizarea acelor schimburi de factori de 
producţie prin integrarea pieţelor forţei de muncă şi a pieţelor de capital 
ale ţărilor membre. 

O treaptă şi mai înaltă a integrării o reprezintă „piaţa unică” prin 
care se integrează ansamblul pieţelor fiecărei ţări membre în condiţiile 
în care se uniformizează principiile şi normele de concurenţă, ceea ce 
înseamnă, în fapt, o armonizare a politicilor economice. 


2.2.1. Piaţa comuni 


Între ţările membre ale unei pieţe comune sunt instituite patru 
tipuri de libertăţi economice: 

- libertatea circulației mărfurilor; 

- libertatea circulației serviciilor; 

- libertatea circulaţiei forţei de muncă; 

- libertatea circulației capitalurilor; 

În general, ţările membre ale pieţei comune speră ca în baza 
acestor libertăţi să obţină o alocare mai eficientă a resurselor de forță 
de muncă şi de capital, în comparaţie cu condiţiile oferite de propria 
piaţă naţională. 

Să analizăm cum se poate realiza acest deziderat, mai întâi, în 
ceea ce priveşte utilizarea mai eficientă a forței de muncă. 

Salariul mediu - stabilit prin jocul cererii şi ofertei pe piaţa for- 
tei de muncă - este în ţara A superior celui din ţara B. Deoarece am 
considerat piaţa forței de muncă în situație de echilibru, salariul este o 


$ Primele două libertăţi sunt asigurate de către treapta a doua a integrării: uniunea vamală. 
Se consideră că acestea devin libertăţi economice reale şi garantate numai pe cea de a 
treia treaptă, piaţa comuna, care le completează prin liberalizarea circulaţiei factorilor de 
producţie. (Apreciere cuprinsă în Commission europeenne: Les grandes orientations de 
politiques economiques de 1997, în Economie curopeenne, nr. 64). 

expresie a productivităţii marginale, ceea ce înseamnă că economia 
țării A are un nivel de dezvoltare (în principal, din punct de vedere teh- 
nologic) superior nivelului de dezvoltare al economiei ţării B. 

Libertatea circulației forţei de muncă va determina ca un număr de 
muncitori din ţara B să plece în ţara A, atraşi de nivelul mai înalt al sala- 
riului. Plecarea unui număr de muncitori din ţara B în ţara A duce, însă, 
şi la diminuarea ofertei de forţa de muncă în ţara B, care va avea ca efect 
tendinţa de creştere a salariului pe piaţa forței de muncă a acestei ţări. 

Concomitent, creşterea ofertei de forță de muncă pe piaţa ţării A 
va conduce la o tendinţă de scădere a salariului sau chiar la apariția 
şomajului. 

Asistăm astfel, ca urmare a liberei circulații a forţei de muncă, 
la o tendinţă de apropiere a nivelului se salarizare a celor două țări. 
Această tendinţă nu trebuie, însă, considerată ca fiind definitivă şi con- 
stantă, deoarece intervin factori exogeni raportului dintre cerere şi ofertă 
pe piaţa forţei de muncă. Aceşti factori sunt reprezentanţi de costurile 
inerente (financiare dar şi sociale) mutării şi adaptării forței de muncă 
emigrante. Aceste costuri nu pot să nu influenţeze nivelul salariilor, 
ceea ce duce la tendinţa de menţinere a decalării nivelului se salarizare 
dintre cele două ţări, chiar dacă acestea se apropie foarte mult. 

Intervine însă şi un alt aspect: muncitorii plecaţi din ţara B în ţara 
A vor avea în această din urmă ţară o productivitate mai mare decât o 
aveau în ţara de origine, deoarece, în ţara A dispun de o infrastructură 
tehnologică mai dezvoltată. Ca urmare, producția globală a pieţei 
comune va creşte. 

Mai precis, producția în țara A creşte mai mult decât scade în 
[ara B. 

Acesta este un aspect deosebit de important al analizei noastre 
deoarece demonstrează că piața comună are ca efect modificarea repar- 
tiției veniturilor între țările membre. 

Migrarea forței de muncă determină o creştere a avuţiei ţării 
gazdă a forței de muncă emigrante (ţara A) şi o descreştere a avuţiei 
țării de origine a forței de muncă emigrante (ţara B). Această situație 
este amplificată şi de faptul că, în marea majoritate a cazurilor, forța de 
muncă emigrantă este reprezentată de indivizi tineri care au fost „con- 
sumatori” de bunuri şi servicii colective în ţara de origine (în primul 
rând serviciile privind învățământul şi educația) dar care devin „plăti- 

tori” de impozite şi taxe în altă ţară decât în cea care le-a asigurat ser- 
viciile sociale, adică în ţara în care au emigrat. 

Să analizăm şi modul în care piaţa comună influenţează circula- 
ţia capitalurilor. Analiza va urma o logică apropiată celei specifice cir- 
culației forței de muncă, doar sensul circulaţiei capitalului fiind diferit. 

Este normal ca sensul circulației capitalului să fie invers sensu- 
lui circulaţiei forței de muncă, deoarece am presupus că ţara A are un 
nivel de dezvoltare superior ţării B, ceea ce îi conferă o mai bună dotare 
cu capital. Această dotare relativ mai bună cu capital o putem măsura 
prin indicatorul „capital pe cap de muncitor”, care este rezultatul 
raportului dintre stocul de capital şi numărul de muncitori”. 

În ţara A, rata dobânzii (ra) este inferioară celei din ţara B (rp). 
Această diferenţă se explică prin faptul că am luat ca ipoteză existenţa 
productivităţii marginale descrescătoare a capitalului, adică: cu cât 
creşte stocul de capital, cu atât randamentul său este mai scăzut (mai 
precis: cu cât creşte stocul de capital investit, cu atât este mai scăzută 
productivitatea ultimei unităţi de producție pusă în funcțiune prin 
investiția suplimentară făcută). 

Ca urmare a acestei situaţii, o parte din capitalul existent în ţara 
A se va deplasa în ţara B pentru a beneficia de o rată a dobânzii mai 
mare. Dinamica pieţei de capital va determina însă o tendinţă de con- 
versie a celor două rate a dobânzii spre un nivel (r.) care reprezintă un 
nivel de egalizare a celor două rate, în condițiile în care circulația capi- 
talului între cele două ţări este într-o situaţie de deplină libertate şi cli- 
mat perfect concurențial. 

În figura nr. 1 sunt reprezentate punctele de referință ale modu- 
lui cum interacționează circulația capitalurilor între cele două ţări. 
Linia OAOg reprezintă totalitatea stocului de capital din cele două ţări. In 
sens orizontal, linia A A, reprezintă stocul de capital al ţării A şi are 
sensul de la stânga la dreapta. Linia BB, reprezintă stocul de capital al 
țării B şi are sensul de la dreapta la stânga. 

Echilibrul inițial dintre cel două stocuri de capital corespunde 
unei repartiţii a capitalului egală cu OAKy pentru ţara A şi egală cu 


? Calculul statistic presupune o metodologic specifică. Pentru raționamente didactice 
manualul de faţă utilizează o formulă simplificata. Informaţii suplimentare; Commission 
europeenne: Vademecum budgetaire, Office des publications officielles des Communautes 
europeennes, 1997. 

OuKo pentru ţara B. Echilibrul final, dacă circulația capitalurilor se 
desfăşoară în condiţii perfecte de concurenţă între cele două ţări, este 
reprezentat prin punctul K . 

În aceste condiţii, ambele ţări sunt în avantaj prin libera circula- 
ție a capitalului. Astfel, deşi producția în ţara A scade, ea este com- 
pensată prin veniturile obţinute ca urmare a creşterii randamentului 
capitalului şi care sunt mai mari decât cele ce ar fi fost obținute în con- 
dițiile în care capitalul nu ar fi emigrat spre ţara B. Ţara A are un câştig 
net egal cu suprafaţa triunghiului CLJ. 


AA B A 


Fig. 1 
(Sursa: J.D. Hansen, H. Heinrich, J.U. Nielsen. Mobilité du capital a Pinterieur 
d'un marche commun, 1992) 


În interiorul fiecărei țări membre a pieţei comune apar elemente de 
avantaj şi de dezavantaj o dată cu liberalizarea circuitului capitalurilor. 
Astfel, plecănle de capital din ţara A afectează eficiența activității econo- 
mice ce poate avea ca urmare o tendinţă de scădere a nivelului salariilor, 
în ţara B, economia beneficiază de o creştere a capacității de producție (în 
primul rând a dotării tehnologice) ce duce la o creştere a productivităţii 
ŞI, în consecinţă, la o tendinţă de creştere a nivelului salariilor. 

Trebuie reamintit faptul că, în ipoteza existenţei unei rate egale a 
dobânzii, nivelul salariilor depinde de gradul de dotare tehnică şi teh- 
nologică a producției, ceea ce înseamnă că, dacă dotarea şi eficacitatea 
tehnica şi tehnologică este reală în cele două ţări, atunci şi salariile au 
tendinţa de a se egaliza. 

Dacă analiza avantajelor şi dezavantajelor pieţei comune arc în 
vedere doar ipoteza pe care am urmărit-o până în prezent, aceea conform 
căreia pieţele foitei de muncă şi a capitalului se află în echilibru, atunci 
avantajele pieţei comune apar ca fiind preponderente. O analiză corectă 
nu se poate opri, însă, doar la o astfel de ipoteză. Trebuie recunoscut fap- 
tul că ipoteza pieţelor în echilibru are mai mult caracter teoretic, cu un 
rol important în înţelegerea de ansamblu a fenomenului, dar, în realitate 
dezechilibrele sunt prea frecvente pentru a nu fi luate în seamă. 

Dezechilibrul pieţei forţei de muncă. Ipoteza conform căreia 
şomajul este inexistent în economiile ţărilor membre ale pieţei comune 
poate fi acceptată doar ca o excepţie. In realitate, şomajul există şi 
poate fi una dintre cauzele pentru care forţa de muncă emigrează dintr- 
o ţară în alta. Manifestarea şomajului este însă diferită de la o ţară la 
alta, atât din punctul de vedere al amplitudinii, cât şi al structurii sale. 
Se va emigra, deci, dintr-o ţară cu un şomaj mai mare într-o ţară cu un 
şomaj mai mic sau dintr-o ţară cu o anumită structură a şomajului într- 
o ţară cu o structură diferită a şomajului, pe baza tendinței de com- 
plementaritate a structurilor. 

Migraţia forţei de muncă într-o ţară considerată mai favorabilă din 
punctul de vedere al ratei şomajului poate adânci sau croniciza şomajul 
în această ţară, determinând nu numai o creştere a tensiunilor sociale, dar 
şi o scădere pe ansamblu a producției întregii pieţe comune. 

Dezechilibrul pieţei de capital. Dacă diferenţa de nivel de dez- 
voltare între ţările A şi B este prea mare, atunci devine posibil ca pro- 
ductivitatea capitalului în ţara A să fie net superioară productivităţii 
capitalului din ţara B. în acest caz, punctul K,, se poate găsi la stânga 
punctului K, (figura 1) iar sensurile fluxului de capital se pot inversa. De 
asemenea, ţara care are stocul de capital cel mai mic şi rata dobânzii cea 
mai mare (în exemplul de mai sus, ţara B) s-ar putea să nu aibă capaci- 
tatea atragerii de capital din exterior, deoarece diferenţa de rată a dobân- 
zii s-ar putea să nu fie suficientă țării A pentru a-şi trimite capitalul în 
(ara B. Pentru a proceda la un export de capital către ţara B, ţara A are 
nevoie şi de o „certitudine a investiţiei”, adică trebuie să se convingă că 
nu există un risc de natură economică, socială sau politică în ţara B. 

Pentru compensarea unui astfel de risc, ţara A poate cere ţării B 
„0 primă", care consta în mărirea ratei dobânzii pe care o percepe la 
capitalul dat. Chiar şi o astfel de primă nu este suficientă dacă 

„anticiparea politicii de rată a schimbului valutar” nu arată o posibilă 
devalorizare a monedei ţării B sau o apreciere a valorii monedei țării A 
deoarece, în astfel de condiţii, s-ar anula importanţa primei şi ar putea 
apărea chiar o mişcare inversă a capitalurilor. 

Astfel de disfuncționalități ale pieţei de capital au accentuat inte- 
resul pentru găsirea unor posibilități de coordonare a politicilor valu- 
tare între ţările membre, în scopul ajungerii la un sistem de schimb fix 
(de tipul Sistemului Monetar European) iar, mai apoi, la o politică de 
unificare monetară. 

Unul dintre aspectele importante ale raportului dintre avantajele 
şi dezavantajele pieţei comune îl reprezintă şi acela al inegalităților 
regionale. 

Piaţa comună exercită o influenţă contradictorie din acest punct 
de vedere. 

În unele cazuri, contribuie la diminuarea inegalităţilor regionale, 
în ale cazuri, contribuie la adâncirea lor. 

Libera circulație a capitalurilor contribuie, de exemplu, la dimi- 
nuarea inegalităților, deoarece fiind în căutarea unor niveluri superioare 
de rentabilizare a capitalului (rate superioare ale dobânzilor), între- 
prinzătorii investesc şi în zone mai puţin dezvoltate dar mai atractive 
din punctul de vedere al interesului de rentabilizare a capitalului. 

Libera circulație a forței de muncă poate fi, însă, un factor de 
adâncire a inegalităţilor. Aşa după cum s-a văzut, forța de muncă are 
tendinţa să emigreze spre ţările mai dezvoltate, ale pieţei comune, 
acolo unde infrastructura tehnologică oferă condiţiile unei productivități 
mai înalte, deci a unui nivel mai ridicat al salarizării. Mai grav este 
faptul că se înregistrează cu predilecție o migrare a forţei de muncă 
foarte calificată prin aşa-numitul proces al „migrării creierelor”. Se 
creează astfel, zone care concentrează cercetarea, producţia şi tehnolo- 
gia de vârf împreună cu un puternic sistem bancar şi de asigurări care 
se distanțează net faţă de alte zone care se depopulează din punctul de 
vedere al calificării şi vârstei forței de muncă, incapabile să ofere con- 
diţii de viaţă comparabile cu zonele dezvoltate. 

Această situaţie de adâncire a inegalităților regionale pe care o 
creează piaţa comună a determinat introducerea unor „măsuri şi meca- 
nisme de compensare" în scopul ajutorării conversiei regiunilor mai 
puţin dezvoltate, dar rezultatele acestor compensaţii pot fi uşor anulate 

prin faptul că cele patru libertăţi pe care le introduce piaţa comună nu 
numai că nu garantează condiţii identice de concurenţă în fiecare ţară 
în parte ci, din contră, contribuie la accentuarea diferenţelor de mediu 
economic şi concurenţial. 

Necesitatea trecerii la o etapă superioară de integrare apare tocmai 
datorită acestor efecte contradictorii pe care le are piața comună asupra 
întregului ansamblu, dar şi asupra fiecărei ţări în parte. 

Această treaptă superioară a integrării o reprezintă piaţa unică 
(uniunea economică). 


2.2.2. Piaţa unică 


Pentru contracararea dezavantajelor pieţei comune apare ca fiind 
necesară o unificare a normelor şi reglementărilor juridice de acces pe 
piaţă şi o armonizare a prerogativelor statelor naţionale membre în 
ceea ce priveşte deciziile referitoare la atribuirea de subvenții şi la poli- 
ticile fiscale. Toate acestea au ca scop final evitarea oricărei posibilităţi 
de a discrimina un agent economic faţă de altul prin acordarea de 
facilităţi ce ar încălca principiile pieţei concurenţiale. Este, de aseme- 
nea, necesara armonizarea politicilor economice ale țarilor membre, în 
primul rând cele referitoare la raportul de schimb valutar în scopul evi- 
tării unor măsuri de devalorizare competitivă în interiorul pieţei unice. 

Chiar dacă piaţa comună îndeplineşte condiţiile de integrare prin 
asigurarea celor patru libertăţi economice, ţările membre îşi păstrează 
independenţa şi autonomia în conceperea şi aplicarea regulilor interne 
ale mecanismului economic. în pofida celor patru libertăți esenţiale, 
integrarea nu este pe deplin realizată, deoarece specificitatea internă 
fiecărei țari reprezintă un obstacol important în calea dezvoltării şi flu- 
idizării schimburilor în interiorul pieţei comune. Astfel, schimburile 
comerciale rămân supuse regimului barierelor netarifare, libera circu- 
laţie a forţei de muncă este obstrucţionată de nerecunoaşterea reciprocă 
a diplomelor şi certificatelor de studii şi calificare ca şi de hetero- 
genitatea sistemelor de protecție socială. 

Crearea pieţei unice are ca obiectiv redefinirea pe o baza comună 
a ansamblului regulilor mecanismului economic în aşa fel încât con- 


177 


dițiile de acces pe piaţă a ţărilor membre să fie aceleaşi pentru toate 
întreprinderile şi pentru toţi consumatorii, indiferent de originea lor”. 

Piața unică are ca primă sarcină eliminarea barierelor fizice din 
calea circulației mărfurilor. Barierele fizice sunt reprezentate de către 
controalele vamale. Aceste controale sunt o expresie a diferențelor 
existente între ţări în ceea ce priveşte reglementările tehnice de produ- 
cere, stocare şi desfacere a mărfii (inclusiv norme de transport, sani-tar- 
veterinare şi fitosanitare). De asemenea, controalele vamale sunt şi o 
expresie a diferențelor între politicile fiscale (nivelul TVA). 

O a doua sarcină este eliminarea barierelor tehnice din calea cir- 
culației mărfurilor. 

Barierele tehnice sunt, în realitate, barierele netarifare şi se con- 
stituie într-o multitudine de norme şi standarde, sanitare, de securitate 
care se definesc şi se legiferează la nivel național. Prin acțiunea lor, 
barierele netarifare reduc considerabil permeabilitatea granițelor nați- 
onale ale țărilor membre pentru mărfurile produse într-o țară sau alta. 

Prin eliminarea barierelor netarifare, piața unică rezolvă una dintre 
cele mai sensibile probleme ale pieței comune, aceea a accesului 
reciproc al țărilor partenere pe piețele lor publice. 

Acest acces nu era asigurat de către piața comună, deoarece 
unele ramuri sau domenii de activitate aveau unic client doar statul 
național sau colectivitățile locale în calitate de consumatori exclusivi 
ai produsului sau serviciului livrat. 

Era cazul sectorului energetic, telecomunicaţiile, transportul fero- 
viar, serviciile de sănătate care constituiau piețe „închise”, pe care statul 
național respectiv le atribuiau exclusiv agenților economici naționali sub 
imperiul unei legislații sau reglementări cu caracter strict național. 

Eliminarea barierelor fizice şi tehnice depinde însă de reglemen- 
tarea sistemului fiscal, în sensul unificării lui pe baze comune. 
Procesul de unificare vizează trei aspecte distincte: 

- taxa pe valoarea adăugată (TVA); 

- nivelul fiscalității pe capital şi economii; 

- nivelul fiscalității pe persoană fizică. 

După eliminarea barierelor fizice şi tehnice se pot analiza rezul- 
tatele pe care le are introducerea sistemului pieţei unice atât pe ansam- 


10 Le cout de non-Europe. Étude public par la Commission européenne, Bruxelles, 1988 

blul zonei, cât şi la nivelul fiecărei ţări în parte. Literatura de speciali- 
tate! analizează următoarele rezultate: 

Deschiderea pieţelor şi creşterea mărimii întreprinderilor. 
Crearea pieţei unice determină o creştere a mărimii întreprinderilor cu 
precădere în sectoarele dependente de piaţa publică: energie, 
telecomunicaţii, material greu de transport etc. Acest proces creează 
condițiile obţinerii unor randamente crescătoare care au ca efect 
scăderea costului pe unitate de produs şi a preţului de vânzare a 
produsului. 

În condiţiile pieţei unice, scăderea preţului de vânzare la produse 
similare ale unor diverşi fabricanți poate fi considerată o scădere a 
preţului pe ansamblul zonei pieţei unice, în interesul tuturor consuma- 
torilor din zonă, indiferent de ţara de rezidenţă. 

Convergenţa preţurilor. Se consideră că intrarea în concurenţă a 
întreprinderilor din diferitele țări membre, dar specializate în produce- 
rea aceluiaşi produs poate contribui la reducerea sau chiar la eliminarea 
presiunilor monopoliste sau oligopoliste de pe piețele naţionale. 
Această situaţie apare ca urmare a fenomenului de „convergenţă a pre- 
țurilor" şi aduce avantaje consumatorilor din toată zona pieţei unice. 
De asemenea, creşte puterea concurenţială a pieţei unice în raport cu 
piaţa mondială. 

Adâncirea diviziunii muncii între ţările membre. Diviziunea 
muncii cunoaşte un proces de dezvoltare încă din fazele zonei libere şi 
a uniunii vamale. Piaţa unică este însă etapa confirmării specializării fie- 
cărei ţări membre în ramuri şi domenii de activitate pentru care deține 
cele mai bune condiţii de valorificare a factorilor de producţie. 
Fenomenul specific pieţei unice este specializarea la nivel de între- 
prindere. Intre întreprinderile specializate în producerea anumitor 
produse, subproduse, ansambluri sau părți componente se instaurează 
relaţii de cooperare ce au ca scop crearea în comun a unui anumit 
produs. 

Avantajele comerciale ale pieţei unice determină o creştere a efi- 
cienţei produsului creat în cooperare, ceea ce duce la scăderea preţului 


INI : P . 1 . i 
Jean-Pierre Faugere. Economic européenne. Presses de Sciences Po et Dally, Paris 

pe piaţa unică a ţărilor membre, dar şi la creşterea competitivităţii 
internaționale a acelui produs”? 

Stimularea procesului de inovație şi modernizare. În economia 
modernă, concurenţa nu apare numai la nivelul preţurilor produselor, 
ci şi la nivelul gradului lor de modernizare şi inovaţie. 

Prin proces de inovare şi modernizare înţelegem acţiunea de 
creare a unor noi produse destinate satisfacerii unor noi nevoi de con- 
sum sau satisfacerii mai bune a unor nevoi deja cunoscute, ca şi acți- 
unea de pătrundere şi implementare a produselor pe noi pieţe sau pe 
noi segmente de consumatori din afara zonei pieţei unice. 

Procesul de cercetare-dezvoltare, care stă la baza modernizării şi 
inovării, capătă în condiţiile pieţei unice condiţii superioare de efici- 
enţă şi de scurtare a perioadei de introducere în producţie a unor noi 
produse. Aceasta se datorează atât atributelor liberei circulații a capi- 
talului şi a forței de muncă (specializată în domeniul cercetării), cât şi 
posibilităţii creării de centre comune de cercetare, de parcuri industri- 
ale şi nuclee de cercetare interdisciplinară internaționale. Ca expresie 
a acestor eforturi comune de cercetare şi alocare de capitaluri este rea- 
lizarea proiectului rachetei europene lansatoare de sateliți „Ariane”. 

Piaţa unică nu trebuie însă privită doar prin prisma avantajelor pe 
care le conferă dezvoltării economice şi sociale a ţărilor membre. 

Piaţa unică este un moment superior al integrării care, prin 
amploarea interacțiunilor ce le dezvoltă între diferitele economii şi 
pieţe naţionale poate amplifica şi elementele de disfuncționalitate 
specifice mecanismelor pieţei. Literatura de specialitate semnalează 
aşa-numitele riscuri pe care le poate genera disfuncţionalităţile speci- 
fice mecanismelor pieţei în condiţiile unei pieţe unice”. 

Riscul costului de restructurare şi al polarizării regionale. Concu- 
renţa din interiorul pieţei unice determină apariţia unui important proces 
de restructurare atât la nivelul întreprinderilor, cât şi al ramurilor de 
activitate, ceea ce antrenează aşa-numitul „cost de ajustare”. 


1? Literatura de specialitate exemplifică modul de cooperare a întreprinderilor din diferite țari 
membre ale pieţei unice prin producerea aeronavei comerciale „Airbus"”. Aceasta a început 
să fie produsă de întreprinderi specializate din Fran(a, Germania şi Spania. Ulterior au par- 
ticipat la cooperare si întreprinderi din Olanda, Belgia si Italia. Avantajele cooperării i-a con- 
ferit un grad înalt de competitivitate, devenind cel mai important competitior pe piaţa aero- 
nautică internaționala al firmei nord-americane Boeing. 

13 R, A. Jones. The Politics and Economics of the European Union, Edward Elgar, 1977. 

Costul de ajustare reprezintă totalitatea cheltuielilor necesitate de 
reorganizarea sau reconversia activităţilor, în vederea atingerii noilor 
parametri de competitivitate. 

Decalajele de dezvoltare şi de dotare cu factori de producţie între 
regiunile cuprinse în zona pieţei unice pot conduce la o „migrare" a 
interesului investiţional spre zonele cu condiţii favorizante. Lipsa de 
protecție comercială şi administrativă a zonelor mai puţin favorizate 
determină o marginalizare economică a acestora şi o redimensionare a 
decalajelor regionale. Procesul tinde să fie atenuat prin utilizarea fon- 
durilor structurale, dar nu poate fi total eliminat, piaţa unică cronici- 
zând fenomenul decalajelor regionale. 

Atât restructurarea, cât şi polarizarea regională sunt accentuate 
de prezenţa altui fenomen specific pieţei unice, acela al „contaminării" 
prin care se înţelege preluarea, prin interdependenţele accentuate dintre 
țările membre, unor disfuncțţionalităţi specifice unor ţări sau regiuni de 
către alte ţări sau regiuni. 


Riscul necoordonării politicilor economice. 

a) Politica monetară şi de schimb valutar. Din punctul de vedere 
al politicii monetare şi de schimb valutar, obiectivul pieţei unice constă 
în crearea unui asemenea cadru în care politicile naționale să nu aducă 
prejudicii concurenţei în interiorul pieţei unice. Aceasta înseamnă că 
trebuie evitate deprecierile „competitive" ale unor monede naţionale 
care ar putea avea ca efect favorizarea întreprinderilor acelor ţări care 
şi-au depreciat moneda în raport cu monedele celorlalte ţări membre ale 
pieţei unice. 

În teorie, existenţa unui regim de schimb perfect flexibil sau in- 
vers, a unui regim perfect fix, ar evita riscul prejudicierii condiţiilor de 
concurență. 

Şi în acest caz, literatura economică a contribuit la o înţelegere 
mai exactă a faptului că ceea ce în teorie ar trebui să fie soluția elimi- 
nării riscului, în practică, soluţia nu este întotdeauna eficientă ceea ce 
face ca riscul să rămână o realitate de care trebuie ţinut seama“. 

Astfel, teoria economică arată că un regim de schimb flexibil - 
într-un ansamblu integrat ce dispune de mobilitatea factorilor de pro- 


14 J Genereux. Economie politique, vol III, Les Fondamentaux, Hachette, 1996 

ducție (în primul rând de mobilitatea capitalului) - are posibilitatea de 
a eficientiza comerțul exterior prin simpla decizie a băncii centrale de 
a reduce rata dobânzii. O astfel de reducere determină „fuga" capitalu- 
rilor care are ca o consecinţă directă scăderea nivelului ratei de schimb, 
care, la rândul ei, are un efect pozitiv asupra comerţului exterior (creş- 
terea exportului şi scăderea importului). 

În practică însă, regimul de schimb flexibil poate avea variaţii 
necontrolate care se datorează anticipărilor asupra ratei de schimb 
sau unor factori conjuncturali de natură nemonetară. Această 
disfuncţiona-litate generică a regimului de schimb flexibil poate 
determina chiar riscul dezmembrării pieţei unice, deoarece agenţii 
economici - în dorința de a beneficia de avantajele competiționale 
pe care le oferă acţiunile de depreciere a monedelor ţărilor lor de 
origine - pot folosi pretextul dis-funcționalităţilor regimului de 
schimb flexibil pentru a cerere eliminarea sau limitarea acțiunilor 
de coordonare a politicilor economice. 

În cazul unui regim de schimb fix, pentru a menţine paritatea fixă 
între diferite monede naţionale, banca centrală este obligată să ajusteze 
rata dobânzii pe termen scurt în funcţie de evoluţia pieţei valutare. De 
exemplu, în dorinţa de a atrage capital din exterior, banca centrală va 
mări rata dobânzii. 

Realitatea arată însă că, şi în cazul regimului fix există pericolul 
deprecierii regimului concurenţei deoarece, întotdeauna va fi o ţară 
membră a cărei monedă să aibă rol dominant asupra întregii pieţe unice 
(până la introducerea monedei unice, moneda dominantă în cadrul 
Uniunii Europene era marca germană). Țara care deţine moneda do- 
minantă obţine deplina libertate a deciziilor politicii sale monetare. 
Celelalte ţări membre sunt însă obligate, prin dependenţa față de 
moneda dominantă, să suporte consecinţele. 

b) Politica bugetară. Teoretic, în condiţiile unei pieţe unice cu un 
regim de schimb fix, fiecare ţară membră are posibilitatea practicării 
unei politici bugetare naţionale. în practică, însă, piaţa unică impune 
unele limitări care reduc considerabil posibilitatea ţărilor membre de a 
practica o proprie politică bugetară. Astfel: 

Piaţa unică generează aşa-numitul pericol al „concurenţei 
fiscale”. Acesta constă în practicarea de către una sau mai multe 
țări membre a unui regim fiscal atractiv pentru investitori (reducere 

de taxe şi impozite). Capitalul din ţările membre va fi atras de 
aceste facilități fiscale şi va pleca din ţara de origine spre ţările care 
oferă facilităţile. 

Dorinţa de a menţine capitalurile va determina însă, ţările care 
nu au introdus încă un regim fiscal atractiv să reducă şi mai mult 
decât primele nivelul fiscalităţii. Se creează astfel între ţările 
membre o concurență pentru atragerea de capital care aduce 
prejudicii atât fiecărei țări cât şi pieţei unice pe ansamblu, printr-o 
lipsă de stabilitate investi-ţională. Acesta este motivul pentru care 
devine necesară operațiunea de „armonizare fiscală”, adică 
stabilirea de comun acord a unui nivel de fiscalitate omogen pe 
întreaga zonă a pieţei unice. 

Piaţa unică nu are întotdeauna capacitatea de a realiza o 
„cooperare bugetară" între ţările membre. Astfel, chiar în situația 
în care se realizează armonizarea fiscală, unele ţări membre pot 
practica o politică diferită a deficitului bugetar. 

Dacă, de exemplu, o ţară membră decide să accepte temporar o 
creştere a deficitului bugetar în scopul stimulării creşterii economice, 
celelalte țări membre pot profita de această creştere prin amplificarea 
schimburilor comerciale. Efectul pervers al acestui profit prin comerț 
exterior este pierderea interesului acestor ţări de a mai practica o poli- 
tică bugetară activă, cu atât mai mult cu cât împrumuturile pentru 
finanţarea deficitului vor determina o creştere a ratei dobânzii la nivelul 
întregii pieţe unice. 

Aceste două limite în practicarea unor politici bugetare naţionale 
nu pot fi anihilate decât printr-o şi mai eficace coordonare şi o mai 
bună cooperare în domeniul politicilor bugetare la nivelul pieţei unice. 
Practica arată însă că procesul de coordonare şi cooperare este extrem 
de dificil datorită nu numai particularităților naționale dar şi a presiu- 
nilor diverselor grupuri de interese. 

Una dintre soluţiile posibile este aceea a punerii în comun a unor 
capitole din bugetele naționale sub monitorizarea supranațională a 
organismelor pieţei unice. Această soluţie permite trecerea de la stadiul 
bugetelor naţionale la stadiu! bugetului federal. 

Trebuie însă reținut faptul că piața unică nu reuşeşte să 
găsească soluția optimă a armonizării politicilor monetare şi 
bugetare din cauza rămânerii mecanismelor circuitelor monetare în 

afara sistemului integrat. Posibilitatea unei optimizări apare numai 
în cazul trecerii la stadiul ulterior de integrare care îl constituie 
uniunea monetară. 


2.3. Integrarea monetară 


Literatura de specialitate nu ne oferă argumente determinante în 
favoarea alegerii unui regim de schimb fix sau a unui regim de schimb 
flexibil, în cazul pieţei unice. Nici în practică, argumentele nu sunt re- 
levante. Astfel, dacă în cazul Uniunii Europene s-a practicat un regim 
de schimb fix (până în 1998), în cazul Asociaţiei Nord-Americane a 
Liberului-Schimb (NAFTA poate fi considerată o zonă de liber- schimb 
completată cu o liberalizare a circulației capitalului) se practică un 
regim de schimb flexibil. 

Pentru a ne forma o părere asupra sistemului monetar care ar 
fi cel mai bine adaptat particularităţilor pieţei unice este necesar să 
prezentăm avantajele şi dezavantajele introducerii unui sistem 
monetar bazat pe o monedă unică într-o economie unde pieţele 
bunurilor, serviciilor şi ale factorilor de producţie sunt integrate. 
Din punct de vedere metodologic, problema este dificilă, deoarece 
abordările literaturii de specialitate se diferenţiază prin modul în 
care au fost selectate criteriile de referință. Abordarea unora sau 
altora dintre criterii conduce la rezultate diferite ceea ce a 
determinat analiza economică recentă!” să considere că „decizia 
politicilor de uniune monetară este bazată pe un compromis de 
criterii". Expresia cea mai bine formulată a acestui compromis de 
criterii este teoria zonelor monetare optimale'?. 


'5 La grande Europe. Pour un project de société în „Fiuturibles”, Janvier 2003, nr. 282. 
'* Teorie formulată de Robert Mundell în 1961 conform căreia o uniune monetară este cu 
atât mai benefică cu cât posibilitatea apariţiei unor ştocuri asimetrice este mai mică, si cu 
cât există alte variabile de ajustare decât rata schimbului valutar (de exemplu: 
flexibilitatea preţurilor sau a salariilor). Mundell arată că în interiorul unei uniuni 
monetare se creează un „triunghi al incompatibilităţilor”, ceea ce înseamnă că nu este 
posibil sâ se realizeze în mod simultan libera circulaţie a capitalurilor, regimul de schimb 
fix si politici monetare autonome (vezi Robert Mundell. A Theory of Optimum 
Currency Areas. 1961). 

Fig. 2. Dinamica echilibrului pe piața bunurilor de consum, ca urmare 
a schimbării sensului cererii în favoarea ţării B şi în defavoarea ţării A 


În cele ce urmează, vom aborda doar unele dintre aceste criterii, 
considerate ca fiind acceptate de către majoritatea analiştilor. 

Criteriul flexibilităţii pieţei forţei de muncă. Modelul de bază al 
analizei Mundell are ca scop determinarea condiţiilor economice favo- 
rabile creării unei uniuni monetare între două ţări. 

Figura 2 prezintă ajustările care au loc pe pieţele a două ţări (A şi 
B) care au monede proprii. Pentru fiecare ţară în parte considerăm 
piaţa ca fiind piaţa de tip agregat a bunurilor de consum. 

Modelul presupune o analiză pe funcția cererii şi ofertei agregat 
aşa cum evoluează ele prin schimburile dintre cele două ţări. 

a) Funcția cererii agregat. Daca preţurile au tendinţa de scădere 
într-o ţară, bunurile pe care le produce devin mai competitive pe piaţa 
externă, ceea ce determină creşterea cererii acestor produse la export şi 
scade cererea internă pentru produse din import. 

În acelaşi timp, valoarea încasărilor reale (puterea de 
cumpărare a cantităţii de monedă) a agenţilor economici se măreşte, 
ceea ce le dă posibilitatea să consume mai mult. 

b) Funcţia ofertei agregat. Dacă preţurile unitare de vânzare au 
tendinţă de creştere, întreprinderile îşi măresc producţia pentru a-şi 
mări beneficiile. Aceasta presupune că elementele constitutive ale cos 
tului (mai ales salariile şi costurile de aprovizionare) să rămână con- 
stante. Dacă, din contră, salariile şi costurile de provizionare cresc ca 
urmare a creşterii preţurilor bunurilor de consum, funcția oferită se 

deplasează spre stânga, ceea ce înseamnă că producția scade şi preţu- 
rile pe piaţă cresc în raport cu situaţia în care salariile şi costurile de 
aprovizionare erau fixe. 

Acceptând condiţiile de mai sus ale modelului, pentru analiza 
condiţiilor care pot apărea în favoarea trecerii la o monedă unică se 
introduce ipoteza unui stoc asimetric asupra cererii într-o piaţă unică 
cu regim de schimb fix. 

Presupunem că se produce o schimbare în orientarea consumato- 
rilor din piaţa unică în sensul unei preferinţe pentru produsele ţării B 
în dezavantajul produselor ţării A. în acest caz, putem spune că cererea 
a suferit „un şoc. Acest şoc este de tip „asimetric” deoarece nu 
afectează piaţa celor două ţări în aceeaşi măsură. 

Pe figura 2 funcţia cererii pentru ţara B se deplasează în sus ceea 
ce înseamnă că, pe piaţă, consumatorii sunt dispuşi să plătească un preţ 
mai mare pentru o cantitate dată de produse din ţara B. Pe piaţa ţării A 
fenomenul este invers. 

Țara A înregistrează o scădere a producției. Dacă puterea de 
cumpărare a populaţiei nu scade sau scade mai puţin decât scăderea 
producţiei (ex. se atribuie salarii compensatorii sau indemnizaţii de 
şomaj) ţara A va înregistra un deficit al balanței comerciale şi bugetare 
deoarece păstrarea puterii de cumpărare a fost posibilă numai prin 
subvenție guvernamenlă. 

Țara B are o situație diferită. Producţia creşte şi o parte din ea este 
exportată, ceea ce conduce la obţinerea unui excedent comercial 
(consumatorii din ţara A sunt dispuşi să plătească mai mult pentru pro- 
dusele ţării B). 

Indiferent de situaţia în care se află, fiecare ţară este, însă, obli- 
gată să procedeze la o politică de ajustare structurată. In ţara A se înre- 
gistrează simultan un deficit comercial şi un deficit bugetar, în contextul 
unei creşteri a ratei şomajului prin scăderea producției. în ţara B se 
constată o presiune a creşterii preţurilor şi un excedent comercial. 
în aceste condiţii, problema care apare pentru ambele ţări este aceea a 


găsirii unui mecanism de ajustare capabil să asigure reventea la starea 
de echilibru. 

Fig. 2. Ajustarea nivelului salariilor ca urmare a unui şoc negativ al cererii pe 
piaţa ţării A şi a unui şoc pozitiv al cererii pe piaţa ţării B 


(Sursa: Dominique Redar. Economie européenne, Hachette, 1999, p. 28-29) 


Vom examina două posibilităţi de ajustare: prin piaţa forţei de 
muncă, adică prin flexibilizarea salariilor sau mobilitatea forței de 
muncă; prin schimbarea parităţii monedelor celor două ţări. 

Ajustarea prin intermediul pieţei forţei de muncă. Dacă 
salariile reale au un nivel flexibil, şomajul (oferta de forță de muncă mai 
mare decât cererea) din ţara A determină o scădere a nivelului general al 
salariilor, în ţara B, unde se manifestă o cerere de forță de muncă mai 
mare decât oferta, nivelul general al salariilor cunoaşte o tendinţă de 
creştere. Aceste variaţii ale costului forței de muncă determină o 
deplasare a funcției ofertei într-un sens opus față de cel inițial: în ţara A 
deplasarea funcției este în jos, ceea ce înseamnă că o aceeaşi cantitate 
de mărfuri este produsă la un cost mai mic, iar în ţara B deplasarea 
funcției este în sus deoarece o aceeaşi cantitate de mărfuri se produce cu 
un cost mai mare. 

În ambele ţări, aşa după cum apare în figura 3, producţia tinde, în 
final, să aibă un nivel apropiat (O°) de nivelul său iniţial (0). Nivelul 
preţurilor este însă diferit, este inferior nivelului inițial în ţara A şi 
superior în ţara B. Aceasta înseamnă că, pe ansamblu, cererea s-a 
manifestat în favoarea ţării B şi în detrimentul ţării A. 

O altă posibilitate de ajustare apare atunci când şomerii din ţara A 
emigrează în ţara B unde există o cerere de forţă de muncă mai mare 
decât oferta. Prin această migrare se restabileşte echilibrul pe fiecare 
piaţă în parte fără a fi necesară o ajustare a nivelului salariilor, în nici 
una dintre ţări. 

În acest caz, ajustarea economiilor se face în punctul (O'A) pentru 
ţara A şi în punctul (O'B) pentru ţara B. 

S-a creat o situaţie în care economia ţării A produce mai puţin şi la 
un preţ mai mic. Nivelul salariului real nu se schimbă, deoarece funcția 
ofertei rămâne fixă. Excedentul de forță de muncă a emigrat în ţara B. 

Economia ţării B produce mai mult şi la un preţ mai mare fără ca 
nivelul salariilor să fi crescut, deoarece fluxul de forță de muncă venit 
din ţara A a stopat creşterea salariilor. 

Echilibrul schimburilor s-a restabilit, deci, prin diferența de preţ 
(scăderea preţului în ţara A şi creşterea preţului în ţara B) dar şi prin 
cantitățile de mărfuri cerute (scăderea cererii pe piaţa ţării A ca urmare 
a emigrării unei părți din forţa de muncă națională şi creşterea cererii 
pe piaţa ţării B ca urmare a consumului suplimentar prin venirea forței 
de muncă din ţara A). 

Trebuie remarcat că dacă ajustarea pieţei forței de muncă nu se 
realizează prin migrarea forţei de muncă dintr-o ţară în aha, atunci 
există posibilitatea ca ea să se realizeze prin creşterea preţurilor (inflaţie) 
în țara B. In cazul în care fara B practică o politică antiinflaţionista, 
atunci poate interveni o schimbare a parităţii monetare. 

Ajustarea prin schimbarea parităţii monetare. Dacă ţara A îşi 
devalorizează moneda (sau dacă ţara B îşi reevaluează moneda) preţurile 
țării A scad în comparaţie cu preţurile ţării B (exprimate într-o aceeaşi 
monedă). Această scădere a preţurilor conferă un plus de compe- 
titivitate ţării A. în figura 3 funcţia cererii agregat se deplasează spre 
dreapta, cu tendinţa de a reveni la poziția inițială. Simultan, funcția 
cererii agregat a țarii B se deplasează spre stânga, deoarece preţurile 
produselor înregistrează o creştere. Astfel, echilibrul se restabilește, 
deoarece în ţara A se atenuează problema excedentului de forță de 
muncă şi a deficitului comercial, în timp ce în ţara B se atenuează pro- 
blema deficitului de forța de muncă şi a excedentului comercial 
Se impun, însă, două observaţii: 

a) Ajustarea în vederea obţinerii echilibrului este improbabilă prin 
devalorizarea monedei. Dacă, în exemplul folosit mai sus, devalorizarea 
monedei ţării A are ca efect ridicarea nivelului prețurilor în ţara B (expri- 
mate în funcție de preţurile ţării A) putem admite că preţurile bunurilor 
importate de către ţara A din ţara B sunt mâi mari, ceea ce poate duce la 
o creştere a costurilor de producție şi în ţara A. Funcţia ofertei din ţara 
A se va deplasa spre stânga, ceea ce înseamnă că avantajul comparativ 
al ţârii A, obţinut prin devalorizarea monedei, riscă să fie anulat. 

Dacă se obţine o indexare a nivelului salariului nominal pentru a 

compensa creşterea prețurilor produselor din import, rezultatul va fi, 
de asemenea, nul. 
Păstrarea avantajului comparativ prin devalorizarea monedei naţionale 
depinde într-o măsură esenţială de gradul de deschidere spre exterior al 
economiei respective. Cu cât deschiderea este mai mare, cu atât efectele 
devalorizării vor fi mai mici, din punctul de vedere al avantajului 
comparativ, datorită creşterii preţurilor produselor importate. Indexarea 
salariilor în raport cu creşterea preţurilor de consum va contribui şi mai 
mult la atenuarea efectelor devalorizării asupra creşterii avantajului 
comparativ. 

Se poate considera că efectele devalorizării pot influenţa într-o 
oarecare măsură puterea avantajului comparativ în direcţia obținerii 
unui echilibru, dar numai pe termen scurt. Pe termen lung, reducerea 
dezechilibrelor nu se poate realiza decât prin acţiune directă asupra 
factorilor esențiali ai competitivităţii: nivelul productivității şi nivelul 
salariului real. 

b) Şi în ipoteza în care ţara A este afectată de un şoc asimetric al 
ofertei, de exemplu o creştere imediată şi masivă a nivelului de salari- 
zare, efectele devalorizării nu se schimbă într-o manieră esenţială. 

Analizând situația în care cele două ţări caută un mecanism de 
ajustare, R. Mundcll ajunge la concluzia că „decizia pe care ar putea să 
o ia cele două ţări de a forma o uniune monetară Ic reduce marja de 
manevră, deoarece ar pierde posibilitatea utilizării instrumentului pari- 
tății (rata de schimb). în aceste condiții apare ca fiind absolut necesar 
să se menţină flexibilitatea pieţei forței de muncă, în scopul evitării 
unor dezechilibre economice importante pe termen lung (de exemplu 
şomajul). Mobilitatea pieţei forței de muncă şi/suu flexibilitatea politicii 

salariate, în interiorul ţărilor membre, constituie condiţiile principale 
ale creării şi funcţionării uniunii monetare”. 

e Criteriul gradului de deschidere spre exterior al economiei şi al 
diversificării producţiei: 

a) Gradul de deschidere spre exterior al economiei. Aşa după cum 
s-a văzut în cazul studiului consecinţelor devalorizării asupra balanței 
comerciale ale unei ţări, cu cât economia este mai deschisă spre exterior, 
cu atât scăderea nivelului ratei de schimb se va repercuta asupra 
creşterii nivelului preţurilor pe piaţa internă. Astfel, efectele pozitive ale 
devalorizării suni rapid anulate sau, în orice caz, mult diminuate. 

Acesta este motivul pentru care se consideră! că unificarea 
monetară se justifică cu atât mai mult, cu cât între ţările respective 
există un nivel înalt al schimburilor comerciale reciproce. 

b) Diversificarea producţiei. în interiorul unei zone de integrare, 
raporturile dintre ţările membre sunt de tip complementar, ţările fiind 
specializate în diferite domenii de activitate. Complementaritatea 
accentuează posibilitatea apariției şocurilor asimetrice ale ofertei. Să 
exemplificăm. 

Să considerăm una sau mai multe ţări din zona integrată specializate 
în producția siderurgică. Orice variaţie sectorială a cererii de produse 
siderurgice va avea efecte asimetrice şi destabilizatoare asupra echilibrului 
economic intern al acelei țări sau a acelor ţări. Efectul destabilizator al 
şocurilor va apărea şi în cazul particular în care toate ţările sunt specializate, 
dar această specializare se referă la structuri de activitate similare. Este cazul 
în care există o diviziune a muncii în cadrul aceleiaşi ramuri de activitate şi 
procesul de producţie a bunurilor respective este repartizat între diferite ţări, 
de exemplu, prin intermediul întreprinderilor multinaționale. Schimburile se 
desfăşoară, în acest caz, în interiorul aceloraşi ramuri de activitate. 

Desigur, în interiorul aceleiaşi ramuri de activitate, întreprinderile 
din diferitele ţări pot produce la calităţi şi caracteristici diferite, dar pro- 
dusele fiind de tip similar, prin intermediul schimbului din interiorul 
ramurii, şocul asupra cererii (sau a ofertei) va afecta toate ţările producă- 
toare a acelui tip de produs. Astfel, şocul asimetric devine şoc simetric. 

Diversificarea producţiei, prin schimburile în interiorul ramurilor, 
este un criteriu favorabil constituţii uniunii monetare. Aceasta se explică 


17 Mundell Rober. A Theory of Optimum Currency Areas, 1961, p. 88 
18 Mc Kinnon. Optimum Currency Areas. American Economic Review, nr. 53/1963 

prin faptul că transformarea şocului asimetric în şoc simetric unifică 
politicile de ajustare structurală (în cazul şocului asimetric politicile de 
ajustare erau diferite de la o ţară la alta în funcţie de efectele şocurilor). 

e Alte criterii favorabile constituirii uniunii monetare 

a) Federalismul fiscal. în cazul în care există federalismul fiscal, 
adică un sistem fiscal unificat la nivelul tuturor ţărilor ce fac parte 
dintr-o zonă integrată, atunci efectele şocurilor asimetrice asupra 
țărilor membre este considerabil atenuat prin intermediul 
mecanismelor centralizate de corecție şi ajustare. 

Dacă, de exemplu, un şoc negativ se produce asupra cererii în 
țara A, însă cu profit pentru ţara B, aceasta din urmă îşi măreşte venitul 
dar, prin intermediul mecanismelor de corecție la nivel federal, va fi 
nevoită să cedeze o parte mai mare din veniturile suplimentare obținute, 
ceea ce face ca cetăţenii să primească o asistenţă socială mai mică. 
Din contră, ţara A cedează o mai mică parte din venituri şi îşi poate 
menţine programul de subvenţii şi asistenţă socială. 

Acest transfer permanent de venituri permite compensarea parțială 
sau totală a efectelor negative ale şocurilor asimetrice, fără a mai fi 
absolut necesare alte măsuri de ajustare. 

Federalismul fiscal este, astfel, un alt criteriu favorabil 
constituirii uniunii monetare. Federalismul fiscal nu poate li însă 
conceput în absența unui constant consens politic în vederea 
înființării unei autorități suprastatale cu putere deplină de decizie 
asupra politicii fiscale comune. 

b) Consens asupra strategiilor de dezvoltare economică. Din cele 
de mai sus rezultă că uniunea monetară este cu atât mai posibil de realizat, 
cu cât similaritatea dintre economiile ţărilor membre este mai evidentă. 
Similaritate trebuie însă să existe şi în domeniul concepției asupra modului 
şi mijloacelor de dezvoltare în perspectivă a acestor economii. Se cere, 
deci, un consens de viziune asupra strategiilor de dezvoltare economică. 

Unul dintre cele mai importante aspecte ale acestei probleme îl 
reprezintă consensul asupra raportului dintre şomaj şi inflaţie. 

Dacă ne întoarcem la explicaţiile anterioare şi la figurile 2 şi 3 
vom vedea că în ţările în care piaţa forţei de muncă este flexibilă, deva- 
lorizările repetate pot genera un nivel ridicat al inflaţiei. Invers, în ţările 
în care politicile salariale şi politica monetară sunt rigide, inflaţia va fi 
mai bine stăpânită, dar mai greu se va stăpâni şomajul. 

Eventualele divergențe între ţările membre, în ceea ce priveşte 
opţiunea pentru tipul de raport şomaj-inflație, pot face imposibilă con- 
stituirea uniunii monetare. Această imposibilitate apare datorită faptului 
că uniunea monetară elimină posibilitatea ajustărilor structurale prin 
instrumentul ratei de schimb, ceea ce înseamnă că în ţările unde 
politicile salariale nu sunt bine stăpânite, în absenţa instrumentului 
ratei de schimb, apare riscul extinderii şomajului. 

e Criterii de evaluare a uniunii monetare. Uniunea monetară se 
evaluează prin raportul dintre avantaje şi costuri”. 

Unul dintre cele mai importante avantaje este acela al eliminării 
costurilor de tranzacţie, ca urmare a dispariţiei operaţiunilor de 
schimb valutar” 

Desigur, dispariţia operaţiunilor de schimb valutar aduce preju- 
dicii activităţii bancare, dar s-a dovedit că există posibilitatea înlocui- 
rii acestor activităţi cu altele, Ia fel de rentabile, dacă nu chiar mai ren- 
tabile pentru bănci, de exemplu: activităţile de consiliere şi asistenţă în 
plasamentele financiare, constituirea fondurilor private de pensii etc. 

Un alt avantaj este acela al reducerii incertitudinii în afaceri. Prin 
eliminarea variației schimbului valutar, uniunea monetară contribuie la 
reducerea incertitudinii care există în cazul ratei de schimb flexibile 
sau care este fixă, dar susceptibilă de a fi reevaluată sau devalorizată. 
Consecințele acestui avantaj sunt următoarele: 

- informaţia agenţilor economici se bazează pe date cu un grad 
mai mare de fiabilitate, ceea ce reduce riscul unor decizii eronate 
înpoliticile investiționale şi contribuie la o mai bună şi mai sigură aloca 
re a factorilor de producţie; 

- reducerea riscului variaţiei ratei de schimb conduce şi la o scă 
dere a ratei dobânzii pe piaţa de capital care se formează în interiorul 


> M. Devoluy. L'Europe monetaire, du SME a la monnaie unique, Les 
Fondamentaux, Hachette, 1996 

2 S-au calculat cheltuielile normale de tranzacţie prin următorul exemplu: dacă un 
cetățean belgian pleacă într-o excursie prin cele zece ţâri ale Uniunii Europene (la 
nivelul anului 1988) cu o sumă de 40.000 franci belgieni si cu un sejur de o noapte 
în fiecare ţară, la sfârşitul excursiei va realiza că 45% din suma sa iniţială a fost 
cheltuită pentru schimbul valutar (comisionul caselor de schimb). Sursa: P. 
Cecchini. Nouvelles données économiques de l'Europe sans frontiere, 
Flammarion, 1988 

uniunii monetare. Chiar dacă, înainte de formarea uniunii monetare exista 
o piață de capital a ţărilor membre, existența unor monede naţionale 
diferite crea posibilitatea unor politici monetare naționale diferite care 
reprezentau o funcţie de risc pentru circulaţia capitalului între ţări, în pri- 
mul rând pentru plasamentele investiționale. Uniunea monetară are, din 
acest punct de vedere, un efect pozitiv asupra nivelului investiţiilor. 

Un alt avantaj al uniunii monetare îl reprezintă şi creşterea gra- 
dului de credibilitate al politicilor economice. 

Teoria economica modernă subliniază rolul important al antici- 

părilor în succesul conceperii şi implementării politicilor economice 
de către guverne. 
Dacă, de exemplu, se practică o politică monetară de tip inflaţionist sau 
o politică de devalorizare repetată a monedei, agenţii economici vor 
anticipa rezultatele unor astfel de politici, vor acţiona în consecinţă şi, 
în final, politicile guvernamentale nu vor avea efectul scontat (vezi în 
paragrafele anterioare eficacitatea limitată pe care o are politica 
devalorizării). 

Lipsa de rezultate a politicii economice determină ca aceasta să 
nu fie credibilă. 

Pentru a câştiga credibilitate se apreciază că politica economică, 
în primul rând politica monetară, să fie monitorizată de către o bancă 
centrală independentă de presiunile politice şi guvernamentale”. 

Uniunea monetară este condusă de o bancă centrală 
supranaţională” ceea ce ar conferi politicii economice o mai mare 
credibilitate prin detaşarea ei de presiuni politice conjuncturale. 

Teoria economică se caracterizează la începutul secolului XXI printr-o 
diversitate de opinii privind modul de evaluare a uniunii monetare”. 
Există lucrări care consideră uniunea monetară un stadiu de apogeu al 


21 Acest punct de vedere nu are o accepțiune unanimă, fiind contestat atât la nivel 
academic dar şi la nivelul mişcărilor numite „antiglobalizare". Vezi Constitution- 
Building in the European Union, Edited by Brigid Laffan, Institute of European 
Affairs, Dublin, 1996. 

” Banca Centrală Europeană -constituită în baza articolelor 105-109 ale Tratatului 
asupra Uniunii Europene aprobat de Consiliul Europei la Maastricht în decembrie 
1991. 

* O analiză a acestor opinii o realizează fostul preşedinte al Comisiei Europene, 
Jaques Delors în: Un vision ambitieusc pour la Grande Europe, în Fuluribles nr. 
2X2, feb. 2003. 

procesului de integrare, subliniind cu precădere avantajele acesteia, dar 
există şi lucrări mult mai critice în ceea ce priveşte aceste avantaje, 
punând accentul pe costurile economice, dar şi sociale pe care aceasta 
le genereză în ansamblul zonei dar, mai ales, în unele ţări membre cu un 
nivel de dezvoltare economică inferior mediei. 

Un punct de vedere echilibrat asupra avantajelor şi costurilor uni- 
unii monetare îl susţine analistul britanic P. de Grawe” care evită să dea 
un verdict definitiv. El nu analizează avantajele şi dezavantajele, ci fac- 
torii de succes sau de eşec ai uniunii monetare, subliniind importanţa 
deosebită a condiţiilor concrete, economice, politice şi sociale în care 
se constituie şi funcţionează uniunea monetară. 

Ce riscuri poate genera această imposibilitate? Intr-o viziune de 
sorginte monetaristă se poate aprecia că eficacitatea devalorizării 
monedei este extrem de limitată, mai ales pe termen lung (aşa după 
cum s-a demonstrat în paragrafele anterioare). în acest caz, renunţarea 
la instrumentul ratei de schimb nu are un cost ridicat, în sensul că țări- 
lor membre nu le este greu să renunțe la un instrument puţin eficient al 
politicii economice. 

Rezultă că ţările membre vor fi interesate în crearea uniunii monetare 
chiar în condiţiile în care schimburile dintre ele nu sunt la un grad înalt de 
intensitate. în figura 1, funcția costului se deplasează spre stânga. 

Într-o viziune de sorginte keynesiană, instrumentul ratei de 
schimb este extrem de important, dată fiind existenţa unei politici a 
preţurilor şi salariilor de tip rigid. “Costul” pe care ţările membre îl 
plătesc prin renunţarea la instrumentul ratei de schimb - ca urmare a 
introducerii monedei unice - afectează mai mult capacitatea de mane- 
vrabilitate a politicilor economice. în figura 4, funcţia costului se 
deplasează spre dreapta. 

În concluzie, riscul pe care îl poate genera uniunea monetară, din 
punctul de vedere al implicaţiilor eliminării instrumentului ratei de 
schimb din panoplia de instrumente ale politicii economice, nu poate 
fi analizat decât ţinând cont de condiţiile concrete ale intensității 
schimburilor dintre țările membre şi ale gradului de flexibilitate sau 
rigiditate al politicii salariale şi de preţuri. 


” P, de Grawe. The Economics of Monetary Integration, Oxford University Press, 
2002 

Fig. 4. Costurile şi beneficiile uniunii monetare 


e Mobilitatea factorilor de producţie şi diversificarea activități- 
lor. Ţările membre care se caracterizează printr-o piaţă a forței de muncă 
rigidă şi prin concentrarea întreprinderilor într-un număr restrâns de sectoare 
de activitate, riscă să suporte importante şocuri asimetrice în condiţiile creîrii 
uniunii monetare. Astfel, pentru acestea, costul unificării monetare este mai 
mare decât pentru alte ţări membre care sunt deja în stadiul unei mai detaliate 
diversificări a activităților (ca urmare a unor acțiuni de restructurare şi 
modernizare în funcție de criteriile de competitivitate ale evoluţiei diviziunii 
internaționale a muncii) şi cu un grad mai mare de mobilitate a factorilor de 
producţie (în primul rând a forței de muncă). 


5. Sistemul de plăţi internaţionale 


Schimburile economice internaționale nu se pot desfăşura în 
absenţa unui sistem de plăți internaționale, prin care, valoarea factorilor de 
producție consumați pentru un produs destinat pieții externe să revină la 
producător prin intermediul prețului de vânzare al respectivului produs. 
Monetarizarea economiei este nu numai o condiție a producției dar şi a 
reproducției. Fără circulația sub forma bănească a valorilor, fluxurile 
producţiei, distribuției şi consumului ar fi blocate. 

Banii au deci rolul hotărâtor şi în desfăşurarea procesului 
economic în plan internațional, iar complexitatea relaţiilor internaționale 
determină şi complexitatea sistemului în care acționează. 

Sistemul Monetar Internaţional este constituit dintr-un ansamblu 
de acorduri, de practici şi instituţii în cadrul cărora se efectuează plățile 
corespondente tranzacţiilor din afara graniţelor naţionale. 

Sistemul Monetar Internațional reglementează oferta de monedă 
dar şi relaţiile existente între diferite monede naționale fiind reprezentat de: 

- instrumente monetare şi financiare (devize, valori şi titluri 
financiare internaționale); 

- agenţi economici (Statele, băncile, întreprinderile naţionale şi 
multinaționale, instituţii financiare internaționale); 

- acorduri şi reglementări (prin intervenţia directă a agenţilor 
sau prin mecanismele pieţei). 

Obiectivele Sistemului Monetar Internaţional sunt: 

- gestionarea lichidităților internaţionale în scopul permiterii 
desfăşurării şi dezvoltării schimburilor internaţionale; 

- reducerea riscurilor care pot apare în desfăşurarea 
schimburilor internaționale (prin stabilirea ratei de schimb); 

- garantarea autonomiei politicilor economice ale diferitelor state. 

Atingerea acestor obiective este dependentă de modul în care se 
realizează funcţiile Sistemului Monetar Internaţional. Principalele 
funcţii ale sistemului sunt prezentate în continuare. 

Conversia preţurilor externe în preţuri interne. Schimburile 
economice internaţionale întâmpină greutatea măsurării valorii lor datorită 
faptului că sunt exprimate în unități monetare naţionale diferite. Este 
necesar, deci, să se găsească un mijloc de trecere de la preţurile externe la 
cele interne, şi invers. Acest mijloc este rata de schimb care reprezintă 
prețul unei unităţi a monedei naţionale exprimat în altă monedă naţională. 
Rata de schimb poate fi definită şi ca acea cantitate de monedă străină pe 
care o putem obține cu o unitate de monedă naţională. 

Pe baza acestor definiţii putem explica şi noţiunea de paritate 
monetară, adică raportul dintre o unitate de monedă naţională şi 
moneda etalon (aur, dolar, marcă, euro etc.). 

Rata de schimb se poate obține prin raportarea la aur, la altă 
monedă sau la un grup de monede aflate în relaţie de interdependenţă 
(coş monetar sau valutar). 

Această raportare poate fi de tip rată de schimb fixă atunci când 
paritatea dintre diferitele monede naţionale sunt determinate prin acorduri 
internaționale, sau poate de tip rata de schimb flotantă atunci când 
paritatea dintre monede este rezultatul cererii şi ofertei pe piaţa 
schimburilor valutare. Deci, variaţia ratei de schimb se poate datora unor 
decizii oficiale luate de către autoritățile monetare naţionale (de regulă 

Banca Centrală) sau ca urmare a situației de pe piaţă. Variația ratei poate fi 
în sensul diminuării parităţii monedei (depreciere sau devaluare) sau în 
sensul măririi parităţii (apreciere sau reevaluare). 

Convertibilitatea monetară. Chiar dacă rata de schimb permite 
exprimarea valorilor unor monede, unele față de altele, aceasta nu dă şi 
garanţia că schimbul între ele se va face şi în realitate. Pentru realizarea 
faptică a schimbului de monede echivalent cu rata de schimb exprimată, 
este necesar ca autoritățile monetare ale fiecărei ţări să accepte rambursare 
valorii monedei sale atunci când este cerută în altă monedă. Procesul de 
rambursare, garantat de către autorităţile naţionale, a valorii monedei 
naţionale în altă monedă se numeşte convertibilitate. 

De exemplu, în cazul unei convertibilități depline, Banca Naţională 
a României trebuie să garanteze tuturor deţinătorilor de lei că va putea 
rambursa valoarea acestor lei în dolari, oricând aceşti deținători doresc să 
schimbe leii lor în dolari sau în altă valută străină. Nu toate ţările pot oferi 
această garanţie sau o pot oferi limitat sau parțial, în funcție de situația 
economică a ţării respective sau în funcție de politica rezervei valutare a 
băncii centrale respective. 

Chiar în cazul unei convertibilități depline, într-o ţară cu o 
economie dezvoltată şi stabilă, echilibrul valutar este condiţional de 
încrederea în moneda națională. O încredere deplină în stabilitatea 
monedei naționale acționează ca un factor de inhibare a tendinței de 
renunțare la moneda națională în favoarea unei monede străine. 

Asigurarea  lichidităţilor internaţionale. Sistemul Monetar 
Internaţional are sarcina de a rezolva problema accesului tuturor ţărilor la 
schimburile economice internaționale. Această sarcină rezultă din 
incapacitatea unor ţări, în anumite perioade, de a dispune de un volum de 
monedă necesar participării la circuitul economic internațional. Aceasta 
deoarece, pe de o parte, monedele lor naționale nu sunt acceptate datorită 
lipsei de convertibilitate sau datorită, pe de altă parte, existenţei unor 
deficite importante ale balanței de plăţi. În aceste cazuri, Sistemul Monetar 
Internațional trebuie să asigure accesul acestor ţări la moneda 
internaţională adică la aur, la o monedă acceptată de toți (dolar, marcă, 
yen, euro etc.) sau să asigure compensarea datoriilor rezultate din deficitul 
balanței, prin intermediul Fondului Monetar Internațional, care, în această 
situaţie are rolul de bancă. 

Fondul Monetar Internaţional 


Fondul Monetar Internaţional a fost înfiinţat în 1944 cu scopul de a 
contribui la înlăturarea dificultăţilor legate de dezechilibrul balanței de plăţi al 
unor ţări. Principalul mijloc utilizat de către FMI, în acest sens, este oferirea de 
împrumuturi acestor ţări. 

Fiecare ţară, membră a FMI, are obligaţia să depună în visteria acestuia 
o sumă (cotă-parte) calculată pe baza criteriilor de dezvoltare şi putere 
economică a ţărilor. Cota parte se depune în aur sau într-o monedă acceptată 
internațional. Ponderea cotei parte a fiecărei ţări în totalul tezaurului FMI este 
proporţională cu ponderea votului pe care fiecare ţară îl are în luarea deciziilor 
de aprobare a împrumutului pe care ţările membre îl pot obţine de la FMI. 

Împrumuturile țărilor membre poartă denumirea de “drepturi de 
tragere”. Până la o anumiită limită, aceste drepturi de tragere sunt automate şi 
fără condiţii. Peste aceste limite (proporţionale cu cota parte), atunci când o 
țară cere împrumuturi suplimentare, se trece la un mecanism special de 
acordare condiţionată a creditelor numit “drepturi speciale de tragere”. (DST) 

Pentru a obţine un împrumut sub forma drepturilor speciale de tragere, 
țara respectivă se angajează la un calendar precis de rambursare a 
împrumutului şi la respectarea strictă a unui program de politică economică, 
care să garanteze posibilitatea de rambursare a împrumutului acordat. 


România a devenit membru FMI la 15 decembrie 1972. În prezent cota 
României este de 1,03 miliarde DT adică, aproximativ 1,3 miliarde dolari SUA. 
Creditele în derulare însumează 185 milioane DST. Acordul încheiat la sfârşitul anului 
2001 este al şaselea din 1990. Înainte de 1990, România a încheiat patru acorduri. 


Sistemul monetar internaţional 
(Istoric şi caracteristici) 


Etalonul aur (“Gold Standard”) 1850-1914 

Acest sistem nu a fost rezultatul unor acorduri internaționale. El s-a 
instituționalizat în mod preogresiv ca o consecință logică a faptului că 
monedele naţionale erau garantate cu aur. Caracteristicile sistemului “etalon- 
aur” sunt următoarele: aurul are funcţia de etalon, adică fiecare monedă 
națională este definită printr-o anumită cantitate de aur; monedele sunt 
convertibile în aur, ceea ce limitează procesul creerii de monedă şi dă încredere 
agenţilor economici; mijlocul de plată în relaţiile economice internaţionale este 
aurul dar nu este exclusă nici plata prin monedele convertibile în aur. 

Sistemul etalon-aur a avut avantajul asigurării stabilităţii relaţiilor de 
schimb deoarece impunea o limită evidentă variaţiei ratei de schimb, limita 
creaţia de monedă şi permitea reechilibrare “automată” a balanței de plăţi ca 
urmare a reglării rezervei de aur. 

Etalon lingou-aur (“Gold Bullion Standard”) 1922-1944 

În timpul primului război mondial, țările beligerante introduc cursul 
forţat al monedelor lor, renunțând la garantarea cu aur datorită practicării 
unei politici inflaţioniste, caracteristică economiei de război. După război, 
încercarea de reintroducere la etalonul-aur eşuează, în principal datorită 
schimbării raportului de forţe între Statele Unite ale Americii şi Europa, în 
favoarea primelor. Conferinţa de la Genova din 1922 instaurează un sistem 
limitat de convertibilitate în aur, şi anume: convertibilitatea în lingouri de 
aur. Sistemul nu este unanim acceptat ceea ce determină apariţia unor 
tendinţe diferite în cadrul comunităţii internaţionale. Astfel, apare gruparea 
“blocului de aur” condusă de Franţa care încearcă să menţină etalonul aur; 
gruparea SUA-Marea Britanie-Canada, care, deşi accepta etalonul aur, 
utilizează cu predilecție ca mijloc de plată dolarul şi lira sterlină; gruparea 
țărilor de orientare fascistă (Germania-ltalia-Japonia) care practica o 
politică cvasiautarhică, la nivelul axei politice. 

Etalonul aur-devize (“Gold Exchange Standard”) 1944-1971 

În 1944 are loc Conferinţa de la Bretton-Woods la care participă 
țările aliate şi care stabileşte următoarele principii de reorganizare a 
sistemului monetar internaţional: convertibilitatea dolarului SUA în aur (1 
uncie aur = 35USD), un sistem de schimb fix între monedele naţionale, 
menţinut prin intervenţia băncilor centrale; înfiinţarea Fondului Monetar 
Internaţional pentru asigurarea reglementării de ansamblu a sistemului. 
Sistemul aur-devize menţine rolul de referinţă al aurului în schimburile 
internaţionale dar stipulează că schimburile pot fi făcute fie în aur fie în 
monede convertibile în aur. Se acreditează principiul “dolar-as good as 
gold”, adică dolarul este la fel de bun ca aurul. 

Primele semne ale crizei sistemului aur-devize apar în 1961 când 
agenţii economici încep să-şi piardă încrederea în capacitatea dolarului de a fi 
convertit —oricând şi oricum- în aur. 

Drumul parcurs de sistemul monetar internaţional de la etalon-aur la 
etalon-devize marchează trecerea de la menţinerea stabilităţii sistemului prin 
mecanisme automate de reglare a rezervei în aur la menţinerea stabilității 
sistemului prin intervenţia băncilor centrale care menţin cursul de schimb în 
interiorul unor limite prestabile. În cazul unor deficite structurale ale 
balanțelor de plăţi, modificările de paritate (reevaluări, devaluări) devin 
posibile cu acordul şi sprijinul FMI. 

Etalonul dolar (după 1971) 

Sistemul aur-devize dispare la 15 august 1971 când preşedintele R. 


această dată, dolarul are rolul predominant de mijloc de plată în schimburile 
internaţionale, deşi nu există nici o hotărâre sau acord internaţionale în 
acest sens. 

Sistemul monetar european 

Progresele procesului de integrare europeană (Comunitatea Economică 
Europeană) au determinat ţările membre să adopte în septembrie 1972 un 
sistem monetar care să limiteze fluctuațiile de schimb. Apare astfel “şarpele 
monetar” care impune limitarea fluctuațiilor monedelor naţionale. În 1979 se 
crează Sistemul Monetar European care are ca scop instituționalizarea unei 
zone de stabilitate în condiţiile dificultăților pe care le întâmpina dolarul SUA. 
SME se compunea din: o unitate de cont rezultată ca o medie ponderată a 
“coşului monetar” al monedelor ţărilor membre CEE, denumită ECU 
(European Currency Unit), un sistem de limitare a marjelor de variație a 
monedelor naţionale față de ECU (+ sau — 2,25%), constituirea Fondului 
European de Cooperare Monetară (FECOM). 

Tratatul de la Maastricht decide crearea Uniunii Economice şi 
Monetare şi introducerea unei monede unice europene: EURO. Tratatul a 
definit trei faze în crearea UEM. Prima fază (1990-1993) consta în liberalizarea 
mişcării capitalurilor şi formarea pieţei unice: faza a doua este cea a îndeplinirii 
criteriilor de convergență (11 ţări îndeplinesc aceste criterii, formând 
EUROLAND) până la 1 ianuarie 1999, iar cea de a treia fază (1 ianuarie 1999- 
1 ianuarie 2002) constă în introducerea în circulaţia efectivă a EURO. 

Fig. nr. 14.1 
Funcționarea sistemului monetar internaţional actual 

PARTEA all-a 

CAPITOLUL 15 


PIAȚA ŞI STATUL — PARTENERI 
ÎN ELABORAREA ȘI IMPLEMENTAREA 
POLITICII ECONOMICE 


În prima parte a acestei lucrări cititorul a luat cunoştinţă cu 
noțiunile fundamentale ale ştiinţei economice şi s-a familiarizat cu 
modul specific de gândire şi acţiune economică. Sper că, parcurgând 
prima parte, el a reuşit să înţeleagă mecanismul şi logica fenomenului 
economic, a reusit să devină — dacă nu un specialist — măcar un 
cunoscător al multiplelor interacțiuni şi relaţii care explică modul în 
care ar fi posibil ca societatea să obţină un raport cât mai eficient de 
utilizare a resurselor de care dispune. 

Sper că a înteles că economia nu se reduce doar la un sistem 
ştiinţific de elemente tehnice, sesizând şi latura umană, socială a 
acestei ştiinţe care îl reprezintă, poate mai bine ca alte ramuri ale 
ştiinţei, în totalitatea atributelor sale de cercetător, utilizator şi 
protector al mediului în care trăieşte. 

În partea a doua a lucrării, vom încerca să arătăm cititorului 
modalităţile concrete prin care ştiinţa economică poate interveni în 
realitatea imediată a mediului în care trăim. Acestea constau în 
transformarea principiilor şi regulilor economice în elemente de 
practică economică. Altfel spus, transformarea teoriei economice în 
politică economică. 


1. Noţiuni generale de politică economică 


Politica economică este un ansamblu de obiective şi 
instrumente prin care, după ce au fost ierarhizate în funcţie de 
priorităţi, statul acţionează asupra variabilelor economice, în scopul 
menţinerii, restabilirii sau modificării climatului economic şi social. 

Știința economică distinge politici economice conjuncturale şi 
politici economice structurale. 

Politicile economice conjuncturale au ca scop acţiunea pe 
termen scurt asupra variabilelor economice. Ele îşi pot fixa obiective 
diferite care pot fi complementare sau contradictorii (ex: creşterea 
PIB; utilizarea deplină a forţei de muncă; stabilitatea preţurilor; 
echilibrul balanței externe, etc). 

Politicile economice structurale au ca scop acţiunea pe termen 
lung asupra variabilelor economice, în sensul evoluţiei economiei şi a 
structurii acesteia (ex: politici sociale; politici industriale; politici de 
amenajare a teritoriului şi de protecție a mediului înconjurator etc.). 

Politica economică exprimă voinţa puterii publice (statul şi 
sistemul instituţiilor sale) de a menţine sau modifica situația 
economică şi socială care a rezultat, sau va rezulta, ca urmare a 
comportamentului agenţilor economici pe piaţă. 

Existenţa politicii economice este astfel o dovadă a faptului 
că piaţa nu poate avea, în mod exclusiv, un rol autoregulator. 

Politica economică este concepută şi practicată tocmai pentru a 
corija sau completa acţiunea pieţei. Raportul dintre rolul pieţei şi rolul 
politicii economice în reglementarea procesului economic nu trebuie 
înteles într-o viziune ierarhică, adică printr-o subordonare a unuia faţă 
de altul. 

Piaţa are un rol extrem de important în contextul acestei 
reglementări dar absolutizarea acestui rol nu poate evita „efectul de 
imoralitate economică” pe care îl generează dezumanizarea relației 
cerere-ofertă, ca o expresie a selecției agenţilor economici exclusiv 
prin libera concurenţă. 

La rândul ei, absolutizarea rolului politicii economice nu poate 
evita „efectul de imoralitate administrativă” pe care îl generează 
etatizarea relației cerere-ofertă, ca o expresie a selecției agenţilor 
economici exclusiv prin măsuri administrative, ca urmare a limitării 
sau chiar eliminării liberei concurenţe. 

Economia fiind o activitate profund socială dar care presupune 
conceperea, desfăşurarea şi motivarea relaţiilor de schimb exclusiv pe 
baza unor interese — preponderent materiale - la nivel individual şi 
general, nu poate face abstracție nici de mecanismele obiective ale 
pieţei şi nici de instrumentele raționale ale politicilor economice. 

Putem spune că economia este domeniul activităţii umane în care 
îmbinarea interesului individual cu cel general se realizează prin 

corecția  obiectivităţii raporturilor cantitative cu raționalitatea 
echilibrelor calitative. Este obiectiv ca rigorile concurenționale ale 
schimbului să elimine de pe piață agenții necompetitivi dar, în acelaşi 
timp, este rațional ca societatea să tindă spre un echilibru de ansamblu 
în care cei defavorizați — temporar sau definitiv — de concurență să nu fie 
descalificaţi ca cetăţeni şi coborâţi sub limitele condiţiei umane. 

În acest sens, politica economică (conjuncturală) trebuie să 
găsească soluții practice pentru îndeplinirea a patru obiective finale: 

- asigurarea creşterii economice (măsurată prin rata creşterii PIB); 

- asigurarea echilibrului balanței de plăţi (măsurată prin 
raportarea soldului său la PIB) ; 

- asigurarea unei cât mai depline utilizări a forţei de muncă 
(măsurată prin rata şomajului) ; 

- asigurarea stabilității preţurilor (măsurată prin variaţia 
indicelui general al preţului pe durata unui an = inflația). 

Cercetările economice moderne ( Xavier Greffe: „Politique 
economique”, Economica, 1991) adaugă un al cincilea obiectiv al 
politicilor economice, definit a fi: stabilitatea ratei de schimb. 

Analiza acestor obiective ne arată că, de fapt, există două 
perechi interdependente de obiective: 

- creşterea economică şi utilizarea cât mai deplină a forței de 
muncă; 

- echilibrul balanței de plăţi şi controlul inflației. 

Realizarea obiectivelor politicii economice depinde de o 
multitudine de factori naturali, financiari, structurali, comportamentali 
etc. Modul în care aceşti factori acţionează asupra procesului de 
implementare a politicii economice s-a structurat în aşa numita 
“paradigmă a constrângerilor” prin care se evidențiază existenţa a trei 
tipuri de factori a căror influenţă asupra succesului politicii economice 
nu poate fi neglijată. 


1.1. Factorii macroeconomici de  incompatibilitate a 
obiectivelor 


Politica economică presupune stabilirea unor priorități şi 


ierarhizări a obiectivelor şi a etapelor de realizare. In absența unor 
criterii corecte sau a unor aprecieri realiste asupra timpului şi 

mijloacelor de acţiune, între obiectivele urmărite pot apare elemente 
de incompatibilitate. 

De exemplu, dacă nu se estimează corect impactul unei perioade 
de criză sau implicaţiile procesului de internaționalizare a economiei 
(globalizare) atunci obiectivul utilizării cât mai depline al forței de 
muncă va fi incompatibil cu creşterea economică fiind, însă, compatibil 
cu factori de ordin social cum ar fi: durata şi flexibilitatea timpului de 
lucru, tendința orientării profesionale, piramida vârstelor şi a sexelor, 
evoluţia comportamentală a diferitelor generații de angajaţi, etc. 

Un alt exemplu este furnizat de faptul că în anumite condiţii ale 
dezvoltării economice, creşterea economică este condiționată de 
existența unei inflaţii relativ ridicate. Procesul tot mai intens de 
internaționalizare a economiilor determină o altă incompatibilitate a 
obiectivelor. Astfel, obiectivul echilibrului balanței de plăți devine 
incompatibil cu tendinţa ţărilor dezvoltate de a exporta capital şi de a 
importa mărfuri din ţările cu un nivel mai mic al salariilor. 

Exemplele de mai sus ne dau posibilitatea sintetizării unor 
relaţii fundamentale de incompatibilitate între obiective. 

Relaţia şomaj — inflaţie. Având ca obiectiv controlul 
şomajului prin creşterea activității economice (încurajarea cererii, 
mărirea salariilor) se stimulează apariția inflaţiei prin cerere şi costuri. 
Invers, având ca obiectiv controlul inflației (mărirea ratei dobânzii 
pentru descurajarea cererii de credite, înghețarea salariilor) se 
limitează posibilitatea de consum şi de investiţii ceea ce conduce la 
limitarea creşterii economice, deci la şomaj. 

Relaţia creştere economică — şomaj. Având ca obiectiv 
creşterea economică, se accentuează interesul pentru finanțarea 
protecției sociale ca urmare a menţinerii unui climat de pace şi 
stabilitate socială, strict necesar creşterii economice. Finanţarea 
protecţiei sociale, se face, însa prin impozitarea salariilor ceea ce are 
ca efect creşterea costurilor cu forţa de muncă. În aceste condiţii, va 
creşte şomajul deoarece angajatorii vor încerca să reducă costurile 
prin micsorarea numărului locurilor de muncă. 

Relaţia creşterea economică — inflaţie. Creşterea economică 
determină - pe termen scurt - o creştere a cererii ceea ce conduce la 
saturarea capacităţilor de producție a întreprinderilor, generând 
tensiuni inflaționiste. 

1.2. Factori politici de incompatibilitate a obiectivelor 


În contextul unui sistem politic democratic, puterea politică 
este împarțită între executiv şi legislativ (guvern şi parlament). 
Raportul de forțe depinde de la o ţară la alta şi de la o perioadă la alta, 
dar mecanismul deciziei politice respectă unele principii generale ale 
acestei diviziuni de putere. 

Întotdeauna, executivul este responsabil în faţa legislativului 
pentru măsurile pe care le ia în cadul procesului de concepere şi 
implementare a politicilor economice. Altfel spus, guvernul nu poate 
implementa politica economică decât în contextul şi în concordanţă cu 
cadrul legal aprobat de către parlament. 

Tocmai această dualitate a mecanismului deciziei politice 
generează factorii politici de incompatibilitate a obiectivelor politicii 
economice deoarece orientarea acestora şi instrumentele specifice de 
realizare a lor depind de interesele mai multor centre de influenţă 
politică, existente la nivel guvernamental sau parlamentar. Printre cele 
mai importante sunt: sistemul administrației publice; partidele 
politice; sindicatele şi organizaţiile profesionale. Astfel, obiectivele 
politicii economice sunt, în realitate, rezultatul unor negocieri între 
aceste centre de influenţă politică, ceea ce poate conduce la situația de 
incompatibilitate parțială sau temporară a obiectivelor. 

De exemplu, administrația publică — deşi nu are putere de decizie 
politică — influenţează într-o manieră importantă atingerea obiectivelor 
propuse deoarece joacă un rol decisiv în procesul de elaborare şi executare 
a dispoziţiilor de aplicare a politicilor economice. Acest rol este, pe de o 
parte, expresia puterii tehnico-birocratice a admnistrației, şi pe de alta 
parte, expresia comportamentului conservator a acesteia, izvorât din 
tendința generică a administraţiei de a-şi păstra privilegiile în condițiile 
oricăror schimbări de natură structurală. 

Partidele şi organizaţiile politice joacă şi ele un rol extrem de 
important. 

Deşi, într-un regim democratic, politicile guvernamentale ar 
trebui să coincidă cu orientările partidului (sau coaliţiei) majoritar, în 
realitate, mecanismul deciziei politice este mult mai complicat. 

În primul rând, este frecvent cazul în care programele 
electorale demagogice sunt părăsite imediat după ce s-a acaparat 

puterea, revenindu-se la o abordare mai realistă şi mai nuanţată a 
problematicii economice. 

În al doilea rând, sunt şi cazuri în care presiunea unor situații 
neprevăzute sau cu caracter excepțional obligă oamenii politicii 
deveniți — prin victoria în alegeri - membrii ai guvernului să 
urmărească prioritar interesele imediate ale statului şi nu pe cele ale 
partidului din care fac parte. Realitatea politică internațională a 
demonstrat că, în majoritatea cazurilor, obiectivele economice pe 
termen scurt sunt privilegiate faţă de cele pe termen lung deoarece se 
încadrează mai bine în mandatul pe care guvernul îl are în interiorul 
unui ciclu electoral, transformându-se, astfel, în atuuri pentru viitoarea 
campanie electorală. 

În al treilea rând, susţinerea politicilor economice promovate 
de către guvern nu este întotdeauna o obligaţie respectată 
necondiţionat de către partidul majoritar. În multe cazuri, membrii 
partidului de guvernământ, deveniți parlamentari, sunt puşi într-o 
situaţie dificilă deoarece politiciile guvernului lor pot fi în contradicție 
cu interesele comunităţii care i-a ales parlamentari. În astfel de cazuri, 
parlamentarul este tentat să respingă, prin vot, chiar politica propriului 
guvern doar pentru a-şi păstra sprijinul comunităţii respective şi în 
perspectiva viitoarelor alegeri. 

Evident, problemele de incompatibilitate a obiectivelor se 
multiplică în cazul unei coaliții guvernamentale, reprezentată de 
participarea la guvernare a mai multor partide unite temporar, nu în 
primul rând, prin compatibilitate de doctrină şi programe ci prin 
compatibilitate de interese politice conjuncturale. 

Obiectivele politicii economice odată fixate, conflictele de 
interese dintre diferitele centre de putere se reflectă, însă, şi asupra 
deciziei privind instrumentele utilizate pentru atingerea obiectivelor 
stabilite. Şi în acest caz, principiile de „eficacitate electorală” pot fi 
preponderente. 

Realitatea economică internaţională oferă, şi de această dată, 
exemple edificatoare. Astfel, nu sunt rare cazurile când guvernele 
optează pentru instrumente mai puţin recomandate de teoria 
economică dar mai uşor de utilizat şi cu implicaţii electorale mai puţin 
defavorizante. De exemplu, se preferă impozitul indirect în locul 

impozitului direct sau politica limitării creditului în locul introducerii 
unor impozite suplimentarere. 

Se apreciază, din aceste motive, că implicarea factorilor 
politici asupra politicii economice are ca rezultat sacrificarea unor 
alternative cu beneficii economice certe în favoarea unor alternative 
cu beneficii politice certe. 

În funcţie de veniturile pe care le obţin, de posibilitatea evitării 
unei fiscalități sporite sau de oricare alte avantaje sau dezavantaje pe 
care le pot aduce anumite politici economice, cetățenii, agenţii 
economici sau diferitele grupări politice sau profesionale percep în 
mod diferit efectele politicilor economice. Unii se simt favorizați iar 
alții defavorizaţii. 

Este astfel normal să apară preocuparea pentru organizarea 
unor acţiuni prin care unii să încerce să maximizeze efectele acestor 
politici iar ceilalți să le minimizeze. Aceste tendinţe, manifestate la 
nivel individual sau colectiv determină acţiuni concrete în vederea 
obținerii de politici economice considerate favorabile sau blocării 
acelor politici considerate defavorabile. 

Organizarea şi desfăşurarea unor acţiuni de impunere prin 
presiuni politice sau de altă natură a cursului şi orientării politicii 
economice se realizează în democraţiile contemporane de către 
grupurile de presiune economică. 

Principalele grupuri actuale de presiune economică sunt 
sindicatele, organizaţiile profesionale şi patronale, organizaţii ale 
societăţii civile, mişcări revendicative cu caracter internaţional (ex: 
mişcarea anti globalizare, ecologică, de protecţie a animalelor), etc. 

Importanţa deosebită pe care a luat-o acţiunea grupurilor de 
presiune economică în orientarea şi implementarea politicii economice 
se explică prin următoarele: 

- necesitatea imperioasă a unei solidarităţi sociale în 
distribuirea şi utilizarea bogăției create la nivel naţional, în condiţiile 
în care societatea suferă mutații profunde şi rapide (exodul rural, 
dispariția unor meserii şi profesii tradiționale, cronicizarea utilizării 
incomplete a potenţialului de forță de muncă, îmbătrânirea populaţiei 
active, accelerarea procesului de insecuritate socială şi urbană, etc) şi 
în condiţiile în care esenţialul vieţii sociale se defineşte prin destinul 

comun al unor mase imense de salariaţi ai unor întreprinderi din ce în 
ce mai internaţionalizate; 

- conştientizarea la nivelul puterii politice a avantajului pe care 
practica negocierii o are faţă de practica dictatului. Aşa se explică 
acceptarea reprezentativităţii sindicatelor, a organizaţiilor patronale şi 
profesionale în organismele consultative oficiale (Consiliul Economic 
şi Social, Consilii economice regionale,ete); 

- conştientizarea la nivelul grupurilor de presiune a puterii şi 
pozitiei strategice pe care o pot deţine în raport cu puterea politică. 
Aşa se explică trecerea la acţiuni de masă, a demostraţiilor de stradă, a 
grevelor de mari proporţii sau chiar a unor mişcari de gravă violenţă 
stradală (ex: mişcările anti globalizare). 

Răspunsul puterii politice (executiv şi legislativ) la acţiunile de 
presiune ale acestor grupuri depinde de echilibrul de forțe politice şi 
sociale din acel moment. Istoria democrațiilor ultimului secol (ca şi a 
recentei tranziţii româneşti) arată că nu au fost rare cazurile când, 
pentru a neutraliza ostilitatea grupurilor de presiune şi pentru a asigura 
o cooperare a tuturor factorilor implicaţi în menţinerea stabilității 
politice, economice şi sociale, puterea politică şi-a revizuit obiectivele 
iniţiale, facând concesii sau acordând compensaţii (ex: degrevarea de 
obligaţii fiscale (reeşalonări sau scutiri) sau acordarea de subvenţii). 
Evident, obiectivele inițiale ale politicii economice îşi pierd, în acest 
fel, din eficacitate sau chiar pot produce efecte perverse. 


1.3. Factori internaţionali de incompatibilitat 
a obiectivelor 


Factorii internaţionali sunt o rezultantă a relaţiilor cu alte state, 
cu organizaţiile internaționale şi cu firmele multinaționale. 

Politica economică poate fi considerabil influenţată prin 
relațiile economice şi politice cu alte state, în măsura în care acestea 
din urma reprezintă puteri industriale, comerciale sau financiare. Prin 
intermediul raporturilor comerciale, de schimb valutar ca şi prin 
caracterul acordurilor internaţionale semnate, politica economică a 
statului respectiv nu poate să ignore influenţele pozitive sau negative 
pe care situaţia economică sau politică, prezentă sau de perspectivă, a 

țărilor cu care este în contact le vor avea asupra posibilității de 
realizare a propriilor sale obiective. 

Organizațiile internaționale influenţează, şi ele, considerabil 
obiectivele politici economice, în funcție de specificul şi tipul 
activităţii şi statutului lor. Astfel: 

- influenţează prin acţiunea de concertare şi acomodare a 
politicilor economice naționale (OCDE); 

- influenţează prin acţiunea de integrare a politicilor economice 
naţionale într-o politică economică unică, de tip comunitar (UE); 

- influenţează prin negocierea şi monitorizarea unui program de 
asanare sau macrostabilizare economică, finanţat prin acordarea de 
credite (FMI, Banca Mondială); 

- influenţează prin acţiunea de elaborare a unor norme sau 
principii de bună conduită în relaţiile internaţionale (CNUCED, 
OMC). 

Operând în două sau mai multe ţări, firmele multinaționale îşi 
împart şi îşi dezvoltă capacitățile financiare şi de producţie în 
diferitele ţări în funcție de capacităţile de absorbţie ale acestora dar şi 
de avantajele pe care politicile economice ale acestor ţări le acorda 
implementării acestor firme. În general, prezența firmelor 
multinaționale determină un efect de antrenare în economie (mai ales 
datorită politicii de delocalizare a producției) ceea ce poate favoriza 
fixarea unor obiective ambiţioase în cadrul politici economice, vizând 
crearea de locuri de muncă sau de infrastructură tehnologică şi 
informaţională. 

În acelaşi timp, firmele multinaționale exercită şi un efect de 
dominare economică, mai ales în cazul ţărilor cu un grad de dezvoltare 
economică mai modest, ceea ce poate conduce la fixarea unor 
obiective în cadrul politicii economice mai favorabile dezvoltării 
firmelor multinaționale decât economiei în ansamblul său. 

În concluzie, putem afirma că realizarea obiectivelor politicii 
economice, mai ales cele ale ocupării forţei de muncă, ale stabilităţii 
prețurilor şi ale repartiţiei sociale echitabile a rezultatelor creşterii 
economice, ridică probleme complicate şi complexe din punctul de 
vedere al coerenţei măsurilor şi deciziilor de politică economică. 

Sintetizând, putem spune că există trei cauze centrale care 
explică lipsa de eficacitate şi de coerenţă în cazul politicii economice: 


210 


- incapacitatea  concilierii intereselor diferitelor grupuri 
economice şi sociale; 

- lipsa de autonomie a puterii politice faţă de unele 
constrângeri de natură internaţională; 

- riscul apariției unor  incompatibilități, temporare sau 
permanente, de natură macroeconomică, chiar între obiectivele 
preconizate. 

Pentru realizarea obiectivelor politicii economice, guvernul 
dispune de un ansamblu de instrumente, pe care le putem grupa astfel: 

- instrumente de cunoaştere care permit conceperea deciziei şi 
prognozarea efectelor ei. Acestea sunt: sistemul contabilităţii naţionale 
şi datele statistice; 

- instrumente de intervenție care permit operaţionalizarea şi 
transpunerea în practica economiei reale a deciziilor. Acestea sunt: 
politica bugetară, politica monetară, politica ratei de schimb, politica 
industrială, politica agrară, politica protecţiei mediului etc. 

Cele mai importante instrumente, pe care ne propunem să le 
analizăm, sunt: politica bugetară, politica monetară şi politica 
veniturilor. 

Politica bugetară. Politica bugetară constă în prevederea 
ansamblului veniturilor şi cheltuielilor statului pe parcursul unui an 
fiscal, în contextul fixării unui anumit nivel al raportului dintre ele şi 
al unei anumite priorități în finanţare. Este instrumentul politicii 
economice cel mai mult influenţat de mediul politic, de dezbaterile 
doctrinare şi de echilibrul social al momentului. Ştiinţa economică, 
identifică, în funcție de aceste influenţe, două tipuri de politică 
bugetară: de tip liberal şi de tip intervenţionist. 

Politica bugetară de tip liberal susține aşa numitul “buget în 
stare de neutralitate“ adică un buget echilibrat din punctul de vedere al 
raportului dintre venituri şi cheltuieli. În concepţia liberală, existenţa 
unui deficit bugetar este periculoasă deoarece conduce la împrumuturi 
sau la utilizarea resursele trezoreriei ceea ce poate determina un puseu 
inflaționist şi o destabilizare a monedei naţionale. Şi existenţa unui 
excedent bugetar este considerată periculoasă deoarece conduce la 
sterilizarea fondurilor private care ar putea fi utilizate fie pentru 
consum, fie pentru investiţii. 

Politica bugetară de tip intervenționist transformă bugetul într- 
un adevărat şi eficient mijloc de politică economică. 

Meritul acestei transformări este atribuit lui J.M.Keynes care a 
demonstrat că o politică susținută de investiţii publice poate contribui 
la o mai bună utilizare a forţei de muncă. Keynes a arătat că prin 
utilizarea fondurilor bugetare în finanţarea unor procese investiţionale 
se obține un „efect pozitiv de antrenare” a întregii economii, pe care l- 
a calificat a fi un „multiplicator”. 

Keynes s-a opus teoriei liberale a echilibrului bugetar ca o 
garanţie a unei gestionări sănătoase a economiei, arătând că atât 
deficitul cât şi excedentul bugetar pot avea efecte pozitive în cazul 
unei politici bugetare active. Astfel: 

- existenţa unui deficit bugetar contribuie la creşterea cererii 
prin efectul multiplicatorului şi conduce chiar la o diminuare a 
şomajului; 

- existenţa unui excedent bugetar provoacă, prin restrângerea 
cererii solvabile, o reducere a presiunii pe preţuri. 

Politica bugetară dispune de mai multe mijloace de acțiune, 
grupate în funcție de accentul pe care îl pun, fie pe cheltuieli, fie pe 
venituri. 

Mijloace de acţiune prin cheltuieli sunt trebuie interpretate ca o 
tendinţă de reducere a cheltuielilor publice, ci, din contră de creştere a 
acestora. Reducerea cheltuielilor nu se consideră un mijloc de politică 
economică deoarce nu reprezintă un factor de creştere, ci doar un 
factor de salvare conjuncturală a echilibrului bugetar. 

Creşterea cheltuielilor pe baza unor ierarhizari a priorităților de 
dezvoltare se consideră însa un mijloc de politică economică bugetară 
cu efecte de antrenare şi de stabilizare a economiei pe termen lung. 
(Ex: cheltuieli pentru dezvoltarea infrastructurii de transport, 
informatică, învățământ, educaţie, cercetare, amenajare a teritoriului). 

Mijloace de acţiune prin venituri se evidențiază prin: 
intervenționism fiscal, adică prin acțiunea de utilizare a impozitului pentru 
modificarea repartiției venitului naţional în scopul stimulării dezvoltării 
unor ramuri sau sectoare de activitate şi pentru orientarea cheltuielilor 
agenților economici spre anumite sectoare de activitate şi prin 
împrumuturi pentru menţinerea unui echilibru între nevoile de finanțare 
ale statului şi nivelul economisirilor în scopul echilibrării cererii globale. 

Eficacitatea politicii bugetare este demonstrată şi de 
posibilitatea pe care o oferă de a controla strict modul de utilizare a 
resurselor şi de a evalua cu precizie efectele presiunii fiscale asupra 
agenților economici. Numai politica bugetară permite realizarea 
investițiilor publice, permite centrarea precisă a obiectivelor prin 
utilizarea fie a impozitelor directe fie a celor indirecte şi, în cazul 
cheltuielilor sau subvenţiilor pentru utilaje şi echipamente, permite 
manifestarea rapidă a efectului multiplicator. 

Două sunt pericolele pe care le poate genera: 

- depăşirea pragului de tolerare a fiscalității ceea ce duce la 
evazionism şi dezvoltarea economiei subterane; 

- incapacitatea pieţei de a corecta posibilele abateri sau greşeli 
în gestionarea cheltuielilor publice. 

Când aceste cheltuieli sunt determinate exclusiv pe bază 
administrativă, există posibilitatea obstrucţionării investiţiilor private. 

Politica monetară. Politica monetară are ca obiectiv asigurarea 
economiei naționale cu suma de bani necesară creşterii economice şi 
utilizării cât mai depline a forței de muncă în condiţiile asigurării stabilității 
valorii banilor, atât pe plan intern (nivelul preţurilor) cât şi pe plan extern 
(nivelul ratei de schimb). Adaptând volumul mijloacelor de plată la nevoile 
economiei, politica monetară trebuie să evite excesul creației de monedă 
care poate genera creşterea preţurilor şi dezechilibrarea balanței de plăți. 

În acelaşi timp, politica monetară trebuie să evite şi insuficienţa 
lichidităţilor care poate conduce la descurajarea activităţii economice 
şi la o creştere a ratei dobânzii, în defavoarea investiţiilor şi creerii de 
locuri de muncă. 

Rezultă că politica monetară acţionează asupra a două 
categorii de variabile economice: cantitatea de bani (masa monetară) 
şi prețul banilor (rata dobânzii). 

Politica monetară contribuie astfel la menţinerea echilibrului 
economic general, încercând să încadreze inflația şi variația ratei de 
schimb în limite favorabile activității economice şi schimburilor 
economice externe, în contextul alimentării permanente şi constante a 
economiei cu un volum necesar de lichidităţi. 

Politica monetară poate avea însă şi obiective imediate sau pe 
termen scurt. Astfel, nu este exclus cazul când obiectivul general al 
creşterii economice poate fi conceput şi ca un obiectiv pe termen scurt 

realizat prin măsuri de politică monetară cum ar fi selectivitatea 
acordării creditelor sau facilități menite să atragă capitalul străin. 

Politica veniturilor. Politica venituri se defineşte ca fiind un 
ansamblu de mijloace prin care puterea politică acționează asupra 
procesului de formare a veniturilor primare (a nu se confunda cu 
redistribuirea care acționează asupra procesului de formare a 
veniturilor secundare). 

Obiectivele politicii veniturilor sunt atât economice cât şi sociale. 

Printre principalele obiective economice enumerăm: 

- obținerea unei cât mai bune compatibilități între obiectivul 
general al reduceri şomajului şi cel al stabilităţii preţurilor; 

- îmbunătățirea raportului competitivitate/cost la nivelul 
întreprinderii. 

Cele mai importante obiective sociale sunt: 

- reducerea inegalităților între venituri; 

- garantarea unui salariu minim; 

- asigurarea motivării participării tuturor categoriilor sociale şi 
socio-profesionale la procesul de ridicare a gradului de competitivitate 
a produselor naţionale pe piaţa internaţională. 

Mijloacele prin care se realizează politica veniturilor se pot 
grupa astfel: 

a) mijloace tradiționale: 

- sistemul de garantare a salariului minim; 

- norma progresivă de creştere a veniturilor (“politica de 
tip contractual”); 

- blocarea unor anumite tipuri de venituri (nesalariale). 

b) mijloace conjuncturale: 

-  indexarea salariilor  (autonomizarea raportului 
preţ/salariu, prin creşterea salariilor şi a veniturilor 
indiferent de rezultatele activităţii); 

- dezindexarea (creşterea salariilor şi a veniturilor 
proporţional cu rezultatele activităţii). 

Politica veniturilor impune existenţa unui consens național, în 
care grupurile de presiune economică să accepte măsurile preconizate. 
Practica economică arată că acest consens se obţine relativ uşor în 
perioade de avânt sau relansare a economiei dar este greu de realizat în 
perioadele de recesiune economică sau de agravare a tensiunilor sociale. 

Multiplicatorul cheltuielilor publice 
(Politica bugetară) 


Conform teoriei lui J.M.Keynes, creşterea cheltuielilor publice, prin 
intermediul efectului multiplicatorului, generează o creştere proporţională a 
producţiei. 

Prin intermediul politicii bugetare se pot înregistra, însă, diferite efecte 
multiplicatoare: 

- multiplicatorul fiscal, are efect negativ, deoarece o creştere a 
fiscalităţii provoacă o reducere a veniturilor disponibile şi deci, a cererii 
[- c/(1-c)]. 

- multiplicatorul cheltuielilor publice, care măsoară efectele unei 
creşteri a cheltuielilor publice asupra veniturilor [ 1/(1-c)]. 

Teorema Haavelmo ( Trygve Haavelmo - laureat al Premiului Nobel 
pentru economie în 1989) subliniază că dacă se măreşte volumul cheltuielilor 
publice în acelaşi timp şi în aceeaşi măsură cu marirea fiscalităţii, atunci 
cererea globală creşte cu un volum egal cu volumul cheltuielilor publice 
suplimentare (adiţionale). În acest caz, multiplicatorul este egal cu 1, 
corespunzând sumei  multiplicatorului cheltuielilor publice şi al 
multiplicatorului fiscal | 1/(1-c) + (-c/(1-c)) ]. Variația producţiei este egală cu 


variaţia cheltuielilor publice, care la rândul ei, este egală cu variaţia fiscalităţii. 
Această concluzie sprijină ideea unei intervenţii active a statului prin 
intermediul politicii bugetare. 

- multiplicatorul de transfer, are un efect iniţial nu asupra producţiei 
ci asupra veniturilor disponibile, ceea ce explică efectul său minor în raport cu 
multiplicatorul cheltuielilor publice [c/(1-c)]. 


CAREUL MAGIC 


Cele patru obiective centrale ale politicii economice (creşterea 
economică, utilizarea cât mai deplină a forţei de muncă, stabilitatea preţurilor 
şi echilibrul contului curent) pot fi vizualizate în aşa numitul “careu magic “ 
realizat de către Nicholas Kaldor în 1971. 

Careul este reprezentat de cele patru puncte cardinale: NORD - 
creşterea economică (rata de creştere a PIB); EST - evoluţia contului curent 
(procentul soldului exterior în PIB); SUD -— stabilitatea preţurilor (rata inflației) 
şi VEST — utilizarea forţei de muncă (rata şomajului). 


215 


216 


Investiţii 


Contextul Consens social 
internaţional 


Monetarizarea 
deficitului 


Fig. nr. 15.2 


Deocamdată, cititorului i-au fost prezentate mijloacele prin care 
politica economică îşi propune să rezolve problemele pe termen mediu 
şi scurt ale ansamblului economic şi social. Teoria economică include 
această problematică în categoria situaţiilor conjuncturale şi, 
corespunzător, politicile economice aferente le numeşte ca fiind 
conjuncturale. 

Ansamblul economic şi social se confruntă însă şi cu o 
problematică a structurilor, în sensul procesului conştient de creare a 
unei anumite structuri economice la un orizont de timp dat. Din acest 
motiv, politica economică îmbrăţişează şi problematica pe termen 
lung, cu obiective bine definite în ceea ce priveşte construcția unui 
anumit tip de structură economică sau construcția unui anumit tip de 
structură sectorială. 

Ultimii cincizeci de ani au impus şi abordarea unor obiective pe 
termen lung care definesc nu numai un anumit tip de structură dar şi o 
concepţie bine fundamentată asupra modului de construcţie a structurii 
(de exemplu concepția dezvoltării durabile/sustenabile). Teoria 
economică numeşte aceste politici economice cu orizont de timp 

mediu şi lung şi cu obiective referitoare la structurile fundamentale ale 
economiei: politici structurale. 

În lucrarea de faţă ne vom axa pe prezentarea uneia dintre 
cele mai bine fundamentate politici structurale: politica 
industrială. 

Politica industrială se defineşte ca un ansamblu de măsuri ale 
puterii politice în scopul ridicării gradului de competitivitate a 
întreprinderilor indiferent de forma lor de proprietate şi de 
organizare a producţiei. 

Politica industrială se justifică prin existenţa unor importante 
obiecţii de natură economică dar şi politico-socială. 

Obiectivele economice ale politicii industriale sunt 
următoarele: 

- elaborarea şi punerea în aplicare a unei strategii de ieşire din 
situaţii de recesiune sau criză economică; 

- orientarea şi dezvoltarea sectorului secundar, considerat a fi 
motorul dezvoltării economice; 

- adaptarea economiei la cerințele procesului de globalizare 
(liberalizarea schimburilor internaționale, implantarea de programe de 
creare a parcurilor industriale, controlarea procesului de mutații 
tehnice şi tehnologice, etc.). 

Obiectivele politice şi sociale ale politicii industriale sunt 
următoarele: 

- asigurarea independenţei naţionale în sectoarele industriale 
sensibile (energie, cercetare şi dezvoltare, informatică etc.); 

- punerea în practică a unui model de dezvoltare care să se 
bucure de un consens cât mai larg în ceea ce priveşte capacitatea de 
utilizare a potenţialului de forță de muncă. 

- armonizarea dezvoltării şi reducerea decalajelor dintre 
diferitele regiuni ale teritoriului naţional. 

Transpunearea în practică a obiectivelor politicii industriale 
este posibilă prin utilizarea unor instrumente a căror specificitate 
depinde de tipul de economie (economie de piaţă sau economie 
centralizată) cât şi de condiţiile internaționale sau geopolitice. 
Încercând o sintetizare, teoria economică a grupat instrumentele, în 
funcție de modul acţiunii lor, în instrumente cu efect direct şi 
instrumente cu efect indirect. 

Instrumentele politicii industriale cu efect direct sunt: 

- măsuri de stimulare a ansamblului întreprinderilor industriale 
prin preţuri, subvenţii la export, controlul concurenţei, reglementarea 
procesului de concentrare a producţiei industriale, etc.; 

- măsuri de stimulare doar a unor întreprinderii, în funcție de 
rolul de antrenare pe care acestea îl au în ansamblul sectorului 
industrial sau de rolul pe care îl au în îndeplinirea unor obiective de 
interes național (ex: câştigarea unui loc important în producţie 
internaţională a unor produse, punerea în valoare a unor resurse 
naturale de importanță deosebită, soluţionarea problemei şomajului 
sau a eliminării decalajului dintre regiuni, etc.). 

Instrumentele politicii industriale cu efect indirect sunt: 

- măsuri de politică economică generală conjuncturală (ex: 
politică bugetară, politică monetară, etc.); 

- măsuri de dezvoltare a infrastructurii de transport şi 
informatională; 

- măsuri de dezvoltare a sistemului de educaţie şi pregatire 
profesională; 

- măsuri de dezvoltare a activităţii de cercetare ştiinţifică. 

Într-o manieră generală, trebuie precizat că, oricare ar fi 
instrumentele polititicii industriale, problema esenţială a acesteia este 
stabilirea unui criteriu de prioritate care să permită o anumită selecție 
a întreprinderilor sau tipurilor de activităţi industriale în funcţie de 
cele trei stadii pe care le poate parcurge o întreprindere sau o activitate 
industrială din perspectiva intereselor politicii industriale: stimularea 
dezvoltării, stimularea reconversiei sau a restructurării şi Stimularea 
abandonării activităţii. 

Practic, în orice perioadă şi în orice ţară, dar mai ales în actuala 
epocă a integrării şi globalizării, politica industrială se ghidează în 
baza principiului — general valabil în economie — al avantajului 
competitiv, încercând să stimuleze acele întreprinderi sau activităţi 
industriale care au capacitatea obținerii acestui avantaj. Este un 
obiectiv care este şi spre binele întreprinderii dar şi al întregii naţiuni 
prin sporul de valoare adăugată acumulat la avuţia internă. 

În lumea modernă, caracterizată prin avansul extrem de rapid al 
tehnicii şi tehnologiei şi prin concentrarea puterii economice în câteva 
centre geopolitice cu rol de antrenare a tuturor celorlalte economii 

naţionale prin generalizarea relaţiilor de interdependenţă economică, 
se evidențiază două direcţii prin care se poate acţiona pe calea 
obținerii avantajelor competitive: definirea sectoarelor industriale 
strategice şi definirea tehnologiilor strategice. 

Se consideră că în practica definirii sectoarelor industriale 
strategice, politica industrială nu trebuie să mai stimuleze acele 
activităţi care înregistrează, pe media ultimilor cinci ani, ritmuri de 
dezvoltare inferioare mediei internaționale de dezvoltare industrială şi 
nici acele activităţi care utilizează resurse naturale aflate în situație de 
epuizare prin exploatare sau prin substituirea lor definitivă cu alte 
resurse. 

Se consideră că în practica definirii tehnologiilor strategice, 
politica industrială trebuie să stimuleze acel tip de tehnologii care, în 
comparaţie cu altele, oferă cel mai înalt grad de obţinere a valorii 
adăugate, în primul rând prin reducerea consumului de materiale şi 
energie în favoarea consumului de muncă la un grad superior de 
calificare. 

Definirea sectoarelor strategice şi a tehnologiilor strategice nu 
se constituie însă într-o garanţie a reuşitei politicii industriale. 
Desigur, sunt condiţii importante ale unei eventuale reuşite dar, 
practica economiilor dezvoltate în ultimii cincizeci de ani a arătat că 
politica industrială are de înfruntat două mari obstacole a căror 
învingere presupune existenţa nu numai a unei concepții strategice 
globale, pe termen lung, a întregii economii dar şi o capacitate înaltă 
manifestare competentă în planul negocierilor şi acordurilor 
internaționale. 

Astfel, un prin obstacol îl reprezintă contradicţia dintre 
măsurile de obţinere a avantajelor competitive, pe de o parte, şi 
necesitatea menţinerii unui grad înalt de utilizare a forţei de 
muncă (controlul şomajului), pe de altă parte. Avatajele competitive 
se obțin, fără excepție, prin sacrificarea utilizării forţei de muncă 
deoarece costul produsului se reduce, într-o economie modernă, în 
mod obligatoriu şi prin introducerea unor măsuri de raționalizare şi 
automatizare (robotizare). În acest caz, echilibrarea situaţiei sociale nu 
se poate realiza decât prin politici sociale, costisitoare şi posibil de 
implementat numai în condiţii unei solidarităţi şi coeziuni sociale. 

Situaţia concretă, recentă a ţărilor dezvoltate, dar şi a României 
în perioada tranziției, arată că acomodarea efortului de competitivitate 
cu cel al creării şi funcționării eficiente a unui sistem modern de 
politici sociale nu este uşor de realizat şi nici nu poate evita accente de 
tensiune socială. 

Al doilea obstacol important îl reprezintă contradicţia dintre 
tendinţa normală a fiecarei ţări de a-şi proteja industria naţională 
şi tendinţa de liber-schimb promovată de procesul generalizării 
interdependenţelor internaţionale în contextul integrării/globalizării. 

În faţa acestui obstacol, cele mai importante puteri industriale 
ale lumii au încercat aplicarea aşa numitei politici industriale de tip 
crenel (este caracteristică politicii industriale franceze sub denumirea 
de „politique des creneaux”, fiind implementată între 1976 şi 1981). 
Această politică constă în renunțarea la activităţi industriale care se 
consideră a fi insuficinet de competitive pe piaţa mondială şi care nici 
nu au perspectiva unei creşteri într-o perioadă ulterioară, de orizont de 
timp mediu. În acelaşi timp, sunt stimulate anumite activităţi 
industriale strict/excesiv specializate (breşe sau creneluri) care au în 
prezent şi promit şi în viitor un grad înalt de competitivitate pe piaţa 
mondială [industria trenurilor de mare viteză (TGV), programul 
Concorde, sectorul electronuclear]. 

Politica de tip crenel s-a dovedit, însă, generatoare şi de 
importante efecte perverse. Astfel, a generat o rată importantă a 
şomajului, şi a crescut gradul de dependenţă al pieţei interne față de 
importul unor produse tradiţionale care nu se mai fabricau în ţară fund 
considerate necompetitive. Mai mult, selecţia “crenelurilor” nu s-a 
dovedit a fi realistă, competiția internațională pe acele domenii 
devenind din ce în ce mai acută. 

Alte ţări (în principal Germania) au adoptat un alt tip de 
politică industrială, denumit „politica filierelor ”. Politica filierelor se 
defineşte a fi acea politică industrială care dezvoltă un lanţ de 
activităţi complementare în care întreprinderile sunt legate prin relații 
de vânzare-cumparare şi prin dezvoltarea în comun a unui program de 
modernizare menit să realizeze un produs final de înaltă 
competitivitate. 

Practica a dezvăluit posibilitatea existenţei a trei tipuri de 
filiere: filiere de antrenare (de exemplu, industria chimică); filiere de 

independenţă (de exemplu, transport sau energie nucleră), prin care s- 
a redus substanţial dependenţa de import şi filiere de suveranitate (de 
exemplu, informatică) prin care se evita dependența de avansul 
tehnologic al altor ţări. 

Politica de filieră dezvoltă piaţa internă, substituind importul de 
bunuri şi tehnologii cu producţia internă a filierelor dar are, şi ea, efecte 
perverse, în primul rând în ceea ce priveşte necesitatea unor importante 
surse de finanțare a restructurărilor, fără de care, compatibilitatea 
managerială, financiară si tehnologică a multitudinii de întreprinderi cu 
cerinţele de omogenizare impuse de filiere, nu ar fi fost posibilă. 


2. Rolul şi funcţiile statului în economia modernă 


Politica economică este concepută de către puterea politică, este 
influențată de către grupurile de presiune şi este, în final, verificată prin 
intermediul instrumentelor şi mecanismelor pieţei. Transpunerea în 
practică a politicii economice, prin instrumentarea deciziilor şi urmărirea 
efectelor lor este, însă, atributul exclusiv al statului. 

În ce urmează, se va vedea în ce măsură statul poate realiza, 
într-o economie modernă, obiectivele politicii economice. 

Literatura de specialitate acceptă două definiţii ale conceptului de stat: 

- o definiţie în sens restrâns, conform căreia Statul se limitează 
la administraţia publică centrală 

- o definiție în sens larg, conform căreia Statul cuprinde nu 
numai administraţia publică centrală dar şi administrația locală 
împreuna cu sistemul securităţii sociale. 

Într-o economie modernă, Statul este considerat agent economic 
cu rol esențial în funcționarea şi eficientizarea circuitului economic 
național dar şi în mobilizarea şi orientarea mijloacelor de care dispune 
ansamblul economic național în vederea asigurării pentru națiunea 
respectivă a unui loc cât mai favorabil în cadrul diviziunii internaționale a 
muncii, aparărea interesului naţional în cadrul negocierilor economice 
internaționale şi gestionarea politicii de atragere a investiţiilor străine. 

Rolul şi funcțiile statului în economie sunt subiecte mult şi 
viguros dezbătute pe parcursul evoluţiei ştiinţei economice în ultimii 
două sute de ani. Deşi mai puţin importantă, dezbaterea continuă şi azi 
în sensul căutării unei mai clare delimitări între poziția celor care 

susțin primatul reglementării prin instrumentele pieţei libere şi poziția 
celor care susțin primatul intervenției active şi permanente a statului în 

Începutul secolului XXI tinde să impună o poziţie bazată nu 
numai pe logica dar şi pe realitatea economiilor moderne, aceea a 
încercării de stabilire a unui echilibru între stat şi piaţă, consideraţi a fi 
parteneri în conceperea şi implementarea politicilor economice. 

Pentru cetățeanul acestui început de secol, nu este însă 
suficientă doar afirmaţia că statul şi piaţa trebuie să fie parteneri. 
Actori ai unor economii în permanenţă mişcare şi supuse unor ample 
transformări, fie datorită procesului de globalizare, fie datorită celui 
de tranziție sau chiar a amândurora, contemporanii noştri sunt deseori 
supuşi unor măsuri sau politici economice contradictorii din punctul 
de vedere al perceperii rolului statului în economie. 

Recesiunea economică, tensiuni sociale de amploare sau 
evenimente dramatice, cum a fost cel din 11 septembrie 2001, 
determină poziții şi măsuri speciale care pot să accentueze fie rolul 
statului în economie, fie pe cel al instrumentelor şi instituţiilor pieţei. 

Înțelegerea unor astfel de situaţii presupune acordarea unei atenţii 
sporite modului în care a evoluat şi s-a conturat teoria rolului statului. 

Fără o trecere în revistă a principalelor momente conceptuale şi 
o precizare a principalelor curente doctrinare, nu este posibilă 
înţelegerea deciziilor pe care guvernele le iau la un moment dat şi a 
căror subiecții suntem fiecare dintre noi, în calitatea noastră 
primordială de participanţi la circuitul economic. 

Fondatorii teoriei economice clasice (în primul rând Adam Smith) 
au afirmat aşa numita suveranitate a individului în procesul economic şi 
au considerat că piaţa are un rol autoregulator. Bazată pe o astfel de 
concepție, teoria lor susţine că intervenţia statului în economie este nu 
numai inutilă dar şi dăunatoare. Totuşi, Adam Smith admite că 
intervenţia statului în economie ar putea fi justificată în cazul în care nu 
există un interes individual (privat) pentru producerea anumitor bunuri 
utile interesului general (drumuri, poduri, educaţia generală). 

Celebrul discipol francez al lui Adam Smith, Jean-Baptiste Say 
este însă mult mai categoric împotriva intervenției statului prin 
formularea nu mai puţin celebre “legi a debuşeurilor” prin care afirmă că 

“oferta crează propria sa cerere” ceea ce conduce la concluzia că piaţa, 
prin ea însăşi, crează în mod spontan echilibrul utilizării forței de muncă. 

Teoria neoclasică generalizează concluziile teoriilor clasice 
susținând posibilitatea unui echilibu general, prin care înţeleg un 
echilibru simultan al tuturor pieţelor. Deşi se consideră că teoria neo- 
clasică tinde spre consolidarea ideii de non-intervenţie a statului, ea 
aduce, totuşi, contribuţii importante la justificarea unor excepţii. 

Astfel, neo-clasicii arată că există următoarele cazuri când 
intervenţia statului în economie se justifică: 

a) Cazul bunurilor colective indivizibile. Se pleacă de la ideea 
conform căreia funcționarea normală a pieţei este condiționată de 
“excluderea prin preț”, adică accesul individului la bunuri este condiționat 
de plata preţului acestora. În cazul bunurilor colective indivizibile, 
excluderea prin preţ nu funcționează deoarece bunurile colective 
indivizibile sunt acea categorie de bunuri a căror caracteristică tehnică 
sau funcţională impune imposibilitatea utilizării lor în mod individual. 

Exemplul cel mai des utilizat este cel al farului marin sau al 
emisiunilor de radio şi televiziune (necodate şi fără publicitate). Utilizarea 
farului marin nu poate fi redusă doar la o singură navă, iar utilizarea sa de 
două sau o infinitate de nave nu ridică costul utilizării farului. Aceeaşi 
situaţie este şi în cazul recepţionării unui post de radio sau de televiziune. 

În astfel de cazuri, costul marginal este nul şi, în consecință, 
prețul de echilibru este nul. Evident, nici un producător privat nu va fi 
interesat în astfel de activităţi, ceea ce justifică intervenția statului. 
Statul va fi acela care va organiza producţia bunurilor colective 
indivizibile şi va reglementa legal acoperirea costurilor (subvenţii de 
la buget şi plata unor timbre sau abonamente). 

b) Cazul efectelor externe (externalităţile). Efectele externe 
(externalităţile) exprimă o interdependenţă între utilitate şi funcţiile 
de producţie. 

De exemplu, o fabrică de celuloză situată în susul unui râu în 
care îşi deversează reziduurile, poluează şi, deci, afectează pescuitul în 
aval. Astfel, se spune că fabrica a generat un efect extern 
(externalitate) pescuitului. De această dată este o externalitate 
negativă. Dacă, însă, un apicultor aduce fermierilor din jurul sau 
efecte externe prin faptul că albinele sale contribuie la polenizarea 
culturilor vegetale, putem spune că este o externalitate pozitivă. 

Indiferent dacă sunt negative sau pozitive, externalităţile sunt 
importante, din punctul de vedere al intervenţiei statului, deoarece nu 
pot fi incluse în mecanismul pieţei. Ele nu pot fi controlate sau 
gestionate prin intermediul pieţei. 

Şi în acest caz, statul trebuie să intervină în direcţia luării în 
calcul a efectelor externe asupra proceselor economice, a stării 
generale a naţiunii şi a obligaţiilor sale internaționale. 

Statul va interveni pentru legiferarea procedurilor de penalizare 
a poluării şi de prezervare a mediului (impozite, taxe şi penalizări) ca 
şi pentru stimularea unor activități cu efecte externe pozitive (ex: 
încurajarea fiscală a apicultorilor). 

c) Cazul randamentelor crescătoare (situaţia de monopol). 
Aşa după cum s-a văzut în prima parte a cursului, pentru ca piaţa să-şi 
păstreze atributul de atomicitate trebuie ca întreprinderile să 
funcționeze în condiții de randament marginal descrescător. Există 
însă şi posibilitatea ca, din motive de specificitate tehnică sau 
tehnologică, anumite întreprinderi să funcţioneze cu randament 
crescător ceea ce conduce la apariţia situației de monopol natural (ex: 
producţia de electricitate). 

Apariţia monopolului natural  dezechilibrează piaţa prin 
eliminarea concurenţei ceea ce este în dezavantajul consumatorului. În 
aceste cazuri, intervenţia statului este necesară pentru a restabili 
echilibrul concurenţional. Statul intervine prin aşa numitele măsuri “anti- 
trust” pentru a menţine concurenţa în condiţiile în care se manifestă 
tendinţa de concentrare a întreprinderilor. (Prima măsură anti-trust a fost 
luată în SUA în anul 1890 sub numele de „Sherman Act”). 

O contribuţie importantă la teoria intervenţiei statului în 
economie a avut-o J.M.Keynes. Contestând teoria debuşeelor a lui 
Jean-Baptiste Say, Keynes a considerat ca existenţa unui echilibru prin 
utilizarea deplină a forţei de muncă este puţin probabilă. El a susținut 
că cererea globală este determinantă iar, în cadrul acesteia, investiţiile 
reprezintă variabila esenţială. 

Din acest motiv, a arătat că nu există nici un argument în favoarea 
ideii că anticiparea (previziunea pe care întreprinzătorii ar putea să o aibă 
relativ la evoluţia cererii globale) ar putea conduce la determinarea unui 
nivel al investiţiilor corespunzător unei utilizări depline a forţei de muncă. 
Concluzia lui a fost că poate exista şi un echilibru prin şomaj, adică o 

situaţie caracterizată prin echilibru între economisiri, investiţii şi şomaj. În 
acest caz, afirma Keynes, nu poate exista nici un mecanism spontan al 
pieţei care să conducă la utilizarea deplină a forței de muncă. 

Keynes s-a declarat, din acest motiv, în favoarea intervenției 
statului care, printr-o politică de tip conjunctural, poate conduce 
economia spre un echilibru prin deplina utilizare a forţei de muncă. 
Mai mult, Keynes nu a admis nici posibilitatea obţinerii acestui 
echilibru printr-o combinaţie a deciziilor raţionale individuale. 

A admis, totuşi, că există posibilitatea ca mecanismele pieţei să 
poată contribui la reglarea economiei dar numai în condiţiile în care, prin 
intervenția statului, s-a ajuns la o situație foarte apropiată de cea a 
echilibrului prin utilizarea deplină a forței de muncă. Keynes a pus într-o 
poziţie privilegiată intervenția statului prin instrumente bugetare, 
introducând în ştiinţa economică conceptul de multiplicator. 


Multiplicatorul keynesian 


Conceptul de “multiplicator” nu este nou pentru cititor. El a avut 
ocazia să-l întâlnească în contextul teoriilor comerţului internaţional şi al 
politicii bugetare. De această dată, vom prezenta o versiune simplificată de 
calcul a acestuia pentru a demonstra modul în care Keynes l-a conceput ca pe 
un argument al politicii de intervenţie a statului în economie. 

Admitem existenţa unei economii unde gospodăriile au o inclinaţie 
marginală spre economisire de 0,8 iar o investiție egală cu 1000 unităţi 
monetare. Mecanismul multiplicatorului este următorul: 

Tabelul 15.1 


Investiţia iniţială 


Producţia 


Consumul 


Economisirea 


1.000 


1.000 
800 
640 
512 
etc. 


800 
640 
512 
409,6 
etc. 


200 
160 
128 
102,4 
etc. 


În total, investiţia iniţială de 1.000, a provocat o creştere a producţiei 


egală cu: 


AY = 1.000 + 800 + 640 + 512 ete 


AY = 1.000 (1 + 0,8 + 0,82 + 0,8° + 0,8“ etc 

Istoria economiei mondiale în secolul XX atestă o tendinţă de 
consolidare a rolului statului în economie, acesta fiind singurul 
participant la circuitul economic cu capacitatea de a interveni la nivel 
macroeconomic. Pe o perioadă relativ îndelungată ( secolele XVII-XX), 
intervenţia statului s-a limitat la aşa numitele funcţii „princiare”, fiind 
responsabilizat pentru activităţile de aparăre, ordine publică şi justiţie. 

Responsabilizarea cu astfel de funcţii i-a dat numele de “Stat 
jandarm”. 

În prima jumătate a secolului XX, asistăm la o dezvoltare 
importantă şi a altor funcții ale statului printre care un loc central 
ocupă funcțiile economice şi sociale. După cel de al doilea război 
mondial, aceste funcții devin esențiale pentru statul modern de tip 
occidental. Apare aşa numitul „Stat providență” (Welfare State). 
Expresia de stat providență (providențial) îşi găseşte explicația în 
intervenția pe care statul o face în economie în scopul preluării unor 
cheltuieli de interes social (sănătate, şomaj, bătrâneţe). Prin aceste 
preluări, statul încearcă diminuarea riscurilor la care sunt supuse 
categoriile sociale defavorizate în condiţiile în care mecanismele 
pieţei nu au capacitatea protejării acestora. 

Conştientă de limitele pe care piaţa le are în reglementarea 
proceselor economice şi de incapacitatea mecanismelor sale de a 
asigura un climat de justiţie şi solidaritate socială, societatea modernă 
a economiilor occidentale avansate a conferit statului un rol din ce în 
ce mai important. 

În unele dintre aceste ţări cu economii avansate, intervenţia 
statului a cunoscut şi cunoaşte o puternică dezvoltare mergând până la 
activități de planificare, amenajare a teritoriului sau politici de 
naţionalizare a sectoarelor private incapabile de modernizare. (Franţa, 
Finlanda, Austria, Japonia, Coreea de Sud, Taiwan, Malayesia, 
Filipine). 

Evident, o astfel de intervenţia necesită existenţa unui stat 
modern în care separaţia puterilor să fie reală şi protejată de 
flagelul corupţiei. Astfel, statul este conceput ca o formă de 
organizare politică ce se delimitează de guvern prin faptul că are o 
legitimitate constituțională şi internațională, presupune o 
stabilitate a regulilor de drept public şi dipune de un aparat politic 
specific. 

În economiile moderne, statul este conceput ca fiind principalul 
actor economic, în timp ce guvernul nu este decât un instrument 
executiv al acestuia. 

LIMITELE PIEŢEI 


Imperfecţiuni Bunuri colective Efecte externe Justiţie şi soli- 
ale concurenţei indivizibile (externalităţi) daritate socială 


Motivarea intervenţiei 


Asigurarea unei Existenţa şi Incapacitatea Asigurarea 
concurente funcţionarea pieţei de a le nevoilor minime 
corecte serviciilor sociale cuantifica 


Motivarea intervenţiei 


Reglementarea Prestarea de servicii Asigurarea legislaţiei Redistribuirea 

concurenţei şi publice (sociale) şi corespunzătoare şi veniturilor prin 
protecția percepere de aplicarea unor mecanisme 

consumatorului impozite corecţii fiscale bugetare 


Fig. nr. 15.4 
Justificarea intervenţiei statului datorită limitelor pe care le are piaţa în 
reglementarea economică 


Intervenţia susținută a statului în economie şi apariţia “Statului 
providenta” nu sunt procese liniare şi nici omogene. Ca orice proces 
de natură socială, această intervenţie antrenează o multitudine de 
factori aleatorii care sunt insuficient sau deloc apți de a fi cuantificaţi. 
Mai mult, produc o serie de efecte contrare (perverse) care pun în 
discuţie eficacitatea şi utilitatea măsurilor luate într-o perioadă de timp 
dată. 

Din acest motiv, în ultimul deceniu al secolului trecut a revenit 
în atenţia economiştilor şi a oamenilor politici problema limitelor până 
la care statul se poate „angaja” sau „dezangaja” în relația sa cu 
economia. 

Momentul declanşării problemei a coincis cu aşa numita 
“criză a statului providenţă” survenită după o perioadă în care 
majoritatea economiilor avansate au practicat o politică de 
dezangajare a statului prin programe de reglementare, de privatizare 
şi de restricţii bugetare. 

Criza statului providentă a fost explicată prin creşterea ratei de 
prelevări obligatorii (asimilabilă cu rata fiscalităţii), calculată ca raport 
între volumul prelevărilor obligatorii şi volumul produsul intern brut 
(PO/PIB). S-a susținut că o rată înaltă a prelevărilor afectează negativ 
înclinația spre economisire şi spre investiţii (la nivelul celor care sunt 
supuşi prelevării obligatorii) şi deteriorează motivaţia pentru muncă 
(la nivelul celor care beneficiază de asistență socială finanțată din 
prelevări). 

Această situație ar genera o criză, manifestată prin trei 
elemente distincte: 

- o criză financiară deoarece scăderea capacității 
investiționale micşorează veniturile bugetare dar măreşte ponderea 
cheltuielilor de asistență socială; 

- o criză de eficacitate deoarece, în pofida unui volum uriaş de 
cheltuieli cu asistenţa socială, marile inegalităţi economice şi sociale 
nu numai că se menţin dar se şi accentuează; 

- o criză de legitimitate deoarece creşte numărul organizațiilor 
patronale şi a altor organizaţii civice care nu sunt de acord cu 
principiul solidarităţii sociale prin redistribuirea veniturilor. 

Începutul secolului XXI a marcat, în majoritatea țărilor 
avansate, tendinţa de accentuare a “angajării” statului în economie, 
explicată prin încercarea de a reglementa unele fenomene sau procese 
economice şi sociale apărute, sau revigorate, de conjunctura specifică 
globalizării şi recesiunii economice mondiale generate de situația 
creată după 11 septembrie 2001. 

Această angajare mai susținută a statului a fost astfel motivată 
în literatura economică recentă: 

Dezangajarea statului reprezintă, în actualele condiţii 
internaţionale, un pericol pentru interesul general/naţional. 
Experienţa a arătat că privatizarea poate duce la abandonarea unor 
activități mai puţin rentabile, ceea ce pune sub semnul întrebării 
posibilitatea realizării unei depline egalități a cetăţenilor faţă de 
serviciile publice. S-a demonstrat istoric că dezangajarea statului are, 
în foarte multe cazuri, ca efect creşterea inegalităților şi a sărăciei. 
(Sursa: Jacques Genereux, „Les Vrais Lois de L’Économie”. Seuil. 
Paris 2002). 

Dezangajarea statului nu este suficientă pentru relansarea 
creşterii economice. Economiile europene (occidentale) au înregistrat 
o rată de creştere cu atât mai scăzută cu cât dezangajarea statului a 
fost mai importantă. În actualele condiții de recesiune economică 
mondială, angajarea susținută a statului devine imperios necesară 
pentru asigurarea unei creşteri economice superioară mediei 
deceniului trecut. (Sursa: Jean-Marie Chevalier et Olivier Pastre. „Ou 
va l'Economie mondiale? Scénarios et mesures d'urgence.” Edition 
Odile Jacob.Paris 2002). 

Dezbaterea privind modul şi măsura intervenției statului în 
economie a contribuit la clarificarea funcțiilor pe care statul le poate 
avea într-o economie modernă. 

În acest sens, este unanim acceptată teza economistului 
american R.Musgrave conform căreia funcțiile statului în economiile 
moderne contemporane sunt următoarele: funcţia de alocare a 
resurselor, funcția de redistribuire a avuţiei, şi funcția de regularizare 
(stabilizare). 

Functia de alocare a resurselor. Funcţia de alocare a 
resurselor exprimă modul de intervenţie al statului prin calitatea 
sa de producător al unor bunuri şi servicii pe care sectorul privat 
refuză să le producă datorită lipsei de rentabilitate. Statul 
intervine prin producerea acestor bunuri şi servicii deoarece ele 
constituie o necesitate pentru satisfacerea nevoilor colective 
(sociale). 

DOMENII DE INTERVENȚIE 


Sprijinirea desfăşurării Sprijinirea activităţii economice private în direcția 
activităţii economice corijării limitelor şi imperfecţiunilor pieţei 
private 
Restabileşte condiţii de | Pune în practică un sistem 
concurență prin lupta | de politici sociale finanțate 


AARE împotriva monopolului. | de la buget în scopul 
rului privat un ansamblu si Aaa ea 
redistribuirii veniturilor 


de servicii colective in- rezultate din funcţionarea 
dispensabile desfăşurării mecanismelor pieţei. 
iniţiativei private: poliţia, 

justiţia, infrastructura, edu- 

cația etc. 


Statul furnizează secto- 


Fig. Nr. 15.5 
Modul de intervenţie în cazul „Statului jandarm” 


DOMENII DE INTERVENȚIE 


Asigurarea echilibrului global Asigurarea, funcționarea şi progresul 
al naţiunii sistemului economic 


Deoarece nu există un mecanism Statul este un garant al proprietății private şi 
spontan de realizare a echilibrului, al liberei iniţiative, promovează programe şi 
statul nu poate fi doar un arbitru al strategii de dezvoltare, negociază acordurile 
funcţionării mediului economic ci şi economice internaţionale. Menţine echili- 
un agent economic care, prin acţiunea brul social prin redistribuirea avuţiei în baza 
sa determină un efect pozitiv de antre- principiului solidarităţii sociale. 

nare asupra întregii economii (inves- 

tiţii publice, participaţii acţionariale la 

întreprinderi şi instituţii bancare etc. 


Fig. Nr. 15.6 
Modelul de intervenţie în cazul „statului providenţă” 

Funcţia de redistribuire a avuţiei. Funcţia de redistribuire a 
avuţiei exprimă modul de intervenţie al statului în direcția estompării 
diferențelor dintre diferitele categorii ale populaţiei şi pentru protecția 
categoriilor defavorizate. Această funcție se exercită prin două 
metode: 

- atrage sub forma impozitelor şi prelevărilor fiscale obligatorii 
o parte din avuţia creată în societate; 

- redistribuie sumele atrase prin intermediul transferurilor între 
diferite categorii sau structuri ale populaţiei. 

Transferurile realizate de către stat sunt de două categorii: 
economice (subvenţii către întreprinderi sau sectoare de interes 
naţional aflate în dificultate) şi sociale care răspund unor criterii de 
solidaritate național transferând pe verticală (“de la bogaţi la săraci”) 
sau pe orizontală (“de la familiile fără copii la familiile cu copii”) o 
parte din avuţia acumulată. 

Funcţia de regularizare (stabilizare). Funcţia de 
regularizare (stabilizare) exprimă modul de intervenție al statului 
în scopul menținerii unei conjuncturi economice favorabile, adică 
menținerea cererii globale la nivelul stabilit (dorit prin programele 
şi strategiile de dezvoltare). Această funcție — devenită extrem de 
importantă în condițiile recesiunii economice mondiale şi a 
globalizării — necesită mijloace speciale de politică economică: 
politică monetară, politică bugetară, politică industrială, tehnici de 
planificare. 

În termeni generali, în perioadele de degradare a 
conjuncturii economice statul stimulează intrarea de venituri în 
circuitul economic prin intermediul bugetului şi a unei politici 
monetare elastice în scopul susținerii cererii globale şi a 
relansării economiei. În perioadele de conjunctură favorabilă, 
statul controlează procesul de acumulare a avutiei (ex: printr-o 
politică de limitare a creditelor), în scopul limitării creşterii 
cererii globale. 

CAPITOLUL 16 


DEZECHILIBRELE ECONOMICE 
CONTEMPORANE 


Secolul XX marchează în evoluţia economiei mondiale o 
perioadă de progrese şi profunde schimbări structurale care, în 
anumite cazuri, pot fi prezentate chiar cu atributul de „revoluţionare”. 
Este secolul afirmării revoluției tehnice şi tehnologice, în primul rând 
în domeniul substituirii materiilor prime naturale cu cele sintetice, în 
domeniul roboticii şi al informaticii. 

De asemenea este secolul afirmării noilor surse de energie şi, 
ca o consecinţă, este secolul unei înalte productivităţii şi al avantajelor 
societăţii de consum. 

În acelaşi timp este secolul consacrării caracterului global al 
economiei prin extinderea interdependenţelor economice între state şi 
apariţia unor forme viabile şi eficiente de integrare economică. 

Există însă şi un revers al medaliei. 

Secolul XX nu a reuşit să găsească acel mod de dezvoltare al 
economiei care să nu pună în pericol mediul natural şi ambientul 
civilizației noastre. Problemele unei dezvoltări durabile care să îmbine 
nevoile generaţiei actuale cu cele ale generaţiilor viitoare sunt încă 
nerezolvate, aşa după cum nici chiar unele probleme ale actualei 
generaţii nu şi-au găsit rezolvarea. 

Economia secolului XX şi a începutului secolului XXI suferă 
încă de anumite dezechilibre care, în pofida unui bogat arsenal de 
teorii şi politici economice, au tendinţa de a se croniciza afectând 
potenţialul de dezvoltare al unor economii sau zone economice şi 
condiţiile de viaţă a milioane de oameni. 

Ştiinţa economică modernă consideră că cele mai importante 
dezechilibre economice contemporane sunt cauzate de inflaţie, şomaj 
şi de caracterul ciclic al evoluţiei economice. 

În cele ce urmează vom analiza cauzele, efectele şi mijloacele 
de contracarare a acestor dezechilibre. 

1. Inflaţia 


Istoricii afirmă că cel care a semnalat pentru prima oară ceea ce 
azi numim inflație a fost Plutarh care a evocat politica Regelui Solomon 
de „subţiere a monedei”. În dorinţa de a ajuta țăranii săraci care aveau 
mari datorii la proprietarii de pământ ca urmare a unei lungi perioade de 
secetă, Regele Solomon ar fi redus greutatea în argint a drahmei deşi 
valoarea nominală imprimată pe monedă ar fi rămas aceeaşi. 

Termenul de „inflație” a fost însă pentru prima oară folosit în 
perioada Războiului de Secesiune de către un raport al unei bănci din 
New Orleans. 

Sesizând că pe piaţa afectată de război cantitatea de bani de hârtie 
creştea sub diferite forme (moneda confederală, greenbacks ai trezoreriei 
federale şi bilete de bancă), raportul preia un termen latin folosit de 
medicina vremii pentru a defini starea de umflare a abdomenului: inflatio. 

Termenul a intrat în vocabularul curent al cetăţeanului în 
Germania anului 1923 când devalorizarea mărcii devenise o problemă 
vitală pentru fiecare cetăţean în parte. 

Prima definiţie apare în „Le Petit Larousse“ din 1925 unde 
inflația este prezentată a fi „o emisiune exagerată de bani de hârtie”. 

Ştiinţa economică modernă defineşte inflația ca fiind un fenomen 
de creştere continuă şi durabilă a nivelului general al preţurilor. 

Nu se consideră a fi inflaţie o creştere conjuncturală a 
prețurilor care nu se extinde asupra întregii economii şi nu reapare în 
ciclul de producţie următor. 

Din acest motiv, ştiinţa economică atestă starea de inflaţie 
numai atunci când sunt îndeplinite simultan următoarele condiţii: 

- creşterea preţurilor este generalizată asupra întregului 
ansamblu de preţuri. O creştere a preţurilor la câteva produse, chiar 
dacă sunt foarte importante pentru întreaga activitate economică, nu se 
consideră a fi inflație; 

- creşterea preţurilor este continuă. O creştere, chiar 
importantă, a tuturor preţurilor pe o perioadă limitată de timp (un 
trimestru, un semestru etc.) nu se consideră a fi inflaţie. 

Inflaţia este un fenomen economic complex, analizat în termeni 
de dezechilibru, care trebuie pus în relaţie şi cu alte variabile 

economice: creşterea economică, investiţiile, repartiția, şomajul, 
comerțul exterior etc. 

În funcţie de ritmul creşterii preţurilor, ştiinţa economică 
identifică mai multe tipuri de inflaţie: 

- inflaţie activă - o creştere de preţuri permanentă dar lentă şi 
moderată, la un nivel de o cifră procentuală; 

- inflaţie galopantă - o creştere de preţuri rapidă, la un nivel de 
două cifre procentuale; 

- hiperinflaţie = o creştere rapidă, la un nivel de trei cifre 
procentuale sau chiar mai mult. 

Cauzele inflației — indiferent de ritmul în care cresc preţurile — 
sunt diverse. Manualele moderne de economie” prezintă ca fiind cele 
mai importante: caracteristicile circulaţiei monetare, dezechilibrele ce 
pot apare pe piaţă şi natura structurilor economice şi sociale. 

Circulaţia monetară. Inflaţia poate fi o consecinţă a existenţei 
a unui exces de cantitate de monedă aflată în circulaţie în raport cu 
cantitatea de bunuri şi servicii disponibile. 

Conform teoriei cantitative a monedei elaborată de către Irving 
Fisher şi preluată de către Milton Friedman, putem deduce următoarea 
ecuaţie: 


MxV=Px Vp 


în care: 
M = masa monetară; 
V = viteza de circulație a monedei; 
P = nivelul general al preţurilor; 
Vp = volumul producţiei. 


Rezultă că orice creştere a masei monetare, când viteza de 
circulaţie este constantă, determină o creştere a nivelului preţurilor şi 
nu a volumului producției. Pe termen scurt, capacitatea de producţie a 
întreprinderilor (Vp) nu poate fi la nivelul cererii determinate de 
creşterea masei monetare (M). 


* Vezi: M. Biales, R. Leurion, J. Lrivaud. Notions fondamentales d'Economie. Foucher. Paris 
2000. Terenzio Cozzi, Stefano Zamagni: "Manuale di Economia Politica. il Mulino. Milano 
2001. K. D. Hoover. The New Classical Macroeconomics Blackwell. Houston. 2002. 

Această explicaţie de sorginte monetaristă fundamentează 
teoria conform căreia nivelul general al preţurilor este determinat de 
către masa monetară aflată în circulaţie, ceea ce înseamnă că 
dinamica masei monetare trebuie să fie corelată cu dinamica 
volumului producţiei. 

Astfel, apar trei posibilităţi de orientare a politicii monetare: 


e Masa monetară conformă creşterii 


producţiei preţuri stabile; 
e Masă monetară superioară creşterii 
producției (laxism monetar) ————> inflație; 


e Masă monetară inferioară creşterii 
ga dai . T — è 
producției (rigoare monetară) deflație; 


Deflaţia este definită ca fiind un proces cumulativ de reducere a 
prețurilor pe ansamblul întregii economii. 


Dezinflația este definită ca fiind un proces (perioadă) de încetinire 
a ritmului de creştere a prețurilor. 


Explicația monetaristă nu satisface, însă, teoria keynesistă care 
susține că dinamica masei monetare (cantitatea de monedă în circulație) 
nu poate fi o cauză inflaționistă în situația în care capacitățile de 
producție ale întreprinderilor sunt incomplet sau parțial utilizate, sau 
când, pe termen lung, întreprinderile îşi adaptează gradul de utilizare a 
capacităților de producție printr-o politică adecvată de investiții. 

Dezechilibrele pieței (Cauzele inflației sunt căutate în 
caracteristicile funcționării mecanismului de formare a prețurilor. Astfel, 
creşterea inflaționistă a prețurilor poate fi o consecință a faptului că 
cererea globală depăşeste oferta globală, sau a faptului că se manifestă o 
creştere puternică a costurilor de producţie ceea ce determină creşterea 
preţurilor. Ştiinţa economică delimitează aceste două posibilităţi prin 
identificarea inflației prin cerere şi a inflaţiei prin costuri. 

Inflaţia prin cerere este explicată prin mecanismul legii cererii 
şi al ofertei. Astfel, o cerere mai mare decât oferta determină o 
creştere a prețului până în momentul restabilirii echilibrului între 
cerere şi ofertă. Trebuie însă subliniat că apariţia unei cereri mai mari 
decât oferta poate fi de natură monetară, ceea ce înseamnă că o cerere 

mai mare nu este inflaționistă decât atunci când se bazează pe o 
creştere a masei monetare aflată în circulație. 

Inflaţia prin costuri se explică prin faptul că orice creştere a 
costurilor determină o creştere a preţurilor (costul fiind o parte a 
preţului). Costurile pot creşte ca urmare a creşterii preţurilor materiilor 
prime şi materialelor importate (inflație importantă), ca urmare a 
creşterii cheltuielilor salariale sau ca urmare a creşterii oricărui alt 
element al costurilor de producție. Ultimele decenii au relevat o 
creştere constantă a acelor elemente ale costurilor care se referă la 
cheltuielile pe care întreprinderile sunt nevoite să le facă pentru 
protejarea mediului înconjurător. 

Natura structurilor economice şi sociale. Structura economică ce 
se caracterizează prin prezenţa monopolurilor şi a oligopolurilor se 
consideră a fi, potențial, inflaționistă deoarece acestea au tendinţa să fixeze 
prețurile diferit de preţul creat prin echilibrul dintre cerere şi ofertă, aşa 
cum este cazul pe o piaţă cu o concurență perfectă. 

Un alt element de structură socio-economică îl reprezintă prezenţa 
sindicatelor care, prin acţiuni revendicative doresc să obţină creşteri 
omogene de salarii la nivelul ramurei de activitate sau al întregii 
economii naționale, în pofida faptului că performanţele de productivitate 
la nivelul întreprinderilor sunt diferite (neomogene). Acest fenomen a 
căpătat în literatura economică numele de conflictul distribuirii 
veniturilor sau lupta pentru împărţirea valorii adaugate. 

Fenomenul stă la baza apariţiei aşa numitei spirale inflaționiste a 
prețurilor şi a salariilor. Spirala inflaționistă se manifestă prin faptul că o 
creştere a preţurilor generează o mişcare revendicativă care are ca efect 
creşterea salariilor, care, la rândul lor, cresc costurile de producţie şi, 
implicit preţurile, deoarece întreprinderile nu-şi permit o diminuare a 
beneficiului prin păstrarea preţului la acelaşi nivel în condițiile în care 
costurile cresc. Spirala inflaționistă poate fi considerată o sumă nulă 
deoarece raporturile dintre preţuri, salarii şi dobânzi rămân constante. 

Literatura de specialitate reflectă poziţii contradictorii în ceea 
ce priveşte aprecierea efectelor pe care le are inflaţia asupra economiei 
naţionale şi a diferitelor categorii de agenţi economici. În general, 
inflația se consideră a fi un fenomen cu tendinţă preponderent 
negativă deoarece afectează grav situația unor mase importante de 
agenţi economici, în primul rând la nivelul gospodariilor. 

Există însă şi aprecierea conform căreia inflația poate avea 
efecte pozitive asupra evoluţiei economice. 

Efecte negative. Inflaţia are ca principal efect negativ erodarea 
puterii de cumpărare. 

În condiţiile unui venit stabil, inflaţia reduce puterea de 
cumpărare la nivelul gospodăriei, ceea ce înseamnă că afectează 
nivelul de trai al unor mase importante de cetăţeni. Cei mai afectaţi 
sunt cei care nu dispun de un patrimoniu imobiliar sau de alte valori 
cu titlu de tezaur şi sunt obligaţi să-şi acopere consumul de bunuri 
curente din venituri salariale. 

Inflaţia are şi un efect de redistribuţie ascunsă (ocultă) a 
veniturilor deoarece favorizează unele categorii de agenţi economici 
în avantajul altora. Astfel, inflația dezavantajează creditorii deoarece 
rata dobânzii reale (diferența dintre rata dobânzii nominale şi rata 
inflației) se micşorează. De asemenea, inflaţia conduce la erodarea 
economiilor băneşti ale populaţiei dar, în acelaşi timp, favorizează 
debitorii a căror obligaţii de rambursare a creditelor se diminuează. 

Inflaţia afectează şi competitivitatea prin preţ a produselor exportate. 

Produsele importate devin mai competitive şi substituie 
produsele naționale ceea ce poate conduce la o scădere a producției şi 
la creşterea şomajului. În acelaşi timp, produsele naţionale nu mai sunt 
căutate pe piaţa internațională datorită preţurilor lor mai mari. Inflația 
poate duce, deci, la o situație de deficit a balanței comerciale prin 
creşterea importurilor şi diminuarea exporturilor. 

În concluzie, inflația poate conduce la o stagnare sau scădere a 
creşterii economice şi la o creştere a şomajului în contextul scădere 
generale a puterii de cumpărare. Când inflaţia la nivel naţional este mai 
mare decât media internaţională, competitivitatea produselor naţionale 
scade ceea ce poate determina apariția unui deficit al balanței comerciale. 

Efecte pozitive. Inflaţia determină o creştere nominală a unor 
categorii de venituri (redistribuite) ceea ce poate contribui la 
stimularea cererii globale, care, la rândul ei poate stimula creşterea 
economică. Relaţia între inflație şi creştere economică este 
demonstrată în literatura economică prin existenţa a două fenomene: 

- Inflaţia reduce costul real al împrumuturilor ca urmare a 
diferenţei dintre rata dobânzii nominale şi rata inflaţiei. În cazul în 

care rata dobânzii nominale nu este revăzută, rata dobânzii reale scade 
sau este chiar negativă; 

- În perioada de inflaţie, întreprinderile sunt stimulate să recurgă 
la finanţare externă deoarece rata profitului intern este superioară ratei 
dobânzii capitalurilor din exterior. O astfel de situație conduce la 
ridicarea ratei rentabilităţii propriilor fonduri (“Efect de levier“”). 

În concluzie: Inflația poate crea întreprinzătorilor perspectiva 
unei rentabilități mai înalte, ceea ce îi stimulează să investească. 
Astfel, inflaţia poate fi considerată “un motor” al investiţiilor, 
favorizând creşterea economică şi crearea de locuri de muncă. 

Prin această situaţie se demonstrează că, în anumite cazuri, o 
inflație moderată poate fi un mijloc de reducere a şomajului. 

Realitatea economică a diferitelor ţări, în diferite perioade, a 
arătat că efectele negative ale inflației depăşesc cu mult prin amploare 
şi profunzime efectele pozitive pe care aceasta ar putea să le aibă în 
anumite condiţii. Este motivul pentru care, ştiinţa economică este 
preocupată de formularea unor politici de luptă împotriva inflaţiei 
(politici de dezinflaţie)”. Ele pot fi sintetizate astfel: 

Politica de rigoare salarială. Politica de rigoare salarială 
constă în utilizarea unor mijloace şi pârghii economico-administrative 
în scopul limitării sau opririi tendinței de creştere a salariilor prin 
indexare în funcţie de creşterea preţurilor. În acest fel, se doreşte 
eliminarea fenomenului de spirală inflaționistă. 

Politica monetară restrictivă. Politica monetară restrictivă 
constă — în primul rând — în “scumpirea” creditelor, adică mărirea ratei 
dobânzii sau impunerea unor măsuri suplimentare pentru atestarea 
bonităţii de creditare. Prin limitarea creditelor, se doreşte limitarea 
masei monetare aflate în circulație. Aşa după cum s-a văzut în 
capitolele anterioare, creditele sunt principala sursă a creației de 
monedă. Limitând creditele, se limitează direct masa monetară dar 
indirect creşterea cererii globale care poate genera inflaţia prin cerere. 

Politica de apreciere a monedei. Politica de apreciere a 
monedei determină diminuarea costului produselor importate, deci, a 
inflaţiei importate. În acelaşi timp, o monedă apreciată stimulează 


* Deflaţia (reducerea cumulativă a nivelului general de preţuri) are importante consecinte negative: 
scăderea producţiei, falimente bancare şi industriale, şomaj. Din acest motiv ştiinţa şi politica 
economică abordează politici de dezinflaţie (încetinirea ritmului de creştere a preţurilor). 

producătorii să crească productivitatea pentru a deveni competitivi atât 
pe piaţa natională cât şi pe cea internațională 

Politica de blocare (înghetare) a preţurilor. Politica de 
blocare a preţurilor se poate concepe numai în contextul existenţei 
unui sistem de sancțiuni. Deşi este deseori aplicată, politica de blocare 
a preţurilor nu vizează esenţa fenomenului inflaţionist şi nu poate fi 
considerată o “terapie antiinflaționistă”. 

Cu toate acestea, în ţările care dispun de o organizare şi o 
administrație eficientă şi unde inflația nu depăşeşte două cifre 
procentuale, ea poate contribui la modificarea comportamentelor 
economice şi a filozofiei planurilor de afaceri ale întreprinzătorilor 
care vor încera să găsească noi căi de rentabilizare, în afara celor care 


se bazează pe variaţia preţurilor. 


POLITICI ANTIINFLAȚŢIONISTE 


- Sinteză- 


DIAGNOSTIC 


OBIECTIV 


INSTRUMENTE 


Inflaţia prin cerere 


Diminuarea cererii globale. 


Reechilibrare bugetară 

- creşterea fiscalităţii; 

- limitarea cheltuielilor 
publice; 

Politici monetare: 

limitarea creditului 


Inflaţia prin costuri şi 


redistribuirea veniturilor. 


Reducerea creşterii 
veniturilor prin spirala 
preţuri-salarii. 


Politica veniturilor 
negocieri salariale 
blocajul preţurilor 


Inflaţia prin circulaţie 
monetară. 


Creşterea constantă a masei 
monetare cu un ritm 
corespunzător creşterii 
economice. 


Controlul dinamicii masei 
monetare de către banca 
centrală 


Inflaţie structurală 
(economic). 


Restabilirea climatului de 
concurenţă corectă. 


Reglementări 

- legislație anti-trust ; 

- liberalizarea preţurilor; 
- informarea consumatorilor. 


Inflaţie structurală 
(social) 


Reducerea inegalităţilor şi 
tensiunilor sociale. 


Fiscalitatea progresivă. 
Obţinerea consensului 
social. 

2, Șomajul şi piaţa muncii 


Şomajul este un fenomen specific acelor forme de organizare 
socială caracterizate prin generalizarea salariului ca mijloc de 
remunerare a muncii. Apariţia şomajului nu poate fi astfel despărțită 
de existenţa a două condiţii esenţiale: 

- departajarea timpului de muncă social destinat obținerii unui 
venit de timpul de muncă depus în propria gospodărie; 

- timpul de muncă social devine obiectul unui act de schimb pe 
piaţa unde muncitorul îşi vinde forța de muncă unui întreprinzător 
interesat de cantitatea şi calitatea potențialului său de muncă 
(capacitate fizică, intelectuală şi calificare). 

Şomajul este, deci, o consecinţă a generalizării salarizării ceea 
ce înseamnă că muncitorul nu dispune de alte posibilități de a 
participa la munca socială şi de a obţine un venit decât aceea de a-şi 
vinde forța sa de muncă pe piaţa muncii. 

Piaţa muncii este locul teoretic de întâlnire a ofertei şi cererii 
de muncă, iar şomajul reiese a fi, din acest punct de vedere, situaţia în 
care oferta de muncă este mai mare decât cererea de muncă. 

Mecanismul de echilibrare a cererii şi ofertei de muncă pe piaţă 
comportă o analiză mai detaliată care a dat naştere în ştiinţa 
economică la mai multe tipuri de abordare, materializate în diferite 
teorii. 

Teoria capitalului uman susține că oferta de muncă este 
caracterizată de faptul că individul investeşte în el însăşi printr-un 
proces de acumulare de cunoştinţe şi deprinderi, atingând un grad 
specific de calificare, ceea ce definişte aşa numitul “capital uman”. 
Oferta de muncă are în vedere posibilitatea recuperării costurilor 
investiţiei în cunoştinte printr-un salariu la nivelul acestor costuri. 

Există însă şi posibilitatea unei oferte prea mari, datorată 
creşterii pe ansamblul societăţii a gradului de educaţie şi calificare, 
ceea ce obligă indivizii să accepte un salariu chiar sub nivelul 
costurilor pe care el le-a făcut pentru acumularea de cunoştinţe. În 
această situaţie, piaţa se caracterizează printr-o cerere mică de capital 
uman. În esenţă, teoria capitalului uman încearcă să arate că odată cu 
dezvoltarea pe ansamblu a societății, individul este cu atât mai 

vulnerabil de a deveni şomer cu cât el deţine un capital uman mai 
dezvoltat. 

Teoria “Job search” (căutarea unui loc de muncă) încearcă 
să explice situaţia în care pe piaţa muncii există atât şomaj cât şi locuri 
de muncă nerevendicate. 

Teoria se bazează pe ideea comportamentului rațional al 
individului şi a calculului economic pe care acesta şi-l face în vederea 
ocupării unui loc de muncă. Astfel, un individ poate părăsi din proprie 
inițiativă un loc de muncă pentru a caută alt loc de muncă pe care îl 
consideră mai favorabil din punctul de vedere al salarizării, al 
condiţiilor de muncă, al satisfacțiilor profesionale, al colectivului în 
care lucrează sau din alte motive personale. El poate fi, astfel, şomer 
până în momentul în care găseşte acel loc de muncă pe care şi-l 
doreşte. Este explicația pentru care, pe piaţa muncii pot exista 
concomitent şi şomeri şi locuri de muncă neocupate. 

Teoria segmentării pieţei încearcă să explice existenţa unor 
discriminări pe piaţa muncii în ceea ce priveşte oferta de muncă a unor 
categorii speciale ale populației (femei, reprezentanți ai unor etnii 
minoritare etc). Conform acestei teorii piaţa muncii este compusă din 
două segmente: piața primară (reprezentată prin locuri de muncă bine 
remunerate, cu un grad mare de stabilitate şi avantaje de statut social) 
şi piața secundară (reprezentată prin locurile de muncă slab 
remunerate, instabile, fără potențial de promovare şi ascensiune pe 
scara socială). 

Teoria salariului ca mijloc de creştere a eficienţei încearcă 
să explice situațiile în care piața muncii nu tinde să echilibreze 
raportul dintre o ofertă mai mare decât cererea prin micşorarea 
salariilor. Din contră, se înregistrează o creştere a salariilor deoarece 
se consideră că productivitatea muncii este cu atât mai mare cu cât 
salariul este mai mare. Teoria se bazează pe ideea conform căreia un 
salariu mai mare contribuie esenţial la creşterea motivației şi 
interesului muncitorului pentru o activitate mai eficientă. 

Indiferent de modul în care se poate explica sau detalia 
acțiunea legii cererii şi ofertei pe piaţa muncii, şomajul constituie 
consecinţa sa principală cu consecinţe importante asupra menţinerii 
echilibrului macroeconomic. 

Conform Biroului Internațional al Muncii de la Geneva 
definirea şomajului are ca suport luarea în calcul a trei elemente 
esenţiale. Astfel, se consideră a fi şomeri indivizii care pe parcursul 
unei perioade de referinţă (în general o săptămână) sunt: 

- fără un loc de muncă; 

- disponibili pentru muncă; 

- în căutarea unui loc de muncă. 


Biroul Internaţional al Muncii introduce în categoria de şomeri şi 
indivizii care au un loc de muncă dar care, din motive independente de ei, vor 


începe efectiv activitatea la o dată ulterioară şi indivizii care sunt 
disponibilizaţi temporar, dar pe o perioadă nedeterminată. 


Pe baza acestei definiţii putem prezenta următoarea tipologie a 
şomajului: 

- şomajul conjunctural - consecință a reducerii ritmului şi 
volumului activităţii economice; 

- şomajul structural - consecință a modificării structurilor 
economice (dispariția unor activităţi industriale, dezvoltarea sectorului 
terțiar, informatizarea şi robotizarea unor activităţi etc); 

- şomajul parţial - consecință a reducerii temporare a 
activităţii sau a timpului de lucru; 

- şomajul tehnic - consecinţă a opririi parțiale sau totale a 
activităţi din cauze externe întreprinderii (lipsa de energie, materii 
prime etc.); 

- şomajul speculativ (fricţionar) - consecinţă a fluctuaţiei 
forţei de muncă în scopul trecerii de la un loc de muncă la altul. 

Tipologia şomajului ne dă o imagine asupra principalelor cauze 
care generează acest fenomen. În conformitate cu metodologia 
Biroului Internaţional al Muncii, principalele cauze ale şomajului 
sunt: 

- încetinirea sau stagnarea ritmului activităţii economice. 
Într-o astfel de situaţie, întreprinderile nu mai au comenzi necesare 
desfăşurării activităţii la nivelul capacităților de producţie de care 
dispun, ceea ce le obligă să practice o politică de restructurare în 
scopul adaptării numărului de muncitori la nivelul mai scazut al 
producţiei cerute pe piaţă. 

- costul forţei de muncă Nevoia de a fi competitive obligă 
întreprinderile să aibă permanent în vedere reducerea costurilor. 
Costul forţei de muncă (salariile şi cheltuielile aferente acestora) este 
un element important al costului final al produsului sau serviciului. 
Din această cauză, reducerea costului este, în multe cazuri, realizată 
prin reducerea cheltuielilor cu forţa de muncă ceea ce duce la 
disponibilizări, deci, la somaj. 

- progresul tehnic. Progresul tehnic este considerat atât 
generator de şomaj cât şi creator de locuri de muncă. El determină 
şomajul în ramurile unde munca mai puţin calificată poate fi 
înlocuită prin robotică sau alte procese tehnologice moderne dar 
crează locuri de muncă în ramurile de vârf ale dezvoltării 
tehnologice şi în sectorul terțiar (servicii). Pe ansamblul economiei, 
progresul tehnic are însă un efect de creştere a şomajului atunci 
când nu există un sistem eficient de reciclare şi reorientare a forței 
de muncă din ramurile depăşite tehnic spre ramurile avansate din 
punct de vedere tehnic şi tehnologic. 

Eforturile  ştiintei economice în direcția găsirii unor 
mijloace de reducere sau de control a şomajului au fost exprimate 
în diverse teorii care, într-o etapă sau alta, au stat sau stau la baza 
politicilor economice menite să conducă la o cât mai eficientă 
utilizare a potenţialului de forță de muncă existent la nivelul 
economiei naţionale. În funcţie de orientarea ideologică, ştiinţa 
economică modernă evidențiază următoarele principale teorii 
asupra şomajului: 

Teoria de orientare liberală. Se consideră că în contextul 
echilibrului economic general de tip walrasian”, şomajul este un 
dezechilibru temporar pe piața muncii, deoarece echilibru se 
caracterizează printr-o folosire deplină a forţei de muncă (inexistenţa 
şomajului). 

Munca este considerată o marfă, ca oricare alta, deci ca un 
factor de producție a cărui rarietate determină introducerea lui în 


* Leon Walras (1834-1910) — întemeietorul „Şcolii de la Lausanne” a dezvoltat teoria 
echilibrului economic general. Dacă se consideră „n” pieţe şi dacă presupunem că „n-l” 
dintre ele se află în echilibru, atunci şi ultima piaţă trebuie să se afle în echilibru, întrucât nu 
poate exista un excedent net de cerere sau de ofertă pentru bunuri (incluzând banii). 
Dicţionar Macmillan de Economie Modernă. Bucureşti.Ed.CODECS.1999.pag.230. 

cadrul procesului de producţie numai cu condiţia ca preţul acestuia 
(salariul) să fie acceptat de către posesorul lui (muncitorul). Piaţa 
muncii permite, în condiţiile unei concurenţe perfecte, o confruntare a 
cererii şi a ofertei de muncă care conduce la fixarea unui nivel de 
echilibru al salariului. 

Rezultă, în concepția teoriei de tip liberal, că pe o astfel de 
piaţă unde concurența perfectă determină “flexibilitatea preţului 
muncii”, şomajul involuntar este imposibil. Aceasta deoarece chiar 
atunci când oferta depăşeşte cererea de muncă, şi are drept consecinţă 
scăderea preţului muncii (salariul), piaţa rămâne tot în situație de 
echilibru. 

În concluzie, acei muncitori care nu au un loc de muncă sunt 
şomeri din propria lor voinţa (voluntari) deoarece ei refuză cu bună 
ştiinţă să accepte un salariu care ar fi inferior nivelului de echilibru al 
salariului. Cu alte cuvinte, aceştia devin şomeri pentru că nu acceptă 
rigurile pieţei. 

Această teorie are, în epoca recentă, o tendinţă de reevaluare a 
faptelor deoarece nu mai poate face abstracție de elemente cum ar fi: 
heterogenitatea forței de muncă, importanţă calificării şi a formării 
profesionale, forţa de negociere a sindicatelor şi mai ales faptul că 
piaţa forței de muncă nu este capabilă să asigure un climat de 
concurenţă perfectă şi o bună informare a celor care îşi oferă forța de 
muncă. Expresia cea mai concludentă a acestei tendinţe este apariția 
teoriei contractelor implicite. 

Teoria contractelor implicite arată că acceptarea sau 
neacceptarea nivelului de echilibru a salariului de către cel ce oferă 
forță de muncă pot fi acţiuni determinate şi de riscul fluctuației 
salariului. Astfel, cel ce oferă forţa sa de muncă pretinde şi existenţa 
unui contract implicit, între el şi cel care îl angajează, prin care să se 
garanteze stabilitatea nivelului salariului. 

Având în vedere faptul că ciclul economic este o succesiune 
de perioade de creştere şi de recesiune, existentă salariului fix 
indiferent de perioada de ciclu în care este plătit, poate fi o cauză 
a şomajului. 

În perioada de creştere, salariul fix este inferior productivităţii 
marginale (deci salariatul primeşte mai puţin decât ar trebui) dar în 
perioada de recesiune, salariul fix este superior productivităţii 

marginale (deci salariatul primeşte mai mult decât ar trebui). Suma 
diferenţelor poate fi interpretată ca “o asigurare” pe care salariatul o 
plăteşte în vederea obţinerii unui salariu fix chiar în perioade de 
recesiune. 

Existenţa salariului fix, prin contract implicit, îl obligă pe 
angajator să menţină la un nivel constant cheltuiala pe care o face 
pentru plata salariilor. În această situaţie, orice măsură de restructurare 
în vederea menţinerii sau creşterii competitivităţii nu se poate realiza 
decât prin reducerea numărului de muncitori. 

Imposibilitatea reducerii salariilor ci doar a numărului de 
salariați face ca, ciclicitatea producției să determine creşterea 
şomajului în condiţiile în care nivelul salariilor rămâne constant. 

Teoria de orientare keynesistă. Contrar teoriei de orientare 
liberală, J.M.Keynes consideră că existenţa şomajului caracterizează o 
economie aflată în situaţie de normalitate. Afirmația sa se bazează pe 
concepţia conform căreia nivelul cererii efective este determinat de 
nivelul ofertei şi nu invers (Keynes infirmă astfel teoria lui J.B.Say şi 
a neoclasicilor dar acceptă teoria lui T.R.Malthus). 

Pe această bază, Keynes ajunge la concluzia că „întreprinderile 
sunt cele care fixează nu numai nivelul utilizării forţei de muncă dar şi 
nivelul salariilor”. Din acest motiv, cererea şi oferta de forță de muncă 
nu se corelează în funcţie de flexibilitatea salarizării. 

Urmând o logică prin care nivelul anticipat al cererii determină 
nivelul producției, aceasta determină nivelul veniturilor (salarii), iar 
acestea, la rândul lor, determină cererea pentru produsele 
întreprinderilor, Keynes ajunge la concluzia că întreprinderile, 
cunoscând nivelul anticipat al cererii, pot să determine un nivel de 
utilizare a forţei de muncă sub nivelul forței de muncă disponibile la 
un moment dat în economie. 

Această situație conduce la un echilibru prin şomaj dar un 
şomaj involuntar. Şomajul involuntar ar fi deci o consecinţă a faptului 
că întreprinderile reduc gradul de utilizarea a forţei de muncă (locuri 
de muncă) ca urmare a insuficientei cereri pentru bunurile şi serviciile 
pe care le produc. 

Teoria dezechilibrelor. Teoria dezechilibrelor încearcă să 
stabilească o legătură între teoria de tip liberal, a echilibrului 
walrasian şi cea de tip keynesian, a echilibrului prin şomaj. 

Pentru susţinătorii acestei teorii (E. Malinvaud şi J. P. 
Benassy), afirmaţia teoriei liberale conform căreia preţurile sunt 
flexibile ca urmare a raportului dintre cerere şi ofertă nu este 
suficientă pentru realizarea unei analize pe termen scurt. 

Din acest motiv, se arată că pe termen scurt, flexibilitatea 
nivelului cantității mărfii este mai importantă decât flexibilitatea 
nivelului preţului. Constatarea este valabilă şi pentru piaţa muncii, 
ceea ce înseamnă că existenţa unui şomaj involuntar se datorează unei 
oferte prea mari de forță de muncă. 

Excesul de ofertă ar trebui să determine o scădere a nivelului 
salariilor dar acestea fiind mai puţin flexibile (nivelul minim este 
stabilit contractual), echilibrarea cererii şi ofertei pe piaţă se poate 
realiza numai prin nivelul cantităţii (în sensul cantităților de mărfuri 
atât pe piaţa bunurilor şi serviciilor cât şi pe piaţa muncii). 

Rigiditatea preţurilor (dificultate în sensul reducerii lor) poate 
da naştere la două tipuri de dezechilibre ce corespund la două tipuri de 
şomaj: şomajul clasic (teoria de orientare liberală) şi şomajul 
keynesian. 

În cazul şomajului clasic, nivelul salariului fiind prea ridicat, 
întreprinderile oferă pe piaţă o cantitate de bunuri şi servicii inferioară 
cererii. Dacă întreprinderile ar ridica oferta până la nivelul cererii ar 
trebui să mărească producția şi să creeze noi locuri de muncă. 

Această posibilitate nu este însă considerată eficientă pentru 
întreprinderi deoarece ar creşte prea mult costul cu forța de muncă 
(datorită nivelului prea înalt al salariilor). Întreprinderile preferă să 
menţină oferta sub nivelul cererii ceea ce poate genera şomaj prin 
limitarea numărului locurilor de muncă. 

În cazul şomajului keynesian, se manifestă o insuficienţă a 
cererii globale ceea ce descurajează întreprinderile să mărească 
producţia şi să creeze noi locuri de muncă. 

Având în vedere că atât cauzele cât şi teoriile şomajului sunt 
diverse şi interdependente, măsurile (politicile) împotriva şomajului 
capătă acelaşi aspect de diversitate şi interdependenţă. Într-o manieră 
tradițională, literatura economică prezintă aceste măsuri prin 
încercarea de a le grupa în două categorii: pasive (se axează pe 
problemele ofertei de forță de muncă) şi active (se axează pe 
problemele cererii de forță de muncă). 

Politicii pasive ale utilizării forţei de muncă 


a) Indemnizaţia de şomaj. Cererea de forţă de muncă este 
considerată ca o mărime fixă şi inatacabilă, ceea ce impune ca 
şomajul să fie compensat cu un element de asistenţă socială. Acest 
element este indemnizaţia de şomaj care are ca scop evitarea 
situaţiei de recesiune a economiei naţionale ca urmare a creşterii 
şomajului. 

Fără indemnizaţie, cererea globală scade datorită inexistenţei 
veniturilor celor care sunt în şomaj. Scăderea cererii globale ar 
conduce la scăderea producției de bunuri şi servicii, ceea ce ar avea 
drept consecinţă o reducere şi mai mare a locurilor de muncă. 

Mecanismul idemnizației se bazează pe principiul asigurărilor: 
indemnizaţiile sunt plătite dintr-un fond creat prin contribuţiile lunare 
ale celor care au un loc de muncă. Deci, pentru a beneficia de 
indemnizaţie în perioada de şomaj este necesară o contribuţie 
prealabilă perioadei de şomaj. 

Indemnizaţia de şomaj poate conduce la reducerea motivaţiei 
pentru găsirea unui loc de muncă atunci când nivelul ei este prea 
apropiat de nivelul salariului minim pe economie. 


b) Reducerea ofertei de forţă de muncă. Reducerea ofertei 
de forță de muncă se realizează prin măsuri şi politici de reducere a 
populaţiei active: reducerea vârstei de pensionare, pensionari 
anticipate, limitarea folosirii forței de muncă a emigranților, măsuri 
de stimulare a retragerii de pe piaţa muncii (facilități pentru 
întreprinderile familiale sau pentru ocuparea de locuri de muncă în 
filialele din străinătate a unor întreprinderi), întârzierea intrării pe 
piaţa muncii a tinerelor generaţii (prelungirea perioadei de 
învăţământ general, universitar, de diferite grade de calificare etc.). 

Măsurile şi politicile de reducere a populației active au 
dezavantajul că — pe termen mediu şi lung — costurile mari pe care le 
necesită nu sunt întotdeauna compensate prin avantajele ce le crează 
pe termen scurt. 


250 


c) Redistribuirea timpului social total de muncă la un 
număr mai mare de muncitori (salariaţi)”. Măsura are la bază un 
calcul simplu : dacă, de exemplu, 20 milioane de muncitori (salariați) 
acceptă să lucreze 35 de ore pe săptămână în loc de 40, atunci devin 
disponibile 100 milioane de ore de muncă, ceea ce corespunde la 
aproximativ 2.860.000 de noi locuri de muncă. 

O astfel de măsură este însă greu de aplicat în practică deoarece ar 
presupune o perfectă diviziune a muncii, o productivitate înaltă şi un sistem 
de compensare salarială pentru diferenţa de ore nelucrate săptămânal. 


Politici active ale utilizării forţei de muncă. 


a) Reducerea costului forţei de muncă. Măsura este de 
inspirație neoclasică bazându-se pe teoria conform căreia costul forţei 
de muncă trebuie să fie inferior productivităţii marginale a muncii. În 
această situaţie devine posibilă crearea de noi locuri de muncă până 
în momentul în care productivitatea marginală atinge, din nou, un 
nivel egal cu noul nivel al costului forței de muncă. 

Reducerea costului forței de muncă nu trebuie înțeleasă doar ca 
o reducere a salariilor ci şi ca o reducere a ponderii contribuţiilor 
asupra salariilor plătite de care angajator (reducere a fiscalităţii). 


b) Îmbunătăţirea funcţionării pieţei muncii. O mai bună 
funcționare a pieţei muncii poate fi realizată prin obţinerea unui 
nivel mai înalt de flexibilitate a muncii. 

Flexibilitatea muncii defineşte capacitatea ofertei de forță de 
muncă de a se adapta, cantitativ şi calitativ, la schimbările petrecute la 
nivelul mediului de afaceri. Ea se obține prin diverse acţiuni de formare 
profesională, orientare şi reorientare a forţei de muncă, de recilare a 
forței de muncă, de informare şi îndrumare a tinerilor şi a persoanelor în 
situaţii speciale (handicapaţi, emigranți, etnii minoritare etc.). 

Un aspect special al acțiunilor de flexibilizare îl reprezintă 
politica „locurilor de muncă speciale” prin care se caută crearea de 
locuri de muncă cu caracter special pentru categorii deosebite ale 


* Politica mult dezbătută în Franţa sub numele de “Partage du travail”. Experimentul făcut 
în 1982 de reducere a săptămânii de lucru de la 40 la 39 de ore nu a dat rezultatele dorite. 
(exemplul cifric este preluat din literatura de specialitate franceză). 

populației: şomeri pe perioade îndelungate, şomeri în vârstă de peste 
50 de ani, pensionari cu potenţial de muncă, disponibilizați cu 
pregătire profesională specială (militari, profesori, cercetători 
ştiinţifici), cadre superioare de conducere aflate în şomaj etc. 

Măsurile sau politicile menite să elimine sau să reducă şomajul 
au şanse de reuşită numai în condiţiile în care întreg ansamblul 
economico-social naţional favorizează acţiunea acestora. 

În contextul dezvoltării rapide a relaţiilor de interdependenţă 
economică între statele lumii (globalizare) problema şomajului se 
pune şi în termenii nivelului de competitivitate pe piaţa internațională 
ceea ce determină unele întreprinderi să-şi mute activitatea în ţări cu 
un cost mai redus al forței de muncă. Această politică de 
„delocalizare” a capacităţilor de producție afectează nivelul utilizării 
forței de muncă în ţările de origine ale întreprinderilor, fund unul din 
elementele care explică amploarea pe care a luat-o mişcarea 
antiglobalizare. 


RELAȚIA INFLAȚIE-ȘOMAJ 
Curba lui Philips 


În anul 1958, statisticianul  A.W.Phillips (1914-1975) publica un 
studiu asupra economiei Marii Britanii în care stabileşte o relaţie 
descrescătoare între rata de creştere a salariilor nominale şi rata şomajului. 
Această relaţie inversă se explică prin faptul că atunci când economia este în 
avânt şi se apropie de nivelul utilizării depline a forței de muncă se 
înregistrează o cerere excedentară de forță de muncă şi rata de creştere a 
salariilor creşte pentru că angajatorii se află în concurență pe piaţa muncii, 
dorind să angajeze cât mai multi muncitori. Din contră, în perioadele de 
recesiune când se înregistrează o ofertă excedentară de forță de muncă rata de 
creştere a salariilor nominale scade sau poate deveni chiar negativă, ceea ce se 
traduce printr-o scădere a salariilor. 

R. G. Lipsey, P. A. Samuelson şi R. Solow au reluat analiza lui 
Phillips înlocuind variaţia salariilor cu variaţia inflaţiei (plecând de la teoria 
inflaţiei prin costuri salariale). S-a putut ajunge, în acest fel, la un “arbitraj” 
între cele două opinii care au dat naştere la dilemele politicii economice 
occidentale de inspirație keynesiană din perioada anilor 1960-1980: adoptarea 
politicilor anti-inflaţie şi acceptarea creşterii şomajului sau adoptarea 
politicilor de reducere a şomajului şi acceptarea inflaţiei. 

3. Creşterea economică şi caracterul 
ciclic 
al evoluției economice 


Înțelegerea caracterului evoluției economice presupune 
precizarea națională a unor termeni pe care atât literatura 
neeconomică dar, din păcate, şi cea economică îi folosesc deseori fără 
a acorda atenţia necesară delimitării fenomenelor pe care le 

reprezintă. Aceşti termeni sunt: expansiune economică, creştere 
economică, dezvoltare, dezvoltare durabilă. 

Expansiunea economică este un fenomen conjunctural pe 
termen scurt sau mediu de dinamizare a evoluţiei economice după o 
perioadă de criză sau recesiune. 

Creşterea economică este un fenomen pe termen lung 
caracterizat printr-un spor constant al Produsului Intern Brut sau al 
Produsului Naţional Brut. Este un concept de tip cantitativ. 

Dezvoltarea este un fenomen atât de natură cantitativă cât şi 
calitativă. Defineşte nu numai o creştere a PIB (PNB) şi a puterii de 
Cumpărare dar şi schimbări sau transformări structurale. Spre 
deosebire de creşterea economică, dezvoltarea nu este doar un 
fenomen economic, presupunând progrese şi în alte domenii cum ar 
fi: demografia (piramida vârstelor, natalitatea, mortalitatea etc.), 
starea de sănătate a populaţiei, nivelul de educaţie şi condițiile 
sociale. 

Dezvoltarea durabilă este un concept introdus în ştiinţa 
economică în 1980 de către Uniunea Internaţională pentru 
Conservarea Naturii. El a fost amplu mediatizat prin Raportul 
Brutland al Comisiei Mondiale pentru Mediu şi Dezvoltare (1987). 
Raportul defineşte dezvoltarea durabilă (sustenabilă) ca fiind acea 
dezvoltare care “răspunde nevoilor prezente fără a compromite 
capacitatea generatiilor viitoare de a răspunde propriilor ei nevoi”. 
Introduce, deci, în conceptul general de dezvoltare problematica 
mediului înconjurator. 


Creşterea economică nu trebuie interpretată ca pe un scop în 
sine şi, din acest motiv, nu orice creştere economică reprezintă un pas 
în plus spre dezvoltare şi spre ridicarea nivelului de viaţă al 
populației. 

În acest sens, Raportul asupra dezvoltării umane elaborat de 
către Programul Naţiunilor Unite pentru Dezvoltare (PNUD) în 1996 
defineşte cinci tipuri “negative” de creştere economică: 

- creştere economică fără crearea de noi locuri de muncă; 

- creştere economică simultană cu creşterea inegalităților 
sociale şi de venit; 

- creştere economică fără dezvoltarea climatului şi instituţiilor 
democraţiei; 

- creştere economică simultană cu o anumită pierdere a 
identităţii culturale; 

- creştere economică simultană cu reducerea resurselor 
necesare nevoilor generaţiilor viitoare. 

Ceea ce raportul PNUD numeşte creşteri negative sunt cazuri 
în care creşterea nu realizează echilibrul de reciprocitate între sporul 
cantitativ al producţiei şi sporul calitativ al condiţiilor generale de 
viaţă şi civilizaţie, dar există şi cazuri în care creşterea economică nu 
duce nici la o creştere a veniturilor pe cap de locuitor. O astfel de 
situaţie se întîlneşte atunci când ritmul de creştere al populaţiei este 
superior ritmului de creştere a producţiei. Din acest motiv, în 
literatura economică se foloseşte termenul de „creştere progresivă”, 
atunci când ritmul de creştere al producţiei este superior ritmului de 
creştere demografică şi „creştere regresivă” atunci când acest raport 
este invers. 

În unele cazuri nici creşterea progresivă nu duce la creşterea 
avuţiei naţionale şi a venitului pe locuitor. Este situaţia în care 
degradarea termenilor de schimb (nivelul preţurilor produselor 
exportate este inferior nivelului preţurilor produselor importate) 
obligă ţările respective să producă şi să exporte mai mult fără a putea 
creşte importurile în aceeaşi măsură. Literatura economică numeşte 
acest tip de creştere: „creştere pauperizantă“ (Immiserizing growth 
sau croissance appauvrissante). 

Creşterea şi dezvoltarea economică sunt două fenomene 
dependente: creşterea poate conduce la dezvoltare care la rândul ei 
poate favoriza creşterea. 

O creştere dezechilibrată nu conduce însă la dezvoltare. 

Creşterea economică este necesară dar nu orice creştere 
economică este profitabilă. 

Chiar dacă înţelegem prin creştere economică un fenomen 
eminamente cantitativ, măsurarea lui este dificilă şi, în multe cazuri, 
imprecisă. Acest lucru se datorează existenţei următoarelor probleme: 

- Probleme ale tipului de agregat folosit. Există posibilitatea 
utilizării agregatelor de tip brut sau net. Agregatele de tip brut (de 
exemplu Produsul Intern Brut sau Produsul Naţional Brut) pot fi 
precis calculate dar se consideră că ponderea cheltuielilor cu 
amortizarea au o tendinţă de creştere în timp, ceea ce denaturează 
capacitatea agregatului de a evidenția creşterea reală. Din acest motiv, 
în multe cazuri se utilizează agregatele de tip net. 

O altă dificultate legată de agregate este alegerea agregatelor de tip 
global sau de tip “pe cap de locuitor”. Se optează, deseori, pentru calculul 
pe cap de locuitor pentru a evita pericolul nesesizării creşterii regresive. 

- Probleme ale identificării şi comensurării elementelor 
luate în calcul. Calcularea agregatelor se bazează pe elemente bine 
definite în cadrul sistemului contabilităţii naţionale, dar există şi 
elemente care sunt exceptate de acesta deoarece nu se regăsesc în 
cadrul schimburilor de mărfuri: economia naturală de autoconsum, 
sectorul economiei subterane. Când aceste elemente reprezintă 
ponderi importante în activitatea globală a unei ţări, atunci măsura 
creşterii economice nu mai reflectă realitatea deoarece nu cuprinde 
activităţile de tipul celor menţionate mai sus. 

- Probleme statistice. În pofida unor progrese importante pe 
care statistica le-a înregistrat în a doua jumătate a secolului XX, există 
încă dificultăți metodologice şi lacune ale seriilor istorice de date 
statistice care pot îngreuna sau denatura corectitudinea calculării şi 
măsurării creşterii economice. 

Caracterul cantitativ al creşterii economice implică o 
cercetare şi o înţelegere a sa prin prisma expresiei cantitative a 
producţiei, adică prin factorii de producție şi prin modul lor de 
combinare. (Capitolul VII). 

Astfel, creşterea economică este o consecinţă fie a creşterii 
cantităţii de factori de producţie utilizaţi, fie o consecinţă a unei 
eficienţe mai mari a utilizării lor. 

Numim creştere extensivă acel tip de creştere explicat prin 
creşterea cantității de factori de producție utilizaţi şi creştere 
intensivă acel tip de creştere explicat prin creşterea eficienţei 
utilizării factorilor de producție. 

Factorii de producție (resursele naturale, forța de muncă, 
capitalul) influenţează creşterea economică prin cantitatea lor iar 

măsurarea contribuţiei fiecăruia în parte la această creştere se 
realizează prin „funcția de producţie”. O astfel de evaluare nu reflectă 
însă decât o latură a analizei factorilor creşterii economice. 

O altă latură, din ce în ce mai importantă, este aceea a evaluării 
eficacităţii combinării factorilor în contextul manifestării efectelor 
progreselor ştiintifice şi tehnice şi al evoluţiilor climatului socio-cultural. 

Meritul punerii în evidenţă a rolului inovației ştiinţifice şi 
tehnice în asigurarea creşterii economice revine lui J.Schumpeter care 
o definea ca pe “o nouă formă de combinare a factorilor de producţie”. 
Inovația include noi tehnici şi tehnologii dar şi noi produse şi, mai 
ales, noi forme de organizare şi de management la nivelul 
întreprinderii. Ea determină manifestarea fenomenului revoluţionar de 
substituție a resurselor naturale epuizabile cu noi resurse de tip 
artificial create în sistem industrial. 

Climatul socio-cultural are, şi el, un rol deosebit de important în 
determinarea unui ritm înalt şi constant al creşterii economice. Variabilele 
sociale, culturale şi instituţionale explică modul în care, în diferite ţări, 
aceleaşi metode de utilizare şi combinare a factorilor de producție dau 
rezultate diferite. Este cunoscut faptul că nivelul general de educație şi un 
anumit tip de comportament civic au accelerat ritmul creşterii economice 
în economiile occidentale, aşa după cum un anumit tip de cultură şi de 
mentalitate au contribuit la succesele spectaculoase pe care economia 
Japonează le-a înregistrat în a doua jumătate a secolului XX. 

Creşterea economică se evidențiază nu numai prin cereşteri 
cantitative ale unor agregate de venituri dar şi prin elemente de ordin 
structural. Astfel, apar schimbări structurale (disparităţi structurale) în 
funcție nu numai de ritmul creşterii ci şi în funcţie de nivelul la care 
aceste schimbări se produc: la nivelul structurilor economice sau la 
nivelul structurilor regionale. 

Ca urmare a creşterii economice, structurile economiei pot fi 
modificate în sensul raportului dintre principalele sectoare (sectorul 
primar, secundar şi terțiar), dintre principalele categorii ale populaţiei 
(populația activă, populația ocupată, etc.), dintre diferite ramuri ale 
industriei sau modificări în structura veniturilor şi a repartiţiei lor pe 
diferite categorii socio-profesionale. 

Structurile regionale se modifică ca urmare a două tendinţe, 
aparent contradictorii: o tendință de diferențiere a regiunilor sau a 

zonelor ca urmare a ritmului diferit de creştere şi o tendinţă de 
omogenizare a dezvoltării regionale în contextul creşterii economice 
globale la nivel național. 

Sinteza analizei ritmului şi sensului creşterii economice rezidă 
în identificarea gradului de echilibru şi de stabilitate a creşterii 
economice. Astfel, se consideră că o creştere economică este 
echilibrată atunci când creşterea producţiei este compatibilă pe 
termen lung cu echilibrul macroeconomic (egalitatea dintre nivelul 
economiilor şi nivelul investiţiilor) şi cu folosirea deplină a forței de 
muncă. O creştere economică se consideră a fi stabilă atunci când 
există mecanismele economice necesare pentru revenirea la starea de 
echilibru în cazul deteriorării acesteia. 


MODELE ALE CREŞTERII ECONOMICE 


Până în anii '80 ai secolului trecut, literatura economică a prezentat cu 
predilecție două tipuri esenţiale de modele ale creşterii economice. 

1. Modelul de tip post-keynesist consideră factorii de producţie ca fiind 
complementari, adică interveneau într-o proporție fixă în combinările 
productive. Astfel, producţia era limitată de factorul de producţie aflat în 
cantitatea cea mai mică şi nu se exprimă posibilitatea creşterii acesteia într-o 
manieră compatibilă cu cerinţele. Din acest motiv, acest model se 
caracterizează prin posibilitatea permanentă de a apare un dezechilibru 
(Modelul Harrod-Domar). 

2. Modelul neoclasic introduce ipoteza substituirii factorilor de producţie 
ceea ce permite o creştere echilibrată prin intermediul comparării preţurilor 
acestora. Astfel, dacă unul dintre factori este în exces de ofertă, preţul său 
relativ se reduce, este, în consecinţă, mai mult utilizat în combinările 
productive, ceea ce conduce la creşterea producţiei şi a locurilor de muncă 
(funcţia de producţie Cobb-Duglas). 

La mijlocul deceniului nouă al secolului XX, apare aşa numita „noua 
teorie a creşterii economice” dezvoltată în SUA de către P.M.Romer şi R.E 
Lucas. Noua teorie a creșterii economice contestă modelele anterioare care 
considerau progresul tehnic un factor exogen al creşterii economice. Conform 
noii teorii a creşterii economice, creșterea economică este un fenomen 
autogenerator (şi autoamplificator) prin acumularea a patru factori de 
producţie esenţiali: capitalul fizic, tehnologia, capitalul uman şi capitalul 
public ( infrastructura de transport şi comunicaţii). 

Deoarece ritmul acumulării acestor factori depinde de deciziile economice 
luate în baza unor priorităţi la nivelul agenţilor economici, această teorie poartă 
şi numele de „teoria creşterii endogene”. 


Evoluţia economiei cuprinde nu numai perioade de creştere 
economică ci şi de stagnări sau căderi de ritm care, în ştiinţa 
economică se definesc prin termenul de „fluctuaţie”. 

Fluctuaţia desemnează ansamblul mişcărilor ritmului 
activității economice (pozitiv — stangant - negativ), măsurate prin 
indicatori cum ar fi nivelul producției sau nivelul general al prețurilor. 
Constatarea regularității şi periodicității fluctuațiilor a condus la 
formularea conceptului de ciclu economic. 

Ciclurile economice se constituie prin alternanța perioadelor 
de expansiune (accelerarea conjuncturală a ritmului creşterii 
economice în raport cu media ritmului de creştere pe termen lung) şi 
depresiune (scăderea nivelului producţiei şi a veniturilor). Perioada 
de depresiune poate îmbrăca şi forma recesiunii care se manifestă 
printr-o încetinire a ritmului creşterii producției. 

Momentul cel mai dificil al ciclului este caracterizat prin 
reorientarea brutală şi rapidă a direcţiei activităţii economice de la 
tendința de expansiune spre cea de depresiune (recesiune). Acest 
moment poarta numele de criză. 

Se consideră că o perioadă de criză este acea perioadă pe 
parcursul căreia un anumit mod de reglementare a economiei nu 
mai funcţionează şi un nou mod de reglementare nu este încă 
operaţional. 

Literatura economică nominalizează categoria aşa numitelor 
„crize tradiţionale“ în care se înscriu crizele de subproducţie şi 
crizele de supraproducție, şi categoria „crizelor moderne” (criza 
contemporană). 

Crizele de subproducție se manifestă prin penuria de produse, în 
principal de produse alimentare. Ea este caracteristică unei etape 
precapitaliste şi se explică prin fluctuația producţiilor agricole datorată 
practicării unei agriculturi de tip extensiv, supusă într-o manieră 
determinantă riscurilor naturale (inundaţii, grindină, îngheţ, dăunători etc.). 

Crizele de supraproducție au apărut odată cu dezvoltarea 
capitalismului industrial. Riscul nu îl mai reprezintă capriciile naturii 
ci scăderea dramatică a preţurilor produselor industriale datorată 

scăderii veniturilor şi a consumului. Este o criză a incapacității de 
cumpărare a bunurilor. Nu lipseşte marfa ci venitul pentru a o 
cumpăra. 


Crizele de supraproducţie reprezintă un element important în teoria 
economică a lui K.Marx (1818-1883 ). 

Marx consideră în lucrarea sa „Capitalul” că aceste crize sunt inevitabile 
în capitalism şi au un rol regulator capabil să menţină sistemul capitalist. Crizele 
au fost interpretate ca fiind o consecință implacabilă a tendinței de scădere a 
profitului şi de pauperizare a clasei muncitoare. 

Pentru a stopa tendinţa de scădere a profitului, capitalistul acţiona în 
direcţia creşterii plusvalorii prin prelungirea zilei de muncă (plusvaloare 
absolută) şi prin intensificarea muncii (plusvaloare relativă) ca urmare a 
creşterii volumului de capital utilizat de muncitor. 

Marx ajungea la concluzia că există tendinţa capitalistului de a utiliza 
din ce în ce mai mult capital fix ceea ce avea drept consecinţă şomajului 
(„armata industrială de rezervă”) şi ieftinirea forţei de muncă. Astfel, criza se 
explică prin contradicţia dintre tendința capitalistului de a supraproduce, în 
dorința de a avea cât mai mult profit (ca urmare a unei supraacumulari de 
capital) şi tendinţa de scădere a consumului. 


Crizele moderne (criza contemporană) sunt identificate prin 
situația în care se găseşte economia mondială după anul 1973, 
considerat „anul şocului petrolier”. De la această dată, economia 
mondială se află în situaţia de a nu mai putea utiliza sistemul regulator 
al materiilor prime ieftine şi abundente (preţul ridicat al petrolului a 
eliminat acest sistem). 

Un nou sistem, bazat pe o altă structură a consumului de 
materii prime nu a putut prelua locul celui anterior, ceea ce se 
consideră că marchează esenţa actualei crize. Pe ansamblul economiei 
mondiale şi la nivelul principalelor centre ale puterii economice 
(industriale şi de comerţ) ritmurile creşterii economice sunt mai lente 
şi nu mai dispun de regularitatea înregistrată la nivelul perioadei 
anterioare anului 1973. 

Principalele caracteristici ale crizei contemporane sunt 
următoarele: 

- apariţia unor dereglări financiare cu tendinţa de cronicizare: 
dezechilibrarea sistemului monetar internaţional, supraîndatorarea 
externă a unor ţări, dezechilibre cronicizate ale balanţelor de plăţi; 

- apariţia unui şomaj persistent şi generalizat; 

- apariția unor tensiuni inflaţioniste pe termen lung; 

- reducerea volumului investiţiilor simultan cu reducerea 
gradului de rentabilitate a capitalului investit. 

La acestea se adaugă faptul că economia mondială nu a reuşit 
să dispună de un sistem internațional de plăţi eficient şi reglementat, 
ceea ce a condus la apariţia unor crize financiare zonale (Mexic, 
Coreea de Sud, Argentina). S-au accentuat decalajele de dezvoltare 
între ţări şi zone geografice, s-a accentuat sărăcia şi tendința de 
depreciere a mediului înconjurător, s-au accentuat dezechilibrele 
structurale (deficitul bugetar, deficitul balanței de plăţi, gradul de 
îndatorare externă). Accelerarea procesului de globalizare nu a fost 
acompaniată de accelerarea creerii unui sistem internațional de 
reglemantare a raporturilor de interdependenţă dintre diversele 
economii. 

Analiştii au căutat diverse explicaţii situaţiei de criză instaurată 
în economia mondială după 1973. 

Explicaţia prin mecanismele exogene pieţei. Aparține 
analiştilor de orientare liberală care au considerat că originea 
crizei rezidă în factori extraeconomici (exogeni pieţei). Astfel, 
criza ar fi fost declanşată şi menţinută de către o serie de 
evenimente şi situaţii cu caracter geopolitic care contribuie la 
variația necontrolată a prețurilor materiilor prime şi la 
destabilizarea pieţelor financiare. Printre cei mai importanţi 
factori exogeni sunt citați: conflictul israelo-arab, războiul din 
Golf, atentatul de la 11 septembrie 2001. 

Explicaţia prin intervenţia statului. Este o explicaţie, tot 
de orientare liberală, care identifică rolul pe care îl are statul în 
economia contemporană ca pe o cauză esenţială a crizei. Fiind 
adepţii teoriei supply side (economia ofertei), aceşti analişti arată 
că atât fiscalitatea excesivă cât şi amploarea mecanismului 
birocratic necesare funcționării „statului  providenţial” au 
importante efecte perverse care conduc la pierderea motivației şi 
cointeresării pentru munca şi pentru manifestarea inițiativei 
particulare. Ei au ajuns la concluzia conform căreia „criza 
contemporană este criza statului providențial”. 

Alţi analişti sunt adepţii tezei lui F. Hayek conform căreia 
„dezvoltarea fără precedent a creditului conduce la o alocare 
defectuoasă a factorilor de producţie, mai ales a forţei de muncă, 
orientând pe muncitori spre acele locuri de muncă ce încetează să mai 
fie rentabile din momentul în care inflaţia scade”. 

Cu alte cuvinte, folosirea creditului şi a avantajelor aduse de 
puseurile inflaţioniste au creat o creştere economică arificială. Fără 
o bază reală de susţinere, această creştere se prăbuşeşte, generând 
criza. 

Explicaţia prin insuficienţa cererii globale. Explicaţie de 
natură keynesiană care consideră că mărirea preţului petrolului a avut 
ca efect reducerea cererii globale în ţările occidentale. Veniturile 
imense din vânzarea petrolului n-au intrat decât în mică măsură în 
sistemul de finanţare al economiei mondiale, deci nu au echilibrat 
tendința de reducere a cererii globale. Aceste venituri au fost 
preponderent utilizate în scop speculativ. Insuficienţa cererii globale a 
declanşat un proces cumulativ de recesiune: scăderea cererii globale 
— scăderea nivelului investițiilor — creşterea şomajului — scăderea 
cererii. 

O eventuală politică economică de susținere a cererii globale 
nu ar avea rezultate — susțin analiştii în cauză — datorită gradului tot 
mai înalt de globalizare care anulează efortul unei singure ţări (sau al 
unei grupări economice zonale) prin efectele dezechilibrelor din alte 
țări, propagate de la o ţară la alta prin canalele comerțului exterior şi a 
fluxurilor de capital. 

Explicaţia prin supraacumularea capitalului. Adepții acestei 
teorii de explicație a crizei contemporane susțin ideea blocajului 
mecanismului de acumulare a capitalului în condiţiile crizei sistemului 
de reglementare a producţiei şi a pieţei de tip monopolist. 

Blocajul mecanismului de acumulare se explică prin faptul că 
acumularea intensivă care a avut loc în perioada anterioară crizei nu-şi 
mai poate valorifica potenţialul în condițiile în care sistemul 
instituţional de tip monopolist nu mai corespunde noilor condiţii ale 
climatului social intern şi economic internațional. 

Astfel, creşterea gradului de acumulare a capitalului 
(investiţiile) a fost în deceniile şapte şi opt ale secolului trecut mai 
rapidă decât creşterea producţiei ceea ce a condus la o 

supraacumulare de capital, ceea ce înseamnă o scădere a 
productivităţii capitalului, adică o scădere a ratei profitului. În 
paralel s-a manifestat şi un proces de disfuncţionalitate a sistemelor 
de organizare a muncii ceea ce a condus şi la scăderea 
productivității muncii, nu numai a capitalului. 

Aceste fenomene generatoare de criză au fost accelerate şi de 
dezvoltarea extrem de rapidă a sectorului terțiar (sectorul 
serviciilor) care, prin structura sa, are un nivel limitat de creştere a 
productivităţii. 

Explicaţia prin criza sistemului fordist. Sistemul fordist 
(„fordismul”) este un termen care desemnează un mod de organizare a 
muncii conceput şi pus în practică de către Henry Ford (1863-1947), 
fondatorul mărcii de automobile care îi poartă numele. 

Fordismul are două elemente distincte: 

- plasarea muncitorului la un post fix de lucru, bine delimitat 
din punctul de vedere al diviziunii muncii, aflat pe parcursul unei 
benzi rulante care transportă produsul în diferite faze de prelucrare; 

- creşterea salariului nu numai pentru a motiva condiţiile grele 
de muncă la banda rulantă, dar şi pentru ridicarea puterii de cumpărare 
a muncitorilor. 

Sistemul conceput de Ford a stimulat procesul de standardizare 
a producţiei, ceea ce a condus la creştere a productivității muncii, la 
reducerea preţului unitar (pe produs) şi a avut drept consecinţă apariția 
producției de masă (prin producție de masă se înţelege producerea în 
mari cantități a unor produse identice sau foarte asemănătoare). 
Producția de masă cere însă şi un consum de masă. 

Fordismul a rezolvat această problemă, bazându-se pe o 
logică simplă: pentru a vinde o producție mai mare este nevoie de mai 
mulţi cumpărători, iar pentru a avea aceşti cumpărători este nevoie ca 
ei să aibă venituri mai mari. Henry Ford a procedat la o creştere 
spectaculoasă a salariilor de la 2,43$ pe zi, la 5$ pe zi („politica five 
dollars a day”). Cu alte cuvinte, Henry Ford a intenționat să-şi 
transforme proprii muncitori în cumpărători ai produselor sale. Şi a 
reusit. În anul 1914 uzinele Ford din Detroit au produs şi vândut un 
milion de automobile de tip popular (producţie de masă) „Ford T “. 

Sistemul Ford se caracterizează, deci, prin ridicarea puterii de 
cumpărare a muncitorilor, ceea ce contribuie la evitarea unor factori 

de criză. Astfel, se asigură un debuşeu pentru producția în continuă 
creştere, evitând atât supraproducția relativă cât şi subconsumul 
relativ. 

În deceniul opt al secolului trecut apar primele elemente 
ale „crizei sistemului fordist”. Mecanismul său esenţial (corelaţia 
productivitate-salarii) dă semne de disfuncționalitate datorită 
creşterii importanței mişcărilor  revendicative salariale, a 
progreselor noilor tehnologii bazate pe robotizare şi pe 
informatizare, dar, mai ales datorită gradului înalt de saturare 
relativă a cererii pentru produsele de consum de masă. Se 
înregistrează o tendinţă mai rapidă de creştere a nivelului salariilor 
faţă de nivelul productivităţii, ceea ce poate fi interpretată şi ca o 
explicaţie a crizei contemporane. 

În concluzie, putem spune că, în marea lor majoritate, 
explicaţiile crizei contemporane acreditează ideea 
disfuncționalităților apărute la nivelul acelui model economic şi 
instituţional care a permis, pe parcursul a mai mult de cincizeci de 
ani, economiilor de piaţă, de tip capitalist, să asigure prosperitatea 
„societăţii de consum”. 

Cauzele crizei contemporane sunt, deci, de natură 
endogenă. Ele sunt considerate a fi o consecinţă a incapacității de 
adaptare a modelui la schimbările care au intervenit la sfârşitul 
secolului trecut atât din punctul de vedere al evoluţiei tehnicii, al 
evoluției climatului social şi politic cât şi al evoluţiei procesului 
de globalizare. 

Se poate considera că actuala criză este efectul unui cerc 
vicios în care se înscrie economia de piață (de tip capitalist 
occidental): creşterea productivității muncii permite o creştere a 
puterii de cumpărare, care, la rândul ei, permite o creştere a 
consumului, care, la rândul ei, permite o creştere a investițiilor, adică 
o creştere a cererii globale (consum + investiţii), care stimulează, la 
rândul ei, creşterea productivităţii şi a producției. 

Repetarea acestui traseu de efecte succesive are ca rezultat 
supraacumularea. Aceasta realizează ruptura ciclului deoarece 
limitează capacitatea întreprinderilor de creştere a productivității, 
ceea ce determină încetinire sau chiar stagnarea creşterii economice. 

Criza este considerată doar o etapă a unui ciclu caracterizat în 
evoluţia economică prin fenomene de fluctuaţie. 

Joseph Alois Schumpeter (1883-1950) a fundamentat teoria 
ciclului economic în lucrarea Business Cycles din 1939, utilizând 
conceptele şi ideile dezvoltate anterior de alți economişti printre care 
cei mai reprezentativi sunt K. Marx, C.Juglar „J.Kitchin şi 
N.Kondratiev. 

Conform teoriei lui Schumpeter, creşterea economică este în 
mod esenţial legată de progresul tehnic. În consecință, regularitatea 
dezvoltării progresului tehnic imprimă şi iregularitatea creşterii 
economice. 

Observaţia lui Schumpeter se bazează pe faptul că, într- 
adevar, perioadele de ritm înalt şi inovator în dezvoltarea tehnici sunt 
succedate de perioade de stagnare a progresului tehnic. Schumpeter 
aduce prin teoria sa argumente suplimentare teoriei ciclurilor lungi 
elaborată de către N. Kondratiev care, studiind seriile istorice de date 
statistice, a observat existenţa unor tendinţe crescătoare şi a unora 
descrescătoare pe o perioadă medie de 40-60 de ani. 

Un ciclu lung Kondratiev este compus din două faze: o fază 
A, numită faza de expansiune, pe parcursul căreia preţurile 
producţiei cresc, şi, o fază B, numită faza de recesiune, pe parcursul 
căreia preţurile scad iar producţia creşte într-un ritm mai lent sau 
chiar scade. 

Literatura economică mai notează existenţa ciclurilor majore 
(ciclurile Juglar), numite şi cicluri de afaceri, care au o durată medie 
de 6-8 ani şi care sunt compuse din succesiunea a două faze şi a două 
puncte de ruptură cu sens contrar: expansiunea (faza), criza (punct de 
ruptură negativă), depresiunea (faza) şi relansarea (punct de ruptură 
pozitivă). 

Sunt citate în literatură şi ciclurile minore (ciclurile Kitchin) 
care au o durată medie de aproximativ 40 de luni, sunt de mică 
intensitate şi se explică printr-o gestiune defectuoasă a stocurilor 
(dezechilibru între perioadele în care întreprinderile îşi formează 
stocuri şi perioadele în care îşi lichidează stocurile). 

Capitolul 17 
PROBLEME ALE ECONOMIILOR ÎN TRANZIȚIE 


Din anul 1985, Uniunea Sovietică şi alte state socialiste 
adoptă o nouă politică denumită „perestroika” (restructurare) într-un 
climat de „glasnost” (transparenţă). Scopul acestei acțiuni era de a 
realiza aşa numita „economie socialistă de piaţă”. 

Încercarea nu a reuşit. În toamna lui 1989 ceea ce se numea 
„sistemul socialist mondial” dispare, fie într-o manieră violentă 
(România), fie într-o manieră paşnică („revoluția de catifea” din fosta 
Cehoslovacia). Zidul Berlinului este dărmat şi se realizează 
reunificarea celor două state germane (Republica Federală a 
Germaniei şi Republica Democrată Germană). După o ultimă tentativă 
de perestroika, Uniunea Republicilor Socialiste Sovietice se destramă 
în 1991. 

Sfârşitul anului 1989 şi începutul anului 1990 marchează, 
astfel, una dintre cele mai mari şi mai profunde schimbări geopolitice 
cunoscute în istoria modernă, care a dus la încetarea războiului rece şi 
la eliminarea barierelor economice, politice, culturale şi 
informaționale între Estul şi Vestul Europei. 

Considerăm că din momentul dispariției sistemului socialist 
mondial, a hegemoniei sovietice şi a structurii politice bazate pe 
totalitarismul partidelor de tip comunist, fostele țări socialiste au intrat 
într-o perioadă de profunde transformări economice, sociale şi politice 


* A nu se confunda cu „economia socială de piaţă”. Economia socială de piaţă reprezintă 
acel tip de organizare şi funcţionare a economiei în care parteneriatul patronat-sindicate 
acţionează în vederea atenuării dezechilibrelor şi inegalităţilor sociale pe care le poate 
genera piaţa liber concurenţională. Concomitent cu stimularea agenţilor economici pentru 
obţinerea unor beneficii cât mai mari, se practică o aşa numită „corecție socială” 
materializată în politici fiscale care aplică un sistem proporţional de impozitare, cu caracter 
progresiv. Iniţiatorul modelului economiei sociale de piaţă a fost profesorul universitar şi 
omul politic Ludwig Erhard (1897-1977), cancelar al Republicii Federale a Germaniei în 
perioada 1963-1966. 

care are drept obiectiv tranziţia de la economia de comandă (cu 
conducere centralizată) la economia de piaţă. 


1. Modelul economic socialist 


Deosebirea esenţială între modelul economic socialist şi cel 
capitalist rezidă în tipul de proprietate care le caracterizează în mod 
predominant. În timp ce modelul capitalist se caracterizează prin 
predominarea tipului de proprietate privată, modelul socialist se 
caracterizează prin predominarea tipului de proprietate colectivă 
asupra factorilor materiali ai producției („proprietatea socialista asupra 
mijloacelor de producţie”). 

Principala consecinţă a acestei deosebiri este maniera în care 
se alocă resursele necesare acoperirii nevoilor pe care le are 
societatea. Modelul capitalist alocă resursele prin intermediul 
raportului dintre cerere şi ofertă exprimat pe piaţă, modelul socialist 
alocă resursele pe baza unor decizii administrative care exprimă 
modul în care statul a stabilit centralizat sistemul şi principiile de 
ierarhizare a priorităților. 

Rezultă că producţia răspunde în socialism unor nevoi 
stabilite în mod administrativ la nivel central, spre deosebire de 
capitalism unde răspunde semnalelor transmise de către piaţă ca 
urmare a dinamicii preţurilor (dacă preţurile cresc înseamnă că 
produsul respectiv este cerut de către piaţă şi producţia măreşte 
cantitatea acelui produs, dacă preţurile scad, se reduce producția 
ş.a.m.d). 

Stabilirea volumului şi structurii nevoilor în mod 
administrativ are la bază aşa numitele „directive” ale partidului de 
guvernământ (de regulă, partid unic de orientare comunistă). 
Directivele de partid îmbină — mai mult sau mai puțin — calculele de 
prognoză şi planificare cu elemente de doctrină şi ideologie politică. 

Instrumentul de transpunere în practică a directivelor este 
„planul național” care, printr-un sistem de „sarcini de plan“ realizează 
o distribuție centralizată a resurselor pe sectoare, ramuri şi 
întreprinderi producătoare dar şi o distribuție centralizată a producției 
pe consumatori intermediari sau finali (întreprinderi şi populație). 

Datorită acestui sistem, modelul socialist se caracterizează şi prin 
faptul că preţurile nu se fixează pe piaţă ci sunt fixate administrativ în 
funcție de interesele pe care le are partidul de guvernamânt în diferite 
etape ale plainificării. 

Conducerea centralizată a economiei pe baza directivelor de 
partid, prin intermediul planului național („economie de comandă”) 
ridică o serie de probleme imposibil de soluţionat deoarece sunt o 
consecință directă a însăşi mecanismului intern de funcționare a 
modelului socialist. Astfel: 

Planul unic reprezintă actul de unire a tuturor 
activităţilor economice într-o schemă unică ceea ce conduce la 
apariția unor dificultăţi tehnice de colectare şi corelare a datelor 
primare de informare (date statistice şi indicatori economici). Din 
această cauză nu se poate realiza o cunoaştere în detaliu a 
economiei reale, apărând multe elemente de  imprecizie, 
necunoaştere sau chiar greşeli. 

Lipsa de coerenţă dintre sarcinile de plan ale diferitelor 
perioade de planificare. Planurile se elaborează pe termen scurt 
(lunare, trimestriale, semestriale), de termen mediu (anuale, cincinale) 
şi pe termen lung (decenale sau „de perspectivă”). Incapacitatea luării 
în calcul a dinamicii diverşilor factori structurali sau conjuncturali ca 
şi apariția unor situaţii în care sarcinile de plan ale unei perioade nu 
sunt îndeplinte fac posibilă apariția unor incoerenţe şi a unor efecte 
perverse care deteriorează logica de ansamblu a planificării, cu efecte 
dramatice asupra situației economice şi sociale. 

Conducerea economiei prin directivele partidului unic 
imprimă planificării un puternic caracter politic ceea ce face ca 
reprezentanţii partidului la nivel local sau la nivelul ministerelor şi 
întreprinderilor să aibă tendinţa falsificării rezultatelor activităţii în 
scopul propagandistic al apologiei regimului comunist. Falsificarea 
datelor privind rezultatele activității economice crează un cerc vicios 
în care neîndeplinirea sarcinilor dintr-o perioadă determină şi 
neîndeplinirea sarcinilor perioadei viitoare, deoarece se pleacă de la o 
bază de calcul greşită (supraevaluată). 

Alocarea resurselor (ciclul producţie — repartiție -— 
consum) fiind realizată pe baze administrative, se elimină orice 
formă de concurenţă între întreprinderi. Producţia este preluată 

prin sarcinile de plan, indiferent de calitate şi de cerinţele de consum 
ceea ce determină menţinerea în activitate a tuturor întreprinderilor, 
indiferent de gradul lor de eficienţă şi rentabilitate. 

Întreprinderile care înregistrează pierderi sunt menținute prin 
subvenţii de la buget pentru a preîntâmpina apariția şomajului, 
considerat de către ideologia comunistă ca fiind „inexistent în 
socialism”. În realitate, şomajul este ascuns prin menţinerea în 
activitate a unor locuri de muncă artificial finanţate. Încercarea de a 
„elimina” şomajul prin subvenţionarea pierderilor constituie una 
dintre cauzele incapacității cronice a modelului economic socialist de 
a fi eficient şi competitiv ceea ce a dus, în final, la dispariţia lui 
istorică. 

Pe ansamblul societății, această practică determină o 
incapacitate cronică de acumulare şi de ridicare generală a nivelului de 
trai . Atât întreprinderile cât şi muncitorii (la nivel individual) sunt 
lipsiţi de stimulente materiale în vederea creşterii productivității şi 
calității activităţii lor, stimulentele concurenței fiind înlocuite cu 
apariția atitudinii colectivist-egalitaristă. 

Disfuncţionalitatea economiei de comandă a determinat ţările 
foste socialiste să recurgă la reforme economice în vederea 
introducerii instituţiilor şi principiilor pieţei. Momentul de începere a 
proceselor reformatoare, intensitatea şi rezultatele lor diferă, însă, 
de la o țară la alta. 


ECONOMIA PLANIFICATĂ ŞI ECONOMIA DE COMANDĂ 


Sintagma “tranziţia de la economia planificată la economia de „piaţă” 
nu reflectă corect realitatea procesului de tranziţie care a început în fostele ţări 
socialiste după 1990, deoarece nu despre economie planificată este vorba ci 
despre economie de comandă. Fostele ţări socialiste (într-o oarecare măsură cu 
excepția Ungariei şi Poloniei) nu s-au caracterizat printr-o conducere 
planificată, în sensul propriu al conceptului de planificare, ci printr-o 
conducere care utiliza planificarea imperativă centralizată pentru realizarea 
directivelor partidului unic. 

Prin planificare economică se înţelege activitatea de coordonare 
instituţională a economiei. În condiţiile planificării, statul caută să determine 
volumul şi natura producţiei finale prin controlul repartizării factorilor de 
producţie în funcţie de diverse utilizări. Planificarea realizează — prin metode 
specifice de prognoză şi econometrie — o conştientizare în timp şi spaţiu a 
capacităţii de îndeplinire a unor obiective aflate într-o succesiune de priorităţi, 
în conformitate cu adoptarea unui anumit tip de strategie a dezvoltării. 


Planificarea poate fi: imperativă sau indicativă. 

Planificarea  imperativă presupune aplicarea unui plan 
macroeconomic centralizat într-o economie dominată de sectorul şi 
proprietatea publică. 

Planificarea indicativă constă în urmărirea unor obiective stabilite la nivel 
central în cadrul coordonării investiţiilor din sectorul public şi privat şi a planurilor de 
producţie. Luarea deciziilor rămâne descentralizată, dar se cere sectoarelor economice 
să realizeze sarcinile stabilite. În planificarea indicativă există două abordări. Prima 
cere firmelor să accepte prevederile privind nivelul producţiei şi al investiţiilor. A doua, 
ia ca punct de pornire rata previzionată de creştere la nivelul economiei naționale, care 
apoi este utilizată ca bază pentru sarcinile detaliate pe sectoare. 

Planificarea indicativă a fost şi este amplu utilizată în ţări cu 
economie de piaţă de tip capitalist (Franţa, Olanda, Japonia, Taiwan, Coreea de 
Sud, Cipru, Israel, Suedia, Finlanda). 

Rezultă că este o greşeală asimilarea economiei socialiste cu economia 
planificată, aşa după cum este o greşeală şi considerarea metodei planificării ca fiind 
ineficientă şi incompatibilă cu economia de piaţă. Din contră, utilizarea planificării în 
economiile de piață de tip capitalist a contribuit la realizarea „miracolelor” 
economice în Asia de Sud-Est şi la soluţionarea unor dezechilibre grave între factorii 
economici şi sociali în țări capitaliste dezvoltate europene. 

Planificarea trebuie înţeleasă ca o metodă științifică de conducere a 
economiei care reuşeşte să atenueze limitele şi constrângerile pieţei, fiind un 
mjloc de corecție a efectelor mecanismului cerere-ofertă. 

În ţările foste socialiste metoda planificării a fost pervertită într-un 
instrument autoritar, centralizat şi rigid de transpunere în practică a principiilor 
ideologiei comuniste materializate în directivele partidului unic. Transformarea 
planificării într-un instrument politic menit să menţină şi să consolideze 
conducerea totalitară a partidului unic ne îndreptăţeşte să afirmăm că în ţările 
respective conceptul şi scopul planificării au avut un înţeles şi un sens diferite 
de cele acceptate de către ştiinţa şi practica economică internațională. 

Din aceste motive, considerăm că economiile fostelor ţări socialiste pot 
fi mai precis caracterizate prin conceptul economiei de comandă care defineşte 
acel mod de conducere a economiei pe baza directivelor politice şi ideologice, 
printr-un sistem de instrumente specifice metodei de planificare imperativă. 


” În ţări ca Ungaria, Polonia şi fosta Cehoslovacia, primele semne ale reformei 
economice au fost evidente încă din perioada 1970-1975, ceea ce a condus şi la o nouă optică 
asupra planificării, mult mai apropiată de cea specifică ţărilor cu economie de piaţă de tip 
capitalist. În România, totalitarismul politic a menţinut până la începutul anului 1990 o tipică 
economie de comandă. 


2. Teoria traziţiei 


Tranziţia de la economia de comandă la economia de piaţă 
este o experienţă istorică inedită. 

Mişcărea politică rapidă care a avut loc în perioada mai 1989 — 
decembrie 1989 în ţările foste socialiste a înlăturat de la putere partidele 
comuniste dar nu a beneficiat nici de o experienţă şi nici de o teorie a 
reorientării economiei de la modelul socialist la cel al economiei de piaţă 
de tip capitalist. 

În luna mai 1990 ia fiinţă din iniţiativa Organizaţiei pentru 
Cooperare şi Dezvoltare Economică (O.C.D.E.) de la Paris, Centrul de 
Cooperarea cu Economiile Europene în Tranziţie care inițiază 
Programul „Parteneri în tranziţie”. 

„Parteneri în tranziţie” îşi propunea ca scop acordarea de 
asistență ţărilor în tranziţie pentru aplicarea reformelor menite să 
creeze condiţiile necesare unei economii de piaţă. 

Printre cei care au elaborat acest program şi care au 
organizat primele conferinţe internaţionale la care au fost invitaţi 
specialişti din ţările în tranziţie au fost: Salvatore Zecchini 
(directorul Centrului de Cooperare cu Economiile Europene în 
Tranziţie), Hans Blommestein (O.C.D.E.), Michael Marrese 
(Northwestern University, Illinois), D.Mario Nuti (European 
University Florenta), Michael Ellman (Amsterdam University), 
John Eatwell (Trinity College, Cambridge), Marie Lavigne 
(Sorbona, Paris) s.a. 

Sub egida Programului „Parteneri în tranziţie” apar 
primele elemente ale unei teorii a tranziţiei. În aceiaşi perioadă, 
un grup de experți occidentali care lucrau în calitate de 
consultanţi pe lângă guvernele Poloniei şi Republicii Cehe 
editează o serie de lucrări în care, de asemenea, apar elemente ale 
teoriei tranziţiei. 

Cele mai reprezentative lucrări sunt cele publicate în perioada 
1990-1991 de către profesorii americani Manuel Hinds şi Jeffrey 
Sachs (Sequencing the Transition). 

În 1991 Centrul de Cooperare cu Economiile Europene în 
Tranziţie publică un volum intitulat „The Transition to a Market 
Economy” care este considerat de către specialişti ca „prima 
încercare serioasă de fundamentare a teoriei şi practicii tranziţiei”. 

În această lucrare şi-au găsit răspunsul unele dintre cele mai 
importante întrebări care şi le puneau cei care erau direct implicaţi în 
procesul tranzitiei: 

identificarea setului de politici economice şi acțiuni legislative 
menite să permită reorientarea sensului economiei spre instituțiile şi 
mecanismele pieţei; 

identificarea succesiunii în care trebuiau aplicate aceste 
politici şi acţiuni legislative (secvenţialitatea); 

identificarea ritmului în care trebuiau aplicate respectivele 
politici şi legi. 

Setul de politici şi acţiuni legislative se definea astfel: 

- politici de macrostabilizare - controlul inflaţiei, corijarea 
deficitului bugetar şi al balanței de plăți, echilibrarea cursului valutar; 

- reforme structurale şi instituționale - crearea şi consolidarea 
instituțiilor şi mecanismelor pieţei prin: privatizare şi garantarea 
dreptului de proprietate, funcționarea dreptului comercial, climat 
concurențional, crearea sistemului instituțiilor şi instrumentelor 
financiare, autonomia întreprinderilor prin descentralizare, 
introducerea sistemelor moderne de contabilitate; 

- liberalizarea economiei - liberalizarea preţurilor şi 
deschiderea economiei prin eliminarea obstacolelor în calea mişcării şi 
schimbului factorilor de producție, convertibilitatea monedei naționale 
şi deschiderea economiei spre exterior. 

Secvenţialitatea acțiunilor: În economiile care se 
caracterizau printr-un nivel înalt al inflației (deschisă sau reprimată) 
prima măsură care trebuia să fie luată era de tip antiinflaționist prin 
adoptarea unor politici restrictive de natură monetară şi bugetară. 
Se recomandă ca, în cazul unei importante inflații reprimate 
(situație în care, prin înghețarea prețurilor, se controlează rata 
modificării prețurilor, dar fără a acționa asupra cauzelor tendiței 


* “The Transition to a Market Economy” Edited by Paul Marer and Salvatore Zecchini. 
OCDE.Paris.1991 

inflaționiste) să se acționeze în paralel cu politicile monetare şi 
bugetare şi prin liberalizarea preţurilor, ca şi prin liberalizarea 
comerțului exterior. 

Reformele structurale şi instituționale ar fi trebuit să fie 
aplicate simultan cu politicile de macrostabilizare, deoarece se 
consideră că fără o schimbare a climatului economic şi a 
comportamentului agenţilor economici posibilitatea succesului 
politicilor de macrostabilizare era extrem de redusă. 

Ritmul de aplicare a politicilor şi a acţiunilor legislative. 
Se recomandă un ritm rapid care putea fi cel al aplicării simultane a 
întregului set de politici dar se admitea şi posibilitatea unui ritm mai 
lent în funcție de condițiile specifice fiecărei ţări. 

Ulterior, aplicarea unui ritm rapid a primit numele de „terapie 
de şoc“ şi a unui ritm mai lent, „terapie graduală”. 


CINCI PUNCTE CHEIE ALE TRANZIȚIEI 
(Jeffrey Sachs) 


. DESCENTRALIZAREA DECIZIILOR ECONOMICE 
- Eliminarea planificării centralizate; 
- Autonomia functionala si financiara a intreprinderilor. 


„INTRODUCEREA INSTITUȚIILOR PIEȚEI 
- Privatizarea rapidă a celei mai importante părţi a economiei; 
- Liberalizarea preţurilor şi luarea unor măsuri antimonopoliste; 
- Înfiinţarea pieţei de capital, incluzând dezvoltarea instituţiilor bancare şi 
financiare. 


„DISCIPLINA FINANCIARĂ 
- Asigurarea autonomiei Băncii Centrale; 
- Eliminarea subvenţiilor către întreprinderi. 


„DESCHIDEREA SPRE ECONOMIA MONDIALĂ 
- Liberalizarea comerţului exterior; 
- Liberalizarea fluxului de investiţii străine. 


. REGULARIZAREA RATEI DE SCHIMB 
- Stabilirea unei ratei unice de schimb; 
- Trecerea la convertibilitatea internă. 


273 


3. Dificultăţile tranziţiei 


Tranziţia nu este un proces exclusiv economic. 

Trecerea la un alt model economic nu poate fi concepută insă 
fără cadrului politic, social, cultural şi comportamental. Nu trebuie 
omis făptul că modelul socialist a acţionat pe parcursul a mai mult de 
două generaţii şi a fost acompaniat de o importantă şi permanentă 
presiune ideologică exercitată prin toate canalele sistemelor 
educaţionale, culturale şi informaţionale. Amprenta care şi-a pus-o pe 
mentalitatea şi comportamentul indivizilor a fost extrem de puternică 
şi greu de eliminat pe termen scurt. 

Dificultăţile care au apărut şi vor mai apare în procesul tranziției 
nu pot fi, deci, explicate numai prin raționamente de ordin economic. 
Decalajele care există între diferitele ţări în tranziție în ceea ce priveşte 
stadiul şi rezultatele reformelor sunt şi o consecință a efectelor unor 
specificități naţionale exprimate prin: nivelul general de educaţie şi 
informaţie a populației, tipul structurii economice moştenite din perioada 
socialistă, structura socială, gradul de deschidere a economiei şi a 
societăţii spre exterior, gradul de urbanizare, gradul de dezvoltare a 
capacității manageriale a personalului de conducere, gradul de remanenţă 
a mentalităților şi comportamentelor specifice modelului socialist la 
nivelul cetăţeanului (comportamente de tip colectivist, egalitarist 
„naţionalist, şovinist, xenofob, paternalist-statal, s.a.), înclinația populaţiei 

In general, putem spune ca nici o ţară în tranziţie nu a putut 
evita dificultatea majoră a perioadei de tranziţie care o reprezintă 
apariția dezechilibrelor economice. 

Dezechilibrele economice s-au manifestat diferit în fiecare 
țară în parte, în ceea ce priveşte intensitatea şi durata lor, dar au avut 
în comun trei elemente: 

- inflaţia şi scăderea puterii de cumpărare a salariaţilor din 
sectoarele publice (bugetare) ca urmare a lberalizării preţurilor şi a unei 
creşteri rapide a cererii pentru bunuri de consum în condițiile în care 
producţia de bunuri de consum nu a putut urma imediat dinamica cererii; 

- scăderea producţiei industriale şi creşterea şomajului ca 
urmare a competitivităţii reduse a întreprinderilor pe piaţa liberă şi a 
eliminării subvenţiilor pentru întreprinderile nerentabile; 

- creşterea deficitului balanței de plăţi externe şi a nivelului 
datoriei externe. 

Una dintre explicaţiile importante ale acestei situaţii constă în 
„eroarea principală” (comună tuturor programelor iniţiale de reformă, 
aplicate în marea majoritate a ţărilor în tranziție). Aceasta a constat în 
falsa convingere că simpla desființare a planificării centralizate şi 
introducerea proprietăţii private vor conduce automat la apariţia acelui 
sistem de piaţă care este considerat drept o condiţie necesară pentru 
realizarea unei societăţi democratice şi cu un nivel de viaţă compatibil 
cu cel al ţărilor avansate din punct de vedere economic. 

Opinia exprimată prin aceste programe conform căreia 
economia de piață ar putea fi introdusă, pur şi simplu, prin 
liberalizarea preţurilor şi transformarea rapidă a proprietăţii de stat în 
proprietate privată s-a dovedit a fi greşită. 

Deşi aceste programe au fost concepute de către specialişti ai 
instituțiilor financiare internaționale sau ai unor universităţi din cele mai 
dezvoltate ţări cu economie de piaţă tradiţională, nu s-a înteles că piaţa nu 
este nici un deus ex machina şi nici o forță mistică. Nu s-a luat în 
considerare faptul că piaţa este o instituţie socială care a fost construită şi 
dezvoltată în decurs de secole prin acţiuni conştient reglementată. 

lată de ce, introducerea cu succes a mecanismelor pieţei este posibilă 
numai în paralel cu construcția unui context socio-economic specific. 

Contextul socio-economic poate fi redus la patru elemente de bază: 

- o percepţie realistă, general-acceptată a realității care stă la 
baza deciziilor şi acţiunilor individuale; 

- instituțiile şi modul lor de influențare a deciziilor şi 
acțiunilor (instituţiile pieţei, instituţiile legale şi administrative, 
culturale, educaţionale etc.); 

- recompensa rezultatelor obținute la nivel individual, 
exprimate în venituri şi puterea de cumpărare; 


* Jan Kregel, Egon Matzner, Gernot Grabher. Șocul pieţei, Editura Economică, Bucureşti 
1995. 

- acţiuni de natură politică exercitate în scopul influențării 
celor trei elemente de mai sus. 

Numai atunci când acțiunea convergentă a acestor elemente 
este percepută de către indivizi drept context socio-economic capabil 
să le motiveze şi să le recompenseze material propriile acţiuni, sw 
poate considera că programul de reformă poate fi acceptat de către 
populație în sensul participării active la implementarea lui. 

Din păcate, neluarea în calcul a problematicii contextului socio- 
economic a făcut ca, în perioada tranziţiei, să se înregistreze o pierdere 
treptată a motivaţiei populației pentru reformă datorită faptului că s-a 
accentuat permanent discrepanţa dintre expectaţie şi realitate. 

Astfel, în primii ani ai tranziției, schemele reformei au promovat 
o imagine ireal de pozitivă a viitorului, creând o expectație optimistă fără 
însă a oferi şi mijloacele transformării expectaţiei în realitate. 


4. Ce fel de economie de piaţă ? 


Am prezentat, deja, opinia conform căreia „tranziția de la 
economia planificată la economia de piaţă” nu exprimă corect nici 
punctul de plecare şi nici punctul terminul al tranziției. Economia de 
piaţă pe care tranziţia o poate crea la sfârşitul procesului de reformare 
a întregii structuri economice şi sociale nu poate fi concepută într-o 
manieră ideală şi atemporală. Va fi o economie care se va încadra în 
rigorile sistemului dar care va reflecta şi anumite particularităţi ale 
cadrului concret în care va acţiona. 

Realitatea a dovedit că, până în prezent omenirea nu a putut crea 
un sistem economic care să dispună de instrumente şi politici mai 
eficiente decât cele capitaliste în alocarea resurselor, în asigurarea unui 
standard de viaţă mai ridicat al populației, în stimularea liberei inițiative 
şi a realizării individului, în susținerea unei societăți mai echilibrate din 
punctul de vedere al veniturilor şi al facilităților sociale. 

Nu trebuie înţeles că sistemul economic capitalist întruneşte 
calitățile perfecțiunii sau că este „tot ce poate fi mai bun”. 

Capitalismul are deficienţele şi limitele sale dar a dovedit că, 
la acest moment al existenţei societății omeneşti, oferă condiții mai 
bune decât oricare alt sistem pentru realizarea celui mai înalt standard 
de viaţă al populaţiei. 

Devine astfel clar că traiectul tranziţiei de la economia de 
comandă trebuie să se orienteze spre economia de piaţă de tip capitalist. 

Capitalismul este tratat de către marea majoritate a 
cercetătorilor ca un sistem economic, chiar dacă modul de abordare a 
evoluţiei sale istorice este diferit. 

Un sistem este un ansamblu de elemente interdependente, 
dotat cu un mecanism intern de reglementare care asigură 
reproducerea ansamblului prin menţinerea echilibrului între tendinţa 
de stabilitate şi tendinţa de evoluţie. Interdependenţa dintre elemente 
este atât de puternică încât o singură sau simpla modificare a unui 
element conduce la disfuncționalitatea întregului sistem. 

Sistemul economic reflectă relațiile de interdependenţă dintre 
producţi, repartiţia şi consumul de bunuri şi servicii. 

Plecând de la această structură, se pot evidenția mai multe 
tipuri de sisteme economice. De exemplu, B. Hildebrand enumera în 
1870 trei sisteme economice principale: sistemul economic de troc, 
sistemul economic monetar şi sistemul economic de credit. K. Marx a 
dezvoltat conceptul de mod de producţie care poate fi asimilat celui de 
sistem economic. El distingea, chiar în studiile premergătoare 
publicării volumului I al „Capitalului”, modul de producţie sclavagist, 
modul de producţie feudal şi modul de producţie capitalist. 

În a doua jumătate a secolului XX, R. Heilbronner aduce în 
discuţie existenţa a trei principii fundamentale de funcţionare a 
sistemelor economice: tradiţia, autoritatea şi piaţa. Se consideră că 
atunci când agenţii economici acționează în baza unor tradiții apare 
rutina şi acceptarea fără rezerve a normelor şi principiilor preluate în 
mod istoric (sistem economic natural şi artizanal). 

Când agenţii economici acţionează sub autoritatea unei forțe 
centrale, iniţiativa particulară şi libertatea actului economic sunt 
anihilate (sistemul economic de comandă). Când agenţii acţionează 
prin utilizarea instituţiilor şi instrumentelor pieţei, raporturile dintre ei 
sunt de tip concurenţial (sistemul economic capitalist). Ştiinţa 
economică a identificat trei puncte de vedere esenţiale referitoare la 
abordarea capitalismului ca sistem economic. 

Primul punct de vedere reiese din analiza pe care K. Marx a 
făcut-o capitalismului. Marx analizează capitalismul ca pe un „mod de 
producţie” în care raportul social fundamental este de tip salarial şi 

ajunge la concluzia că poate vorbi despre un sistem capitalist numai 
atunci când o parte importantă a populaţiei nu poate supravieţui decât 
dacă îşi vinde forţa de muncă. Concluzia lui Marx este aceea că esenţa 
sistemului capitalist o reprezintă transformarea forței de muncă în marfă. 

Această concluzie îl conduce pe Marx la afirmaţia conform căreia 
nu orice producție de mărfuri este în mod obligatoriu şi capitalistă. Astfel, 
pot exista schimburi de mărfuri şi între producători independenți care 
folosesc propria lor muncă, fără a face apel la munca salarială. 

Pentru Marx, capitalismul este un mod de producţie (sistem) 
care asigură o dezvoltare şi o inovare importantă a mijloacelor de 
producţie, dar a cărui existenţă este limitată istoric datorită 
antagonozării contradicțiilor care îl caracterizează. 

Al doilea punct de vedere exprimă opinia de sorginte 
keznesiană, adoptă de către Organizaţia Naţiunilor Unite şi de către 
principalele instituții financiare internaţionale, conform căreia 
sistemul capitalist este sinonim cu ansamblul instituțiilor şi 
mecanismelor economiei de piaţă. 

Această opinie se apropie de cea a curentului de gândire liberală 
care consideră sistemul capitalist ca pe un ansamblu structural pe 
principiile pieţei a unor elemente dintre care cele mai importante sunt: 

- proprietatea privată asupra capitalului şi tuturor elementelor 
adiacente procesului de producţie; 

- libera inițiativă şi libertatea întreprinzătorului; 

- dreptul de transmitere a patrimoniului prin succesiune sau 
moştenire; 

- reglarea activităţii economice prin instrumentele pieţei; 

- descentralizarea financiară şi decizională. 

Se consideră că principala caracteristică a sistemului capitalist 
este maniera sa de autoreglare prin mecanismul preţurilor. 

Al treilea punct de vedere aparține curentului reprezentat de 
către J. Baechler care pune accentul, în definirea sistemului capitalist, pe 
factori de natură politică şi culturală, consideraţi a fi prevalenţi faţă de cei 
economici. J. Baechler consideră că există o suprapunere conceptuală 
perfectă între „sistem capitalist” şi „dezvoltare economică” deoarece 
politicile economice de dezvoltare pot fi identice în diferite ţări dar ele nu 
asigură o dezvoltare economică reală decât în condiţiile existenţei unui 

regim politic democratic caracterizat, în mod obligatoriu, prin două 
elemente: libertatea individuală şi respectarea cadrului legal. 

Concluzia lui J. Baechler este că liberalismul politic şi 
liberalismul economic sunt două elemente indisolubil legate, 
constituind fundamentul sistemului capitalist. 

O analiză corectă a opiniilor privind sistemul capitalist nu poate 
face abstracţie de contribuţiile aduse în domeniul etapizării procesului de 
dezvoltare a sistemului, chiar dacă noţiunea de sistem este acceptată doar 
ca o instituționaşizare a unor tipuri determinante de raporturi economice. 
Pe această linie se înscrie contribuţia lui F. Braudel care identifică trei 
stagii (etape) ale dezvoltării activităţii economice. 

Primul stadiu este acela al economiei naturale în care auto- 
consumul este primordial iar relațiile de schimb sunt fără importanţă, 
al doilea stadiu este acela al economiei de piaţă, iar cel de al treilea, al 
capitalismului caracterizat prin extinderea comerțului la scară 
internațională şi printr-un nivel al acumulării care face posibilă 
trecerea la producţia de tip industrial. 

K. Polanyi exprimă opinia consolidării sistemului capitalist în 
aşa-numita perioadă „a păcii de o sută de ani” (1815 — 1914) în care s-a 
definitivat procesul de „descarcerare” a economiei prin autonomizarea 
sferei de activitate economică față de sfera activităţii politice şi religioase. 
Două elemente au determinat — conform opiniei lui Polanyi — 
autonomizarea sferei activităţii economice: funcționalitatea pieţei muncii 
şi a pieţei de capital. 

Având ca punct de plecare opiniile lui Polanyi, după 1970, 
reprezentanţii teoriei reglementării au adus o contribuţie importantă la 
clarificarea problemei dinamicii sistemului capitalist. Istoria sistemului 
este interpretată ca o succesiune a modurilor de reglementare care 
parcurg un ciclu întrerupt periodic de crize. Conform acestei teorii, un 
mod de reglementare constă în conbinarea unui regim de acumulare cu 
formele instituționale care exprimă (codifică) anumite raporturi sociale. 
O astfel de perspectivă asupra evoluţiei sistemului capitalist dă imaginea 
succesiunii între etapele de reproducere a sistemului (continuitatea) şi 
etapele de schimbări sau restructurări (criza). 

Aplicarea acestei teorii la cronologia vieţii economice în 
principalele ţări europene (în principal Marea Britanie) a evidenţiat 

patru etape importante în evoluţia sistemului capitalist din punct de 
vedere al tipologiei modului de reglementare: 

- crearea modului de reglementare concurențial (1780 — 1848); 

- operaționalizarea reglementării concurenţiale (1848 — 1896); 

- tranziţia între modul de reglementare concurenţial şi modul 
de reglementare monopolist (1896 — 1945); 

- operaționalizarea reglementării monopoliste (din 1945). 

În cadrul modului de reglementare concurenţial relaţiile de tip 
salarial îmbracă, cu precădere, forma contractului individual iar intervenția 
statului este limitată la activitatea de politică economică externă. 
Reglementarea concurenţială a sistemului cunoaşte crize periodice care 
creează condițiile unei creşteri ulterioare a ratei profitului (prin 
devalorizarea unei părți a capitalului şi scăderea nivelului salariilor). 

În cadrul modului de reglementare monopolist, relaţiile de tip 
salarial îmbracă forma contractelor colective, creditul devenind 
important în finanţarea fluxului de factori de producție, intervenţia 
statului fiind mai puternică atât în interior (Statul Providenţial), cât şi în 
exterior, nu numai în domeniul comerţului cât şi al mişcării capitalurilor. 

Abordarea prin teoria reglementării a evoluţiei istorice a 
sistemului capitalist permite departajarea între tipurile momentelor de 
ruptură sau de criză. Astfel, există crize periodice (mici) care au o funcție 
de regularizare a fluxurilor de factori de producție şi a reaşezării 
raporturilor dintre principalele categorii de agenţi economici, şi, crize de 
structură (mari) care marchează momentul epuizării resurselor, de 
reglementare a unui mod şi apariția altui mod de reglementare. 

Perioada dintre cele două războaie mondiale (marcată în mod 
special prin krach-ul din 1929) a exprimat atât faptul că reglementarea 
concurențială nu mai era viabilă, cât şi faptul că un nou mod de 
reglementare nu era încă apt de a-l înlocui. Se consideră că acest nou 
mod, de tip monopolist, a devenit operaţional la scară globală în 1944, 
anul în care a avut loc Conferinţa de la Bretton Woods. 

A doua mare ruptură în reglementarea sistemului apare în 
jurul anului 1975, când, odată cu criza petrolului, devine evident că 
reglementarea  monopolistă nu mai poate cuprinde amploarea 
fenomenului globalizarii. Criza de structură a sistemului capitalist 
(1975 — 2000) conduce la apariţia unui alt mod de reglementare care 
se caracterizează printr-o relaţie salarială mult mai flexibilă, printr-o 

intervenţie a statului prin politici structurale, printr-un nou regim de 
acumulare caracterizat atât prin importanţa mai amre a sferei 
financiare (capitalism patrimonial) cât şi printr-o nouă structurare a 
sferei productive (informatica, biotehnologia, robotica etc.). 

Perioadele intermediare operaţionalizării unui nou mod de 
reglementare a sistemului s-au caracterizat şi prin tendinţa de 
regândire a însăşi mecanismul intern de funcţionare al acestuia. 

Una dintre cele mai importante mişcări, în acest sens, s-a 
petrecut în perioada anilor 1965 — 1975, fiind animată de secretarul 
executiv al Comisiei Economice ONU pentru Europa, laureal al 
Premiului Nobel pentru economie Jan Tinbergen. Sub denumirea de 
Teoria convergenţei, această mişcare preconiza „perfecționarea 
structurii interne a sistemului capitalist” prin crearea unui nou mod de 
reglementare — considerat optimal — care să realizeze o combinare a 
instrumentelor pieţei cu instrumentele planificării. 

Teoria pleacă de la faptul că în anumite ţări (Suedia, 
Norvegia, Finlanda şi Republica Federală a Germaniei), fundamentate 
economic şi social pe rigorile sistemului capitalist, statul practică o 
intervenţie în conformitate cu o strategie pe termen lung, fiind 
preocupat de necesitatea depăşirii limitelor pieţei în ceea ce priveşte 
echitatea şi dreptatea socială. 

Intervenţia „planificată” a statului era motivată prin trei 
argumente esenţiale: 

- stimularea şi promovarea eficienţei economice. Acţiunea 
statului printr-o planificare de tin indicativ era motivată de necesitatea 
înlăturării acţiunilor exercitate de către monopoluri asupra desfăşurării 
normale a concurenţei de piaţă; 

- promovarea echităţii. Măsurile luate în mod planificat de 
către stat au în vedere echilibrarea procesului de redistribuire a 
veniturilo şi asigurarea protecției categoriilor defavorizate; 

- menţinerea stabilităţii politice şi a echilibrului social. 
Cuprind politici de limitate a şomajului, menţinerea inflației în 
limitele dorite, asigurarea puterii de cumpărare a populației în 
conformitate cu prevederile programelor guvernamentale. 

Aflat sub o astfel de reglementare — prin intervenţia de tip planificat 
a statului — sistemul capitalist capătă o omportanţă cu tentă socială. 

Este o altă faţetă a Statului Providenţial care a fost denumită 
capitalism social. În Republica Federală a Germaniei, capitalismul 
social a luat aspectul economiei sociale de piaţă, transpusă în practica 
economică şi socială prin politicile imaginate de către Ludwig Erhard. 

Din descrierea de mai sus a evoluţiei sistemului capitalist, mai 
ales din punctul de vedere al modului său de reglementare a relațiilor 
dintre principalele elemente constitutive, reiese că trebuie realizată o 
diferenţă între sistem şi modelele pe care le generează. 

Un sistem economic este un tip ideal, teoretic de prezentare a 
interdependenţei elementelor care îl constituie. 

Istoria evoluției capitalismului ca şi realitatea prezentului arată 
că tipul ideal de sistem a îmbrăcat diferite forme concrete, în funcție de 
locul său perioada în care sunt analizate. Unele dintre aceste forme s-au 
constituit în modele, având nu numai calitatea coerenţei şi logica tipului 
de interdependenţe pe care le-au promovat dar şi atributul unor succese 
reale în optimizarea procesului de alocare a resurselor şi de ridicare a 
condițiilor generale de viaţă materială şi socială. 

Astfel, în pofida orientării fundamentale spre tipul de 
interdependenţe specifice sistemului capitalist, multe ţări, atât din 
lumea occidentală, cât şi din cea a Extremului Orient prezinţă 
importante elemente de specificitate. 

Aparteneţa la sistemul capitalist se exprimă prin următoarele 
categorii de bază a relațiilor de interdependenţă dintre elementele constitutive: 

- interdependenţa agenţilor economici prin recunoaşterea şi 
garantarea proprietăţii private şi a rezultatelor acesteia; 

- interdependenţa agenților economici prin respectarea 
deplinei libertăţi economice; 

- interdependenţa agenţilor economici în exclusivitate prin 
relaţii de piaţă guvernate de principiile concurenţei. 

Diferenţierile care apar se exprimă prin modul cum sunt 
concepute şi acceptare de către elementele constitutive următoarele 
categorii de bază a relaţiilor de interdependenţă: 

- interdependenţa dintre stat şi piaţă; 

-  interdependența agenților economici în organizarea 
sistemului productiv; 

-  interdependenţa agenţilor economici în procesul de 
redistribuire a veniturilor. 

Exemplul oferit de patru ţări cu economie capitalistă dezvoltată 
este edificator în ceea ce priveşte modelele diferite pe care le aplică. 
STATELE UNITE ALE AMERICII 


1. Politici (protecţie) sociale 


1935 — Social Security Act (SSA) 
- finanţarea cheltuielilor de sănătate pentru persoanele de 
vârta a treia (medicare) şi a persoanelor defavorizate (medicaid); 
- introducerea sistemului securităţii sociale pentru funcționarii publici. 
Creşterea bugetului SSA sub preşedinţiile Kenedy şi Johnson 


Reducerea bugetului SSA sub preşedinţia Reagan concomitent 
cu creşterea rolului fondurilor private de pensii şi asistenţă socială. 


Revenirea sub preşedinţia Clinton la o finanţare publică a 
SSA concomitent cu menţinerea rolului principal al fondurilor private. 


2. Politici de redistribuire a veniturilor 
Tendinţa permanentă de reducere a presiunii fiscale. 
Fiscalitatea este bazată prioritar pe venit. 


3. Procent de prelevare (% PIB) 
27,9% 


SUEDIA 


1. Politici (protecție) sociale 


1930 — Introducerea celui mai complet sistem public de 
protecție socială: 
- sistem de pensiuonare flexibil; 
- locuință gratuită pentru persoane de vârsta a treia; 
- asigurarea medicală; 
- asistență familiară 
- asistență mama şi copilul; 

- protecție contra şomajului prin program gratuit de 
educaţie permanentă. 
2. Politici de redistribuire a veniturilor 


Cheltuielile sociale sunt în mod majoritar suportate de către 
buget. Întreprinderile participă într-o mică măsură. 

Fiscalitatea este mare deşi există tendinţa reducerii ei, în 
principal, prin micşorarea impozitului pe venit. 


3. Procent de prelevare (% PIB) 
51,9% 


FRANȚA 
1. Politici (protecţie) sociale 


1930 — Sistem de securitate socială obligatorie pentru 
aproximativ 30% din populaţia. 


1945 — Sistem de securitate socială bazat pe: 

- generalizarea asistenţei pentru toate categoriile şi 
pentru totalitatea riscurilor (şomaj, boală, handicap etc.); 

- uniformizarea prestărilor de servicii indiferent de 
cuamtumul veniturilor; 

- autonomia casei de sănătate; 

- autonomia bugetului pentru alocaţii familiale. 


2. Politici de redistribuire a veniturilor 


Serviciile sociale sunt finanţate în mod majoritar din cotizaţii 
calculate pe baza salariului brut, plătite de către angajat şi angajator, 
reprezentând 80% din totalul impozitelor prelevate. 

Fiscalitatea este de tip indirect cu tendinţa de a reduce TVA şi 
de a mări impozitele locale. 


3. Procent de prelevare (% PIB) 
45,7% 

JAPONIA 


1. Politici (protecţie) sociale 


Protecţie socială limitată: 

- cheltuielile cu protecția socială sunt, la nivelul PIB, la 
jumătatea celor din Franţa şi inferioare tuturor tărilor UE; 

- nivelul mediu al pensiei nu depăşeşte 45% din salariul 
mediu. 


Protecția socială este în mod majoritar asigurată printr-un 
nivel ridicat al economiilor populaţiei şi prin societăţile de asigurare. 


2. Politici de redistribuire a veniturilor 


Fiscalitatea este de tipul impozitării directe dar cu o 
repartizare aproximativ egală pe angajat şi pe angajator. 


3. Procent de prelevare (% PIB) 
28,5% 


Deosebiri marcante de model există şi în ceea ce priveşte tipul 
de organizare a sistemului productiv. Deşi au la bază sistemul 
capitalist al economiei pe piaţă şi obţin unele dintre cele mai înalte 
cote de productivitate, fiind extrem de competitive pe piaţa 
internațională, Japonia şi Germania au modele total diferite de 
organizare a sistemului productiv. 


Japonia 

e Sistemul productiv este dominat de întreprinderile gigant 
(Mitsui, Mitsubishi, Sumitomo etc.) care mai păstrează încă tradițiile 
de organizare şi ierarhizare de tip zaibatsu, din perioada 
premergătoare „marii deschideri spre exterior” (sfârşitul secolului 
XVIII — începutul secolului XIX). 


285 


e Întreprinderile gigant funcţionează ca grupuri financiar- 
industriale. 

e Dispune de propriile lor rețele de comercializare (sogo- 
shosha). 

e Filialele sunt organizate în sistem piramidal. 

e Întreprinderile mici şi mijlocii utilizează aproximativ 80% 
din forţa de muncă disponibilă şi funcţionează în sistem de 
subantrepriză cu întreprinderile gigant. 

e Sistemul de subantrepriză reprezintă o supapă de siguranță 
pentru întreprinderile gigant în situaţiile conjuncturale dificile sau de 
criză. 

e Între întreprinderile gigant şi cele mici şi mijlocii există 
mari diferențe — în defavoarea celor din urmă — în ceea ce priveşte 
nivelul salarizării şi stabilitatea locurilor de muncă. 


Germania 

e Sistemul productiv se caracterizează prin existenţa unor 
mari grupuri industriale (Daimler-Beny, MBB, Siemens, Bayer etc.) 
care deţin poziția de lider în ramura respectivă. 

e În paralel cu aceste grupuri industriale există în fiecare 
ramură un număr important de întreprinderi mijlocii, moderne şi 
competitive dar total independente de marile grupuri. 

e Întreprinderile mijlocii au un mare potenţial de inovaţie 
fiind strâns legate, prin contracte şi practici de parteneriat, de 
cercetarea ştiinţifică atât la nivel universitar cât şi la nivelul 
institutelor specializate. 

e Comercializarea pe piața externă a produselor 
întreprinderilor mijlocii este sprijinită de organizații specializate de 
promovare a produselor „Made in Germany” şi de camerele de comerţ 
şi de organizațiile profesionale şi patronale la nivel de landuri. 

e În majoritatea cazurilor, întreprinderile mijlocii obțin o 
productivitate superioară marilor grupuri (în termeni compatibili). 

e Întreprinderile mijlocii oferă salariaților acelaşi nivel de 
salarizare şi de asistență socială ca celor din marile grupuri. 

Circumstanţele istorice, tradiţiile şi cultura managerială 
determină deosebiri importante şi în ceea ce priveşte modelul de 
realizare a sistemului de management al sistemului productiv. 

Japonia 

e Gradul de integrare al personalului în întreprinderile gigant 
este foarte înalt şi respectă cu strictețe ierarhia funcţională, 
administrativă, tehnologică, de vârstă şi de sex. 

e Sistemul de decizie (ringsho) este bazat pe principiul 
consultativ, fiind antrenate toate nivelele ierarhice în dorinţa obținerii 
consensului. 

e Negocierea între patronat şi sindicate este de tip consensual. 

e În întreprinderile gigant asigurarea pe viaţă a locului de 
muncă se realizează prin: importanţa deosebită a primelor de fidelitate 
şi prin posibilitatea schimbării locului de muncă în aceeaşi 
întreprindere în funcție de adaptabilitatea salariului. 


Germania 

e Structura ierarhică nu se realizează printr-un sistem 
autoritar. 

e  Delegarea răspunderii este foarte adecvată. 

e Conducerea prin cogestiune introdusă în 1951 în industria 
siderurgică şi a cărbunelui a fost extinsă în 1976 asupra tuturor 
întreprinderilor cu peste 2.000 de salariaţi. Ea constă în: reprezentarea 
paritară a salariaţilor în consiliul de supravegere, preşedintele dispune 
de votul de aur, se alege în consiliu un „director de muncă” (conduce 
un departament care se ocupă cu problemele legislaţiei, protecției şi 
reglementării problemelor apărute în procesul muncii). 

e Salariile şi timpul de muncă sunt reglementate prin acorduri 
patronat-sindicate, aplicate la ansamblul întreprinderilor din ramură 
(comparativ cu media europeană, salariile sunt mai mari, timpul de 
muncă mai redus ca şi o mai mică flexibilitate de program). 

Diversitatea modelelor aduce o viziune mai amplă asupra 
raportului dintre sistem şi model. în primul rind, sistemul economic 
capitalist apare ca fiind un ansamblu coerent nu numai al elementelor 
de natură economică, ci şi al instituţiilor juridice şi sociale care se află 
în raporturi de interacţiune în scopul realizării unui optim de alocare a 

resurselor, utilizând mijloace şi instrumente specifice relaţiilor de 
piaţă. 

Sistemul economic capitalist se defineşte astfel: un cadru juridic 
(dreptul public şi dreptul privat) al activității economice, un cadru 
geografic şi cultural, un cadru organizatoric şi un cadru psihologic 
(mobilul şi motivația activităţii agenţilor economici). 

În al doilea rând, modelele pe care le adoptă sistemul economic 
capitalist în diferite momente şi locuri ale evoluţiei sale apar ca fiind 
determinate de elemente fizice şi geografice (climă, relief, condiții şi 
resurse naturale), elemente demografice (număr de locuitori, repartiția 
pe vârste, sexe, profesii etc), elemente spirituale (religie, tradiţii, 
cultură), elemente instituționale (cadrul instituțiilor politice, juridice, 
tip de administraţie), elemente sociale (structura şi tipologia socială), 
elemente ale concepţiei şi tradiției economice (înclinația spre consum 
sau spre economisire a populaţiei, atitudinea paternalist-statală, 
atitudinea colectivist-egalitaristă, înclinația spre libera inițiativă etc). 

Raportul dintre sistemul economic capitalist şi modelele pe 
care le adoptă ne conduce însă şi la o altfel de abordare, pe care nu 
avem dreptul să o evităm. 

Este o abordare de ordin principial, cu implicații importante nu 
numai asupra teoriei capitalismului, dar şi asupra strategiilor şi 
politicilor specifice perioadei pe care o traversăm, adică o perioadă de 
tranziție spre ceea ce am dori să fie o economie de piaţă capitalistă. 

Ne referim la o abordare de tip prospectiv, care este obligată să 
plece de la căutarea unui răspuns la următoarea întrebare: în condițiile 
accelerării procesului de globalizare şi de generalizare (după 1990) a 
principiilor economiei de piaţă la nivel planetar, existenţa unor modele 
diferite ale sitemului economic capitalist mai este o opțiune de viitor? 


5. Globalizare sau uniformizare? 


Trăim un început de secol în care ritmul istoriei se accelerează 
prin succesiunea rapidă a unor evenimente de o amploare sau de un 
dramatism pe care nici nu le-am fi bănuit cu un deceniu în urmă: dis- 
pariţia sistemului comunist, tranziţia spre economia de piaţă a sute de 
milioane de oameni, o adevărată revoluţie a tehnicilor de comunicare 
şi a informaticii, globalizarea şi antiglobalizarea, recesiuni şi crize 

financiare de proporţii, terorismul internațional şi deprecierea gravă a 
calităților vitale ale mediului natural. 

Toate aceste evenimente se înscriu într-un vast proces de trans- 
formări economice şi sociale la nivel planetar. 

Amploarea acestor transformări ne-ar putea conduce la 
concluzia că sub efectul mutaţiilor tehnologice şi al globalizării, 
diferitele modele naţionale ale sistemului economic capitalist vor fi 
forțate să evolueze spre un model unic. 

Cele mai multe teorii ale progresului postulează această 
posibilitate, arătând că modelul cel mai competitiv va deveni modelul 
unic, în condițiile în care globalizarea pune modelele naționale în 
directă legătură prin accentuarea raporturilor de interdependenţă. 

Într-adevăr, globalizarea se traduce şi printr-o foarte accentuată 
amplificare a interdependenţelor dintre economiile şi Spațiile naţio- 
nale, dar se traduce şi prin apariția unor importante reacții de respin- 
gere a unor efecte perverse ale globalizării, cum ar fi: procesul de delo- 
calizare al industriilor, creşterea inegalităţii veniturilor, creşterea gra- 
dului de îndatorare externă a unor ţări, fuga creerelor ş.a. 

Ar fi, deci, hazardat să afirmăm că globalizarea va conduce în 
mod sigur şi obligatoriu la o uniformizare a modelelor naționale. 

În susţinerea opiniei conform căreia globalizarea nu impune o 
uniformizare, prezentăm următoarele argumente: 

1. Deşi s-a crezut la începutul ultimului deceniu al secolului 
XX că globalizarea va elimina problemele marilor conflicte odată cu 
încetarea războiului rece, în realitate acestea nu au dispărut. A început 
o epocă de restructurare şi reaşezare a diferitelor tipuri de interese, care 
a condus la o situație caracterizată printr-un echilibru fragil între 
tendinţa de globalizare şi cea de fragmentare. 

Globalizarea a progresat masiv prin creşterea interdepen- 
denţelor economice şi a acţiunilor la nivel internaţional de protecție a 
mediului, dar şi fragmentarea a avut o evoluție spectaculoasă ca 
rezultat al tendinţelor de manifestare a identității altor modele de 
dezvoltare sau a orgoliilor naţionale. Fragmentarea fostului spaţiu 
sovietic sau iugoslav a fost extrem de vizibilă prin violenţă şi 
dramatism, dar fragmentarea a acţionat şi în alte zone, chiar dacă a 
fost învăluită în discreție şi limbaj diplomatic civilizat (Cehia şi 
Slovacia). 

Tendinţe puternice de fragmentare există şi în inima Occiden- 
tului superdezvoltat, generând grave probleme ţărilor în cauză (Spania 
- Tara Bascilor; Marea Britanie - Irlanada; Belgia Flamandă - Belgia 
Valonă; Italia - Padania; Franţa - Corsica). 

S-a dovedit astfel că această perioadă de reaşezare şi de restruc- 
turare este încă departe de a consacra o nouă ordine internaţională, de- 
oarece nu s-au conturat încă elementele constitutive ale acesteia (ac- 
torii politici legitimaţi prin poziție şi mijloacele de susţinere a acesteia; 
un set coerent şi constant de obiective comune; reguli şi principii una- 
nim acceptate). Chiar dacă unele state naţionale sau zone integrate do- 
vedesc consens decizional, organizaţiile internaţionale (cu predilecție 
ONU şi instituţiile financiare internaţionale) nu reuşesc să-şi con- 
solideze rolul şi locul, fiind într-un evident proces de diminuare a 
autorităţii lor internaţionale. 

2. Sfârşitul războiului rece nu a însemnat începutul unei ere 
de cooperare; şi conlucrare sistematică şi instituționalizată între 
participanţii la viaţa politică şi economică internațională. încetarea 
stării de beligerantă rece nu a făcut decât să mute centrul de 
confruntare din domeniul disuaziunii militare în cel al competiției 
econonjrice şi politice. 

Cu alte cuvinte, sfârşitul războiului rece nu a dus la 
constituirea unei pieţe planetare unice bazată pe libera competiţie, 
ci la apariţia unor poli de identitate şi interese contrare, intraţi într- 
o puternică luptă de concurenţă, dar nu numai pe motive 
economice, ci şi pe concepţii diferite privind viitoarea structură a 
raporturilor de forță şi de interese. 

Asistăm la formarea unor poli geografici bazaţi pe afirmarea 
unor identități comune ale membrilor lor, dar şi principiilor generale 
ale modelului economic şi cultural occidental (NAFTA şi UE). Aceşti 
poli au tendinţa de a se transforma în elemente bine definite ale ansam- 
blului comunităţii internaţionale, în interiorul acestora situația fiind 
diferită. 

Dacă în interiorul NAFTA, Statele Unite ale Americii au rolul 
coagulator şi determinant, impunând linia de decizie şi acţiune, Uniu- 
nea Europeană se caracterizează printr-un grad mai înalt de integrare, 
obținut ca efect al efortului comun al ţărilor membre, materializat în 

trecerea de la stadiul de uniune economică la cel de uniune politică şi 
monetară. 

3. Progresele procesului de globalizare nu au dus la diminuarea 
sau chiar disoluția rolului statului naţional. Contrar acestei păreri, 
statul național şi-a păstrat un rol important în gestionarea economico- 
socială, dar în condițiile în care acest rol se află într-un accentuat 
proces de reevaluare şi adaptare. 

Deşi globalizarea a evidenţiat tendinţa de solidarizare a statelor 
lumii în rezolvarea unor probleme de interes global (poluarea, fluxul 
migratoriu, terorismul internațional ş.a.) nu s-a dezvoltat o cooperare 
sistematică şi instituționalizată între state, ceea ce ar fi permis instau- 
rarea unei ordini internaționale în care „dreptul să se substituie forței". 

Explicaţia rezidă tocmai în faptul ca războiul rece a deplasat 
problematica confruntării dintre state din sfera militară în sfera 
problemelor globale ale planetei. Această deplasare a creat o 
situație contradictorie: pe de o parte, globalizarea impune o 
gestionare colectivă a acestor probleme, la nivel suprastatal, iar pe 
de altă parte, creează noi conflicte tocmai datorită lipsei de 
compatibilitate între gestionarea la nivel naţional şi la nivel 
internaţional a problematicii globale. 

Conferinţele de la Rio, Kyotp şi Johannesburg nu sunt decât 
unele exemple ale manifestării acestei situaţii contradictorii. Menite să 
găsească noi căi de gestionare colectivă a gravelor probleme globale 
ale mediului, cele trei conferinţe au evidenţiat, de fapt, opoziția unor 
țări importante ca SUA, Canada, India, China sau Brazilia, care şi-au 
văzut puse în pericol interesele la nivel național de către politicile de 
prezervare a mediului la nivel global. 

În aceste condiţii nu se poate vorbi de o diminuare a rolului 
statului naţional, ci, poate, de o incapacitate de adaptare a acestui rol 
la noua situaţie creată după încheierea războiului rece. 

Redefinirea rolului statului în condițiile creşterii gradului de 
interdependenţă dintre economiile naţionale are la bază capacitatea 
statului de a valorifica în folosul său efectele interdependenţelor. 

Samuel Huntington consideră, în lucrarea sa L'affrontement des 
civilisations, că „strategia clasică a demonstraţiei de forță" pe care 
statele o promovau în condițiile înfruntării dintre cele două blocuri 
politico-militare rivale, trebuie, acum, înlocuită cu „strategia exer- 

citării influenţei", prin care statele îşi vor exercita rolul internațional în 
direcția satisfacerii propriilor interese, nu prin cuceriri, ci prin 
negocieri. 

4. Binomul globalizare-fragmentare impune o redefmire şi a 
rolului structurilor decizionale internaționale. Primul pas a fost făcut 
încă din 1989 prin „Conceptul Kofi Annan" privind reabilitarea rolului 
ONU în lumea contemporană. La Forumul Economic de la Davos din 
1999, ONU prezenta documentul Pacte Mondial, care preconizează 
instituirea unui pact economic mondial sub egida ONU. 

În aceeaşi ordine de idei se prefigurează şi revigorarea institu- 
ilor create la Bretton Wood, adică Fondul Monetar Internaţional şi 
Banca Mondială, ca şi instituționalizarea progresivă a unor conferinţe 
cu caracter informai, transformate în organizaţii cu titlu formal şi 
permanent. Este cazul Conferinţei pentru Securitate şi Cooperare în 
Europa transformată dintr-o conferință într-o organizație; Acordul 
General pentru Tarife şi Comerţ (GATT) care a dat naştere la 
Organizaţia Mondială a Comerţului; instituţionalizarea G-7 ş.a. 

Instituţiile globale întâmpină însă dificultăți în pofida acţiunilor 
concertate de întărire şi dezvoltare a rolului lor. Legitimitatea şi 
eficacitatea acţiunilor lor sunt afectate nu numai de birocraţia excesivă 
care le caracterizează, ci şi de incapacitatea lor de a „gândi global şi de 
a acţiona local". 

Marile probleme globale ale planetei apar şi se manifertă într-o 
manieră specifică fiecărei zone sau regiuni în parte, dar, în pofida 
faptului că instituţiile internaționale ap creat şi dezvoltat o largă şi 
costisitoare reţea de instituţii şi organizaţii regionale sau zonale, efica- 
citatea acţiunilor lor rămâne modestă, devenind un subiect predilect al 
contestărilor nu numai de către opinia publică, dar şi de către state. 

5. Globalizarea acutizează problema mai veche a articulării 
identităţii naţionale (sociale şi culturale) cu expresia ei politică 
(statul) Problema este extrem de importantă la nivel european, 
deoarece Europa se caracterizează prin predominanţa „statului- 
naţiune", ca instrument politic esenţial de suprapunere a identităţii 
naţionale pe expresiasa politică, statul. Această suprapunere se 
află, în condiţiile globalizării, sub semnul întrebării, deorece statul 
trebuie să se articulezecu instituţiile europene, iar identitatea 
națională cu modelul european. 

Reevaluarea modelului în care statul-naţiune poate realiza arti- 
cularea la instituţiile şi modelul european este necesară pentru a evita 
cel puțin două situaţii care ar putea fi periculoase pentru succesul 
procesului de formare a uniunii politice şi monetare. 

Prima, constă în considerarea statului-naţiune ca singura formă 
de organizare politică viabilă şi democratică. A doua, constă în tentația 
de a pleca de la recunoaşterea existenţei istorice a unei identități euro- 
pene tradiționale, dar, pervertită ulterior de către apariţia statului-na- 
țiune. O astfel de abordare ar conduce la concluzia periculoasă con- 
form căreia simpla renunțare la statul-naţiune ar asigura succesul afir- 
mării identităţii europene. 

6. Atentatul terorist de la 11 septembrie 2001 a constituit nu 
numai o dovadă a faptului că globalizarea reprezintă principala 
tendințăa lumii contemporane, dar şi faptul că această tendinţă este 
extrem de vulnerabilă, permiţând accesul „oricui oriunde". Tocmai 
de aceea. „s-a ajuns la concluzia că este imperios necesară instituirea 
nui Sistem de securizare a globalizării”. 

Ralierea Rusiei la lupta antiteroristă, admiterea Chinei în Orga- 
nizaţia Mondială a Comerţului, extinderea solidarităţii internaționale 
antiteroriste sunt elemente care deşi favorizează măsurile de limitare a 
libertăţilor cetăţeneşti şi a perimetrului democrației, permit crearea 
unui dispuzitiv global de securitate care ar putea fi subordonat 
structurilor NATO. 

7. Atentatul terorist de la 11 septembrie 2001 a revigorat, însă, 
şi opiniile antiglobalizare. Aceste opinii condamnă globalizarea 
pentru faptul că a generat mişcări teroriste prin agravarea injustiției 
sociale, a inegalităţii şi a sărăciei la nivel mondial. 

Deteriorarea situației şi condiţiilor de viaţă a milioane de persoa- 
ne ar fi dus - conform acestor opinii - la radicalizarea populațiilor 
arabo-musulmane care, în disperare, au aderat la mişcări teroriste 
violente, de tipul Al-Qaida. 

În acelaşi timp, prin subminarea statului naţional, globalizarea 
ar fi permis proliferarea organizaţiilor bazate pe sistemul reţelelor sau 
a cercurilor concentrice, care nu pot fi controlate prin instituţiile 
statelor naţionale, organizate pe sistemul ierarhiei verticale. 

Al-Qaida este un exemplu perfect al unei astfel de organizații, 
adaptate condiţiilor create de globalizare, cu filiale şi subfiliale, cu 
sistem propriu de finanţare, comunicare şi mediatizare. 

8. în decursul istoriei, lumea a cunoscut Orase-State 
(Atena, Veneţia ş.a.), Regiuni-state (epoca feudală), dar odată cu 
dezvoltarea procesului de globalizare apar şi Reţele-state sau chiar 
Individ-stat. Primul Reţea-stat este Al-Qaida, iar prinul Individ- 
stat este Ben Laden. Desigur, un astfel de Individ-stat are nevoie - la 
fel ca un melc hermit care caută o cochilie goala în care să se 
adăpostească - de un stat „golit" de instituțiile sale democratice 
(Afganistan). 

Globalizarea favorizează astfel de anomalii, aşa după cum ar 
putea favoriza şi apariţia unei Intreprinderi-stat, care beneficiind de 
prezenţa unui stat destructurat şi golit de conţinutul instituţiilor sate 
democratice ar putea acapara, prin investiţii sau privatizări, preroga 
tivele statale în scopul utilizării lor pentru satisfacerea unor interese le 
gate de concurenţă şi competitivitate pe piaţa internaţională. 

Analiza acestor probleme cu care se confruntă comunitatea 
internațională la începutul secolului XXI, ne îndreptăţeşte să ajungem 
la următoarea concluzie: 

Procesul globalizării nu este echivalent cu procesul de formare 
a unei societăți mondiale omogene şi a unei pieţe planetare unice. 

Globalizarea nu este un proces de omogenizare treptată a struc- 
turilor economice şi sociale naţionale care progresează lin şi constant 
ca urmare a unor înţelegeri, acorduri sau al altui mod de conlucrare 
între principalii poli ai puterii economice internaţionale, ci, din contra, 
este un proces în salturi, cu evoluţii graduale şi câteodată con- 
tradictorii, declanşat de competiţia în care se află aceşti poli. 

Competiţia dintre aceştia nu este exclusiv economică, deoarece 
decalajele dintre ei substituie, uneori, forţa economică cu forţa ideo- 
logiei sau a religiei. 

Procesul globalizării nu transformă sistemul raporturilor şi rela- 
ilor internaţionale într-un ansamblu omogen, structurat pe principii 
de echitate. 

Într-adevăr, globalizarea dezvoltă un sistem complex de inter- 
dependențe, dar intensitatea lor diferă în funcție de puterea şi poziția 
fiecărei ţări în cadrul sistemului internaţional. 

Globalizarea nu statuează principiul echităţii, ci principiul com- 
petitivităţii, ceea ce face ca dezvoltarea unora să se bazeze pe subdez- 
voltarea altora. 

Globalizarea nu „globalizează" doar raporturile de interdepen- 
dență economică cu efecte directe asupra dezvoltării, ci şi pe cele 
specifice unor tendinţe conflictuale, cu efecte negative atât economice, 
cât şi politice. în acest context se vorbeşte despre posibilitatea apariţiei 
stării de conflict global. 

Aceasta ar fi posibilă nu prin ciocnirea supraputerilor, ci prin 
dezintegrarea lumii în macrostructuri opuse, ineficiente şi orientate 
una împotriva celeilalte, sau prin polarizarea în jurul unor centre de 
putere economică locale creatoare de „hinterlanduri" ale dezvoltării 
sau „zone de influenţă”. 

Posibilele scenarii de evoluţie a raportului dintre sistem şi model 
în condiţiile globalizării merg, într-o manieră covârşitoare, în direcţia 
demonstrării faptului că globalizarea nu este un proces de unifor- 
mizare. 

Indiferent de gradul în care progresele globalizării vor 
accelera şi accentua relațiile de interdependenţă economică - şi chiar 
politică -între diferitele state ale lumii, uniformizarea modelelor 
instituționale şi a schemelor structurale ale operaționalizării 
principiilor şi instrumentelor economiei de piaţă de tip capitalist este 
puţin probabilă, dacă nu chiar imposibilă. 

Sub influenţa lucrărilor „Clubului de la Roma" şi a nucleului de 
analişti grupaţi în jurul redacţiei ziarului „Le Monde"””, studiul proce- 
sului de globalizare a avansat în direcţia contracarării opiniei conform 
căreia globalizarea ar reprezenta o uniformizare sau, şi mai rău, o uni- 
formizare prin americanizare. Studiile au concluzionat prin prezen- 
tarea unei „grile de referință" care demonstrează incapacitatea - cel 
puţin la nivelul începutului de secol XXI - procesului de globalizare 
de a impune modele unice. 

Grila de referinţă cuprinde patru „caracteristici cheie" ale ac- 
tualului proces de globalizare. 


* Bohdan Hawryltshzn. Road Maps to the Future; Eduard Pestel. Beyond the Limits to 
Growth, The Finnish Association for the Club of Rome; On the Way to Sustainable 
Development, Le Monde diplomatique: Scenarios de la mondialisation, Maniere de voir, nr. 32. 

1. Superputerile pot echilibra balanţa raportului de forţe şi 
pot determina cursul evenimentelor politice, economice şi militare, dar 
nu pot soluţiona, în mod individual sau separat, problemele globale 
ale umanităţii. Soluţionarea acestora nu poate fi posibilă decât prin 
efortul conjugat al comunităţii internaționale formată din entităţi 
individualizate şi independente. 

2. Încetarea războiului rece nu a însemnat trecerea automată 
şi imediată la o epocă de pace şi cooperare internaţională. 
Dispariţia opresiunii sovietice şi a restricțiilor sistemului comunist au 
permis resuscitarea unor conflicte istorice atât teritoriale, cât şi 
religioase, care au condus la o situaţie de instabilitate şi chiar 
violentă în multe zone sau regiuni ale lumii. 

3. Decalajele şi inechităţile dintre zone, ţări sau populaţii s- 
au cronicizat. Discrepanţa dintre bogaţii şi săracii planetei este 
generatoare de instabilitate şi conflicte violente. Această discrepanţă 
este accentuată de frustrările unor categorii ale populaţiei sau ale 
unor grupuri etnice aflate în stare de discriminare, sau în imposibilitatea 
constituirii unor comunități sau state independente. Terorismul 
internațional îşi găseşte resursele în lipsa de orizont al acestor persoane 
sărăcite şi înstrăinate. 

4. Deşi întreaga planetă se află într-un proces rapid de conversie 
la modelul economiei capitaliste de piață, deşi proprietatea privată este 
considerată în mod unanim ca cel mai eficient motor al dezvoltării şi 
al bunăstării, totuşi a devenit clar că piaţa şi instrumentele pieţei nu 
pot, prin ele însele şi numai ele, să rezolve problemele globale ale 
umanităţii. 

Piaţa nu reflectă interesul general al societăţii, ci doar interesul 
individual de a obţine profit. Din acest motiv, piaţa nu va putea rezolva 
niciodată problemele eficientizării utilizării resurselor primare de 
energie, ale mediului înconjurător sau ale categoriilor defavorizate ale 
populaţiei. 

Cu cât globalizarea progresează cu atât mai mult este necesară 
intervenția publică (a statului) pentru rezolvarea problemelor pe care 
piaţa nu le poate rezolva şi pentru corijarea acţiunilor incomplete sau 
chiar greşite ale pieţei. Piaţa rămâne însă extrem de importantă, în con- 
diţiile în care permite şi consolidează libera concurenţă, ca instrument 
al intervenției publice. 

Statul şi piaţa devin parteneri în conceperea şi aplicarea poli- 
ticilor economice şi sociale. 

Crearea de către globalizare a „spaţiului economic mondial" nu 
conduce la uniformizarea modelului de acţiune pe acest spaţiu din 
simplul motiv că acesta nu este şi nu trebuie interpretat ca o entitate 
omogenă de tipul „pieţei unice" sau al „democraţiei de piaţă la scară 
planetară". 

Spaţiul economic mondial este o consecinţă directa a diviziunii 
internaţionale a muncii bazată pe competiţie şi capacitate de valori- 
ficare a factorilor de avantaj comparativ. 

Raporturile dintre partenerii fluxurilor ce caracterizează spaţiul 
economic mondial” — deşi se încearcă să fie reglementate prin 
acorduri sau prin intermediul instituţiilor internaționale — reflectă 
inegalităţi şi decalaje. 

Spaţiul economic mondial dezvoltă astfel un sistem complex de 
interdependenţe dar intensitatea şi sensul lor diferă în funcție de 
puterea şi poziția fiecărei ţări. 

În multe cazuri, ceea ce pentru țările dezvoltate este interde- 
pendenţă, pentru ţările mai puţin dezvoltate este dependenţă. 

Divesitatea partenerilor nu poate conduce la o uniformizare 
chiar dacă procesul globalizării îi plasează pe toţi în sfera economiei de 
piaţă de tip capitalist. 

Globalizarea menţine astfel, atributul de „unitate in diversitate” 
pe care sistemul economic capitalist 1-a dobândit încă de la impunerea 
sa pe scena istoriei. 


6. Modernizarea sistemului 


Profeția apocaliptică a lui Marx nu s-a adeverit. 

Nu există nici un temei de a afirma că ne aşteaptă o prăbuşire 
economică apocaliptică în care capitalismul va dispărea, şi e foarte 
puţin probabil că „masele populare" se vor ridica şi vor „pune mâna" 
pe mijloacele de producţie. 


* Spaţiul economic mondial se consideră a fi rezultatul a trei momente importante ale 
evoluţiei după cel de al doilea război mondial: procesul decolonizării, internaţionalizarea 
schimburilor de mărfuri şi de servicii, încetarea războiului rece şi a politicii de bloc 

Capitalismul nu este în pragul prăbuşirii chiar dacă se 
balansează între perioade de boom economic şi perioade de crize şi 
chiar dacă intensa concurenţă industrială asiatică şi colapsul sistemului 
comunist sunt ameninţări la adresa prosperității ultimilor decenii şi a 
stabilității naţiunilor capitaliste occidentale. 

De fapt, aceste probleme sunt o expresie a triumfului 
capitalismului care începe să se instituie ca un sistem global, nefiind 
amenințat de nici o alternativă viabilă. 

Lipsa de alternativă viabilă pentru capitalism 1-a determinat pe 
Francis Fukuyama să conceapă teoria „sfârşitului istoriei” prin care 
afirma că, începând cu 1989, nu mai există nici o altă ideologie care să 
amenințe idealurile liberalismului economic şi politic. 

Prezentul ne dovedeşte că Marx s-a înşelat. Viitorul ne va arăta 
cât de corectă este teoria sfârşitului istoriei. 

Trebuie însă să subliniem o trăsătură comună între Marx şi 
Fukuyama. Atât Marx, cât şi Fukuyama au privit sistemul capitalist 
într-o manieră statica. Marx a crezut că sistemul nu va evolua în 
direcția găsirii unor soluţii la problemele pe care le avea, Fukuyama a 
crezut că sistemul a ajuns la „capătul evoluţiei sale", după care nu se 
va mai întâmpla nimic, intrând în epoca „secolelor de plictiseală”. 

În realitate, sistemul capitalist nu a încetat să se dezvolte pe tot 
parcursul existenţei sale. 

Conform analizei lui Joseph Schumpeter dezvoltarea sa s-a 
realizat în etape succesive caracterizate de apariţia unor inovaţii cu rol 
hotărâtor în evoluţia tehnicii şi tehnologiei. 

Prezentul ne oferă imaginea unei noi etape în evoluţia capita- 
lismului. 

Este etapa în care sistemul capitalist este supus presiunii 
conjugate a două forţe: forţa noilor tehnologii ale informaţiei şi ale 
cunoaşterii şi forţa globalizării financiare. 

Analiştii au numit această nouă etapă de evoluție a capitalis- 
mului „new age" sau „noua economie". Pentru unii dintre ei acest 
„new age" reprezintă vârsta de aur a sistemului capitalist în care 
modelul nord-american s-a impus printr-o creştere economică rapidă 
şi constantă şi prin efectele pozitive ale unei economii de piaţă liberale, 
înnobilată de aportul informaticii şi tehnologiei de comunicare rapidă. 

Pentru alţii, „new age" nu reprezintă decât un exerciţiu inte- 
lectual, considerând că nu se justifică tratarea actualei etape ca pe 
o etapă nouă în evoluţia capitalismului. Argumentul lor se bazează 
pe faptul că, în realitate, economia nord-americană dar şi cea 
capitalistă mondială traversează o perioadă de recesiune iar 
fenomenul „e-krach” dovedeşte fragilitatea economică a noilor 
tehnologii informatice”. 

Majoritatea analiştilor contestă însă aceste două poziţii 
extremiste. 

Noua economie nu are toate virtuțile pe care i le atribuie parti- 
zanii lui „new age". Recesiunea americană, incapacitatea de autore- 
glare a pieţei, creşterea decalajelor economice între principalele zone 
geografice ale planetei, crizele financiare de amploare ş.a. arată că nu 
ne putem considera într-o epocă de aur a capitalismului. In acelaşi 
timp, nu se pot ignora sau subestima mutaţiile şi transformările de 
amploare pe care le cunoaşte sistemul capitalist contemporan. 

Poate cea mai importantă forță care determină, în prezent, o 
transformare - în sensul modernizării - a sistemului economic 
capitalist este aceea a noilor tehnologii din domeniul informaţiei şi 
comunicării. 

Se consideră că aceste noi tehnologii reprezintă şi o noua suc- 
cesiune în etapizarea dezvoltării capitalismului. 

Prima revoluție industrială (1760-1875) a apărut în Marea Bri- 
tanie prin dezvoltarea siderurgiei, maşinilor de ţesut şi a maşinii cu 
aburi. A doua revoluţie industrială (1890-1965) este asociata cu elec- 
tricitatea, motorul cu ardere internă şi industria chimică. 

Noile tehnologii din domeniul informaţiei şi comunicării sunt 
considerate ca fiind a treia revoluţie industrială, manifestată prioritar 
prin: telefonie, audio-vizual şi informatică. 

Noile tehnologii din domeniul informaţiei şi comunicării 
afectează întregul ansamblu al structurii economice având două efecte 
în sens contradictoriu. 

Primul este efectul de „canibalism”, care fonstă în diminuarea 
până la distrugere a rolului unor ramuri sau activităţi economice (de 


* „e-krach” = proces de devalorizare bursieră a „acţiunilor tehnologice” (acţiuni ale 
societăţilor din sfera High-Tech). 

exemplu, Internetul elimină în mare măsură rolul poştei şi al comer- 
țului clasic). 

Al doilea efect este numit de „polenizare” care constă în 
dinamizarea activităţii agenţilor economici în direcţia găsirii unor 
noi metode de organizare, în special de tipul intra sau extranet, ca 
sursă de interactivitate şi creativitate a salariaţilor. 

Sporul de eficienţă şi productivitate pe care noile tehnologii îl 
aduc ansamblului economic apare prin: 

eficientizarea procesului de tratare, stocare şi schimb a infor- 
maţiilor; 

favorizarea apariţiei şi dezvoltării unor noi industrii şi a unor 
noi locuri de muncă (multimedia, comerțul electronic ş.a.); 

stimularea apariției şi utilizarea unor noi modele organizaţio- 
nale, printr-o mai amplă şi diversificată posibilitate de utilizare a infor 
maţiei şi a mijloacelor de comunicare. 

Un progres de o importanţă specială este realizat la nivelul siste- 
mului capitalist prin faptul că noile tehnologii fac posibilă eliminarea 
uneia dintre cele mai mari probleme ale procesului de sectorizare a 
structurii economiei naţionale: problema dezvoltării sectorului terțiar 
(serviciile) prin omogenizarea tipului de produs. 

Omogenizarea presupune estomparea diferenţei dintre bunuri 
materiale şi servicii din punctul de vedere al utilităţilor sau nevoilor pe 
care le satisfac, în sensul unei mai simple şi mai puţin costisitoare 
utilizări. 

Această caracteristică pe care o demonstrează sistemul economic 
capitalist actual, în ţările dezvoltate, deschide drumul unei noi forme 
de structurare a economiei, denumită „economia imaterială". 

Economia imaterială determină apariția unui nou tip de relație 
între individ şi mediul în care acționează (economic, social, cultural). 
Aceasta este o relaţie tridimensională între individ (agent economic) 
- idee (conceptualizarea acţiunii) - imagine (informare-comu- 
nicare). 


* Dominique Plihon. Le Nouveau Capitalism*, Flammarion, Paris, 2001: Herve Scrieyx. La 
Nouvelle Excellence, Maxima, Paris, 2001; Jeremy Rifkin. L'Âgc de l'acces, la revolution de Ia 
nouvelle economie. La Decouverte, Pari;;. 2000; Serge Latouche. L'Economia Svelta, Edizioni 
Dedalo. Bari ,1997. 

Efectul esențial al acestui nou tip de relaţie este acela că pe 
măsura creşterii volumului de informaţie şi a capacităţii de interac- 
tivitate înglobate în produs, acesta îşi schimbă natura economică. Noua 
sa natură economică se caracterizează prin faptul că valoarea sa este 
mai puţin dată de proprietăţile lui fizice şi mai mult de capacitatea sa 
de a satisface utilităţi sau nevoi materiale. 

Economia imaterială nu este însă stadiul final al evoluţiei 
sistemului de raporturi dintre bunuri materiale şi servicii. Ea deschide 
doar posibilitatea abordării unei alte importante evoluţii în structura 
relaţiilor dintre bunuri materiale şi servicii în capitalismul contem- 
poran. Este abordarea prin prisma „economiei accesului". 

Economia accesului defineşte acea tendinţă a sistemului capi- 
talist contemporan de a înlocui sistemul schimbului (comerţul clasic) 
de produse şi prestări de servicii printr-un sistem de alt tip, controlat 
de către întreprinderi şi instituţii financiare, materializat prin proceduri 
de locaţie. leasing, concesiuni, drept de acces, abonamente s.a. 

Economia imaterialului şi economia accesului marchează 
începutul unei etape de transformare de esenţă a sistemului economic 
capitalist deoarece asistăm la „o reevaluare" a principiului capitalist al 
dreptului de proprietate şi de folosire a uzufructului acesteia. 

S-a creat posibilitatea înlocuirii dreptului de proprietate asupra 
unui produs cu dreptul de acces la utilizarea acelui produs, cumpărarea 
unui produs este înlocuită cu locaţia sa, ceea ce poate fi numit şi 
„transfer provizoriu de proprietate". 

Este o caracteristică a sistemului capitalist care pare că ar fi 
apărut încă de foarte mult timp, sub forma creditului ipotecar. 

Ar fi, însă, greşit să asimilăm economia accesului economiei 
ipotecare. Nu numai pentru că amploarea fenomenului este diferită ci 
şi pentru că economia accesului impune transformări de ordin 
conceptual, atât la nivel de producție cât şi de consum, pe care ipoteca 
nu le cunoaşte. 

Economia accesului modifică, la nivelul întreprinderii, „con- 
cepția bunurilor de consum" pentru a putea utiliza cât mai eficient 
situația care s-a creat prin „hegemonia serviciilor asupra produselor”. 
Produsele nu mai sunt concepute ca obiecte dotate cu caracteristici 
imuabile şi cu o valoare bine definită din punctul de vedere al 
calităților lor tehnice şi al fiabilităţii. 

Ele sunt suspuse unei noi concepţii conform căreia „calitățile 
fizice şi tehnice sunt evolutive" susceptibile de a fi îmbunătățite, 
modernizate sau chiar schimbate la perioade de timp relativ scurte. 
Acest caracter evolutiv al calităților are ca scop ameliorarea capacităţii 
produsului de a aduce valoare adăugată. 

Produsele materiale devin astfel doar suport material pentru 
prestarea de servicii, permiţând stabilirea unor raporturi de servicii 
durabile şi diversificate între întreprindere şi client. 

Din acest motiv, intervine o modificare importantă şi în con- 
ceperea raportului valoare-preţ. Produsele se vând, de regulă, la pre- 
țuri mai mici decât valoarea lor pentru a stimula consumul în vederea 
asigurării unor servicii regulate şi pe termen lung (se consideră un caz 
clasic a acestui gen de raport valoare-preţ, politica companiilor de 
telefonie mobilă). 

O altă consecinţă notabilă a economiei de acces este tendinţa de 
„personalizare a produselor şi serviciilor”. 

Noile posibilități de tratare şi stocare a informaţiei pe care le-au 
adus noile tehnologii de informare şi comunicare permit întreprinde- 
rilor de a structura produsele şi serviciile lor în funcție de cerinţele spe- 
cifice ale unor categorii de clienţi sau chiar ale unor clienţi individuali. 

Asistăm, astfel, la încă o transformare importantă a mecanis- 
melor sistemului capitalist în sensul acceptării situaţiei în care pro- 
ducția de masă a bunurilor standardizate poate fi înlocuită parţial, sau 
completată parţial, cu producţia de servicii specializate. 

Noile tehnologii în domeniul informației şi comunicării au 
determinat schimbări importante şi în domeniul metodelor de 
organizare a muncii şi de organizare internă a întreprinderii. 

In sistemul productiv tradițional, producţia de masă a bunurilor 
standardizate era realizată în întreprinderi organizate pe principiul 
taylorist al benzii rulante. în prezent, acest tip de organizare cunoaşte 
transformări radicale. 

Obiectivul acestor transformări este obţinerea unei mai bune 
flexibilități, adică posibilitatea adaptării rapide la cerinţele impuse de 
dezvoltarea produselor şi serviciilor personalizate şi de apariția, într-un 
ritm extrem de rapid, a unor noi maşini şi utilaje cu un grad din ce în 
ce mai mare de robotizare şi informatizare. 

Una dintre principalele transformări o constituie reducerea pon- 
derii tipului de structură ierarhică în favoarea coordonării transversale, 
favorizată de generalizarea micro-ordinatoarelor legate în reţea şi 
obţinute la preţuri avantajoase. 

Coordonarea întreprinderilor devine, astfel, mai mult orizontală 
decât verticală ceea ce face ca organigrama să nu mai aibă aspectul 
unei piramide ci al unei reţele." 

Întreprinderea de tip „reţea" introduce managementul prin „co- 
nexiune directă" care, prin intermediul noilor tehnologii de informare 
şi comunicare, elimină traseele intermediare între întreprinderi şi între 
întreprinderi şi clienţi. Se realizează traseele directe „B to B" (business 
to business) şi „B to C" (business to consumer). 

Noile tehnologii permit, astfel, trecerea de la un tip de 
organizare strict ierarhic, unde informaţia era centralizată, la un tip de 
organizare interactiv unde decizia este mai puţin bazată pe o schemă 
tradiţională de analiză, dar mai mult bazată pe o informaţie obținută 
în timp real. 

Această caracteristică nouă a tipului de organizare demonstrează 
că în sistemul economic capitalist actual „motorul"” unei activităţi 
eficiente şi competitive a întreprinderii este, în primul rând, capitalul 
său intelectual şi nu cel fizic. Este şi o consecinţă a schimbării mode- 
lului productiv: modelul taylorist presupunea o schemă statică în care 
există o relație fixă între muncitor, maşină şi produs, pe baza diviziunii 
tehnice a muncii. 

Noul model introduce aşa-numita „diviziune cognitivă a 
muncii" punând accentul pe pregătirea şi nivelul de informare a 
personalului. 

În cadrul acestui nou model, principalele surse de eficienţă şi 
competitivitate sunt creativitatea tehnică şi cea comercială. Numărul 
locurilor de muncă direct productive se reduce datorită automatizări 
dar cresc semnificativ locurile de muncă în sectoarele de creativitate 
ŞI inovaţie tehnică, în proiectare şi design. De asemenea, se remarcă 
o importantă creştere a locurilor de muncă în sectoarele de 
distribuţie a produselor, cu accent deosebit pe cele care realizează 
interfaţa cu clientul. 


* Vezi Robert Reich. L'Economie mondialis6e, Dunod, Paris, 1997 

Întreprinderea „rețea" devine mai eficientă şi prin externalizarea 
unui număr important din activitățile sale tradiţionale prin subantre- 
priza cu alte întreprinderi strict specializate. Un aspect foarte recent, 
dar extrem de important, al acestei tendinţe de externalizare a activi- 
tăților îl reprezintă faptul că însăşi activitatea de creaţie şi proiectare a 
produselor este realizată în afara întreprinderii dar nu prin subantre- 
priză, ci prin parteneriat la profit (deci şi la risc). Este încă o davadă a 
modului cum sistemul capitalist realizează un raport eficient între fle- 
xibilitatea modelului productiv şi motivarea participării la acest model. 

Actualul model productiv, specific ţărilor capitaliste dezvoltate, 
bazat pe noile tehnologii de informare şi comunicare are şi o altă 
particularitate: structura costurilor este atipică." 

Este o structură a costurilor atipică deoarece prezintă o pondere 
mult mai mare a costurilor fixe faţă de cele variabile, comparativ cu 
modelele productive tradiționale, ceea ce conduce la concluzia că 
dependenţa costurilor față de cantitatea producţiei se diminuează în 
mod simţitor. 

Explicaţia rezidă în nivelul foarte ridicat al costurilor pentru 
infrastructură şi licenţă necesare utilizării mijloacelor create de noile 
tehnologii de informare şi comunicare. 

Conceperea unui produs de tip Windows este extrem de 
costisitoare dar cantitatea în care el se vinde nu aduce efecte notabile 
asupra costurilor. Exemplul demonstrează că, în asemenea situaţii, 
prima unitate de produs are un cost ridicat, următoarele reducându-şi 
progresiv costul. Este o situaţie specifică economiei de scară care se 
defineşte prin scăderea costurilor unitare pe măsura creşterii 
proporției producției. 

Noile tehnologii de informare şi comunicare, prin demateria- 
lizarea produsului şi modul rapid de comunicare elimina multe din 
dificultăţile pe care le impunea transportul şi infrastructura distribuției 
pe distanţe mari sau de la o ţară la alta. 

Noile tehnologii au înlocuit noţiunile de teritoriu şi distanţă cu 
noțiunea de „cyberspace” prin care înţeleg un factor important al glo- 
balizării. In acest context, rare mai sunt produsele care au o „naţio- 
nalitate" bine determinată. 


* Vezi Ernest Mandel. Late Capitalism, New Left books, London, 1999. 

În general, producţia este un sistem de asamblare a unor com- 
ponente concepute şi fabricare în diferite ţări. Cea mai mare parte a 
comerțului internațional este expresia fluxurilor de produse şi com- 
ponente între filialele marilor companii multinaționale organizate în 
sistem de reţea pe toată suprafaţa globului. 

Sub presiunea efectelor noilor tehnologii de informare şi co- 
municare şi în condițiile menţinerii unui cost relativ mic al forței de 
muncă în zonele periferice ale sistemului economic capitalist, eco- 
nomia mondială tinde să se transforme într-o reţea de întreprinderi 
multinaționale ale căror departamente de conducere şi de creaţie se gă- 
sesc în ţările cu o economie dezvoltată, în timp ce departamentele pro- 
ductive se găsesc în ţările cu o economie mai puţin dezvoltată şi cu un 
nivel inferior de salarizare.” 

Globalizarea financiară este al doilea factor - împreună cu 
noile tehnologii în domeniul informării şi comunicării - de presiune 
în direcţia transformării sistemului economic capitalist. 

Globalizarea financiară se defineşte ca un proces de interco- 
nexiune a pieţelor de capital la nivel naţional şi internaţional ce are ca 
rezultat crearea unui sistem unificat de pieţe financiare la nivel pla- 
netar. 

Globalizarea financiară este o expresie a viziunii neoliberale 
asupra economiei şi îşi are începutul în aşa-numitul „Consensus de la 
Washington” unde, în 1980, ţările membre a G-7 au stabilit prinicipiile 
„echilibrului mondial": deschiderea totală a frontierelor naţionale, 
liberalizarea fluxurilor comerciale şi financiare, dereglementarea şi 
privatizarea, micşorarea cheltuielilor publice şi a impozitelor în avan- 
tajul iniţiativei private, primordialitatea investiţiilor internaţionale şi a 
pieţei financiare internaţionale faţă de cadrul intern. 

În esenţă, aceste principii se refereau la necesitatea limitării 
intervenţiei statului naţional în economie, pentru a crea un climat mai 
favorabil dezvoltării raporturilor de interdependenţă pe plan mon- 
dial. Măsurile care au fost luate, în planul politicilor interne, în ţările 
capitaliste dezvoltate (1980-1985) dar care au contribuit efectiv şi la 


* Vezi W. J. Baumol. S. A. B. Btakman, E. N. Wolff. Productivity and American 
Leadership, MIT. 1989. 

creşterea importanţei fluxurilor internaționale de capital au fost 
următoarele:” 

- diminuarea fiscalităţii pentru deţinătorii de capital şi pro 
prietarii de întreprinderi; 

- eliminarea obstacolelor în calea mobilităţii capitalurilor şi a 
rentabilităţii întreprinderilor prin dereglementare; 

- deschiderea unor noi oportunităţi de valorificare a capitalurilor 
prin declanşarea unor programe de privatizare; 

- reducerea programelor sociale şi a cheltuielilor publice: con 
testarea politicilor de tip „stat providenţial"; 

- prioritatea stabilităţii preţurilor pentru protejarea creditorilor. 

Este acceptată în mod unanim ideea conform căreia aceste mă- 
suri au impulsionat într-o manieră decisivă globalizarea financiară şi 
au condus la crearea unei pieţe finaciare unificate la nivel planetar. 
Sistemul financiar internaţional a devenit o „„megapiaţă de capital" care 
se caracterizează printr-o dublă unitate: 

o unitate de loc: pieţele financiare naționale sunt interconectate 
printr-o reţea de comunicare completă şi eficientă; 

o unitate de timp: sistemul funcționează într-o manieră con 
tinuă prin succesiunea în timp a operaţiunilor din Extremul Orient - 
Europa - America de Nord. 

Globalizarea se exprimă şi printr-o puternică tendinţă de „des- 
carcerare" a pieţelor financiare. Astfel, pieţele naționale sunt deschise 
spre exterior iar în interiorul pieţelor naționale, toate verigile inter- 
mediare sunt deschise unele spre altele: piața monetară, piaţa fi- 
nanaciară propriu-zisă, piaţa valutară. 

Transformările pe care globalizarea financiară le-a permis siste- 
mului capitalist sunt exprimate prin perfecționarea mecanismului de 
valorificare a capitalului. Investiţia de capital şi căutarea celui mai 
înalt randament al acesteia pot fi realizate printr-o gamă mai largă de 
operațiuni speculative, prin mai facila permeabilitate a diverselor 
piețe. în condițiile totalei deschideri a acestora spre o piaţă mondială 
unificată. 


* Vezi Equipe Mimosa. La nouvelle version de Mimosa, modele de l'économie 
mondiale, Revue de l'OFCE, juillet, 1996. 

Este o transformare care potenţează randamentul investiţiei de 
portofoliu şi accelerează ritmul de acumulare. Fluxul finanţelor inter- 
naţionale urmează, astfel, o logică proprie nemaifiind în legătură cu 
fluxul internațional de mărfuri şi de investiţii directe. Logica sa a devenit 
mişcarea permanentă, în mod speculativ, de la o piaţă Ia alta şi de la un 
instrument financiar la altul (valută, acţiuni, bonuri de tezaur etc.). 

Impactul celor două forţe - noile tehnologii din domeniul in- 
formării şi comunicării şi globalizarea financiară - asupra sistemului 
economic capitalist contemporan este diferit de la o ţară la alta în func- 
ție de contextul instituțional şi cultural în care acţionează. Experienţa 
internațională arată că tipul de organizare instituţională şi spe- 
cificitatea culturală joacă roluri importante în determinarea amploarei 
şi ritmului de propagare a şocului tehnologic şi financiar. 

Opinia care este aproape unanim acceptată în cercurile 
ştiinţifice şi de analiză din principalele ţări capitaliste dezvoltate este 
aceea că în pofida acestor diferențieri de amploare şi ritm, Sistemul 
capitalist este, actualmente, supus unui proces progresiv, dar 
profund de transformare, intrând într-o nouă etapă a existenţei sale. 

Transformarea este considerată ca o trecere de la „capitalismul 
fordist” la „capitalismul acţionarial””. 

Capitalismul fordist se caracterizează printr-un raport sajarial 
care asigură repartizarea, între capital şi muncă, a rezultatelor pro- 
ductivităţii obținute prin aplicarea metodelor tayloriste de organizare a 
muncii. Este un tip de „compromis” între muncă şi capital care se 
obţine prin negocieri dintre patronat şi sindicate şi care a contribuit la 
o creştere rapidă a nivelului de salarizare. 

Contextul instituțional obținut prin compromisul fordist între 
muncă şi capital a contribuit la menţinerea unui climat de stabilitate 


* După 1990, odată cu destrămarea sistemului comunist, discuţiile privind evoluţia capitalismului au 
fost revigorate după o perioadă (1970-1990) în care studiile au avut mai mult un caracter istoric sau 
filozofic. Un rol important în perioada amintită au avut-o lucrările Clubului de la Roma care a încercat 
o „descifrare" a viitorului sistemului în contextul dezideratului creşterii economice durabile. Ideea 
crizei fordiste şi a capitalismului acţionarial apare în lucrarea The Firet Global Revolution editată de 
către Clubul de la Romja sub semnătura lui Alexander King şi Bertrand Schneider (1991). Ideea este 
preluată si dezvoltată. cu precădere, de analiştii francezi dar, în prezent, este acceptată şi de 
majoritatea analiştilor de limbă engleză. Gruparea de analişti din jurul cotidianului „Le Monde" se 
remarcă prin efortul de identificare a contradicțiilor pe care le evidenţiază capitalismul acționarial. 
considerat a fi „un mod de transfer a riscului de pe umerii angajatorului pe umerii angajatului". 


307 


socială care a permis un ritm rapid de acumulare şi o creştere eco- 
nomică importantă, concomitent cu creşterea puterii de cumpărare, ca 
urmare a indexării salariilor în funcție de creşterea preţurilor, dar şi a 
productivităţii. 

În perioada anilor '70 sistemul fordist a început să-şi epuizeze 
resursele în condiţiile încetinirii ritmului creşterii economice şi a unei 
inflații importante. Consecința imediată a fost creşterea tensiunii 
sociale. 

Capitalismul acţionarial a apărut tocmai pentru a contracara 
efectele crizei fordiste. Esenţa capitalismului acţionarial constă în re- 
considerarea rolului instrumentelor financiare prin ridicarea obiecti- 
vului financiar la rangul de obiectiv prioritar al activităţii întreprin- 
derilor. 

Capacitatea întreprinderii de a-şi crea resurse financiare proprii 
şi de a se autofinanţa a devenit principiul central al evaluării activităţii 
ei. 

Capitalismul acționarial a determinat şi un grad mai mare de 
independență a întreprinderii față de instituțiile capitalului financiar 
ceea ce a condus la modificarea comportamentului financiar al între- 
prinderilor şi la apariția unei noi forme de conducere a. acestora (cor- 
porate governance). 

Deoarece întreprinderile fac din ce în ce mai mult apel la fondu- 
rile proprii, rolul pieței de acțiuni a crescut considerabil şi determină 
trei dintre cele mai importante domenii ale existenţei întreprinderilor: 

- contribuie la finanţarea întreprinderilor; 

- contribuie la evaluarea lor prin cursul acţiunilor; 

- contribuie la restructurarea întreprinderilor priii utilizarea 
acţiunilor ca mijloc de schimb în procesul de comasare sau absorbţie. 

Controlul asupra operaţiunilor de autofinanţare a investiţiilor, 
conjugat cu un efort important de reducere a cheltuielilor în vederea 
constituirii de fonduri proprii dau posibilitatea întreprinderilor să aibă 
imporante disponibilităţi financiare pe care le utilizează, în principal, 
în trei scopuri: rambursarea creditelor, plasamente financiare şi răs- 
cumpărarea la Bursă a propriilor acţiuni în scopuri speculative (urcarea 
artificială a cursului acţiunilor). 

O primă consecinţă a capitalului acționarial o constituie 
tendinţa de „financiarizare a gestiunii” manifestată prin creşterea 

importantă a ponderii personalului din departamentele financiare în 
comparaţie cu cel din departamentele productive. In termeni de 
strategie financiară, aceasta se traduce prin tendinţa întreprinderii de a 
creşte mai rapid investiţiile de portofoliu faţă de cele directe. 

O a doua consecinţă a capitalului acționarial o reprezintă modi 
ficarea relațiilor dintre cei trei parteneri care răspund de funcționarea 
întreprinderii: acționarii, conducerea (departamentul directorial) şi 
salariaţii. 

Asistăm la o renunțare la sistemul managerial tradițional în care 
conducerea întreprinderii revenea cadrelor directoriale. 

În timpul capitalismului fordist, directorul (în sens larg) era cel 
care negocia cu sindicatele şi care stabilea modul de împărțire a valorii 
nou create prin compromisul dintre muncă şi capital. Era sistemul 
denumit „stakeholder”, care consideră întreprinderea ca o comunitate 
de interesje a celor trei parteneri. Capitalismul acţionarial introduce sis- 
temul „shareholder”, care dă prioritate absolută intereselor acționa- 
rilor, adică deţinătorilor fondurilor proprii ale întreprinderilor. 

O a treia consecinţă a capitalului acţionarial o reprezintă 
sistemul gestionării colective a fondurilor, care întăreşte şi mai mult 
puterea acţionarilor. 

Fondurile rezultate în urma procesului de economisire la nivelul 
populației (pensii şi alte economii), fondurile disponibile ale între- 
prinderilor şi ale altor instituţii şi organizaţii private sunt gestionate de 
către investitori instituţionalizați şi specializați (fonduri de investiţii, 
fonduri de pensii, fonduri de asigurări etc). 

Rezultă o concentrare a capitalurilor în mâinile unui mic număr 
de investitori instituționaîizaţi care gestionează resursele în baza 
principiului profitului şi al riscului minim. 

O a patra consecinţă a capitalismului acţionarial o reprezintă 
noua formă de conducere a întreprinderilor - „corporate governance" - 
prin care acţionarii încearcă să impună regulile şi controlul activităţi. 

„ Corporale governance" este considerată una dintre instituţiile 
cheie ale capitalismului modern contemporan. 

Obiectivul acestei forme de conducere îl constituie 
determinarea managerilor de a gestiona activitatea întreprinderii în 
avantajul acţionarilor, prin găsirea de metode şi politici de creştere 
permanentă a valorii bursiere a acţiunilor. 

Corporale governance se bazează pe cinci principii esenţiale: 

- informarea precisă, corectă şi la timp a acţionarilor; 

- respectarea principiului: „o acţiune, un vot, un divident" şi a 
protecției acţionarului minoritar; 

- respectarea regulilor de funcţionare a Consiliului de Adminis- 
trație (procedurile de alegeri, de remunerare, separarea funcțiilor, rolul 
preşedintelui şi al directorului general); 

- respectarea regimului de acces liber pe piaţa de capital; 

- determinarea nivelului şi tipului de remunerare a cadrelor de 
conducere (directoriale). 

O a cincea consecinţă a capitalismului acționarial o reprezintă 
apariţia aşa-numitelor „fonduri etice” sau „investiţii cu responsa- 
bilitate socială”. 

Scopul acestor fonduri este de a integra în strategia 
investițională a întreprinderilor valorile sociale, culturale, filozofice 
sau chiar religioase, de interes național sau internațional. 

Fondurile etice urmează, în general, două direcţii esențiale”: 
(evitarea finanţării unor valori considerate a fii depăşite sau chiar 
nocive (finanțarea unor programe care ar duce la stimularea 
consumului de tutun, alcool, a homosexualității etc.) şi stimularea 
introducerii unor măsuri considerate a fi morale sau de protejare a 
unor categorii ale populaţiei (finanţarea unor programe de evitare a 
folosirii foiţei de muncă infantile, a utilizării forței de muncă a 
emigranților sau a persoanelor cu handicap). 

Fondurile etice se înscriu în încercarea de a „moraliza" acti- 
vitatea întreprinderii faţă de opinia publică, dar ele vizează, în primul 
rând cosmetizarea imaginii întreprinderii în scopul îmbunătățirii pozi- 
tiei ei pe piaţă. 

Transformarea sistemului capitalist antrenează şi o 
transformare a raporturilor sociale. 

Capitalismul fordist dispunea în organizarea socială de 
existența a trei elemente esențiale: instituții de reglementare 
centralizate, relații sociale stabile şi valori colective puternice. 


* Fondurile etice nu suni, în prezent, o consecință notabilă a capitalismului aclionarial decât în 
Statele Unite ale Americii unde reprezintă 13% din fondurile proprii ale întreprinderilor (ca 
medie națională în 2000). 

Capitalismul acţionarial a neutralizat această tripletă şi a 
introdus noi elemente ale raporturilor sociale. 

Concurența pe piaţa muncii este determinată în mod esenţial de 
calitatea formării profesionale şi de capacitatea de inovaţie ceea ce 
impune o diversificare a tipurilor de contracte de muncă şi a nivelurilor 
de salarizare. Are din ce în ce un rol mai important capacitatea de 
adaptare la flexibilitatea producției ca şi demonstrarea unei motivații 
pentru muncă şi pentru ascensiunea pe scara socială. 

Capitalismul acționarial a determinat ca valoarea unui salariat să fie 
dată de ceea ce îl deosebeşte de alţii şi nu de ceea ce îl face comun cu alții. 

Aşa se explică proliferarea rară precedent a unei mari diversităţi 
de forme de muncă ceea ce face imposibilă menţinerea practicii 
fordiste a contractelor colective de muncă. 

Se modifică şi statutul salariatului. Contractul de muncă pe 
perioada nedeterminată - simbol al stabilităţii şi garantării locului de 
muncă - ca şi un nivel stabil al salarizării cedează locul contractelor de 
muncă şi salarizării flexibile, bazate pe respectarea a trei principii 
esenţiale: 

- posibilitatea utilizării unui contract de muncă pentru prestarea 
unui timp de muncă parţial; 

- posibilitatea utilizării unor contracte de muncă pe perioadă 
determinată; 

- posibilitatea utilizării unui contract de muncă pentru activitate 
independentă. 

Condiţiile de muncă sunt, şi ele, într-o continuă transformare da- 
torită reorganizării sistemului de lucru şi conducere a întreprinderilor. 
Inovaţiile organizaționale sunt frecvente şi au ca scop eliminarea 
oricăror moşteniri ale practicii fordiste. 

Astfel, este părăsit principiul: „un om - un loc de muncă - o sar- 
cină de producție" în favoarea principiului flexibilității şi adaptabili- 
tății la dinamica cererii. Aceasta presupune, însă, o polivalenţă pro- 
fesională a salariatului şi o delegare a responsabilităților spre nivelele 
ierarhic inferioare. 

Se fac eforturi atât financiare, cât şi organizaționale pentru a 
introduce mentalități şi comportamente noi, încercând eliminarea 
mentalități de tip „echipa = verigă în lanţul tehnologic" în favoarea 
mentalități „echipa = nucleu autonom de decizie şi execuţie”. 

Sistemul clasic al gestiunii stocurilor este reevaluat prin adoptarea 
„sistemului toyotist” care presupune eliminarea stocurilor prin 
îmbunătăţirea circulației pe orizontală a informaţiei şi prin respectarea 
strictă a timpilor de fabricaţie şi de distribuţie. 

În contextul acestor transformări care afectează întreg sistemul 
utilizării ii statutului forţei de muncă, apare o preocupare evidentă a 
capitalisrr ului acţionarial pentru realizarea aşa-numitei „construciii 
sociale", care se constituie într-un program social caracterizat pr n 
următoarele obiective: 

a) individualizarea contractului de muncă prin abandonarea 
caracteristicilor colective sau categoriale. Salariatul îşi negociază 
singur contractul fără nici o constrângere de tipul contractelor 
colective negociate de sindicate; 

b) primatul opiniei şi deciziei întreprinderii asupra oricăror alte 
opinii sau decizii luate de organizaţiile profesionale sau sindicale în 
legătură cu tipul contractului de muncă şi nivelul salarizării; 

c) dezvoltarea unei filozofii a actului de angajare bazată pe 
competenţa individuală reală şi dovedită prin teste şi perioade de probă 
şi nu pe atestarea formală a competenţei prin documente justificative; 

d) gestionarea individuală a protecţiei şi asistenţei sociale. Sis 
temul de protecţie şi asistenţă (asistenţa familială, indemnizaţie de şo 
maj, pensii) bazată pe solidaritatea socială, caracteristică etapei for 
diste a statului providențial este înlocuită printr-un sistem privat de 
asistenţă, constituit prin economiile personale ale salariatului. 

„Reconstrucţia socială" are şi rolul de a transforma actualul 
raport de forțe de pe piaţa muncii, prin pierderea importantă de putere 
a mişcării sindicale. 

Este previzibil că raporturile sociale şi de muncă să fie din ce 
în ce mai mult reduse la un raport bilateral între angajator şi angajat. 

Transformările pe care le suferă sistemul capitalist 
contemporan sunt interpretate de către unii analişti” şi din punctul de 
vedere al perfecţionării mecanismului său de autoreglementare. 

Se afirmă că s-a intrat într-o perioadă caracterizată de un nou 
mecanism de reglementare sub forma „capitalismului patrimonial". 


* Vezi Michel Aglictia. Le capitalism de demain. Notes de la Fondation Saint- 
Simon, Nov., 1998. 

Acesta ar fi deja prezent în ţările anglo-saxone şi în curs de dezvoltare 
în ţările Uniunii Europene. 

Capitalismul patrimonial se caracterizează prin inexistenţa 
dependenţei dintre creşterea nivelului salariilor şi creşterea 
productivităţii muncii, dar progresia la nivel global a veniturilor 
salariaţiilor nu ar fi afectată deoarece aceştia ar beneficia de venituri 
suplimentare prin dividendele acţiunilor bursiere şi ale altor 
elemente specifice pieţei de capital. 

Realitatea nu are însă argumentele necesare pentru a susţine o 
astfel de opinie privind transformarea pe care o suferă sistemul capitalist. 
în cea mai acţionarizată economie capitalistă - Statele Unite ale Americii -, 
doar 13% din salariați sunt deținători de acţiuni sau alte titluri de valoare. 

Trebuie însă admisă posibilitatea evoluției spre o astfel de situaţie, 
mai ales în condiţiile în care globalizarea financiară tinde să coboare la 
nivelul cetăţeanului obişnuit instrumentele şi informaţiile necesare 
pătrunderii mai directe a acestuia pe tărâmul pieţelor financiare. 


7. Ne indreptăm spre capitalismul românesc ? 


Evoluţia contemporană a capitalismului ne demonstrează că 
acceptarea acestui sistem presupune un profund proces de 
restructurare, de modernizare şi chiar de civilizare. Poate că societatea 
românească aştepta de la tranziţie un viitor mai puţin solicitant care, pe 
lângă avantajele unei libertăţi şi al unei democraţii să-i permită şi un 
oarecare „respiro" în efortul de schimbare. Poate că după sacrificiile 
generaţiilor sub comunism se aştepta o perioadă nu numai fără 
sacrificii dar şi cu beneficii imediate. 

Capitalismul modern este o provocare în sensul competiției pe care 
o promovează în ocuparea unui loc mai bun în sistemul globalizat al 
relațiilor economice internaţionale, este o provocare din punctul de vedere 
al posibilității de creare şi valorificare a capitalului, dar este o provocare şi 
din punctul de vedere al unor noi comportamente şi mentalități. 

În ceea ce priveşte viitorul nostru, o nouă mentalitate ar 
însemna şi renunțarea la abordări idealist-utopice în favoarea unor 
abordări realiste. 

O abordare realistă presupune înţelegerea, dar şi acceptarea, 
limitelor pe care le are raportul primordial dintre om şi mediul său 
natural, adică a raportului dintre nevoi şi resurse. 

Aceasta este problema - de fapt, unica problemă - a tuturor 
sistemelor economice. 

Problema modului de alocare a unor resurse limitate pentru 
satisfacerea unor nevoi nelimitate. 

Istoria şi prezentul a dovedit şi dovedeşte că sistemul capitalist 
reuşeşte o alocare a resurselor mai eficientă decât alte sisteme economice 
pentru că, niciodată şi nicăieri, oamenii nu au trăit mai bine ca în capitalism. 

Reuşeşte o alocare a resurselor mai eficientă decât alte sisteme 
economice dar nu reuşeşte cea mai eficientă alocare a resurselor care 
ar putea exista vreodată. Oamenii trăiesc bine în capitalism dar nu toţi 
trăiesc la fel de bine. 

Nu numai că un indian nu trăieşte la fel de biiie ca un american 
dar nici americanii nu trăiesc toţi la fel de bine. 

Ce dorim noi? 

Un capitalism în care toţi să trăim la fel de bine şi chiar mai 
bine decât americanii? 

Un capitalism care să nu cunoască şomajul, inflația, recesiunea? 

Sau poate chiar un capitalism în care, la fel ca în comunismul lui 
Marx şi Engels. să muncim când şi cât vrem dar să avem tot ce ne 
dorim prin grija guvernului? 

Schimbarea de mentalitate va determina o înţelegere a realităţii 
capitaliste, aşa cum este ea, şi bună şi rea, renunțând Ia tentaţia de a 
caută idealul prin cine ştie ce „model original”. 

Trebuie să renunțăm la utopia unui capitalism perfect în favoarea 
realităţii unui capitalism eficient. 

Societatea românească a realizat această schimbare de 
mentalitate prin opţiunea aproape unanimă de a transforma integrarea 
în Uniunea Europeană în obiectiv strategic național. 

Integrarea în Uniunea Europeană este un proces pe care avem 
toate motivele să-l asimilăm cu integrarea în sistemul economic 
capitalist contemporan. 

Uniunea Europeană este un model specific de exprimare a ceea ce 
înseamnă capitalism la începutul secolului XXI. Caracteristica majoră a 

acestui model constă în simbioza între principiile şi mecanismele 
economiei capitaliste cu principiile şi mecanismele integrării economice. 

Este un răspuns de succes la unele dintre cele mai importante 
probleme pe care le are omenirea: 

- problema poziţiei şi rolului pe care statele de mărime şi 
potenţial economic mediu le pot avea în contextul existenţei statelor- 
supraputere; 

- problema menţinerii unui nivel de competitivitate internaţio 
nală ridicat în contextul globalizării pieţelor de mărfuri şi de capital; 

- problema protecției mediului în condiţiile pericolelor de po 
luare transfrontaliere; 

- problema eliminării decalajelor în dezvoltarea economică şi a 
condiţiilor de viaţă la nivel regional; 

- problema eliminării sau atenuării tensiunilor şi conflictelor 
tradiționale dintre state şi naţiuni; 

- problema siguranţei şi protecţiei cetăţeanului în condiţiile 
creşterii nivelului de infracționalitate şi a terorismului internațional; 

- problema dezvoltării unei infrastructuri moderne şi a unui 
sistem de comunicaţii competitiv. 

Şansa pe care România o are după Conferinţa de la Helsinki din 
decembrie 1999 este aceea a posibilităţii preluării unuia dintre cele mai 
moderne şi eficiente modele ale sistemului capitalist contemporan: 
modelul Uniunii Europene. 

Este o şansă pe care putem să o evaluăm din două puncte de 
vedere: din punctul de vedere al clarificări orizontului tranziției şi din 
punctul de vedere efortului pe care îl presupune. 

Opţiunea României pentru integrarea europeană clarifică 
orizontul tranziţiei deoarece nu mai poate fi vorba de existenţa altui 
model capitalist decât cel reprezentat de UE. Pe măsură ce negocierile 
vor avansa şi, mai ales în condițiile existenţei unei „foi de parcurs” 
pentru atingerea obiectivului 2007, încercările unui guvern sau al altuia 
de a ocoli sau revizui unele dintre directivele şi principiile comunitare 
vor avea din ce în ce mai puţine şanse de reuşită. 

Din punctul de vedere al efortului pe care îl presupune integra- 
rea, nu este nici un secret faptul că nu mijloacele financiare sunt puse 
în discuţie, ci mijloacele de valorificare a acestora în sensul impus de 
îndeplinirea criteriilor de compatibilitate cu modelul comunitar. 

Altfel spus, problema României constă în creşterea capacităţii 
de absorbţie a fondurilor comunitare şi în asigurarea corectitudinii 
utilizării acestor fonduri. 

Nu vom insista asupra celui de al doilea aspect. Corectitudinea 
utilizării fondurilor este o problemă a corupţiei. Este o problemă pe care 
o considerăm „rezolvabilă” în condiţiile existenţei unei reale voințe 
politice. Este de aşteptat ca această voinţă politică să fie mai evidentă 
după invitarea României de a adera la NATO, deoarece structurile din 
care vom face parte impun o rigoare şi un comportament politic care ne 
vor obliga să fim mai fermi în acțiunile anticorupţie. 

Problema care se prefigurează a fi importantă şi greu de soluționat 
este însă, aceea a creşterii capacităţii de absorbție a fondurilor comunitare. 

Nivelul redus al acestei capacităţi se explică, înainte de toate, 
prin lipsa de compatibilitate a structurilor, instituţiilor şi instru- 
mentelor de politică româneşti faţă de structurile, instituţiile şi instru- 
mentele comunitare. 

Lipsa de compatibilitate nu poate fi interpretată numai prin 
faptul că România are „o economie de piaţă nefuncțională”, aşa cum a 
numit-o Raportul Comisiei Europene pe anul 2002, ci şi prin faptul că 
economia românească ar putea reprezenta un alt model, altul decât cel 
al Uniunii Europene. 

Putem afirma că economia noastră este expresia unui model 
original sau naţional, diferit de cel al Uniunii Europene dar capitalist 
în esenţa sa? 

Este o problemă care poate fi discutată. 

Unii vor fi tentaţi să afirme că după 1990 în România elementele 
esenţiale ale sistemului capitalist şi-au făcut apariția chiar dacă există 
o evidentă întârziere şi lipsă de entuziasm în promovarea lor. 

Este teoria conform căreia, indiferent de blocajele politice şi de 
mentalitate, economia avansează în direcţia preluării caracteristicilor 
mediului în care acționează. în concluzie, idiferent de ce am face şi ce 
am vrea să facem, intrarea în fluxurile economice capitaliste inter- 
naţionale şi în sistemul de negocieri pentru integrare ne vor trans- 
forma, încetul cu încetul, în economie capitalistă. 

Alții, vor spune că moştenirea comunistă, corupția şi întârzierea 
reformei nu au permis României apropierea de capitalism la nivelul la 
care alte ţări în tranziţie au facut-o. 

Cursul de faţă se situează pe pozițiile primei afirmaţii. 

Suntem de părere că România avansează - deşi într-un ritm 
nesatifacător - spre sistemul economic capitalist, exprimat prin mode- 
lul comunitar. 

În acelaşi timp, suntem de părere că şansa avansării spre un astfel 
de model nu înseamnă şi nu ne dă garanția că vom şi avea un model pe 
deplin compatibil cu cel comunitar în 2007, sau chiar la o dată ulterioară. 

Ne bazăm afirmaţia pe însăşi caracteristica esenţială a modelului 
capitalist comunitar. Acesta, aşa după cum arătam, este o simbioză a 
principiilor şi mecanismelor economiei capitaliste cu principiile şi 
mecanismele integrării economice. 

Latura integratoare a modelului comunitar permite existenţa în 
interiorul său a unor submodele, diferenţiate de modelul general nu 
prin principii şi instituţii esențiale, ci prin gradul la care aceste instituţii 
şi principii sunt operaţionale. 

Prezenţa Greciei, a Portugaliei şi, mai ales, a viitoarelor membre 
din 2004, atestă această posibilitate. 

Avem convingerea că în momentul aderării (indiferent de dată). 
România va avea o economie de tip capitalist, la standardele transfor- 
mărilor pe care acesta le cunoaşte, dar diferită de modelul principal nu 
neapărat printr-un nivel mai mic de eficienţă ci printr-o caracteristică pe 
care o socotim a fi îngrijorătoare, aceea a lipsei de reprezentativitatea 
capitalului autohton. 

Un model național de economie capitalistă nu este viabil fără 
componenta capitalului naţional (autohton). Această componentă dă 
vigoare modelului nu numai din punctul de vedere al intereselor 
specifice şi naționale în alocarea resurselor dar şi al capacităţii interne 
a modelului de a asigura reproducerea sa. 

Data la care România începe procesul de aderare, deci de 
apropiere efectivă de modelul capitalist comunitar, este prea întârziată 
pentru a putea previziona o dezvoltare şi consolidare a capitalului 
autohton până la limita la care poate da reprezentativitate modelului. 

Părerea noastră este că această lipsă de reprezentativitate a ca- 
pitalului autohton este o cauză importantă a actualei nefuncționalități a 
economiei noastre de piaţă şi ar putea fi, în continuare, o cauză a 
incapacității noastre de a ne desprinde de zona marginală a modelului 
economic capitalist comunitar. 

ANEXĂ 


EVOLUȚIA ISTORICĂ A ŞTIINŢEI ECONOMICE 


1. Şcoala clasică 


Interesul pe care opinia publică îl manifestă față de 
problematica sferei activităţii economice a determinat un proces 
de popularizare a conceptelor şi elementelor de analiză economică. 
Aspecte privind şomajul, inflația, dobânda, cursul valutar şi al 
acțiunilor la bursă, salariul real, globalizarea sau integrarea 
economică fac parte din informaţiile cotidiene obişnuite ale unui 
număr din ce în ce mai mare de cetăţeni. 

Chiar dacă milioane de oameni sunt familiarizați cu aceste 
concepte şi elemente de analiză economică, foarte puţini sunt cei 
care înţeleg logica şi mecanismul de funcţionare a acestora. Mulţi 
sunt „familiarizaţi”, puţini sunt „informaţi”. Există o mare 
deosebire între familiarizare şi informare, chiar dacă mulți dintre 
noi confundă aceste două stadii extrem de diferite ale procesului 
de înţelegere. 

Poate unii dintre cititori se vor întreba dacă este necesară această 
înţelegere. întrebarea nu este fără sens dacă admitem că pentru utiliza- 
torul unui produs sau serviciu nu are nici o importanţă cunoaşterea şi 
înţelegerea relațiilor şi problemelor care apar cu ocazia conceperii, 
producerii şi vânzării produsului sau serviciului. 

Este oare necesar ca pentru a beneficia de serviciile companiei 
TAROM să cunoaştem principiile de funcționare ale turboreactoarelor, 
relaţia contractuală între companie şi Aeroportul Otopeni sau situația 
contabilă a companiei? Dacă s-a demonstrat utilitatea serviciului, adică 
dacă s-a obţinut un transport rapid şi în siguranţă, toate celelalte pro- 
bleme care explică „de ce” şi „cum” a fost posibil acest transport nu au 
nici o importanţă pentru utilizator. 

„Serviciile şi produsele” pe care le oferă ştiinţa economică, pen- 
tru a fi utilizate de către diverşi beneficiari, au însă un regim diferit. 

Utilizarea conceptelor şi elementelor de analiză economică 
numai din punctul de vedere al informaţiei pe care o furnizează, fără a 
înţelege mecanismul lor de funcţionare, nu este posibilă! deoarece 
informaţia nu este cerută decât în cazul în care utilizatorul are nevoie 
de ea pentru a lua o decizie. 

Informaţia este un prim element al deciziei. Dacă, de exemplu, 
cineva se familiarizează cu termenul de „curs valutar" înseamnă că ştie 
despre ce este vorba şi că poate utiliza termenul în cunoştinţă de cauză, 
fără erori sau confuzii. 

Dacă cineva se informează despre cursul valutar înseamnă nu 
numai că este familiarizat cu termenul şi ca urmăreşte un anumit scop. 
Relaţia sa cu termenul este activă în sensul căutării şi selecţiei acelei 
informaţii care îl va ajuta să ia o decizie în legătură cu o tranzacţie 
valutară. 

Dar pentru a lua o decizie trebuie să existe nu numai 
informaţia, ci şi cunoaşterea şi înţelegerea întregului mecanism de 
funcționare a cursului valutar. Procesul de cunoaştere şi înţelegere 
a fenomenului economic este o consecinţă a evoluţiei istorice a 
gândirii economice. Dar, aşa după cum s-a văzut pe parcursul 
întregului curs, gândirea economică poate urma şi încă mai 
urmează diferite direcţii. în unele cazuri, aceste direcţii se pot 
suprapune în legătură cu unele probleme, se pot intersecta în 
legătură cu altele dar pot fi şi diametral opuse. 

Ştiinţa economică este o ştiinţă socială în cadrul căreia coexistă 
paradigme contrare. înţelegerea fenomenului economic nu înseamnă, 
deci, absolutizarea unora dintre acestea, ci stăpânirea logicii interne a 
acestor paradigme în scopul determinării elementelor care le sunt co- 
mune sau care le diferențiază. 

Evoluţia istorică a ştiinţei economice reliefează existenţa unor 
diferite curente de gândire, contradictorii sau complementare în legă- 
tură cu răspunsul la următoarele probleme fundamentale ale cu- 
noaşterii şi analizei economice: 

- valoarea bunurilor este dată de utilitatea lor sau de munca 
necesară producerii lor?; 

- dezechilibrele economice au caracter permanent sau temporar?; 

- activitatea economică este guvernată de legi naturale?; 

- problemele economiei trebuie abordate într-o manieră micro- 
economică (comportamentul individual) sau într-o manieră macro- 
economică (politici şi agregate globale)? 


* 


Primele elemente de gândire economică apar la filozofii Greciei 
Antice (Aristotel, Platon) care sunt preocupați de problemele economiei 
naturale dar şi de problemele gestiunii financiare a oraşelor. In perioada 
evului mediu european, gândirea economică este expresia moralei 
creştine promovată prin intermediul discursurilor filozofice şi teologice. 
Caracteristic acestei perioade este incapacitatea gândirii economice de a 
se autonomiza şi de a deveni un domeniu de studiu independent. 

Situaţia este similară în China antică şi în lumea islamică deşi apar 
unele tendinţe mai evidente de autonomizare a gândirii economice în ceea 
ce priveşte problematica gestionării a ceea ce azi am numi „fond funciar”. 

Perioada secolelor XVI-XVIII semnalează mercantilismul care 
deşi nu poate fi considerat o doctrină sau o şcoală de gândire econo- 
mică, aduce un sistem coerent de practici protecționiste în scopul efi- 
cientizării schimburilor externe de mărfuri. 

Mercantilismul pleacă de la încercarea de a defini sursele avuţiei 
şi este reprezentat de către gânditori din Spania, Franţa, Italia şi Anglia 
care au dorit să creeze un „cod de reguli ale politicii" în scopul 
afirmării „puterii naţionale printr-o cât mai mare avuţie a naturii”. 
Mercantiliştii subliniază rolul important al statului național care are 
datoria să acumuleze şi să tezaurizeze în interiorul teritoriului național 
o cât mai mare cantitate de metale preţioase pe care o numesc „bogăţia 
esenţială şi necesară dezvoltării economice”. 

Pentru a obține metalele preţioase, mercantiliştii consideră că 
ţara respectivă trebuie să exporte cât mai mult, adică trebuie să aibă o 
balanță comercială pozitivă. Concomitent, ţara trebuie să introducă o 
politică de tip protecţionist caracterizată atât prin crearea unui sistem 
vamal, cât şi prin subvenţionarea producției de export. în acest scop, 
mercantiliştii recomnandă statului să stimuleze dezvoltarea manufactu 
rilor şi a oricăror alilte activităţi capabile să exporte produse prelucrate 
în schimbul metalelor preţioase. 

Opinia mercantilistă conform căreia bogăţia era reprezentată de 
metalul preţios obțiţinut din activitatea de comerț (cu predilecție din 

comerțul exterior cu bunuri manufacturate) este condamnată la 
mijlocul secoluluiX VIII de către fiziocraţi. 

Fiziocraţii cred că bogăţia se creează numai în agricultură. Ei 
afirma că obţinerea unui produs net - un surplus faţă de mijloacele de 
producție utilizate -- este posibilă doar în agricultură (activitate pro- 
ductivă) deoarece îrn manufacturi (activitate sterilă) nu se creează pro- 
dus net, ci doar se produce o transformare a acestuia. 

Fiziocraţii aui greşit considerând că bogăția (produsul net) se 
creează numai în agrricultură dar au contribuit la progresul ştiinţei eco- 
nomice prefigurând identificarea uneia dintre cele mai importante 
categorii economicţe care este „valoarea adăugată”. Este un avans 
considerabil faţă dee mercantilişti şi prin faptul că au înţeles meca- 
nismul producerii valorii adăugate prin efectul utilizării în agricultură 
a bunurilor manu facturate. 

Eroarea de a considera numai agricultura creatoare de avuţie se 
explică prin specificitatea epocii în care au trăit. O epocă bazată a- 
proape exclusiv pe un aparat productiv agricol, precursoare a epocii 
revoluţiei industriale. 

Un alt merit important al fiziocraţilor îl reprezintă crearea 
conceptului de circuit economic. Tabloul economic inventat în 1758 de 
către F. Quesnay 1(1694-1774) este considerat prima tentativă de 
contabilitate națională prin circulația fluxurilor materiale şi monetare, 
ceea ce reprezintă şi o primă viziune dinamică asupra economiei. Ta- 
bloul lui Quesnay evidenţiază echilibrul fluxurilor arătând că „prin ra- 
porturile de schimb, cheltuielile unora sunt câştigurile altora”. 

Sfârşitul secolului XVIII marchează autonomizarea deplină a 
gândirii economice atât faţă de filozofie, cât şi faţă de teologie. Este 
momentul în care stijdiuile şi anahzele efectuate în diferite ţări, de către 
diferiţi gânditori încep să aibă suficiente elemerite comune pentru a se 
putea constitui în adevărate „şcoli” sau „curente” de gândire eco- 
nomică. 

Istoria gândirii economice marchează apariția şcolii clasice după 
anul 1770, fiind dominantă asupra gândirii economice aproape un se- 
col. Şcoala clasică este o expresie a revoluției industriale şi a siste- 
mului economic capitalist. 

Epoca este caracterizată prin descoperiri ştiinţifice remarcabile şi 
printr-o dezvoltare extrem de rapidă a unor noi tipuri de activități: si- 

derurgie, industria mecanică, industria textilă, transportul feroviar. Di- 
viziunea muncii se adânceşte şi se extinde maşinismul prin înlocuirea 
activităților artizanale cu cele industriale. 

De asemenea, are loc un important exod rural ceea ce creează o 
abundență de forță de muncă ieftina. Procesul de acumulare a capita- 
lului înregistează un ritm rapid şi o amploare necunoscută în epocile 
anterioare. 

Şcoala clasică se poate caracteriza prin: 

Conceptul valoare-muncă. Opinia privind sursa valorii produ 
selor este - aşa după cum am arătat - un element cheie în caracte 
rizarea diferitelor şcoli de gândire economică. Şcoala clasică consideră 
că valoarea produselor este dată de către muncă. 

Adam Smith (1723-1790, autor al Inquiry into the Nature and 
Cauzes of the Wealth ofNations), considerat fondator al şcolii clasice, 
cât şi David Ricardo (1772-1823, autor al The Principles of Political 
Economy and Taxation) arată că valoarea mărfurilor este determinată 
de către cantitatea de muncă necesară pentru producerea lor şi de can- 
titatea de muncă încorporată în materiile prime şi mijloacele utilizate 
în procesul producerii acelor mărfuri. 

Şcoala clasică are şi meritul demonstrării rolului important pe 
care îl are diviziunea muncii în creşterea productivităţii cu efecte po- 
zitive atât asupra avuţiei naţionale, cât şi a mediului economic; 
Analiza macroeconomică prin prisma raporturilor dintre cla- 
sele sociale. Scoală clasică utilizează analiza macroeconomică, renun- 
ţând la analiza comportamentului individual în favoarea analizei rapor 
turilor dintre clasele sociale. Se fac astfel progrese substanțiale în 
analiza problemelor repartiţiei rezultatelor activităţii economice, a 
dezvoltării într-o optică pe termen lung, a comerțului internațional. 

David Ricardo consideră că repartiţia rezultatelor activităţii eco- 
nomice creează o situație antagonică între salariaţi, capitalişti (în sen- 
sul posesorilor de capital) şi proprietarii de pământ. 

Necesitatea impusă de piaţă de a introduce în cultura agricolă su- 
prafeţe de pământ cu o fertilitate din ce în ce mai mică (legea randa- 
mentelor descrescătoare) este considerată de către Ricardo ca o cauză 
a diminuării profitului, a creşterii rentei şi a menţinerii salariului la 
nivelul minim de subzistență. 

Un alt reprezentant important al şcolii clasice, Thomas Robert 

Malthus (1766-1834, autor al lucrării Essay on the Principle of popu- 
lation) imprimă teoriei creşterii şi dezvoltării economice o viziune 
pesimistă, considerând că dacă nu se va interveni pentru stoparea 
sporului demografic natural, populația va creşte întotdeauna într-un 
ritm mai rapid decât avuţia, ceea ce va genera o stare acută de sărăcie, 
mai întâi, în anumite zone ale globului, apoi la scara întregului glob 
pământesc; 
Principiile liberalismului economic. Şcoala clasică reprezintă 
unul dintre cei mai consecvenţi apărători ai principiilor liberalismului 
economic, arătând că statul nu trebuie să aibă decât un rol minor în 
economie. In favoarea acestei opinii, şcoala clasică promovează prin- 
cipiul „mâinii invizibile”. 

Adam Smith argumentează acest principiu de autoreglare a 
economiei exclusiv prin instrumentele pieţei spunând că: „fiecare con- 
tribuie la prosperitatea generală numai atunci când este preocupat doar 
de satisfacerea propriului său interes”. Jean-Baptiste Say (1767-1832, 
autor al lucrării Traité d 'economie politique) enunţă „legea debuşee- 
lor” conform căreia oferta îşi creează propria cerere, iar Adam Smith 
enunţă „teorema avantajului absolut” pe care David Ricardo o dezvoltă 
în teoria .„avantajului comparativ”. 

Atât legea debuşeelor, cât şi teoria avantajului comparativ mili- 
tează pentru supremaţia pieţei asupra statului, care ar trebui să-şi lirni- 
teze strict intervenţia în economie, asigurând însă o cât mai liberă 
circulație a mărfurilor în interiorul, precum şi în exteriorul ţării. 
Şcoala clasică s-a evidenţiat astfel, printr-o poziţie favorabilă pieţei şi 
nu statului, căruia i s-a recomandat să adopte o poziţie neutră, conform 
celebrei expresii: „laissez faire, laissez passer”. 


2. Şcoala marxistă 


Karl Marx (1818-1883, autor la lucrării Das Kapital, Kritik der 
politischen Oekonomie) şi-a fundamentat teoria pe analiza contradic- 
ilor sociale specifice capitalismului, ca urmare a condiţiilor extrem de 
grele de viaţă ale proletariatului în acea perioadă a evoluţiei capitaliste. 

Analiza realizată de către Karl Marx este un moment important 
în evoluţia gândirii economice deoarece, deşi pleacă de la tezele şcolii 
clasice (concepţia vaioare-muncă, analiză la nivel macroeconomic şi 
utilizarea criteriului claselor sociale) realizează o abordare nouă şi total 
diferită a fenomenelor şi proceselor economice. 

Şcoala marxistă se caracterizează prin: 

Conceptul de „exploatare a muncii". Marx afirmă că exploa- 
tarea muncii proletaristului este o premisă dar şi o consecinţă a me- 
canismului de creare şi repartizare a valorii. 

Reluând teza economiei clasice, Marx consideră că valoarea 
bunurilor şi serviciilor este o rezultantă exclusivă a consumului de 
muncă necesar producerii lor, ajungând astfel la concluzia că însăşi 
capitalul nu este nimic altceva decât „munca materializată”. 

Ceea ce îl diferențiază, însă, pe Marx de clasici este faptul că el 
include şi munca în categoria mărfurilor. Mai mult, el consideră că 
numai munca - în calitatea ei de „marfa specială” - are capacitatea de 
a crea o valoare mai mare decât propria ei valoare atunci când este 
cumpărată de către capitalist şi utilizată în procesul de producție. 

Explicaţia ar fi aceea că valoarea salariului muncitorului este în- 
totdeauna inferioară valorii noi, creată de aceasta în cadrul producţiei. 
Diferenţa dintre valoarea nou creată şi valoarea forţei de muncă este 
denumită de către Marx ca fiind „plusvaloare”. 

Marx afirmă că „plusvaloarea este însuşită în mod gratuit de 
către capitalist, reprezentând profitul acestuia”; 

Procesul de acumulare a capitalului Inspirat de către David 
Ricardo, Marx pleacă de la ideea tendinței de scădere, pe termen lung, 
a ratei profitului. El explică această tendinţă de scădere a ratei profitu- 
lui prin necesitatea pe care o au capitaliştii de a amplifica procesul de 
producţie în dorinţa de a obține un profit din ce în ce mai mare. 

Amplificarea procesului de producţie necesită, însă, investiții 
suplimentare pe care capitaliştii le fac din profit, ceea ce conduce, pe 
termen lung, la tendinţa de scădere a acestuia. Tendinţa de scădere a 
profitului este cu atât mai accentuată cu cât noile investiţii nu creează 
un număr suplimentar de locuri de muncă proporţional cu sporul 
investiţional, fiind orientate preponderent spre achiziţionarea de 
maşini şi utilaje care să conducă la o masivă introducere a progresului 
tehnic în scopul creşterii gradului de competitivitate pe piaţă. 

Deci, noile investiții nu aduc. în mod absolut, mai mulți munci- 
tori, ci mai multă tehnică. Marx numeşte partea din capital afectată 
cumpărării de forță de muncă „capital variabil”, iar partea de capital 
afectată cumpărării de maşini şi utilaje „capital constant”. Deoarece 
numai capitalul variabil este producător de pîusvaloare, rezultă că 
micşorarea relativă a acestuia ca urmare a noilor investiţii va conduce 
la scăderea relativă a profitului. 

Marx arată că procesul scăderii relative a ratei profitului este 

absolut obiectiv şi nu poate fi oprit de nici o măsură sau politică eco 
nomică deoarece reflectă însăşi,esența capitalismului: „creşterea acu 
mulării este obiectivă şi inevitabilă pentru menţinerea competitivităţii 
pe piaţă dar ea, tot obiectiv şi inevitabil conduce la scăderea ratei pro 
fitului deoarece plusvaloarea scade ca urmare a înlocuirii, obiective şi 
inevitabile a muncitorilor cu maşini”; 
Criza capitalismului şi trecerea la socialism. Marx consideră 
crizele ca pe un mecanism de autoreglare a economiei capitaliste. În 
concepţia sa, crizele sunt periodice cu o anumită regularitate, fiind 
„crize de supraproducţie”. Mecanismul de declanşare şi de desfăşurare 
a acestora ar fi următorul: ca urmare a procesului de exploatare a 
muncii şi de acumulare a capitalului, o parte a valorilor produse 
(bunuri şi servicii) nu se pot vinde. 

Apare astfel o supraproducţie de bunuri şi servicii în mod relativ, 
ceea ce înseamnă că acestea nu sunt inutile consumului, ci sunt im- 
posibil de a fi cumpărate ca urmare a scăderii relative a puterii de 
cumpărare a muncitorilor. 

Supraproducția conduce la creşterea şomajului şi a numărului de 
falimente ce au drept consecinţă permanenta erodare a capitalismului 
care este „condamnat să dispară în favoarea socialismului în care 
exploatarea este eliminată prin înlocuirea proprietăţii private cu 
„proprietatea întregului popor” (proprietate de tip colectiv). 

Meritele teoretice şi metodologice ale analizei lui Marx au fost 
compromise de faptul că aceasta a fost transformată de către partidele 
comuniste în ideologie a luptei de clasă. Din teorie economică, analiza 
lui Marx a devenit o doctrină a totalitarismului comunist care a adus 
grave prejudicii dezvoltării şi libertăţii a sute de milioane de oameni în 
perioada 1917-1990. 

Realitatea nu a confirmat previziunile apocaliptice ale lui Marx 
privind dispariţia inevitabilă a capitalismului iar socialismul, preco- 
nizat de el, nu s-a dovedit un sistem economic viabil, tocmai datorită 
incapacității proprietăţii de tip colectiv de a asigura eficienţa alocării 
resurselor necesare obținerii unei economii competitive. 


3. Scoala neoclasică 


Deşi se bazează pe principiile şcolii clasice, apărând liberalismul 
şi proprietatea privată, şcoala neoclasică schimbă accentul analizei de 
la macroeconomie la microeconomie. 

Astfel, pentru reprezentații acestei şcoli rolul esențial în opti- 
mizarea alocării resurselor îl are individul, adică fiecare agent econo- 
mic în pane. Raţionalitatea actului individual al agentului economic în 
alocarea resurselor devine pentru şcoala neoclasică elementul central 
al înțelegerii mecanismelor de funcționare ale economiei. 

Şcoala neoclasică se caracterizează prin: 

Conceptul de „homo oeconomicis”. Școala neoclasică 
explică mecanismele şi fenomenele economice prin axioma conform 
căreia indivizii (agenţii economici) pot fi consideraţi ca elemente 
identice ale unei comunităţi. Preluând termeni din fizică, indivizii 
sunt asimilați unor „atomi”, asemănători ca înfăţişare şi 
comportament. 

Această metodă de analiză (denumită individualism metodo- 
logic) creează o concepţie diferită de cea clasică sau marxistă asupra 
pieţei deoarece plasează în centrul mecanismului de funcționare a 
raportului dintre cerere şi ofertă un model special de comportament. 

Expresia acestui comportament special este considerat de către 
şcoala neoclasică ca fiind reprezentată de către homo oeconomicus. 
Homo oeconomicus este, de fapt, expresia sintetică şi ideală a acțiunii 
şi comportamentului individual al agenţilor economici, caracterizată 
prin raționalitate în direcţia obținerii situației de optim. 

Astfel, homo oeconomicus îşi orientează acțiunile doar sub im- 
periul raționalităţii şi este motivat doar de dorinţa de a-şi optimiza 
situația sa particulară: obținerea maximului de utilitate în cazul con- 
sumatorului şi a maximului de profit în cazul producătorului; 

Valoarea - utilitate şi valoarea marginală. Şcoala neoclasică 
nu admite teoria valorii-muncă susţinută atât de către şcoala clasică, 
cât şi de cea marxistă. Ea avansează teoria valorii-utilitate conform 
căreia valoarea mărfii nu este dată de către munca încorporată în ea, 
ci de către utilitatea pe care marfa o are pentru cumpărător. 

Mai precis, şcoala neoclasică analizează valoarea mărfii în 
funcție de gradul de utilitate pe care îl are pentru cumpărător ultima 
unitate (sau o unitate suplimentară) de marfa consumată, fn confor- 
mitate cu studiile lui W. S. Jevons (1853-1882), valoarea rhărfii este 
bazată pe „utilitatea subiectivă a unei unități suplimentare (adiţionale) 
de marfa procurată. Preţul său este doar o relaţie contractuala deoarece 
un consumator rațional consumă până în momentul în care utilitatea 
marginală (gradul de satisfacere a utilității conferit de către ultima 
unitate de marfă consumată) este egală cu preţul”. 

Analiza ultimei unități de marfă, sau a unei unităţi suplimentare 
de marfă, conduce şcoala neoclasică la afirmarea conceptului de 
„marginalism”. Marginalismul defineşte acţiunea agenţilor economici 
de a compara profitul cu costul unei unităţi suplimentare de marfă. 

Această comparaţie sta la baza deciziei pe care aceştia o iau în 
scopul obţinerii unui profit marginal mai mare decât costul marginal, 
în termeni de consum, marginalismul s-ar traduce prin faptul că un 
cumpărător ar decide să-şi procure o unitate suplimentară de marfă nu- 
mai în cazul în care această unitate îi conferă o satisfacere a necesită- 
ților sale mai mare decât in satisfacerea cheltuirii unei sume suplimen- 
tare de bani, corespunzătoare cumpărării unității suplimentare de marfă, 
dar care ar fi putut fi cheltuită pentru procurarea unei mărfi diferite. 

În termeni de producţie, marginalismul s-ar traduce prin faptul că 

un producător ar decide să producă o unitate suplimentară de marfa 
numai în cazul în care preţul acestei unități (profitul marginal) este mai 
mare decât costul marginal. Şcoala neoclasică a dezvoltat un important 
aparat matematic, pentru demonstrarea şi analizarea elementelor legate 
de conceptul valorii marginale; 
Teoria echilibrului general. Şcoala neoclasică preia ideea 
„autoreglării" enunțată de către clasici dar o admite numai în cazul 
existenţei concurenţei perfecte, caracterizată prin atomicitatea pieţei, 
omogenitatea produselor, libera intrare şi ieşire în şi din piaţă, trans- 
parenţa şi mobilitatea factorilor de producție. 

Şcoala neoclasică identifică trei tipuri principale de pieţe: piaţa 
bunurilor şi serviciilor, piaţa muncii şi piaţa de capital. Pe aceste pieţe, 
cererea şi oferta sunt considerate ca rezultat al agregării cererilor şi 
ofertelor individuale. Preţurile sunt considerate ca fiind de echilibru, 
fixate prin tatonări şi ajustări succesive. Ca urmare a acestor situaţii, se 
consideră că dacă o modificare a preţurilor intervine pe una din pieţe, 
aceasta se repercutează asupra celorlalte pieţe, ceea ce conduce la o 
compensare a preţurilor şi la menţinerea unui echilibru general. 

Leon Walras (1834-1910) dezvoltă în lucrarea Elements d'eco- 
nomie politique pure un model unificat al echilibrului general ce in- 
clude teoriile schimbului, producţiei, formării capitalului şi a banilor. 

Modelul (ulterior perfecţionat din punct de vedere matematic de 
sectoarele de activitate. Teoria echilibrului general cunoaşte o 
dezvoltare şi prin contribuţia lui Vilfredo Pareto (1848-1923) care 
extinde condițiile matematice ale modelului lui Walras, punând 
bazele aşa-nu-mitei „Şcoli de la Lausanne”. 

Pareto ajunge la concuzia că în condiţiile existenţei unui echili- 

bru general, corelațiile sunt funcţionale pe baza principiul interdepen- 
denţei, ceea ce face ca orice îmbunătăţire a situației pe piaţă a unui 
agent economic nu este posibilă fără înrăutățirea situaţiei altui agent 
economic; 
Imposibilitatea crizelor şi inutilitatea intervenţiei statului. 
Şcoala neoclasică consideră că apariţia crizelor este imposibilă deoa- 
rece autoreglarea asigură echilibrul permanent. Astfel, dacă cererea se 
reduce pe piaţa bunurilor şi a serviciilor având drept consecinţă scăde- 
rea preţurilor, acestea, la rândul lor, vor funcționa ca un element ulte- 
rior de stimulare a cererii. 

Teoria se bazează pe faptul că neoclasicii nu consideră cererea ca 
o variabilă determinată, ci ca o variabilă determinată de ofertă, deoa- 
rece cererea este alimentată de veniturile obținute în sfera ofertei (pro- 
ducției). Rezultă că, dacă piaţa se autoreglează şi nu există pericolul 
dezechilibrului prin criză, intervenţia statului este inutilă şi neavenită. 

O astfel de intervenţie nu ar face nimic altceva decât să perturbe 
mecanismul autoregulator al pieţei. 

4. Şcoala keynesiană 


John Mayrdal Keynes (1883 - 1946 autor al lucrării General 
Theory of Employment Interest and Money) a fost puternic influenţat 
de contextul economic şi social al crizei din anii 1929-1933. Este un 
creator de şcoală de gândire economică prin aportul pe care l-a adus în 
următoarele domenii: 

- reformularea teoriei monetare contemporane, cu accent pe 
diferenţa dintre economia monetară şi economia de tip barter; 

- crearea unui model de echilibru general al economiei care, prin 
empirismul său, este aplicabil politicilor economice; 

- explicarea faptului că economia capitalistă concurenţială nu 
poate menţine în mod automat ocuparea deplină a forţei de muncă; 

- regândirea şi reformularea rolului statului în economia 
modernă. 

Şcoala keynesiană se caracterizează prin: 

Viziune de circuit asupra economiei. Analiza lui Keynes este 
strict de natura macroeconomică având o viziune de circuit a 
principalelor variabile economice. Keynes contestă legea debuşeelor 
a clasicului J. B. Say conform căreia „oferta creează cererea”. 

Keynes consideră că cererea este variabilă determinantă, intro- 
ducând conceptul de „cerere efectivă”. Prin cerere efectivă Keynes 
înţelege cererea anticipată de către producători şi care determină ce- 
lelalte elemente ale circuitului economic: producţia, veniturile, 
locurile de muncă etc. 

Keynes ajunge la concluzia că insuficienţa cererii efective este 
cauza principală a şomajului deoarece o anticipare de către producători 
a unei cereri limitate conduce la restrângerea producției şi, deci, la 
şomaj; 


Posibilitatea dezechilibrului pe termen lung şi 
necesitatea intervenţiei statului. Conform teoriei lui Keynes, 
liberalizarea relaţiilor de piaţă nu asigură autoreglarea şi instaurarea 
echilibrului. în contrast cu neoclasici, Keynes afirmă că există 
posibilitatea unor dezechilibre pe termen lung, mai ales atunci când 
anticiparea cererii efective de către producători nu se verifică şi ex 
post. 

Astfel, pe piaţa muncii poate apare un dezechilibru pe termen 
lung sub forma şomajului cronic, chiar în condițiile în care neoclasici 
susțineau că o scădere a nivelului general al salariilor ar contracara 
şomajul. 

Keynes este de părere că tocmai o astfel de reducere a nivelului 
general al salariilor ar accentua şomajul deoarece s-ar ajunge la o 
reducere a puterii de cumpărare cu un rol negativ asupra cererii 
efective. 

Admiţând posibilitatea dezechilibrelor pe termen lung, Keynes 
consideră că intervenţia statului este absolut necesară în direcţia susți- 
nerii şi stimulării cererii. 

El propune măsuri de impulsionare a veniturilor pentru favo- 
rizarea consumului şi o politică bugetară favorabilă relansării efortului 
investiţional. 


5. Evoluţii recente ale gândirii economice 


După cel de-al doilea război mondial economia mondială a cu- 
noscut nu numai o dezvoltare rapidă din punctul de vedere al poten- 
țialului productiv dar a intrat şi într-o nouă etapă caracterizată prin ac- 
celerarea procesului de globalizare. Refacerea economiilor vest-euro- 
pene distruse de război, avântul economiilor sud-est asiatice şi apariția 
unui sistem mondial al economiilor de tip centralizat au determinat o 
extindere fără precedent a problematicii economice atât la nivelul eco- 
nomiilor naţionale, cât şi la nivelul relaţiilor economice internaţionale. 

Această problematică s-a complicat considerabil prin necesitatea 
de a lua în calcul efectele, din ce în ce mai evidente, ale periclitării 
mediului natural ca urmare a dezvoltării rapide a industriei nu numai 
în ţările cu tradiţie industrială dar şi în ţările nou industrializate. 

Importante consecinţe sociale ale dezvoltării economice din a 
doua jumătate a secolului XX au contribuit, şi ele, la diversificarea 
pozițiilor adoptate de către economişti în încercarea de a echilibra cos- 
turile economice cu costurile sociale ale dezvoltării. Sfârşitul secolului 
XX este marcat de o preocupare crescândă a cercetării economice 
pentru accentuarea caracterului său pragmatic. 

Astfel, cererea caută să fundamenteze măsurile şi politicile 
economice ale diferitelor guverne, devenind un instrument 
important al acestora în lupta de concurență pe piaţa 
internațională dar şi în încercările de reglementare şi control a 
raporturilor şi tensiunilor sociale. 

După 1990, odată cu dispariţia sistemului economiilor de tip 
centralizat (sociale), cercetarea economică şi-a orientat atenţia şi 
spre problematica procesului de trecere de la economia 
centralizată la economia de piaţă. 

Sinteza evoluţiei recente a gândirii economice ne relevă existen- 
ţa a două direcţii importante: o direcție caracterizată prin reluarea şi 
continuarea analizei realizată de către marile şcoli de gândire eco- 
nomică şi o altă direcţie caracterizată prin încercarea de a găsi o cale 
proprie, originală de analiză. 

Literatura economică numeşte prima direcție „ortodoxă” iar cea 

de a doua direcţie „heterodoxă”. 
Gândirea economică „ortodoxă". Una dintre cele mai impor- 
tante orientări de tip ortodox apărută în deceniul şapte al secolului XX 
este cea denumită „teoria reglementării”. Teoria reglementării con- 
tinuă principiile şcolii keynesiene având însă şi legături cu şcoala 
marxistă. 

Reprezentanţii cei mai cunoscuţi ai acestei orientări fac parte din 
cercetarea economică franceză: Michel Aglietta şi Robert Boyer. 

Tipul de reglementare al economiei constituie obiectul de analiză 
al acestei teorii. Se consideră că secolul XIX s-a caracterizat prin tipul 
de reglementare concurenţial, în condițiile în care principiile de bază 
ale concurenţei erau prezente pe piaţă. 

Inexistenţa presiunilor sindicale şi slaba intervenţie a statului în 
economie permiteau menţinerea unui sistem flexibil de preţuri şi salarii 
ceea ce a condus la o relativă stare de stabilitate şi o manifestare limi 
tată a crizelor. 

La sfârşitul secolului XIX şi începutul secolului XX, regle- 
mentarea concurenţială nu mai este însă efectivă iar recesiunea din 
1929 - 1933 impune un nou tip de gestiune a raporturilor dintre muncă 
şi capital în contextul creşterii rolului statului în economie. 

Teoria reglementării consideră că, din acel moment, concurenţa 
nu mai poate reglementa economia, fiind înlocuită de monopoluri. 

Astfel, din deceniul patru al secolului XX, reglementarea economiei 
este din ce în ce mai mult realizată în afara relaţiilor de piaşă, prin 
intervenţia statului şi acţiunile monopolurilor. 

Reprezentanţii teoriei |reglementării considera că după 1970 
(moment marcat de prima criză a petrolului) nici reglementarea 
monopolistă nu mai este eficientă iar statul şi-a pierdut rolul de „garant 
al interesului general”. în esenţă, ei explică actuala recesiune mondială 
prin criza modului de reglementare monopolist bazat pe principiile 
fordiste ale producției şi consumului de masă. 

Ei propun trecerea la un mod de reglementare care ar consta în 
adoptarea unui nou tip de raport salarial, fondat pe colaborarea dintre 
angajaţi şi angajatori şi instituționalizarea unui mod de reglementare la 
nivel mondial care să controleze şi să limiteze lupta de concurenţă pe 
piaţa internaţională. 

Şcoala keynesiană continuă să aibă o influenţă importantă în a 
doua jumătate a secolului trecut. Principalele expresii ale acestei 
influenţe pot fi prezentate astfel: 

= „Modelul IS-LM” elaborat de către J.R. Hicks şi A. 
Hansen este o încercare de prezentare grafică a echilibrului de tip 
keynesian prin analiza raporturilor de interacțiune între producţie, 
investiţii, rata dobânzii şi variabilele monetare; 

= „Modelul Harrod-Domar"” continuă gândirea economică 
keynesiană în domeniul creşterii economice arătând că aceasta nu 
poate fi echilibrată decât în anumite condiţii de investiţii, consum şi 
repartiție; 

= „Relaţiile economice internaţionale” sunt integrate în 
contextul analizei keynesiene prin considerarea exporturilor ca pe 
un mijloc de compensare a limitelor pieţei interne; 

= În perioada 1947-1973 influența şcolii keynesiene este 
covârşitoare în conceperea politicilor economice în majoritatea ţărilor 
dezvoltate. Aceste politici au avut ca obiectiv stimularea cererii prin 
mijloace monetare şi bugetare. In această perioadă, însăşi sistemul 
contabilităţii naţionale al acestor ţări este conceput prin viziunea echi 
librului keynesian. Ar fi însă o greşeală să se creadă că în cea de a doua 
jumătate a secolului XX numai şcoala economică keynesiană a 
influenţat cererea şi analiza economică. 

O influenţă importantă a avut-o şi şcoala neoclasică. Astfel: 

= „Teoria dezechilibrelor*' (promovată de către E. Malinvaud şi 
R. Boyer) încearcă o corecție a teoriei echilibrului keynesian prin utili 
zarea unor elemente de gândire neoclasică. Se consideră dezechilibrul 
dintre cerere şi ofertă ca fiind o variabilă a cantităților de mărfuri şi nu 
a preţului lor. în planul politicilor economice, teoria dezechilibrului 
combate explicaţiile pe care Keynes le dă şomajului, propunând o 
politică de scădere a nivelului mediu al salariului în condiţiile în care 
masa salariala rămâne aceeaşi ca urmare a creşterii numărului de locuri 
de muncă; 

= „„Monetarismul'' este expresia cea mai virulentă a combaterii 
gândirii keynesiene cu argumente de natură neoclasică. Reprezentanţii 
cei mai cunoscuţi ai acestui curent F. Hayek şi M. Friedman, nu accep 
tă teoria anticipării cererii, promovată de către Keynes şi relevă efec 
tele negative ale politicilor monetare şi bugetare preoconizate de către 
acesta. Ei propun o politică monetară diferită, caracterizată printr-un 
control strict al masei monetare pe care îl consideră un element indis 
pensabil al echilibrului economic; 

= „Teoria public choice" (teoria alegerii/selecției publice) se 
opune teoriei de sorginte keynesistă conform căreia statul trebuie să 
intervină în reglementarea volumului şi destinaţiei cheltuielilor pu- 
blice. A. Laffer este adversarul intervenţiei statului printr-o fiscalitate 
ridicată iar James McGill Buchanan realizează un raport de inter 
dependenţă între alegerea publică şi ciclul electoral; 

= „Modelul creşterii echlibrate pe termen lung" realizat de 
către R. Solow se bazează pe ideea posibilităţii substituirii forţei de 
muncă cu capital prin calcularea coeficientului capital-muncă. 
Gândirea economică „heterodoxă"!. Cel mai important repre- 
zentant al gândirii economice heterodoxe este considerat de către li- 
teratura economică de specialitate Joseph Schumpeter. Principala sa 
lucrare Business Cycles apare înaintea celui de al doilea război 
mondial (1939) şi se continuă cu Capitalism, Socialism and 
Democracy, în 1947. 

Într-o manieră originală, Bchumpeter consideră că „inovaţia” 
este singura justificare a profitului iar progresul tehnic explică aşa-nu- 
mitul proces al „distrugerii creatoare”. Aceasta înseamnă că agentul 
economic trebuie să fie elementul de propagare a inovației şi a pro- 
gresului tehnic deoarece numai acestea pot asigura creşterea econo- 

mică. Schumpeter vede progresul tehnic într-o perspectivă evolutivă, 
arătând că atunci când progresul tehnic ajunge la maturitate sau 
stagnează, creşterea economică scade ca intensitate şi ritm. 

O altă direcție importantă a evoluţiei gândirii heterodoxe o re- 
prezintă „teoria instituţionalismului” promovată de către J. K. 
Galbraith. Această teorie încearcă o încadrare a principiilor şi nor- 
melor economice într-un complex de „instituţii” prin care înţelege: re- 
guli, comportamente, tradiţii, convenţii şi cutume care determină tipul 
acţiunii economice a individului, grupurilor sociale şi a întreprin- 
derilor. 

Pe baza acestor afirmaţii, Galbraith introduce în gândirea eco- 
nomică conceptul de „filiera inversă” prin care înţelege procesul de 
creare şi impunere, prin ofertă, de către monopolurile producătoare a 
unui anumit tip de cerere atât la nivelul consumului individual, cât şi 
al consumului public. 

